
I: 


De la Alba-Iulia la Geoagiul-de-sus. 


La sfirşitul unei zile de tîrg, în care sa ți- 
nut şi o adunare poporană pentru votul uni- 
versal, cu discursurï ale deputaților romînï, plec 
din Alba-lulia spre Teuş şi acele sate de vii, 
mai bogate de cît oriunde în Ardeal, care aŭ 
creat Ținutuluï numele îndreptățit de «Țara Vi- 
nului». Un jidan din Bälgrad a dat pentru cinci 
florini trăsura lui de piață şi un cociş ungur, 
care habar n'are de locuri, dar se dovedeşte un 
om de o desăvirşită omenie. Îngrijeşte, spune 
el, de dobitoacele sale mai bine de cum se în- 
grijeşte Jidanul săă de dînsul, care primește 
pe lună cît am plătit noi astăzi și o hrană din 
care nu se satură nici-odată. E sărac și dez- 
brăcat în vreme de toamnă, şi-i e drag şi dor 
de Romănia, unde munca cinstită se plătește 
cinstit şi Bucureștii sînt «tocmai ca Viena». 

— Cine vorbeşte răi de Romănia, acela nu 
ştie ce spune. 

Drumul, foarte bine zbicit de vintul tare ce 
bate de către munte, lasă să se vadă foarte 
limpede întregul şir al culmilor din care m'am 
coborit abia: un lung zid albastru cu fruntea zim- 
ţuită, din care se desfac desluşit stîncile singu- 
ratece. În fund se zăresc, de tot şters, Carpaţii 
Hațegului. lar la dreapta, în margenea unor în- 
nălțimi domoale, dunga de argint a Murăşului 
apare, în largi şerpuiri, printre sălcii, — mare 
rîù lin al cîmpiei ardelene. 

La o răscruce, coborîm în vale, de către Mu- 
răş, pentru a vedea satul Sîntimbrului, vestit prin 
biruinţa veche a lui lancu-Vodă Corvinul, care 
printr'însa a mîntuit Bălgradul Voevozilor şi epis- 
copilor de ruşinea prădăciunii turceşti. Îndată 
ce ai intrat între gardurile de răchită ale gos- 
podăriilor ţerănești, vezi pe o culme biserica 
pe care el a ridicat-o în amintirea acelei zile 
de vitejie cu noroc. Clădirea gălbuie, nevăruită, 
se razimă pe contraforturi şi are fereşti gotice, 
şi mai mari și mai mărunte. Ea samănă destul 
de bine cu bisericile lui Ştefan-cel-Mare, alt bi- 
ruitor în numele lui Hristos, care și el obișnuia 
să-și pomenească faptele prin creşștinescul pri- 
nos al lăcaşurilor de închinare. 

Această biserică, odinioară catolică, a fost co- 
tropită apoi de Calvini. Pe atunci erai încă în 
sat Unguri, pe cari i-a măturat însă cu totul 
revoluţia de la 1848. Acuma biserica din deal, 
cu globul în loc de cruce, nu mai are credin- 

cioși, şi la dinsa vin numai din cînd în cînd, 
odată pe lună, Ungurii din Oieșde. Şi aceştia 
însă sînt mai mult Romiîni după graiă. 

Poate că mine legea noastră se va muta sus 
în clădirea Iancului-Vodă. Pănă atunci noi avem 
numai o bisericuță de lemn, cea mai săracă ce 
se poate închipui, cu zugrăveala căzută şi cu 
pămîntul gol, fără lespezi, cărămizi saă scîn- 
duri. Totuși această bisericuță golaşă are o pro- 
prietate, cîrciuma, pe care o arendează unui 
Jidan. Altă cîrciumă o ţine un anume Popa 
Partenie, — ciudată potrivire de nume: acolo 
vind Romîni. 

Trăsura înnaintează pe un drum cu totul pus- 
tiă, pe cînd pe cel mare se tot strecoară oas- 
peţii tirgului şi publicul adunării pentru votul 
universal: ţeranii cu sumane albastre şi femeile 
legate la cap, cu catrințe sai cu cămăşoaie 
largi peste cizmele înnalte. 


Satul vecin, cu o biată bisericuţă umilă, dar 
văruită e Cojărul. Căsuţele lui sînt stăpînite de 
o Curte cu poarta veche şi de o alta, nouă și 
frumoasă, tare închisă cu ziduri, care cuprinde 
pe «domnii» de astăzi. E un sat de iobagi scă- 
pați din lanţuri. 

Mai departe, acest drum lăturalnic, puţin cer- 
cetat, e străbătut de linia ferată care duce spre 
Blaj. Apucăm spre stinga ca să prindem dru- 
mul cel mare, și îndată, pe margenea lanu- 

rilor veştede de cucuruz, sîntem la Teiuș, sai, 
cum zice poporul pe aice: Teuș. 


Călătorii cu trenul, cari străbat Ardealul în 
drumul dintre Europa apuseană și Romănia, 
ştiă «Tăvisul», staţia de legătură între două 
linii ferate și temutul punct de îndelungată oprire 
pentru cei cari ieaă din greșeală trenul ce 
nu merge pănă la Predeal. Ei bine, acesta e 
Tâvisul, satul romănesc înstărit, cu case mari, 
frumoase pe stilpi de cerdac, cu vii în curțile largi, 
cu muncă şi mulțămire pretutindeni. Această 
«mare comună» e mai cu totul a noastră, în 
ciuda calvarului catolic din piață, a marii bi- 
serici calvine şi a trufaşei sinagoge ce se as- 
cunde pe lingă diînsa, în sfîrşit în ciuda gării, 
cu tot rostul ei de conductori şi de hamali. 
Din vechi timpuri avem aici şi o biserică de 
zid, dar nu acea biserică gotică din cellalt ca- 
păt al satului, care se vădeşte de departe cu 
păreţii ei goi, sprijiniți pe contraforturi ciudate. 


Tot în sus, pe lingă un rîulet destul de larg, 
intrăm acum, la stînga pieţii, în valea lungă a 
viilor îmbielşugate. Satul Stremț, pe care de de 
mult Ungurii îl numesc Diod, e cel d'intăiii. Un 
sat cu «domni», cari sînt astăzi Unguri cu stema 
nobiliară sculptată pe porți, Romiîni chiar; dar 
unul dintre cei d'intăiă «domni» n'a fost altul 
decît Radu-Vodă de la Afumaţi, îndărătnicul 

luptător impotriva Turcilor, care a fost dăruit 
cu acest domeniu de către regele unguresc pe 
care, ca pribeag, mersese să-l caute pănă la Buda. 
Acuma și alți străini decît proprietarii de vii 
se sălășluiesc aice, şi întrun colț descopăr cu 
uimire un cimitir evreiesc care slujeşte și Teiu- 
şului. Jidanii sînt boltași, dar şi negustori de 
vin, crîșmari, făgădari (de la «făgădăi», crîşmă). 
Cind merg să văd biserica unde s'a închinat 
Radu-Vodă, găsesc un fel de vilă cu obloanele 
verzi, ridicată, spune inscripţia, edin temelie», 
lîngă turnul cel vechii, dărimat. Ceia ce nu 
spune nici-o inscripție însă e că nemaipomeni- 
tele caricaturi de sfinți de pe catapiteazmă, ne- 
canonice și necreștinești, sînt opera unui Jidan 
din Bălgrad. Nu crede oare consistoriul din Si- 
biii că trebuie să se amestece pentru a între- 
rupe această continuă şi scandaloasă profanare ? 


Peste puţin ajungem în alt sat de vii multe, 
Geoagiul-de-sus. Proprietarii sînt aici numai Ro- 
mîni bogați de pe la oraşe, şi unul dintre eï e 
d. V. Bologa, directorul şcolii de fetiţe din Si- 
biii şi fiù de sătean de aici. Geoagiul își are 
Evreii săi (trei familii), şi unul dintre ei a fost 
birăul satului pănă ieri. Şi aici biserica neunită 
e zugrăvită de Evreul din Bălgrad, metropola 
Jidănimii din Ardeal. Dar Geoagiul n'o are nu- 
mai pe aceasta, ci încă două, şi biserica unită 
a fost chiar reședința unor Vlădici ai Romiînilor 

din veacul al XVI-lea. Pănă să le vedem, petrec 
noaptea în casa învățătorului Ciora, cumnatul 
d-lui Bologa. 


II. 


La mănăstirea Rîmeţilor. 


O nouă ploaie a prefăcut in tină toate dru- 
murile satului de vii care se desfășură cale de 
mai mulți kilometri de-alungul zăii cu apele 
crescute. Prin ştioalme şi prin uritul aluat cleios, 
în care nu Sai făcut încă urmele, mă suiă la 
biserici. 

Pănă mai dăunăzi, era în virful dealului o bi- 
serică ortodoxă din a doua jumătate a veacului 
al XVIII-lea, clădire cu păreții tari și zugrăvi- 
tura întreagă și frumoasă. Fiindcă însă bolțile 
crăpate se aplecai a ruină, s'a rostit asupra eï 
osînda, şi în locu-i a fost înnălțată altă biserică, 
a cărei podoabă de căpetenie e întocmai, ca la 
Stremț, opera Evreului din Bălgrad, zugrav bi- 
sericesc al satelor noastre. 

O a doua parochie neunită se află departe în 
valea pietroasă, şi iarăşi te întimpină fereştile cu 
obloane verzi, ca de la o vilegiatură. Această 
biserică e însă cu totul nouă. 

«Mănăstirea» de la Geoagii a fost zidită pe 
o culme ceva mai înnaltă decit vechea biserică 
a neuniţilor. Răzbaţi la dinsa numai peste un 
deal lutos, în care, pe o astfel de vreme, la 

fie care pas luneci şi fe înclei. Suişul supt soa- 
rele cald al zilei de Duminecă, spre culesul 
viilor, e şi mai obositor. Întilnești mai întîiă pă- 
reții negri, de bolovani îngrămădiţi grosolan, 
ai unor chilii părăsite. Biserica stă încă lingă 
aceste dărimături: un turnuleț se ridică de-asu- 
pra păreţilor împodobiţi cu linii de zimţi și cu 
ciubuce șerpuitoare ; fereştile, în cadre de ace- 
lași fel, se văd numai de o singură parte. În- 
nuntru, stîlpi despart pronaosul de un naos în- 
tunecat, unde doi trei țerani mornăie încetinel 
slujba d'innaintea liturghiei, pe cînd preotul se 
înveșmiîntă în altar cu odăjdii sărace. 

Dar în pajiştea d'inaintea uşii sînt rostogolite 
pietre vechi, dintre care una, cu înflorituri să- 
pate, poartă de o parte scutul cu trei dungi, iar 
de alta crucea cu două ramuri din coroana Un- 
gariei. Acest capitel al unui stilp sfărimat a 
făcut parte, de sigur, din vechea clădire, cu 
mult mai încăpătoare și mai frumoasă, care a 
fost dărimată în anii 1760, pe vremea stirpirii 
mănăstirilor romăneşti în numele Împăratului. 
Întrun astfel de lăcaş slujia un egumen căruia 
i se zicea Vlădică şi care hirotonisia preoţii din 
Ardealul-de-jos, un Vlădică recunoscut de regii 
unguri după stăruinţile Domnilor romîni cari-șă 
avuse pe aici adăposturile pribegiei. Vlădicia 
lui s'a contopit însă pe vremea lui Mihai Vi- 
teazul cu Mitropolia nouă din Bălgradul apro- 
piat, şi biserica rămase în sama unor bieţi că- 

lugări necărturari. Cind hotărîrea împărătească 
îi goni din umedele lor cămăruţe de piatră, re- 
paraţia stingace a zidurilor bisericeşti dădu celor 
cîteva familii unite din sat locul în care puteai 
să asculte odată pe săptămînă slujba dumne- 
zeiască, 

Pe cînd clopotul din turnuleţ chiamă limbut, 
cu un glas supţirel, săteni în haine de ser- 
bătoare suie dimbul spre biserică, ţinind în 
mînă mănuncheșe de flori, între care se răsfață 
vizdoaga galbenă. Femeile, cu catrințe roșii şi 
legături lungi la cap, salută cu «să fiți sănătoși». 
Aceşti credincioşi nu se țin însă toţi de legea 
unită, ci mulți dintre ei fac parte din parochia 
cealaltă din vale, unde nu sa ţinut însă slujba 
pe ziua de astăzi. Astfel ei merg, fără să stea 
pe ginduri, la preotul cellalt, care se ține însă 
de altă ierarchie. «Unit» şi «neunit» saii noŭ 
nu înseamnă deci mare lucru aice. Se zice însă 
că nu de mult între preoţii neuniţi ar fi fost 
mari învrăjbiri, care aŭ împărțit şi pe poporeni 
în două taberi învierşunate. Geoagenii ar fi oa- 
meni porniţi, cu sîngele iute, şi se arată lingă 
riă, după sălcii, locul unde nu de mult sar fi 
pus capăt într'o noapte vieţii răufăcătoare a 
unui cămătar. Acela strinsese banii săi în Ro- 
mănia, dar de un timp şi sătenii de aici aŭ de- 
prins un drum mai grei, dar mai sigur, spre 
îmbogățirea răpede: al Americei. 

Pe cellalt țerm al rîului cu mersul pripit, pe 
care-l poţi trece, tot așa de neplăcut, pe un 
bețigaş aşternut sus de-asupra lui, sai în circa 
unui sătean, ori în sfirşit cu picioarele goale pe 
prund, — merge drumul spre altă mănăstire bă- 
trînă a noastră, cea din Rimeţi, «în rîpă». Drum 
e numai un fel de a vorbi, căci ca să ajungi 
acolo, trebuie ca, timp de vre-o trei ceasuri, să 
te furișezi pe după sălcii, să intri peste gardu- 
rile rupte în livezile oamenilor, în curţile mo- 
rarilor și piuarilor, cari fac ca riul să piseze zi 
și noapte la sumane, trebuie să urci un alt deal 
cleios, supt arşița soarelui tărziu, să străbați 
lungi potece de pădure, între crengile priete- 
noase ale stejarilor tineri. Numai la capătul 
acestor rătăciri obositoare, te afli sus, spre 
culmi, avîndu-ți de-asupra numai păreții cenușii 
ai stîncii goale, la dreapta, la stinga, înnainte. 
“Tocmai în valea, spre care te cobori prin pie- 
triș, supt această întreită cunună sălbatecă, ve- 
chea mănăstioară vorbeşte despre un lung tre- 
cut de sărăcie și primejdie. 

Chilii sfărîmate, din aceiaşi bolovani negri ca 
la Geoagiiă, apoi un mare turn, strivitor pentru 
o bisericuță mică și umilă ; de-asupra, o căsuță 
de paznic, cu păreţii de o grosime de cetate, 
căreia i se şi zice baște (bastion). Cantorul care 
stă acolo, cu un frate şi două femei, se gătia 
tocmai să plece la bilciul de la Aiud, cînd so- 
sirăm la dînsul. Căsuţa are două încăperi: cea 

cu hornul și odaia de locuit, cu lavițe, clădării 
de lucruri de mînă şi farfurii, străchinuţe, tăzere 
de tot felul atîrnate în cuie. E foarte curat. Tot 
aşa de îngrijit e şi portul celor de casă şi al 
cîtorva vecini ce s'au adunat pentru calea îm- 
preună. Toţi sînt oameni vioi și de toată omenia. 
Sint aşa de îndatoritori încît îți place, din mî- 
nile lor, pînea neagră, brînza cu miros de lină 
și nucile uscate pe care ţi le pun înnainte, cu 
tot felul de vorbe bune. Vin, «vinars» nu se po- 
meneşște pe aici; oamenii din parochia de vre-o 
douăzeci de case mocănești a mănăstirii nu 
beai decît apa rece a izvoarelor muntelui. 

La biserică se vede în frunte inscripția mai 
nouă care mărturiseşte că întăia zugrăveală s'a 
făcut încă din 6987 (1479), supt bunul Craiul 
Matiaş, al cărui neam corvinesc a stăpinit a- 
ceste. Numele de Rimeţi, care înseamnă în 
ungurește ermiți, pustnici, ar arăta că și mai 
de mult a fost aici o mănăstire catolică. E 
deci cea mai veche mănăstire ardeleană încă în 
ființă, şi Radu de la Afumaţi, din Stremți, a 
apucat-o cînd a luat în stăpinire moşia ve- 
cină. O piatră cu inscripția slavonă, zgîriată 
nedibaciii, pomenește pe un călugăr din anii 
1670, călugărul Simion, care a lăsat «<șese boi» 
la mănăstire. Mănăstirea peri peste un veac, de 
aceiași osîndă ca și cea din Geoagii, și aflu pe 
o foaie de carte veche însemnarea tinguitoare 
a unui călugăr care dă ziua cînd s'a săvîrşit 





Craiul Matiaș, 


N. Iorga. — Arden. 26 

fapta «necredincioșilor». Din ruine sătenii îşi 
făcură în sfîrşit, la 1809, biserica, zugrăvind pe 
păreţii ei, la chinurile sfinților şi mucenicilor, 
ostaşi în veşmîntul Ungurilor din veacul al 
XVIll-lea. Antimisele de pînză, pe care se face 
în altar sfinta jertfă, arată şi aici strînsa legă- 
tură cu noi, cei de peste munți, pe care aŭ 
avut-o toți clericii şi cărturarii ardeleni, în toate 
locurile şi în toate timpurile: unul e de la Mi- 
tropolitul muntean Teodosie, al lui Constantin 
Brincoveanu, iar cellalt de la arhipăstorul mol- 
dovenesc Gavriil Calimah. Se mai păstrează şi 
o frumoasă săpătură în metal, de sigur din al 
XV-lea veac, desfăcută dintr'o carte sfintă, 

La crucea de lemn înfiptă lingă poartă, să- 
tenii noştri se despart ca să suie pe stincă în 
calea spre Aiud. Iar noi, eŭ şi învățătorul din 
Geoagiii, mai privim odată priveliștea aspră şi 
tristă a celor trei munți din fund, şi apucăm calea, 
tot aşa de grea, a întorsului. 


* 


Un sătean cu căruţa mă duce înnapoi la Te- 
iuș. A fost în Romănia, ca băiat de prăvălie, a 
plecat de acolo la 14 ani şi-i pare răă, iar a- 
cum € econom în satul lui de naştere. Vorbeşte 
mult, ales, şi mă crede Ardelean aşezat în țară. 
Cu el nu te ureşti lesne şi, fiindcă în aceiași 
noapte merg mai departe spre Blaj, îi propun 
să mă ducă pănă acolo. Atita frig vine însă din 

muntele nins, cu vintul ce se întețeşte tot mai 
mult, încît îmi pare răă de cuvîntul ce am spus. 
Omul însuşi mă dezleagă însă îndată”: pentru 
că n'a lăsat vorbă nevestei, întăiii, pentru că 
nu s'a gătit de drum mai lung, apoi, şi în sfir- 
şit, pentru că mare cu ce mă înveli'pe mine 
într'o așa de aspră noapte de l-ii Octombre. 
Voiă merge deci mai departe cu trăsura evre- 
iască din Teiuş. În noaptea căzută răpede, «co- 
muna mare» e de o jale şi de o scîrbă care-ţi 
string sufletul. Nu-s felinare, și jos băltăcăiești 
în noroiii. Hanul la care ne-am oprit pentru 
luarea altui vizitiii e mai mult o cîrciumă şi de 
la altă cîrciumă vine, cu o putere pătimașă, cîn- 
tecul unei femei de la ţară care s'a îmbătat şi 
hăulește doine deznădăjduite. La urmă, trăsura 
cea nouă apare, cu un singur cal ce-şi suceşte 
capul cu mîndrie și cu un biet băietan de Se- 
cuiă, cu pălăria pleoștită și surtucul umflat, care 
pornește tăcut pe calea de întunerec. Cînd i se 
dezleagă limba, aflu că e plătit în rîs ca să mîne 
zi și noapte pe toate drumurile, dormind une 
ori — ca în noaptea aceasta — trei ceasuri, iar 
alte ori nici atita. Neputind fugi în America, 
de Jidanii cei răi, i-i dor și lui de Romănia. 


CARTEA A XII-A. 
TINUTUL TÎRNAVELOR. 





AS 


T. 
Spre Blaj. 


De la o bucată de loc, trăsura cîrnește la 
stînga, pe linia ferată ce duce tot la Blaj. Noaptea 
e cu totul pustie. Numaï din cînd în cînd o 
mare flacără roşie ce pare că umblă să aprindă 
adîncurile înnalte, arată în filfiirea ei nebună, 
răpede, un tren ce lunecă. Acceleratul din Ro- 
mănia trece ca o săgeată cu toate fereștile aprinse. 
Trecem Murăşul pe un măreț pod cu vamă, 
lingă obişnuita cîrciumă, unde zac cară așteptînd, 
apoi iarăși ne înfundăm în întunerec. 

Dealuri în dreapta ; în stînga, foarte departe, 
munţii hotarului, deslușindu-se în lumina lunii 
pline ce se ivește în cearcăn, plinsă. Din loc 
în loc luceşte argintul mișcător al Tirnavelor 
unite, ce călătoresc spre Murăş. 


Tăind pe rind dealuri mai joase, trecem prin 
două sate romănești, în care mai ard cîteva 

lămpaşe, se mai întîlnesc flăcăi cîntînd prinși 
de spate, ciobani în sarice, vecini cari sfătuiesc 
la gardurile de nuiele. Apoi înnaintăm spre şirul 
învălurat al marilor dealuri din fund. 

De pe virful lor se vede în acea mare lumină 
de taină apa de argint despicîndu-se în două 
şuvițe care pornesc pe drumuri deosebite, pierind 
fiecare după alte dealuri, Tiîrnava-Mică și Tîrnava- 
Mare, ape singuratece, fără alt semn de viață 
pe maluri decit slaba lumină verde a vre unui 
brudariii. Trei mari focuri ard în fund, la vre-o 
gară de sigur. Un pod sună supt picioarele min- 
drului cal care se mlădie și acum, după trei 
ceasuri, ca şi la plecare, și trecem pe lingă va- 
meșul somnoros, învelit în toale. Îndată sintem 
în Blaj, spre care drumeții cu trenul se coboară 
din sus, la Kiikiiliszeg, lingă unghiul unde se 
întilnesc — acesta e înţelesul cuvîntului ungu- 
resc — Tiîrnavele, 


II. 
Blajul. 


La început e un sat ca oricare altul, poate 
cu case mai bune şi mai strînse. Citeva familii 
de Unguri, cari aŭ și o biserică bună, şi mulți 
Romîni locuiesc în el. Suim în tină, printre în- 
grăditurile de lemn. Apoi iată o stradă de tîr- 
gușor, largă, cu copaci de bulevard şi locuinţe 

mărunte. Din èa poți trece în ulicioare mai 
strîmte, unde la cutare clădire din colț se văd 
afișe albastre, de teatru, şi o firmă de cafenea. 
Case cu mai multe rînduri se descopăr ici şi 
colo. Apoi te afli de odată într'o piaţă neobiş- 
nuit de mare, fără pavagii, fără lumină, împrej- 
muită cu un şir de gospodării orăşeneşti buni- 
cele, peste care se ridică palate şcolare într'un 
stil simplu, solid şi cam trist şi o mare biserică 
făcută după cele apusene din veacul al XVIII-lea. 
Mai în lături e un castel, o curte boierească 
mare în care pănă tărziu se mai văd lumini. 
Un străin, rătăcit aice, n'ar înțelege nimic 
din toate aceste nepotriviri. E această întinsă 
aşezare întunecoasă de la împreunarea 'Tîrna- 
velor argintii un sat sai un tîrgușor, şi de ce 
tîrguşorul să aibă această înfăţişare neobișnuită ? 


Sat a fost aici, din vechi timpuri, sat de Un- 
guri cari aŭ fost înlocuiți de Romîni saii pre- 
făcuți în Romiîni: satul lui Balâsz — Balâsz- 
falva — saă al lui Blaj, al lui Vlasie. În curtea 
aceia cu luminile aă stat mult timp, lungi vea- 
curi, Domni unguri răi şi dregători ai Crailor 
ardeleni. Dar o mare parte din Romînimea țerii 
se uni cu Biserica Romei şi episcopia unită se 
putu răzima pe Stat, pe noua cîrmuire împără- 
tească a Austriacilor, în nevoile şi străduințile 
ei. | se dădură moşii, în locul celor luate în- 
napoi de Vodă Brîncoveanu, pentru părăsirea 





Vederea Blajului, 

legii vechi, dar i se luă reședința din Bălgrad, 
unde aceiași Austriaci aduseseră alt episcop, 
curat catolic, pe fișpecul încărcat de onoruri. 
Biserica unită pribegi la Făgăraş. Apoi un gînd 
al Vlădicăi-mucenic, al învierşunatului luptător 
pentru drepturile romăneşti, Inochentie Clain, 
îi căpătă prin schimb alte moşii mai potrivite, 
pe Tirnave, și atunci el o şi strămutâ, pe această 
nesigură episcopie a Făgărașului, aici, în unul 
din satele domeniului, la Blaj. Biserica răsări, 
castelul fu prefăcut şi îmbogăţit, cea d'intăii 
şcoală pentru preoți, cea d'intăii şcoală mai 
înnaltă pentru mireni îşi căpătară pe rînd să- 
laşuri umile; o mănăstire a Sf. Treimi, alta a 
Bunei Vestiri, cuprinseră în ele călugări învățați, 
dascăli de şcoală, dintre cari mai tărzii, supt 
Vlădica Bob, răsări ceata aleasă a canonicilor. 
Episcopia se făcu Mitropolie supt Şuluţiă, după 
acea zi mare din anul 1848 cînd pe acest cîmp 
din margenea Tiîrnavelor iobăgimea romănească 
de amîndouă legile, supt ochii amînduror epis- 
copilor, înfrăţiți o clipă, ceruse lui Dumnezei 
să coboare din ceruri Libertatea asupra unui 
neam nenorocit. Şi mai aproape în sfîrşit, hăr- 
nicia Mitropolitului Vancea aşeză şcolile în aceste 
clădiri aşa de mici şi goale pentru puterea Sta- 
tului, aşa de mari pentru nevoile şi jertfele 
noastre. 


412 TINUTUL TÎRNAVELOR 


Petrec noaptea la bunul şi vechiul mieă prie- 
ten, istoricul cel mai priceput al Ardealului, 
canonicul Augustin Bunea, colo în marginea 
acestei pieți pustii şi negre, în şirul de căsuțe 
unde mulți ani de zile a licărit neîntrerupt ca 
o veșnică stea a învățăturii romăneșşti ferestruica 
lui Timoteii Cipariă. 

La amiazi visitez pe Mitropolitul Mihâlyi, asu- 
pra căruia trec anii fără a slăbi vioiciunea miş- 
cărilor şi a privirilor, fără a-i lua acea frumu- 
seță aristocratică a feței fine, supt calota viorie. 
Castelul unguresc din vremuri are o curte în- 
verzită, o frumoasă grădină mare şi trei rînduri 
de odăi fără nici-un lux. Mitropolitul primește, 
prinzeşte şi locuieşte în cele din mijloc. 


* 


De la Blaj înnainte sînt, pe dealuri şi în vale, 
tot moşii ale Bisericii unite, posesiuni ale Mitro- 
politului însuşi saii ale şcolilor. Prietenul Bunea 
mă poartă prin ele. Pe dealul din a drepta 
se urmează, în diri albe, lungi, sătucene: Pe- 
trifalăul, de Unguri pe cari i-a adus «domnul» 
din vremuri, Iclodul, numai de Romiîni, și Sîncelul. 

Satul din urmă are într'o biserică obișnuită 
picturi de Smigelschi, plătite din fondurile unei 
societăți de femei. Căsuţele se înșiră apoi pe 
întortochiate drumuri de tină. La căpăt e via 
Seminariului, şi se lucrează tocmai la culegerea 
ei. Flăcăii dănţuiesc în buţi, iar printre butuci 

desfac struguri femei și fete cu catrinţele în- 
focate și mari legături de cap cu virfuri flutu- 
rîndu-li pe iile albe. La facerea nopţii, se îm- 
part struguri fiecăreia şi chipurile albe se pierd 
răpede, pe toate drumurile, peste care se cerne 
acum cenuşa umbrelor. 


* 


Întrebuințez ziua ca să văd bisericile Blajului 
şi acele şcoli de preoție și de învăţătură a mi- 
renilor, care, venind tocmai la ceasul lor, cînd 
se închideaii izvoarele de lumină mai umilă ale 
mănăstirilor, aŭ dus mai departe grija pentru 
cartea romănească şi, statornicind legături nouă 
cu cultura conscientă a Apusului, aii deschis 
largi orizonturi cugetării neamului. Aici e pă- 
mîntul sfint al Blajului, în locurile unde aŭ scris 
cu sîngele inimii lor și aŭ învățat pe alții cu 
toată căldura credinţii ce stătea într'înşii, acei 
înnainte-mergători ai culturii naţionale romăneşti 
cari aŭ fost blindul călugăr Samuil Clain, as- 
prul muncitor fanatic Şincai și cumintele alcă- 
tuitor de teorii Petru Maior. Aceşti trei oameni 
mari ai unui popor mic trăind în împreju- 
rimile cele mai grele aŭ plecat pe rînd din 
această reşedinţă episcopală unde ei nu puteai fi 
înțeleşi pe deplin, și nici măcar îngăduiţi, cu 
întregimea firii lor, dar asupra Blajului fără re- 
cunoștință din timpurile Vlădicăi Bob se în- 

toarce totuşi o rază din marea lumină ce se 
înnalță necontenit de-asupra mormîntului lor. 


Biserica din piaţă era odată mult mai mică 
decît astăzi; de-asupra păreților înnalţi se ridică 
un singur turn. Vlădica Lemenyi, din anii 1830-40, 
e acela care a înnădit faţada lată cu cele două 
turnuri. Din trecut i-aii rămas numai puține lu- 
cruri acestei zidiri care, de alminterea, n'are 
nici două sute de ani. Nu sînt odoare ale ve- 
chimii, nici cărţi rare, nici zugrăveli pe păreţii, 
cari sint mizgiliți provisoriu cu colori şterse. 
Inscripţia din față e nouă şi redactată în lati- 
neşte. Numai în boltă se văd picturi bune, din 
timpurile naive, şi ar fi un mare păcat ca ele 
să fie înlocuite, pentru cine ştie ce motive de 
moralitate fricoasă. Iar catapiteazma e de sigur 
cea mai impunătoare prin întindere și bogăţie 
din toată Romînimea ; de sus pănă jos e o sin- 
gură desfăşurare de săpături aurite, a căror stră- 
lucire e umbrită delicat de vreme. Icoanele 
prinse în acest măreț cadru poartă iscălitura unui 
zugrav sirb de la Arad, din anii 1760, dar nu 
e nici-o îndoială că acesta n'a fost şi sculptorul 
ce a dat bisericii blăjene podoaba ei de că- 
petenie. 

Lîngă biserică, la dreapta, era mănăstirea cea 
mare a Sfintei Treimi. Şi astăzi te plimbi încă 
prin coridoarele ei boltite, fără mult aier și lu- 
mină, în care se deschid uşi de chilie. Dar, a- 

fară de un singur Basilitan, vechii monahi ai 
rugăciunii necontenite, s'aii dus, şi în alt fel se 
face astăzi în mănăstirea Blajului închinarea că- 
tre Dumnezeul luminii. Gimnasiul ce s'a des- 
voltat din învățămîntul călugărilor de odinioară 
a luat în stăpînire odăile celor două rînduri ale 
clădirii, şi pentru el s'a alipit și o aripă nouă, 
zidită supt Mitropolitul loan Vancea. O grădină 
botanică mărişoară îşi întinde copacii deşi spre 
acel ţerm al Tirnavelor unde o cruce, oropsită 
de Cirmuirea străină, arată și astăzi locul unde 
miile de mii ale ţerănimii noastre s'aii strîns în 
acea zi de Maiă a lui 1848, pentru a primi so- 
lia de libertate şi chemarea la lupta prin care ea 
se întărește și rămîne. Este şiun mic Musei şi 
o bibliotecă destul de bună. 

În faţă, aceiaşi copii puternici, cuviincioși şi 
harnici ai satelor noastre ai un internat, ținut 
cu o deosebită îngrijire. Şi el e o zidire nouă, 
de şi tocmai prin acele locuri aŭ făcut școală 
pentru mireni vechii apostoli ai culturii blăjene. 
În acelaşi şir se află preparandia de învăţători 
şi şcoala «normală» sai primară a băieţilor. 

La stînga catedralei, vine la rind Seminariul, 
în care intră tineri cari aŭ făcut gimnasiul întreg 
şi aŭ dat examenul de «maturitate», asemenea 
cu bacalaureatul nostru. Ei aŭ odăi curate, bune 
sale de studii și o frumoasă grădină de prim- 
blare unde cutare frasin bătrîn aminteşte pre- 
gătirile, în convorbiri aprinse, de tinerei visători, 


416 ȚINUTUL TÎRNAVELOR 


a întîimplărilor de la 1848. Crescuţi în cultul 
unui trecut cultural care a fost mare, însuflețiți 
de amintirile înnălțătoare pe care le deşteaptă 
aici oricare unghii, amintind de oameni săraci 
şi prigoniți cari aŭ cheltuit toate puterile lor 
pentru trezirea şi înnaintarea unui biet popor 
desprețuit, teologii aceştia nu pot fi decît niște 
adevăraţi rîvnitori ai neamului lor, nişte închi- 
nători călduroşi ai idealelor romăneșşti şi niște 
cetitori plini de înţelegere şi de iubire ai scri- 
sului nostru. Ce inimi bune şi cinstite bat supt 
lungile reverende negre ale viitorilor preoţi de 
sate, aici ca și dincolo la fraţii lor de altă lege 
din Sibiiă! Numai de nu i-ar cuceri pe încetul, 
coborindu-i spre o bărbăţie luptătoare pentru 
agonisită şi spre o nevrednică bătrineță închinată 
plăcerilor lumii mediul, de multe ori foarte trist, 
în care vor fi chemaţi să lucreze, sfaturile rele 
şi îndemnurile spre rătăcire pe care le vor afla 
de atitea ori şi în atîtea locuri! Cum sînt as- 
tăzi, ei nu pot fi însă decît o binefacere pentru 
fraţii lor săteni, către cari vin cu o misiune 
creștinească şi cu o misiune naţională, 

Tot pe timpurile lui Vancea s'a întemeiat şi 
institutul de fete de lîngă Seminarii. El n'are 
nici pe departe instalaţia celui din Sibiiii, dar 
nimeni nu poate tăgădui marea bunăvoință ce 
domneşte şi aici, multa străduință ce se dă zilnic, 
în cele mai grele împrejurări, pentru a da Ro- 

miînimii din Ardeal femei luminate şi de o oare- 
care distincție. 


Palatul Mitropolitului s'a format, prin cîrpeli, 
înnădiri şi prefaceri, dintr'un castel sai «coş- 
teii» de vînătoare înnălțat puţin timp după 1500 
şi care a fost și adăpostul unora din principii 
ardeleni veniţi în călătoriile lor de cercetare şi 
petrecere pănă aici. Se mai vede încă inscripţia 
latină care pomeneşte această obirşie străină. 
Astăzi, fără nici-un lux, el dă o locuință cu- 
viincioasă Mitropolitului unit. În rîndul de sus, 
el are şi o capelă particulară, și într'una din 
odăile de lîngă dinsa se înşiră pe păreţi chi- 
purile archiereilor uniţi, între cari deosebeşti 
energia întunecată a lui Ioan Inochentie Clain, 
luptătorul pentru drepturile neamului, cuvioşia 
stoarsă a lui Petru Pavel Aaron, întemeietorul 
școlilor, frumuseța cam şireată a lui Atanasie 
Rednic şi greutatea fără expresie a bogatului 
Bob cu păstoria lungă, supt care fruntașii lite- 
raturii romănești şi-au luat toiagul în mînă și 
aŭ părăsit, cu vorbe aspre, acest Blaj în care 
nu mai era loc pentru dînşii. Un Șuluţii cu 
liniile fine stă lingă chipul de tinereță, cu mitra 
scumpă peste fața rasă, săpată de hotărire, a 
lui Vancea. 

În curtea castelului biurourile şi archiva sînt 
aşezate 'n încăperile foastei mănăstioare a Bu- 
nei Vestiri, o ctitorie a Vlădicăi Aaron. Aici 

şi-a așezat el seminariul, şi aici a început să 
lucreze iarăşi tipografia episcopală, oprită încă 
de supt înnaintaşul lui Aaron, Atanasie. 

Bisericuța de alături, cu turnul alb, care se 
vede de departe, a fost întăiii un lăcaș de în- 
chinare al calvinilor din castel. Odată cu acesta, 
ea şi-a schimbat rostul. Astăzi în cuprinsul eï 
îngust se văd icoane de catapiteazmă lucrate 
frumos, pe la 1760, de un zugrav craiovean, 
şi un chip al Maicii Domnului, adus de la mă- 
năstirea dărimată a Prislopului. Supt lespezi se 
deschide cripta în care zac rămășiţile episco- 
pilor Bisericii Blajului, pănă la Mitropoliţii ul- 
timelor timpuri. 

Parochia are în sfirşit o altă biserică, tot așa 
de micuță, cu o catapiteazmă bună, împodobită 
cu zugrăveli din anii 1770. Cea mai mare po- 
doabă pentru dinsa sînt însă mormintele ce o 
încunjură şi între care se devsebesc ale lui Ti- 
moteiii Cipariii şi lui Şuluțiii Mitropolitul. 

Dacă adaugi o şcoală frâbeliană şi o casină, 
un medic al reşedinţii și un avocat, ai înfăți- 
area întregii vieţi romănești a locului neobiş- 
nuit şi în atitea privinți scump nouă care e Blajul. 


420 ȚINUTUL TÎRNAVELOR 


HI. 
Împrejurimile Blajului. 


Încă odată ieaŭ, cu păr. Bunea, drumul prin 
valea Tirnavei-Mici, pe lingă dealurile ce înfă- 
țişează pe rînd acele dire albe de case care în- 
cep cu Petrifalăul. Dincolo de Pănadea lui Ci- 
pari, se ivesc pe acea costişă bogată în lanuri, 
iar altă dată şi în vii, Sin-Miclăușul lui Betlen 
şi Bia, apoi Căpilna. În cel d'intiiti sat era odată o 
reşedinţă de protopop romiîn, şi pănă astăzi lo- 
cuitorii sînt numai Romini. Sin-Miclăuşul s'a 
ținut de patrimoniul marii familii ungurești Beth- 
len, care a dat Ardealului doi povestitori ai 
întîmplărilor sale şi un principe, cu visuri înnalte 
şi faimă mare, pe Gavril. Mormintele acelui neam 
care a stăpînit aici se văd pe deal, în margenea 
brazdei negre de colo. Dar «iosagul,» moşia s'a 
împărţit în două bucăţi, care aŭ întrat de-o po- 
trivă în mîni străine. Casa cea mare din față, 
cu două rînduri de fereşti, a fost făcută de ves- 
titul baron de Bruckenthal, care şi-a lăsat cum- 
părătura Bisericii săsești ; acolo șede arendaşul 
armean al acestei Biserici. lar partea de către 
Pănade o are, nu de mult, Biserica noastră din 
Blaj, şi astfel, printr'o, deridere a timpurilor 
răzbunătoare, Romînii stăpînesc astăzi locurile 
unde ai lor aŭ fost priviți multă vreme ca robii 
fără nici-un fel de drepturi ai pămîntului dom- 

nesc. În sat: sînt foarte puțini Romini, cărora 
numai acuma administrația de neamul lor li-a 
dat loc de biserică şi de şcoală, dar Ungurii de 
acolo, dintre cari întîlnim pe cîțiva cu carăle, 
de vale, vorbesc romăneşte întocmai ca ai noş- 
tri. În port chiar, ei samănă foarte bine cu a- 
ceşștia, și numai cunoscătorii îi pot deosebi prin 
înfloriturile de la giîtul cămeșii, scurtimea poa- 
lelor acesteia și prin cîte un alt amănunt fără 
însemnătate. 

În celelalte sate de pe acest mal mai înnalt 
al Tirnavei locuiesc numai şi numai Romiîni, în 
case mai sărăcăcioase, acoperite mai ales cu 
stuf, înverzit dese ori de catifeaua, cu răsfrin- 
gerea adîncă, a mușchiului bătrîn. Dincoace, pe 
unde merge drumul, avem după Sîncel, unde, 
în curtea școlii, copiii s'au prins să joace hora; 
în aşteptarea învăţătorilor, Spinul și Şona. Cel 
d'intăiă e romănesc, alcătuit de sărăcimea şi 
argățimea Saşilor din cel de-al doilea, de unde 
totuși, cu toată cedarea unui noii hotar, ţeranii 
noştri naŭ putut fi goniți cu totul şi pentru tot- 
deauna. Deosebirea între cele două aşezări bate 
la ochi mai mult decît orice altă deosebire în- 
tre locuinţile Saşilor şi ale Romiînilor : la iobagii 
și slugile de demult tot căscioare povirnite şi 
buhoase, aruncate cum se întîmplă; la «domnii» 
trecutului, cari aŭ rămas bogații de astăzi, se 
întind întrun rînd desăvîrșit marile zidiri de 
piatră, acoperite cu ţigle roşii. 

Săseşti mai sînt, tot în acest unghii din mar- 
genea Tirnavelor, alte două sate, Bălcaciul, mai 
departe la dreapta, după dealuri, şi Jidveiul. Cel 
d'intăiii are numai cîțiva Romîni, cari formează 
aceiaşi parochie cu cei din ĘŞona (Schönau); 
cellalt, foarte bine închegat, pare să fi înlocuit 
vre-un cătun de Romîni, căci numele săi amin- 
teşte pe Jidovii, adecă pe Uriaşii de demult, în 
sama cărora se pun în Rominime toate vechile 
zidiri puternice; Ungurii şi Saşii îi zic /idze, 
Zsidve. 

Și aici linia ferată merge de-a lungul Tiîrna- 
vei întortochiate. O trecem pe podul de lemn 
unde vama obișnuită o iea un Sas care vor- 
beşte fără greș limba noastră. Acum trăsura 
străbate o mare luncă verde, prin bielşugul de 
păşune al căreia s'aii răzleţit cirezile albe ale 
tuturor satelor și «domnilor» de pămînt din ve- 
cinătate. La capătul ei sîntem în sătucelul Sintă- 
Măria, unde staii amestecați Unguri şi Romiîni, 
cari, aceştia, aii și o bisericuţă, fără paroh de 
cîtva timp. 

De la Sîntă-Măria se vede foarte bine în față, 
supt dealuri, pe o mică înnălțime ce se ridică 
de-asupra Tirnavei desfășurate în inele de ar- 
gint, satul Cetăţii-de-Baltă, pe care prin tradu- 
cere Ungurii o numesc Kiikillăvâr («cetatea 
Tirnavei»), iar Saşii, prin stilcire, Kokkelburg. 


Numele acesta-i vine de la o cetate veche, 

de mult părăsită în mijlocul unui sat de Romîni 
săraci, atunci cînd ea a fost dăruită lui Ştefan- 
cel-Mare al Moldovei de către Matiaş Corvinul 
însuși, care nu putea să și-l facă prieten fără 
de o asemenea jertfă. Dregătorii moldoveni, cei 
doi pîrcălabi, se așezară deci între aceste zi- 
duri, drese cu îngrijire și pregătite pentru ori- 
ce întîmplare. Cetatea trebuie să fi fost aseme- 
nea cu cele din Neamţ, din Suceava sai din 
Basarabia: un mare adăpost de ostași între 
patru turnuri groase saii bastioane. «Balta», apa 
lină, înceată, foarte dese ori revărsată pănă de- 
parte, a Tîrnavei Mici cu malurile de lut joase 
și insulele de buruieni şi copaci o încunjura 
din toate părţile. Așa aŭ ținut-o Ştefan, cei doi 
urmași ai să! și în sfîrşit neastîmpăratul săi fiii 
Petru Rareș, care mulți ani de zile a tulburat 
Ardealul de la un capăt la altul, de la Bistriţa 
pănă la Braşov, întrebuinţind toate prilejurile şi 
toate mijloacele unei politice de dibăcie. 

Dar după dinsul Moldova se aplecă încet spre 
ruină. Peste vre-o zece ani numai, Alexandru 
Lăpuşneanu trebui să primească raderea cetății, 
de mult ocupate de Unguri, pentru a păstra 
măcar moşia. Zidurile fură date la pămint, și 
multă vreme sătenii culeseră din ele piatră pen- 
tru locuințele lor, așa încît o mică înnălțătură 
a pămîntului, la vre-o sută de pași în dreapta 
gării, arată numai unde aŭ stat timp de trei 


424 ȚINUTUL TÎRNAVELOR 


șferturi de veac apărătorii steagului moldove- 
nesc în mijlocul țerănimii romănești din Ardeal. 

Petru-Vodă de sigur trebuie să fi fost şi în- 
temeietorul unei frumoase biserici de piatră, 
care şi-a avut pe urmă "alte suferințe. Şi astăzi 
se vede pe margenea dilmului, din care necon- 
tenit se scurg prin lutul sfărîmicios vechi oase 
ce se tiresc prin noroi saŭ sînt cronţănite de 
porci, clădirea trainică, făcută după datinile ar- 
chitecturii moldoveneşti, Fațada se sprijină pe 
două contraforturi; pe laturi aleargă altele, în 
număr de șese, pănă la altarul pentagonal; între 
ele se deschid fereşti cu înflorite cadre de pia- 
tră săpată în stil gotic; o mare uşă gotică, tot 
astfel împodobită, dă intrarea prin laturea din 
dreapta. Înnăuntru, stilpi despart pronaosul de 
un larg naos. 

Calvinii hrăpiră această clădire îndată după 
peirea cetăţii, cu toate că o carte bisericească 
de pe la 1550 s'a mai aflat rătăcită printre ale 
bisericilor noastre de astăzi. Încă din 1585, cînd 
Moldovenii nu mai aveai nici moșia, se îngropa 
în altarul părăsit o «doamnă» din partea locu- 
lui. Alta, Sofia Menhard, își are mormîntul de 
piatră, cu chipul săpat al adormitei, în stînga 
naosului. Rămășițele-i înfășurate în stofe scumpe 
s'aă aflat, cu altele multe, la reparația din 1895-6. 
Şi în cursul acelorași lucrări aŭ ieşit la iveală 
zugrăveli romăneșşti ale Sfinţilor, un Petru și 
Pavel la ușa din stînga, supt data de 1526, un 

Hristos pe cruce în partea de către turn, — des- 
tăinuiri neplăcute pe care amindoi preoţii ro- 
mîni le-ai văzut, dar pe care Ungurii s'ai gră- 
bit să le radă fără întărziere. Astăzi biserica 
are un turn prost cu cerdac de lemn, în locul 
celui ce va fi fost de-asupra naosului, un co- 
peremint de ţigle care se coboară peste altarul 
ce fusese dărimat sus, şi magasii de producte, 
de cînepă, și de morminte părăsite, şi de praf 
nemilostiv în acel vechiii altar de taină al sluj- 
bei noastre. 

Ne poartă pe acolo o femeie care vorbeşte 
limba noastră ca o Romiîncă. Jidoavca de la 
vama din capul satului ştie şi ea romăneşte fără 
greş. Totuşi, pe lingă cei vre-o 2.000 de Romini, 
sînt şi cîteva sute de Unguri. «Ştii romănește 
Ungurii», întrebaii pe unul din conducătorii mei. 
« Ungurește nu ştii, domnule». Nu numai în căsu- 
tele de vergi şi stuf de la margine, dar şi în trai- 
nicile clădiri de piatră acoperite cu ţiglă din 
uliţile de mijloc se vorbeşte limba noastră, şi 
de Unguri, şi de Evrei. Avem două biserici 
mari: una a Uniţilor, mai puţini, şi cealaltă a 
Neuniţilor, amîndouă cam din același timp, ri- 
dicate în locul unor vechi șuri de lemn putred. 
Şcoala confesională, pentru amîndouă legile, 
ţine piept şcolii de Stat şi contribuie la asigu- 
rarea viitorului, care e al nostru. 

Totuşi un represintant al rasei stăpînitoare, un 
German maghiarisat, comitele Haller, stăpîneşte 

aici pămîntul. El a cumpărat de la Bethleneşti, 
plecați şi de aice, marele lor castel de pe deal, 
făcut în stilul vechilor cetăți, de comitele Nicolae, 
un înnalt dregător al Ardealului împărătesc, la 
1769. 

Odată în virful multelor scări de lemn era 
reşedinţa comitatului, şi Romînii își amintesc 
cu mîndrie că acolo aŭ stat în fruntea trebilor 
de-ai lor, ca d. loan Pușşcariii de la Bran şi d. 
losif Şuluţii, care e astăzi preşedintele Aso- 
ciaţiei. Dar de mult timp reşedinţa s'a strămutat 
la Dicio-Sinmărtin, în sus spre Murăş, sat mare 
de Secui cari l-aă numit după «strălucitul» sfînt 
național al lor. Acolo sint astăzi mulţi Evrei, și 
«domnii» unguri de prin împrejurimi vin să-şi dea 
timpul şi averea în cărți. Romînii aŭ totuși un 
protopop unit, şi unul din fiii tîrguşorului cu 
numele foarte străin a fost Petru Maior însuși. 


Pe drumul în preajma căruia zburătăcesc din 
aripioarele galbene graurii beţi de struguri, ne 
întoarcem spre Blaj, care ni se desfăşură din 
vîrful dealului din urmă, cu multele case ce se 
desfășură pănă'n cîmpul Tiîrnavelor, stăpînite 
de biserica Mitropoliei. Mai departe peste apă, 
satele Vezea şi Ciufudul adaugă petele lor albe. 

IV. 
Pe Tîrnave: De la Blaj la Sighişoara. 


Aş fi vrut să fac două drumuri. Unul — o 
cale de un ceas şi jumătate — la Cergăŭ, satul 
de Şcheï luterani cărora li se predică romă- 
neşte la slujba la care vin îmbrăcați romăneşte, 
adăogindu-se numaï la urmă un «Tatăl Nostru» 
slavon, în limba «părinților» lor. Nici într'un chip 
nu pot crede că eï ar fi toți Bulgari, aduşi şi 
seduși de Sașşi, căci aceasta ar fi împotriva ori- 
cărei logice şi nu se poate sprijini pe nici-o 
dovadă istorică. Dar în această ploaie de Oc- 
tombre pănă la Cergăi e tină... 

larăşi mă gîndiam să merg, prin cele două 
Şeice săsești, la Buia, unde Mihai Viteazul în- 
suşi şi-a avut moşia şi s'ar mai vedea încă urme 
de zugrăveală bizantină pe o veche şură pără- 
sită care a fost biserică, Dar lumea de acolo 
are de lucru cu viile şi nu mă poate ajuta să 
fac acest drum, 


Apuc deci cu trenul calea spre Mediaș, Ibaş- 
falăă şi Sighişoara. În dimineața nehotărită, 
Blajul îşi ţine tîrgul. Încă de cu sară aŭ venit 
Mărgineni cu carăle, aducind briie şi cîte alte 
mărunţişuri trebuie pentru îmbrăcămintea şi 
gospodăria țeranului. Am văzut lumina arzind 
la covergile lor, întrun colț al pieții negre. 

Aceşti negustori iefteni de multe lucruri sînt 
Mărgineni din cei săraci; bogații, tot mai mulți, 
un losof, un Herţa şi alţii ţin în arendă moşiile 
Mitropoliei blăjene. Tirgul e aşa de cercetat, 
incit abia poate răzbate printr'însul trăsura care 
mă duce la gară. Boii mari, frumoși, albi, din 
vechea rasă sarmatică, se încurcă în coarnele 
lungi ; valuri de mulțime se poartă în lunecări 
încete peste tot cuprinsul pieţii, care se pare 
prefăcută, înveselită şi îmbogăţită. Catrinţele de 
tot felul, în colorile cărora biruieşte roșul aprins, 
fac ca o pajiște de flori. 

La gară, în capul satului, numai străini: 
Evreice gătite şi văpsite ca regina lezebel, Saşi 
lungi, molii, în cîte o teacă de pardesiii noi: 
nouț, prunci de Sas cu colorile germane pe o 
șapcă tăiată ca a ostașilor din Imperiu. Căci 
aici în Blaj sînt iarăși între diînșii, în laturea 
unde ei, desfăcuți de Romînime, se razimă pe 
marea mulţime săracă a Secuilor din munte, re- 
vărsați pănă la Murăş, unde aŭ Murăș-Oşor- 
heiul, și pănă la Tirnave, în preajma Sighi- 
şoarei. 


Linia ferată urmează cursul Tirnavei-Mari, pe 
care o taie de cîteva ori pentru uşurinţă. E un 
frumos Ţinut roditor, mărgenit de dealuri ce se 
apleacă lin. Îl locuiesc Romini amestecați mai 
ales cu Sașii, și iarăși vezi pe dealul stăpînitor 
de-asupra coperemintelor de ţigle şi de stuf, 

vechile ziduri ale bisericii-castel, păstrătoare 
de averi şi apărătoare de oameni, care, spriji- 
nită pe cîrjele contraforturilor, înnalță vîrful 
ascuţit al turnului. Cea d'intăiă stație poartă 
însemnarea Hosszuaszd ; Rominii îi zic Hu- 
susăi, şi în satul de obiîrşie străină veche eï 
aŭ ştiut să-și cucerească un loc. Tot aşa şi 
la Micăsasa, care se desfăşură de cealaltă parte, 
foarte frumos, cu o înfăţişare de vechime în- 
naintată. Din jos un rîă vine să se piardă 
în apele liniștite ale Tîrnavei. Trenul se opreşte 
îndelung la locul unde un turn vechii cu 
vîrful roşu şi unul noŭ, alb, se privesc pe 
de-asupra apei. Acolo e Copşa-Mică, de unde 
se desface linia către Sibiiă. Peste puţin eşti 
la Mediaș, care se vesteşte prin cîteva fabrici 
şi prin înnalta suliță a vechii biserici care ţiş- 
neşte din mijlocul coperișurilor bătrîne ale pieţei. 


A. MEDIAȘUL. 


Orașul e destul de mic. La gară aşteaptă 
însă omnibusuri de otele, trăsuri de «domni» 
şi o singură birjă, cu un vizitiă ungur care, în 
loc să mă ducă la protopopul romîn neunit, mă 
bagă în casa unui doctor sas «universae medi- 
cinae». 

Eşti îndată în piață, care e de o mărime şi 
de o frumuseţă deosebită. De două părţi o în- 

cunjură case de modă nouă, dar de celelalte 
două, coperişurile de ţiglă veche se înnalță în mai 
multe şiruri. De-asupra lor răsar puternic două 
vîrfuri de bastioane, şi încă mai sus turnul verde 
al bisericii predomneşte toate. Aici e nodul de 
clădiri istorice al cetății săsești, o amintire şi 
un îndemn veșnic pentru urmaşii de astăzi ai 
vechilor «Biirgeri». 

Pănă mai încoace, piața şi stradele strîmte 
cu casele de părete gros erai încunjurate de un 
înnalt zid de cărămidă, întrerupt de bastioane 
puternice. Acest simbol al privilegiilor a fost 
însă sfărîmat, nu atîta de avintul noi al cetății, 
cît de năvala supușilor din suburbii, cari nu 
mai puteai fi ținuți la o parte. Astăzi numai 
ici şi colo se vede cite o zdreanță roșie a dă- 
rimăturilor şi turnuri, porți singuratece nu mai 
apără şi nu mai închid nimic. Am văzut şi eŭ 
ce harnic se lucrează la prăbușirea şi înlătu- 
rarea trecutului de piatră. 


Saşii aŭ aici un gimnasiu, a cărui disciplină 
e mult lăudată; o clădire pompoasă din mar- 
gine se dovedește a fi numai casa de gimnas- 
tică a şcolarilor. Dar numărul poporației săsești 
a scăzut la vre-o 3.500. 

Aici poate să fi fost de la început un sat ro- 
mănesc, căci Mediasch nu înseamnă nimic în 
săsește, precum nici Medgyes mare nici-un în- 
teles bun în ungureşte, pe cînd cu o obirşie 

romănească el ar veni de la Meadia, Media, 
nume ce se întimpină, cum se ştie, şi aiurea. 
Ar fi deci tot așa ca şi cu Braşovul, Sibiiul, 
Sebeşul, întemeiate ca cetăți săseşti peste des- 
fiinţarea, înlăturarea unor vechi sate de Romini. 

Cetatea Mediaşului a fost în legături destul 
de slabe cu alţii din ai noştri decît locuitorii 
domeniului de supt ascultarea ei. Dar odată 
Petru Rareș, Petru-Vodă cel cu dregătorii aşe- 
zaţi in Cetatea-de-Baltă, a venit aici, cu oastea 
lui moldovenească, amestecindu-se hotăritor în 
luptele pentru stăpînirea Ardealului. Ludovic 
Gritti, copil din flori al unui doge venețian şi 
bunul prieten al atitor Turci mari din Constan- 
tinopol, visa pentru sine coroana Ungariei și 
tronuri romăneşti pentru copiii săi. Rareş, venit 
ca să se unească cu oastea Sultanului, momi 
cu vorbe pe acest rivnitor de măriri, îl prinse 
în mîna sa şi-l dădu unor dușmani cari nu erai 
să-l ierte. Odraslele Veneţianului intrară în robia 
moldovenească pentru a nu mai ieşi nici-odată 
la lumina zilei. Şi, cînd mergi astăzi supt acele 
ziduri de cărămidă care se farmă şi se desfac, 
simți un fior de mîndrie romănească gîndindu-te 
că aici unde ai tăi aŭ robit și aŭ suferit atita, 
aici de unde se vede «dealul furcilor» menit 
mai ales bietei noastre țerănimi pe care nevoile 
o îndrepta spre fapta rea, că pănă şi aici a 
trecut, cu şeizeci de ani înnainte de cucerirea 
lui Mihai Viteazul, ca năvălitor îndrăzneţ, în 

fruntea unor oşti temute, încă un Domn romin 
călărind sumeţ pe drumurile mari ale Ardea- 
lului nostru. 

În acea margine care se chiamă şi aici, ca 
și la Sibiii şi Bălgrad, Maierii, Rominii, veniți 
de prin satele vecine, își avură foarte de de- 
mult biserici de lemn. Uniţii işi putură face din 
piatră cei d'intăiu, la 1826, o frumoasă şi încă- 
pătoare clădire. Rindul Neuniţilor a venit mai 
tîrziă, abia în zilele noastre, prin 1860. Nici unii, 
nici alții nu erai încă primiţi în cuprinsul de 
privilegii al zidurilor. 

Astăzi însă nu mai e așa. Ai noștri, cari aŭ 
trecut de mult de mie şi pot fi chiar vre-o 2.300, 
aŭ «rupt zidurile» şi aŭ intrat în cetate. Acolo stă 
unul din cei doi protopopi şi avocații, cari sînt 
în număr de patru. Cele două căpetenii bise- 
riceşti trăiesc bine laolaltă, şi puterile nu se 
pierd în mici rivalități confesionale. Înnaintarea 
se face şi aici, încet, dar sigur. 


B. IBAȘFALĂUL. 


De la otelul Traube, căruia ai noştri îi zic 
« Strugure», ieaii o trăsură spre Ibaşfalăi. Fireşte, 
iarăși am pe capră un Secuiii, plin de toată 
bunăvoința, dar prost cunoscător al locurilor și 
abia în stare să miriie cîteva vorbe romăneșşti. 
Va fi deci iarăși un drum tăcut, fără lămuriri 
asupra celor ce se văd în cursul lui. 

Şi la Mediaş a fost tîrg în această zi de Joi, 
şi din maidanele pline de tină frămintată cu 
paie se întorc spre satele de aproape şi mai de 
departe vînzătorii şi cumpărătorii. Cîţiva Țigani, 
foarte mulți Romiîni, pe jos şi în cară, şi, de la 
o vreme mai ales, destui Sași, cari rumegă ador- 
miţi cine ştie ce socoteli și planuri în căruțele 
lor trase de cai. 

Calea e de o mare frumuseţă fericită, Dealuri 
mari de amîndouă părţile nu alcătuiesc şiruri 
impunătoare, ci se rup în movile rotunde, în 
căpăţini țuguiate, în şire ascuţite. Jos ele'se ti- 
vesc cu cite un petec de vie sai cu mirişti şi 
cucuruze uscate ; sus aleargă o bucată de vreme 
pădurea. În stînga, Tirnava-Mare lunecă între 
sălcii, mai mult nevăzută. Soarele care se luptă 
lesne cu nourași albi, scămoșaţi pe tot cerul, 
înveseleşte această privelişte felurită și vioaie 
ca puţine altele. 

De la un timp se deslușeşte în faţă un castel 
vechiii, înnalt, în mijlocul greoaielor platoşe 
roşii de ţiglă care deosebesc casele săsești, Bise- 
rica-cetate e în adevăr, și de aproape, vrednică 
de luare aminte, Vizitiul, întrebat, îngînă un nume 
unguresc, pe care nu-l înțeleg. De la nişte flăcăi 
unguri și romîni cari se îngrijesc de niște buți 
pline, în acest timp de cules al viilor, aflu că 
sînt în Brateiŭ, pe care Sașii îl numesc Pretai, 

Superintendentul săsesc a stat mult timp prin 
aceste părţi, la Ghertan (Birthalm), și de aceia 


N, Iorga, — Ardealul, 28 

Sai și păstrat aşa de bine vechile ziduri. Satul 
mi se pare, în mijlocul săă, mai puțin amestecat 
cu Romini decît cele mai multe din ale Saşilor. El 
se păstrează deci bine pentru dînșii și are o în- 
fățişare înfloritoare. Tot case mari trainice, pur- 
tind în triunghiul de sus anul zidirii sau al re- 
tacerii (crenowiert>), numele proprietarului, sen- 
tințele obişnuite şi podoaba de linii în lung, de 
frunze de trifoiă și de struguri, toate văpsite 
foarte tare. Supt streşine atîrnă ca briie de aur 
ştiuleţii, <tuleiele» porumbului strîns de curînd, 

Tot aşa pare și Şaroşul, unde la 1848 Ungurii 
revoluționari aŭ fost bătuți răi de ostașii îm- 
părăteşti, ajutați și de Romiîni. I se zicea de 
dinșii pe atuncea și <Şaroșul unguresc», dar 
astăzi pe lingă Unguri și Sași se află și mulţi 
din ai noștri, cari aŭ și două biserici. 


* 


Alt sat nu se mai străbate, și cea mai apropiată 
aşezare e deci Ibașfalăul. De demult era numai 
unul din satele lui Apaily Craiul, ca și Blajul: 
pe atunci el era pentru Ungurii din el Ebesfalva, 
«satul cu cîni»>, şi din acest nume Rominii, cari 
li se tot înmulţiai în coastă, aŭ făcut pe acela, 
destul de urit, de Ibașfalăi, Supt Austriaci însă, 
Guvernul a voit să înnalțe satul de pe Tirnavă 
la o mai mare însemnătate, chemînd în el pe 
Armenii veniți din Moldova, cari trecuseră la 
Unirea cu Roma. Ei aŭ zidit o mare biserică şi 

lingă ea sa întemeiat un gimnasiu; acesta e 
unguresc și ritul armenesc abia se mai ține *n 
samă la biserică; Armenii aproape nu-și mai 
ştii limba. lar tirguşorul, botezat pompos, cu 
acest prilej şi după o rea tălmăcire a numelui 
vechiii, Elisabethstadt, a rămas un sat mare cu 
o piaţă de clădiri orășenești, — un fel de Blaj fără 
viaţa și caracterul naţional din acesta. 

Ibașfalăul-Elisabethstadt se vede de departe 
prin turnurile bisericii armenești, prin clădirea 
cu trei rinduri a gimnasiului și prin vechiul 
castel apaflian de lingă dinsul. Tîrnava se trece 
pe un pod de lemn, şi de cellalt capăt cei 
cu trăsuri aŭ să dea o vamă a podului însuși și 
o alta pentru pavagii, pentru «floaşter», spune 
Romiînul care aşteaptă acolo. Printre case ca 
ale Şaroșului și Brateiului, ajungi îndată în piață. 
E mare și pavată; biserica samănă cu cea din 
Blaj, decit care e însă ceva mai încăpătoare și 
are o fațadă mai bună. Castelul apaffian se 
ascunde într'o grădină umbroasă, care cuprinde 
şi turnul ce slujeşte de închisoare preventivă, — 
căci în castelul însuşi a fost așezat un tribunal, 
Gimnasiul pare tăcut și mort, cu cele trei linii 
de fereşti ce incunjură păreții goi. 

Romiîni sînt vre-o mie în Ibaşfalăii, față de 
îndoit mai mulţi străini. Sint tot oameni să- 
raci, la cari se alipesc Ţiganii, încă mai des- 
poiaţi. Aceştia din urmă se ţin de biserica unită, 
care are o clădire frumoasă, în vecinătatea bi- 

sericii calvinești, cu care se întrece din turn. 
Ibașfalăul e şi reședința unui protopop greco- 
catolic. Neuniţii și-au căpătat mai de curind o 
căsuță de închinare, fără turn. Cea mai veche 
biserică a noastră a fost însă la cimitirul de 
astăzi, și acolo slujia între păreți de lemn pe la 
1730 popa Pătru, al cărui nume e pomenit în 
cărțile bisericeşti ce se mai păstrează încă la 
Uniţi. 
* 

Între înlesnirile orăşeneşti ce se pot afla în 
acest Elisabethstadt saă pe ungureşte Ersz&bet- 
vâros e şi o cupea în toată forma, ba încă una 
cu trei cai. Am tocmit-o pănă la Sighișoara, şi 
călătoria cu acest aparat mă face două ceasuri, 
întregi uimirea țerănimii de toate limbile, din 
sate și de pe drumuri. Pare că ar fi plecat din 
Ibașfalăul săi însuși Vlădica Armenilor supuși 
Papei. 

Drumul trece înnapoi cursul lat şi lin al Tir- 
navei-Mari, care merge în sus, îngustindu-se. 
În satul care poartă pe tăblița din capăt numele 
unguresc de Holdvilág, Rominii s'au aşezat de 
mult prefăcîndu-l tot mai tare întrun Eloghi- 
lag de cucerire: supt această formă l-am aflat 
într'o notiță din 1732 pe una din cărţile de la 
Ibașfalăă, mulțămită «<finului Andreii, ficiorul 
lui Comşe şi soţiei sale Petcăi», cari aŭ ajutat 
cu zece «florinți ungurești» la cumpărarea eï. 

După un lung drum printre dealuri tot mai 

încurcate şi mai bine acoperite cu păduri, stră- 
batem satul «Danos», care e Daneşul nostru, mai 
mult romănesc. Aici se vede lesne cit de mult am 
înnaintat. După şirurile caselor săsești cu podoa- 
bele de tencuială obişnuită se văd alte locuinţe 
în aceiași uliţă de căpetenie, tot aşa de mari şi 
de bune, cu zidul lor de piatră şi coperișul lor 
de ţigle nouă, dar care poartă într'o firidă a 
triunghiului de sus crucea noastră, cu o singură 
ramură în lat saii cu două, văpsită în toate 
chipurile şi purtind la mijloc o aureolă de altă 
coloare. Astfel de gospodării triumfătoare, care 
merg pănă departe, şi le fac cei ce lucrează 
în America, de unde trimet bani necontenit, 
saii se întorc ei înşii pe la neveste, aducînd 
o însemnată agonisită, ce-i pune într'un rînd 
cu Sașii. lar lingă aceste case-model, la care 
se lucrează şi acum, vechea viaţă a sătenilor 
noştri se vede în acele nenorocite adăposturi 
acoperite cu mițe de stuh care mărgenesc stra- 
dele înguste şi întortochiate ce suie la deal, spre 
biserică. 

După Daneş, dincolo de un deal înnalt şi 
grei, te afli pe buza de sus a unui circ prins 
din toate părţile de înnălțimi învălmăşite, să- 
mănate cu copaci răzleți sai îmbrăcate cu pă- 
dure, La capătul unei strîmtori ai de-odată în 
față Sighişoara, unul din centrele mari ale Să- 
simii, 

C. SIGHIȘOARA. 


Nici-unul nu se poate asămăna cu dinsa ca 
frumuseţă a orînduirii, ca păstrare bună a stra- 
delor şi caselor de odinioară, ca linişte şi cu- 
rățenie în împrejurările de astăzi. Copaci deşi 
sămănați cu coperişuri roşii de țigle suie un 
deal ca o căpăţină de zahăr. Trei turnuri mari 
de biserici străpung mulţimea caselor vechi, 
iar sus de tot pe virful țuguiului împădurit 
stă o biserică medievală, cinchită fricos, cu un 
turnuleț ce cutează abia să privească. Intri peste 
un pod cu obișnuitele taxe de trecere şi de 
«floaşter», te înfunzi din dosul culmii aceleia a 
cetăţii, printre casele curate ale unor <Maieri», 
al la dreapta o biserică romănească, şi ea din 
alte vremuri, şi se răsfiră acum în toate părţile 
ulicioare de tot strimte, în care oamenii se li- 
pesc de părete cînd trece cu sunet şi răsunet 
cupeaua de Ibașfalăii cu ifosul unui echipagiu 
de Vlădică armenesc. Casele, mari, păstrează 
toată înfăţişarea înnaltei lor vechimi, în cope- 
rişurile clădite foarte sus, în fereştile mici, în 
bolțile de poartă şi în umbroasele curți pie- 
truite. Din toate părţile scările de piatră duc 
la cetate, ca în oraşele Italiei sai ale Dalma- 
ției, săpate în stîncă. Apoi, cînd te-ai descurcat 
din hudicioarele bătrîne ale acestui Nürnberg 
săsesc, te afli într'o stradă largă, cu case mo- 
dernisate, cu prăvălii strălucitoare, care taie în- 


PE TÎRNAVE: DE LA BLAJ LA SIGHIŞOARA 439 


treg orașul, încheindu-se de o parte în buruie- 
nele de către gară, iar de alta într'una din cele 
mai frumoase piețe din Ardeal. De aici începe 
suişul de căpetenie către biserica în care se 
făcea odată slujba catolică, apoi către gimna- 
siul Saşilor și casa nouă a comitatului. 

Sighişoara, încunjurată de fabrici, se ţine mai 
mult din negoţul cu Secuimea, care se înfundă 
pe apa Tirnavei-Mari pănă la Odorheiă şi pănă 
în munţii Moldovei. Acest negoţ e destul de 
însemnat pentru ca să-i poată da înflorirea ei 
de astăzi. Nici-un semn de decădere nu se vede 
aici, și e ca un fel de tinereţă sigură de viitor 
în acele curate clădiri ale vechimii strînse pe 
coasta dealului, în strădiţele înguste și întorto- 
chiate. 

Ea nici n'a avut să sufere cît surorile ei din 
alte Ținuturi săsești. Drumul mare al oștilor nu 
trecea pe aici și primejdia nu s'a abătut dese 
ori asupra cetăţii, care, de alminterea, avea tot 
ce trebuie pentru a o putea răspinge. De aceia 
în trecutul acestui oraş e mult mai puţină tra- 
gedie decît în al celorlalte, dar și cu mult mai 
puţin interes, 

Numele săsesc al Sighișoarei e <Schăssburg», 
cetatea «Schăss» ; Ungurii îi zic Segesvâr, «ce- 
tatea Seges». «Sighişoara» romănească nu pare 
a fi luată de la vre-una din aceste numiri străine, 
şi pare că-ți vine a crede că ea porneşte de la 
vre-un Sebeș, Segheș. Oricum, Romînii aŭ fost 

totdeauna aici, şi astăzi, fără să poată însemna 
mare lucru într'un aşa de strîns și înfloritor oraş 
săsesc, ei nu sînt un element de despreţuit, 
căci întrec mia. Biserica pare să fie veche, mai 
veche decit 1808, data de pe fațadă, şi poate 
chiar decît 1796, cea scrisă în jurul turnului. E 
clădită după datina de architectură cea bună, 
cu abside la străni şi la altar, şi face cea mai 
bună impresie. Comunitatea e neunită, Uniţii 
făcînd parte mai ales din «inteligență». În cetate 
chiar staii protopopul şi un avocat. 
Mă întorc cu trenul de noapte la Blaj. 


* 


A doua zi fac înnapoi drumul spre Teiuş, 
în lumina veselă a soarelui de Octombre, care 
pare să vestească o adevărată «vară de Sime- 
dru». Blajul se desfăşură foarte frumos din virful 
dealurilor, cu biserica Mitropoliei ìn frunte şi 
multele case ce se risipesc pănă la şesul unde 
Tîrnavele-şi unesc argintul în verdeaţa întinsă, 
înviorată de ploi. Ciufudul, Tiurul se ivesc albe 
pe dealurile de peste apă, iar dincoace o cruce 
mare de lemn negru arată locul unde furcile 
aŭ purtat în bătaia vîntului trupurile spînzura- 
ților de la 1818, pe care-i pomenește astăzi 
semnul creştinesc al răscumpărării şi păcii. 

Pe drumul zbicit de soare trec Moţi săraci 
cari vin să incarce bucate supt covergile lor 
mari, albe, Mărgineni din Tilişca, ce ajung prin 





Porturi din Teiuş. 

aceste locuri depărtate, unde însă tot ai lor ţin 
crîșmele şi arendele, pentru a stringe de pe la 
case țoalele pe care le spală apoi la ei, în apa 
de munte și le aduc albe acelor ce li le-ai în- 
credințat cu acea siguranţă fără înscris ce dom- 
nește în toate legăturile dintre țerani; Unguri 
cară pietre pe sama şoselelor. 

Casele de stuh ale celor două sate trec ră- 
pede, şi îndată sintem la măreţul pod întins 
peste Murăş, de unde apoi Teiuşul e aproape. 


În satul grăniceresc, pe care locuitorii, urmaşi 
ai husarilor de odinioară, îl numesc Teuş saii 
chiar Ziuș, merg, cu prietenul Bunea, să vedem 
biserica romănească. Un turn greoii e alipit la 
o bisericuţă cu un caracter vădit de vechime. 
A clădit-o, cum spune o inscripţie grosolană, 
în cirilice cursive, un Raț Mihali, dintre acei 
locuitori din Șiria Crișurilor, nemeşi unguri“cei 
mai mulţi, cari aŭ fost aduşi aici pe la 1660 şi 
aŭ făcut din Teiuş un sat mare, un «oraş» cum 
i sa zis pănă dăunăzi. Zugrăveala frumoasă e 
din 1790, şi pare a fi fost plătită de cei doi cti- 
tori în haine de negustori cari se văd zugră- 
viți pe păreți. 

Ne abatem şi pe la biserica catolică, înnăl- 
tată de Corvinul nostru, pe acest pămînt de bi- 
Tuință care a fost moşia sa. Samănă bine cu 
bisericile lui Ştefan-cel-Mare şi ale urmaşilor lui; 
numai cit păreţii de bolovani sint mai înnalți și 

cu totul lipsiți de podoabe, iar turnul e pus în- 
tro parte, răzimindu-se şi pe clădirile văruite în 
care locuieşte astăzi preotul. Inscripţia gotică de 
pe ușa cea mare de intrare poartă, supt corbul 
familiei, însemnarea că loan din Înidoara, gu- 
vernator al regatului Ungariei, a făcut biserica 
la anul 1449. 


CARTEA A XII-A 
AIUDUL, TURDA ȘI CLUJUL. 





E TL A A 


l. 
Aiudul. 


De la Teiuş la Aiud e mai mult o primblare 
decît un drum. O facem în trăsura uşoară cu 
calul cochet a Secuiului nedormit care m'a adus 
şi la Blaj. 

În stinga, Munţii Apuseni se desfăşură al- 
baştri supt albastrul cerului. Din această parte 
nu se văd satele, care se află dincolo de cea 
d'intăiă linie a înnălțimilor: Stremţul și, mai în 
fund, Geoagiul. În dreapta se mlădie printre tu- 
fișuri şi copaci Murăşul, care scînteie din loc în 
loc, în făşii largi, albe. Pe dealurile de pe ma- 
lul cellalt şi chiar pe valea de dincoace se co- 
boară sate care poartă nume ungurești, dar n'aii 
astăzi decit locuitori romîni : Mişcreacul, Beldiul 
şi altele. 'Ţarinele se desfăşură scrijelate de ară- 
turi proaspete : în ele ai noştri aŭ înfipt mănun- 
cheşul de spice din recolta trecută care a stat 
pănă atunci, pentru binecuvintare, la biserică. 

Drumul, foarte puţin cercetat, suie și coboară 
dealuri, pănă ce în sfirşit, unde stă să mai în- 
ceapă încă unul, se văd cîteva clădiri mari şi 
pe margenea viilor trec femei în rochii de oraş 
şi soldați. Acolo e Aiudul. 

Pentru Ungurii din Ardeal, «Nagy-Enyedul» 
e un loc faţă de care ei aŭ o evlavie deosebită. 
E un centru curat unguresc, aproape fără Saşi 
şi Romini, cari în adevăratul oraş aŭ abia cîte- 
va familii din «inteligență». Aici într'o clădire 
uriașă se află Colegiul lor, creaţiune a lui Beth- 
len calvinul cel învierșunat, Colegiu vestit pănă 
departe pentru bogăţia lui de șepte milioane şi 
păstrat cu scumpătate numai pentru copiii de Un- 
guri. O zidire mai mică adăposteşte şcoala secun- 
dară de fete, pe lingă care mai este o preparan- 
die, fără a vorbi de multe şcoli primare. Ziduri 
vechi, cu frumoase bastioane împodobite, o bi- 
serică mare, trecută la slujba calvină, daă un 
caracter de nobleță istorică pieții foarte întinse, 
de unde pleacă strade drepte, cu case îngri- 
jite şi bine potrivite laolaltă. Aiudul se ţine cu 
lucrul meșterilor săi şi cu negoțul vinurilor ce 
se fac pretutindeni în jurul săi, pănă la munte 
în sus, iar în jos pănă la dealurile Tîrnavelor, 
golite de filoxeră. Pe acest timp, drumurile sînt 
cuprinse de carăle romăneșşti şi secuieşti care 
duc în toate părţile marile butoaie pline. 

Rostul nostru se incheie aici în cele vre-o 
250 de familii (1500 de suflete), care din rîndași 

şi slugi ale Ungurilor din oraș s'aii prefăcut în 
locuitori obişnuiţi ai suburbiilor. Ei aŭ, de pe la 
1700 încă, o bisericuţă de lemn cu zugrăvelile 
şterse, adusă aici de la Aiudul-de-sus saŭ Fe- 
laiud. Un protopop unit stă aici numai pentru 
că centrul e mai mare, iar nu pentru însemnă- 
tatea bisericii sai numărul credincioşilor. Cel 
de astăzi, păr. Maior, ştie a-şi ține locul cu dem- 
nitate, dar la sosirea lui elementul cel mai tur- 
bat şovinist, elevii Colegiului, l-ai primit cu 
cîntece de aţiţare supt fereşti. De şi ai noştri 
se înmulțesc mai mult decit străinii, aici nu 
vom putea birui, fără îndoială, nici-odată. 


* 


Întrebuințez sara pentru a merge, cale de trei 
șferturi de ceas, la mănăstioara din satul, curat 
romănesc, al Mijinei. 

Trăsura de piață a unui Secuii mă duce pe 
un drum care taie mai departe pe acela ce 
uneşte Cimpenii cu Turda. Trecem întăii prin 
Felaiud, cu biserica lui nouă, de zid. Aici Ro- 
mînii sint de trei ori cit Ungurii ; fiecare nație 
stînd de o parte, cu legea şi datinile sale deo- 
sebite. Ai noştri nu poartă nici-odată pălăriuţa, 
cusuturile cu găitane, hainele strîmte şi scurte 
ale vecinilor lor; nici-odată nu s'a pomenit că- 
sătorie saii măcar dragoste între unii și alţii. 

Drumul, mîndru şi sălbatec, se alipeşte către 
Munţii Apuseni. De-a lungul unei ză săltăreţe, 

supt un deluleț cu biserica albă a neuniţilor, se 
desfășură satul în lung ca și Geoagiul, foarte 
multă vreme. După ce-l mîntui în sfîrşit, lași dru- 
mul pe supt sălcii și, trecînd apa, intri în livada 
de pruni a mănăstirii, 

La intrare se vede o mare poartă dărăpănată 
şi ceva urme de ziduri. Biserica e de tot mică: 
un turnuleţ de lemn într'un acoperiș înnalt se 
ridică peste zidurile scunde şi groase. În zădar 
scotocim prin năuntru la lumina făcliilor: nu iese 
la iveală alt ceva decit foi răzlețe din Cazania 
lui Varlaam și o icoană făcută în veacul al 
XVIII-lea supt un egumen care se numește, 
după moda sirbească, Sofronie Pavlovici. După 
dărîmarea de către cătane, la porunca Guver- 
nului, în anii 1760, bisericuța a intrat în stăpi- 
nirea Uhniţilor, cari sînt în sat vre-o treizeci de 
familii. Din banul lor s'a făcut zugrăveală la 
catapiteazmă, după datina veche, la 1855. 


II. 
Mirăslăul. 


Lîngă Aiud sa îngropat mărirea lui Mihai 
Viteazul, ai cărui piîrcălabi aŭ poruncit acum 
trei sute de ani şi din această cetate cu zidu- 
rile rupte. În sura dimineață posomorită, plec 
spre locul hotăririi nenorocite, spre Mirăslăul 
blestemat unde ne-a răpus viclenia și trădarea. 

De la casarma honvezilor patriotică, drumul por- 
nește în sus, pe lingă prăpastia unde Murăşul 
revărsat obișnuiește a-și scurge apele noroioase, 
pe lingă ripa «Murășului mort». Aici și pănă 
în fundul zărilor, unde par că se îmbină dealu- 
rile din dreapta cu cele din stînga într'un frun- 
tarii albastru învăscut în neguri uşoare, se în- 
tind cucuruzele Aiudenilor și ale ţerănimii din 
satele vecine. Tot şesul e prins de moviliţele 
de ştiuleţi, care par nişte vechi trofeie mucede. 

Înnălţimile din stînga, care cad in prăvălișuri 
blinde, poartă păduri încă întregi; în margenea 
lor nu se oploșesc sate, ci numai departe peste 
linia culmilor zace Lopadea-Romănească. La 
dreapta, din potrivă, sătulețe cu case albe și 
roșii se cucuie pe virfurile mai joase: Păgida 
întăi, apoi Giînbașul. Între dinsele şi cîmpul 
de cucuruz vested, Murăşul curge supt sălcii, 
nevăzut, ascuns, ca primejdia care pîndia în 
aceste locuri oustea noastră. 

Pe acest loc oblu din margenea Aiudului a 
desfășurat Mihai-Vodă cea mai frumoasă din 
oștile sale în acea zi de Septembre 1600. Aici 
a stat el ceasuri întregi adăstînd ciocnirea unui 
duşman care-l umplea de cea mai sâlbatecă 
mînie, pentru că in rindurile ostașilor din față 
eraii nobilii Ardealului cari-și călcaseră jurămiîn- 
tul şi generalul Împăratului creştin pe care-l 
slujise cu credință și de la care aștepta întări- 
rea situației sale. 

Două rîpe taie drumul, una care e abia un 
fald în mijlocul cîmpiei, iar cealaltă ruptă adînc 
în ţerna hrănitoare. Şerpuiri de apă săracă se 
tiresc prin ele. Din cerul sur pică stropi rari 
înghețaţi, ca nişte lacrimi de durere, uitate din 
acele vremuri. 

În faţă, namila din dreapta şi cea din stinga, 
în căderea lor înceată, lasă loc pentru o linie 
de copaci, bine desfășurată. În dosul lor se as- 
cunde satul Decia. Iar la stinga, într'o înfundă- 
tură a dealurilor se ivesc case, dintre care două 
mari iese în frunte: galbena școală de Stat și 
clădirea cochetă unde stă supt vii notarul aces- 
tor sate. Către grămăgioara de case se duc ţe- 
rani în haine strimte și scurte, cu mici mintene 
albastre, şi femei frumoase, cu rochii înfoiate. 
Aceștia sînt Secui, din cari se alcătuieşte ju- 
mătatea neromănească a satului, Ei îl numesc 
Miriszl6, pe cînd ai noştri îi zic Mirăslăul, Ni- 
răslăul. În margenea drumului și a căii ferate 
un stîlp de piatră din 1900, fără cruce, înlocuită 
printr'o măciucă cu spini, spune în ungurește 
cu mult bielşug de amănunte cum a fost do- 
borît aice grozavul «Mihály Vajda». 


El însuși, Mihai al nostru, se gîndia să puie 
o cruce de pomenire, în amintirea biruinții sale, 
în acea clipă de avînt cînd, pe de-asupra rîpei, 
el se răpezi asupra «cîneluï de Italian» care i 
se părea că fuge, asupra lui Basta trădătorul. 

Dar ştiinţa învățată a acestuia învinse geniul 
înnăscut al viteazului romîn. Oastea Voevodului 
peri supt dealuri sai se pierdu în strîmtori, iar 
el trecu Murăşul, fugar. Şi astăzi numele de 
«șeaua» lui Mihai arată unde a fost întăiul lui 
adăpost de învins. 

Astfel se pierdu în muntele Apusului mărirea 
noastră. Două sute de ani ea rătăci ca o stafie 
singeroasă printre săracii Moţi din țara culmilor. 
Şi într'o zi tovarăşa lui Mihai mînâ la marile 
răzbunări sălbatece pe țeranii lui Horea din 
1784, pe ai lui Avram Iancu din 1848 înnaintea 
cărora a tremurat acest Aiud unguresc, trofeul 
cel adevărat înfipt pe ruinele puterii noastre în 
Ardeal. 


III. 
Spre Turda. 


Prin sate ungurești, secuieşti şi romănești, unde 
neamurile-și stai faţă în față, un drum de țară 
duce pe la Trăscăul Ungurilor la Turda. Luăm 
însă trenul din valea Murăşului, care strămută 
mai răpede de la locul înfringerii prin viclenie 
a lui Mihai la acela al peirii lui silnice, prin 
trădare. 

Calea ferată urmează un timp linia Murășului 
ce se furişează din a dreapta, în partea cu sate 
mai puţine. Încă odată răsare monumentul alb 

al celor pentru cari s'a cîştigat biruința de la 
Mirăslău ; de şi a fost ridicat abia la 1900 de pa- 
triotica societate istorică din Alba-Iulia, care va 
pomeni de sigur mai tărzii și cîmpiile de la 
Șelimbăr şi Goroslăă, unde aŭ fost nimiciţi Un- 
gurii, el începe a se păta de stricăciune: opera 
șovinismului nu apare trainică în acest simbol. 

Și mai departe rămîne în dreapta Murăşul, 
care nu se ivește însă nici-odată. Sate ameste- 
cate, în care ai noştri se luptă cu vechi Secui 
cari se zic Unguri, se înfăţişează tot din a stînga, 
cu cîte două biserici dintre care una are crucea 
răbdării, iar cealaltă globul calvin, ca un măr 
de gilceavă. Trecem chiar prin marginea Decii, 
şi ea un sat de două limbi şi de două legi, din- 
tre care nici-una nu se lasă învinsă, cu toate că 
pretutindeni trebuie să se însemne o mai răpede 
sporire a noastră. Pe drumul îngust de peste 
dealuri trec ţerani în scurteice albastre, scurte 
în cari recunoșşti numai cu greutate pe Romiîni 
dintre Secuii acestui Scaun al Arieșului, înna- 
intați pănă aice, ca o urmare a vechilor sate 
ungurești de la Murăş, mîncate de noi în cea 
mai mare parte pănă astăzi. Între drumeții cu 
traista în spinare, văd pe cîţiva cari mi-ai ieșit 
în cale şi pe drumul Mirăslăului: trei băietani 
cu fața albă, slabă, și lungile căciuli ţuguiate, 
cari sînt iconari, ce vin tocmai de la Nicola 
Gherlei, unde iarăși a fost mănăstire. 

Precum pe Murăş în sus este un Geoagii- 
de-sus răspunzînd celui de jos, care se află de- 
parte, tocmai în părţile Orăştiei, astfel tocmai 
aici un Vinţ-de-sus, romănesc la obirşie (satul 
Vinţului; cf. judeţul Mehedinţului), răspunde 
celui de jos din preajma Bălgradului. Locuitorii 
sînt iarăși amestecați și, pe cînd o mare bise- 
rică străină iese mîndră la drum, micuțul nostru 
loc de închinare se dă în lături încă. 

La Vereșmortul romănesc, peste apă, se înnalţă 
fabrici care fumegă. Trăsuri aşteaptă la gară şi 
lîngă dînsele căruciorul cu măgarușul slab, care se 
vede obișnuit în aceste Ţinuturi, de la Aiud în- 
coace. Nu lipseşte nici Ţiganul cu pletele împăr- 
tite în şuviţe unse, şi neamul lui oropsit şi calic se 
tot întîmpină, şi pe stradele evreieşti ale Băl- 
gradului, unde el e vizitii adese ori, şi la 
Blaj, unde puradeii se milogesc pe urma cano- 
nicilor şi nu pierd nici-odată din vedere prim- 
blarea Mitropolitului, și în toate acestelalte lo- 
curi, aşezate pe unde aŭ fost din vechime «coş- 
teiele», cu robi ţigăneşti, ale Crailor și domnilor. 
Țiganul rătăcitor e mult mai rar decît cel așezat, 
trăind din strunirea cailor şi din înduioșarea 
sufletelor bune. 


Cociardul, un loc mare, își trimbiță în forma 
lui ungurească însușirea de a fi patriotic se- 
cuiesc : Szckely-Kocsârd. După ce l-ai trecut, 
drumul strătaie un inut de dealuri mari ro- 

tunde, foarte roditoare de sigur în lutul lor 
moale, dar foarte golașe şi destul de urite. De 
la «Harasztos», Hărastăș (Romîni cam jumătate), 
o haltă în mijlocul acestui vălmășag de culmi, 
trenul se întoarce lin spre altă vale, a Arie- 
șului, acest fiii al muntelui Moților, care, cres- 
cut și înfrumusețat, se pierde în străinătate. Așa 
fac şi atiţia copii omeneşti ai munţilor, tot aşa 
de puţini credincioşi și recunoscători ca şi dîn- 
sul, cari merg să îmbogăţească Uugurimea de 
funcţionari și meşteri ai orașelor, alături cu Ji- 
danii schimbaţi de nume! 


IV. 
Turda. 


La Ghiriş e schimbare de tren: pe cînd linia 
cea mare se duce înnainte, către Cluj, o ra- 
mură apucă spre Turda. Fără nici-o stație la 
mijloc, ne oprim supt munții înnalți ai Apusului 
pe o cîmpie larg desfăşurată care poartă în 
sine orașul ascuns al Ungurimii Arieşului. 

Cele două-trei trăsuri cu vizitii ţigani care 
aŭ venit la gară, s'au și dus cu mușteriii cei mai 
grabnici. Pe jos deci, apucăm spre Arieşul pu- 
ternic, al cărui vechii pod de lemn, întunecos 
și negru, făcut la începutul veacului trecut, își 
deschide gura în față. E zi de tîrg, şi din sa- 
tele vecine, care sînt în cea mai mare parte 
curat romăneșşti, se strecoară prin acest pod o 


TURDA 457 


mare mulțime gătită de ţerani în «căputuri» saŭ 
mintene vinete, de stofă de la oraş saŭ în haine 
de abă, de multe ori împodobită pe la mînecï 
sai pe laturi cu frumoase cusături negre şi roșii; 
aŭ căciuli mari peste plete desfăşurate— întocmai 
ca în Moldova — sai pălărioare mărunte cu 
virfurile răsfrînte ori, în sfîrşit, încă din timpul 
verii, mari pălării de paie cu fundul înnalt şi 
margenile de pilnie lăsate umbros asupra feţei. 
«Buna-ziua» ni-o spun trecînd, în această mul- 
time ce se înnoieşte necontenit, femei întocmai 
ca Moldovencele noastre, legate la cap cu şa- 
luri şi strînse în rochii de tîrg. E o mare zarvă 
pretutindeni : unii sînt beți sau se fac și se 
leagă de trecători, alţii se ţin de vorbă prin 
cară ; lingă gura podului, un vînzător de băuturi 
ţipă cătră clienţii săi într'o romănească frîntă 
și hodorogită de limba lui de Ungur; în colțuri 
cunoscuţii se cinstesc cu acel vinars tare ale 
cărui urmări se simt pe aice; un șchiop şi-a 
dezgolit ciotul de picior, iar un orb cercetează 
casele pe rînd! Se văd şi privelişti neobișnuite: 
cîte un cojoc cusut numai în flori bătătoare la ochi, 
iar omul tînăr care-l poartă are pe cap, în loc 
de căciulă sai de pălărie, un fel de fes lat și 
mic, ca în Dalmația, cusut foarte bogat cu măr- 
gele de toate colorile. 

Acești oaspeţi ai tirgului se coboară spre 
podul vechiă, cu vinars şi calici, de pe o stradă 
mărgenită de căsuțe ungurești lipite strîns una 

de alta. Din ea se desface la stinga un fel de 
bulevard, mai mult gol, pe cînd la dreapta un 
drum mai larg, foarte cotit, cu clădiri tot mai 
mari, duce spre piaţă, unde fierbe încă lupta vin- 
zărilor şi cumpărărilor, fără Jidani, cari-şi ţin 
astăzi Simbăta, cu multă durere pentru atita 
cîştig ce pierd, în folosul negustorimii ungurești. 


Această piață mare, de case înnalte, în stil 
de Budapesta, are în fund o ciudată împărechere 
de zidiri. Către noi vine o biserică neagră, fără 
turn, beteagă, sprijinindu-şi bătrinețele pe contra- 
forturi, cotlită de întunerecul pe care l-ai lăsat 
veacurile : aceia e biserica romano-catolică. Iar 
în dosul ei vine o fantastică clădire cu faţa de 
rozete ce poartă ţumburucuri roșii în mijlocul 
lor, cu planuri deosebite ce se strică, ameste- 
cîndu-se și cu podoabe neobişnuite, de linii întor- 
tochiate, care par o scrisoare jidovească: aceasta 
e reduta orășenească, pentru represintații şi pe- 
treceri. Biserica a fost înnălţată în vechile tim- 
puri cinstite, cînd în această piață de astăzi era 
cetatea Turdei, locuită de Saşii cari-i ziceau Tho- 
renburg, iar reduta a făcut-o, în aceste zile ale 
noastre, cînd Turda e cetățuia puternică a națio- 
nalismului maghiar celui mai necruţător, un 
«genial» architect din Budapesta, de religie in- 
diferentă, care şi-a arătat vitejia în cel mai frumos 
stil secesionist. 

De la această piață în sus, o altă stradă urcă 


TURDA 459 


spre munte şi spre acea «Cheie a Turzii», ves- 
tită în lume, care mușcă, întro tăietură ce se 
vede de departe, linia dreaptă a dealurilor din 
zare, spre Munţii apuseni. 


În această Turdă a multor case neorînduite 
şi a multor strade prăfoase şi tinoase staŭ peste 
10.000 de străini. Aceasta înseamnă Unguri, căci 
în acest oraş Evreii sînt mult mai puțini decît 
aiurea şi din Săsimea de pe vremuri aŭ rămas 
numai cîteva familii pierdute în jurul unei bi- 
serici necercetate, Simţindu-se așa de mulți şi 
de curaţi, Ungurii de aici sînt deosebit de în- 
flăcărați, şi ne mai aducem aminte de acea 
noapte a gloriei lor cînd voinicii din tejghele 
şi prăvălii aŭ dărimat cu pietre casa avocatului 
loan Raţiă, care îndrăznise a merge la Viena cu 
o deputaţie menită să arăte Împăratului-Rege 
printr'un memoriu cumpătat că supușii săi ro- 
mini din Ardeal și din Ungaria n’aŭ viața cea 
mai plăcută cu putință. 

Bătriînul Raţiii s'a strămutat la Sibiiii, dar, 
spre marea durere a «patrioţilor» din Turda, el 
n'a luat cu dinsul şi Valahimea din nobilul oraş 
fără apă, fără lumină, şi aproape fără strade, 
Sînt vre-o 2.500 de Romini în Turda, vechi Tur- 
deni de baștină sau elemente sosite mai de cu- 
rînd din satele încunjurătoare. Cea mai veche 
biserică a lor se află la deal, către Chei, şi pare 
a fi fost clădită încă înnainte de 1700, pe rui- 

nele vre-unui şopron de lemn, şi mai bătrîn. 
Ea are străni de la 1722 și unele icoane de pe 
aceiași vreme. Astăzi ea slujeşte pentru parochia 
unită a Turzii-de-sus; dar credincioșii ei, mai 
mult meșteri, cari obișnuiau a scrie ungureşte, 
pe darurile ce aduceaii, încă de pe la 1800, sai 
topit în mare parte între Unguri. Aceştia li pu- 
teaii da neveste potrivite cu starea lor, pe cind 
Romiînimea n'avea decit fetele satelor, prea jos 
puse pentru asemenea încuscriri. Astfel, prin 
femei mai ales, ei s'aă pierdut pentru neam, 
care, de alminterea, n'a suferit prea mult prin 
înstrăinarea lor. 

Biserica ortodoxă, strămutată de mai în sus, 
unde fusese trăsnită, şi noua biserică unită, fă- 
cută şi înzestrată de canonicul Vasile Raţii, din 
familia luptătorului național bătut cu bolovani, 
se află aproape una de alta, pe strade neîngri- 
jite ca ale unui sat și în margenea unei rîpe cu 
malul înnalt, în care se aruncă toate murdăriile. 
Acesta e locul pe care Primăria de meşteri un- 
guri îl lasă să putrezească în neîngrijire. Dar 
din această sărăcie părăsită se ridică pe încetul 
oameni înnaintea cărora cei din cetate trebuie 
să-și iea pălăria. Romiînii aŭ în Turda vrăjmașă 
avocați şi chiar o bancă, «Arieşana», Biserica 
lui Vasile Raţiii stăpînește chiar pămînt, şi are 
clădiri în cetate. 


Colonia noastră din Turda avea speranţe mari 

prin anii 1860, ai absolutismului austriac. Cu 
gîndul la cetatea romană ce a fost colo la dreapta 
pe deal şi ale cărui apeducte se arată departe 
în sus, către Chei, «inteligenţa» se încălzia de 
amintiri romane şi botezase chiar «<pratul lui 
Traian» o parte din cîmpia încunjurătoare. Tot 
atunci steaguri tricolore se purtaă, mai mult 
pentru viitor decît pentru trecut, la pădurea zisă 
«a lui Mihai», pentru că lîngă dinsa a fost răpusă 
viața viteazului nostru celui mare. Tocmai spre 
locul unde s'a întimplat peirea lui năprasnică, 
atuncea cînd un noŭ viitor părea că va răsări 
pentru noi, chiar şi după Mirăslău, din faptele 
sale, — mă îndrept acuma. 


V. 
Împrejurimile Turzii. 


Cum ieşi din oraş prin podul cel lung de lemn, 
cîmpia se rotunzeșşte între Munţii apuseni şi dea- 
lurile de peste Arieş. E o mare întindere de bo- 
găţie lină, pe care însă acum toate roadele pă- 
mîntului s'aii vestejit şi aŭ fost culese. Satele, 
amestecate, de Romiîni şi Unguri, ca Mischiul, 
nu se văd. Satul Cristişului, din stînga, se as- 
cunde şi el între copaci. O pepinieră a Statului 
ţipă firme mari ungurești pe marginea aceia a 
drumului. Pe şoseaua cea mare şi nouă a Moca- 
nilor, care prin păreți tăiați în stînca tare duce 

la şirul de sate, curat romăneşti, Ocolișul, Săl- 
ciua, Lupşele, Bistra, la Ofenbaia minelor de 
aur şi la Cimpeni, nu se mai poartă nimeni în 
această după-amiazi obosită a tirgului. Trăsura 
evreiască, dusă de un Tigan, trece iute peste 
întinderea pustie. 

Lîngă nişte căsuțe grosolane, o cruce e în- 
fiptă lingă cale. Pe ea se ceteşte că un Romîn, 
un preot, tatăl avocatului Valeriu Moldovan, a 
cumpărat moşioara, «tabla» d'imprejur. Pentru 
atita lucru e prea mult o mare cruce de piatră. 
Ea ţinteşte la o altă pomenire, cu mult mai mare. 

Aici acum trei sute de ani era o tabără, cu 
două căpetenii și două jurăminte de credință. 
Într'o dimineață limpede de August, într'o Du- 
minecă din anul 1601, un om care se ridicase 
abia, printr'un ultim avint mare de vitejie, din 
cele mai cumplite nenorociri, un Domn care 
n'avea ţară, un căpitan care n'avea altă oaste 
decît lefegii străini, un soț şi un tată care nu 
mai ştia dacă în depărtatul Făgăraș mai trăiesc 
părăsiţii săi, se gindia la o cale de întors, mîn- 
tuitoare și răzbunătoare, către depărtatele văi 
ale Carpaţilor. 'Tălhăreşte, o ceată de ostaşi 
veni să-l prindă din porunca soțului săi de 
arme, aceluia cu care abia cîștigase o mare bi- 
ruinţă asupra Ungurilor Ardealului, pentru Îm- 
păratul creştin. El se împotrivi, dar topoarele-l 
tocară. Capul fu zvirlit pe miriştile strivite ale 
acestei cîinpii, şi pe acelaşi giulgii de aur aspru 

pe care singele lui scump îl păta de purpură 
împărătească, i-a stat trupul, dat în vileag fri- 
coşilor şi mișeilor. Apoi prieteni, creştini și 
Romîni spălară aceste rămășițe pîngărite de cru- 
zimea neomenoasă şi păgînă a trădătorilor, le 
spălară, spune poporul, cu multe lacrimi, la fîn- 
tina ce se zice pentru aceia pănă astăzi «a plîn- 
gerilor» şi tot aicea înfășurară în marame albe 
capul, poruncitor peste soarta multor oameni, 
care fu aşezat cu cinste în mănăstirea de odihnă 
a părintelui şi strămoşilor lui. Aici s'a prăpădit 
pentru viitorul Ungurilor, dar prin armă vindută, 
Vodă Mihai al nostru, care ni-a dat Ardealul. 


* 


Pe cealaltă ieşire apucăm spre sară drumul 
Cheilor către satele de munte, cele trei Petri- 
duri, care păstrează cărțile şi icoanele încă unei 
mănăstiri dărîmate, în care în preajma Turzii 
locuiaii călugări de-ai noştri încă în ziua aceia 
a prohodului tăinuit pentru Craiul Mihai cel 
Viteaz. 

Pănă la o vreme, pe drumul ce se înnalță, 
trec într'una săteni ce vin de la tirg. Oamenii 
sint nalți, puternici; pe umerii largi, de supt că- 
ciula înnaltă, cad plete negre şi albe, adesea 
ori plete roșcate, care arată o depărtată obirşie 
barbară, din timpuri care nu se mai pot desluși. 
Şiruri de cară încărcate cu coceni suie spre sa- 
tele din fund. 

La stînga, un drum lat apucă spre Sindul care 
nu se vede. Mai departe Copandul, se răsfață ca o 
grădină, jos în valea prăpăstuită, sămănată cu 
colți de stîncă ce par dărîmături de clădire bă- 
trină. 

Copandul are şi el o «cheie», un părete de 
stîncă săpată, care sprijine la dreapta zarea. lar 
de ceastălaltă parte rîul din prăpastie se gră- 
beşte zgomotos spre despicătura cea mare a 
muntelui, spre Cheia Turzii, ruptă către Arieş. 
Un vînt aspru, foarte rece, vestește apropiarea 
lungii strîmtori de piatră, în care drumețul abia 
află o potecă îngustă, cînd deo parte, cînd de 
alta a riulețului întunecat, pe cînd din îngusta 
dungă a cerului albastru amenință primejdia vi- 
forurilor ce îngheață, a sălbatecelor ploi de 
munte ce năvălesc şi înneacă. 

Dincolo de Cheie încep acum Petridurile. Cel 
de jos e unguresc; el se coboară în prăpastie. 
Din Petridul mijlocii, pe suişul dealului se văd 
cîteva case coperite cu stuh, bine clădite, mai 
bune înnuntru decit în afară, — gospodării de oa- 
meni harnici, înzestrați cu ce li trebuie. În sfir- 
şit, după străbaterea în noaptea drumului pie- 
tros ce încunjură satul, sîntem la biserica nouă 
a Petridului-de-sus, care cuprinde icoane călu- 
găreşti, cărți muntene, încă din vremea lui Brîn- 
coveanu, și chiar un manuscris slavon de la 
începutul veacului al XVII-lea. Un altul s'ar găsi 
la satul de munte vecin, Bercheşul, unde a stat 

iarăși una din acele mănăstiri multe, cu ceteţi, 
cu caligrafi, cu zugravi și dascăli, cari daŭ un 
trecut bogat și îndelung culturii noastre din 
Ardeal. 


VI. 
Clujul. 


Cu acceleratul din Pesta, bucșit de Jidani por- 
coși cari se fac a dormi pentru a nu-ți ceda 
locul unde staii tologiţi, trecem în noapte Ţinutul 
de dealuri urite și goale care duc spre rîul So- 
meșului. Ne oprim la gara cea mare a Clujului, 
a Capitalei Ungurilor din Ardeal. Aceasta se vede 
şi de la gară, unde niște băiețandri cu obrajii 
străbătuți de favorite înnaintează foarte obraznic, 
cu cilindrele în cap, pentru cine ştie ce demon- 
strație în legătură cu trudele «coaliției». 


* 


Clujul a fost întăiii o colonie romană, vechea 
Napoca, din care n'a rămas decît vre-o piatră 
cu inscripţii prinsă în zidurile mai nouă, — între 
altele la clădirile bisericii romănești unite. Apoi 
regii unguri aŭ ridicat un castel, și harnicii Sași, 
pricepuți în meşteșuguri şi în negoţ, se așezară 
în noul Klausenburg, «cetatea lui Klaus». Din 
trecutul lor, care a ţinut vre-o trei veacuri, a 
rămas marea biserică gotică, sprijinită pe un turn 

înnalt și puternic, curățit astăzi de bătrineţa lui 
neagră. Din aceleaşi vremuri de paşnică viaţă 
orășănească vine şi cîte un bastion al zidurilor 
de mult sfărîmate, care se ivește umilit și trist 
din mijlocul atîtor case nouă. 

De la inceput, Clujul, încunjurat de sate care 
aŭ fost odinioară ungurești, dar pe care le-am 
războtezat pe încetul, a avut și Unguri printre 
locuitorii săi. Mediul unguresc al satelor i-a ajutat 
să învingă pe Sașii puţini la număr. Limba lor 
ajunse încă din veacul al XVI-lea aceia în care 
se purta toate scrisele. În felul acesta, Ardealul, 
pentru care <orăşean» era tot una cu Sas, ajunse 
să aibă o cetate a neamului şi graiului unguresc, 

De aceia toate stăpinirile ungurești pe rînd 
aŭ iubit-o şi ales-o între toate, pănă la peirea 
lor, cînd se făcu o Crăie ungurească strinsă în 
Ardeal şi lipsită de o reşedinţă istorică. Crăiasa 
Isabela, întoarsă din Polonia, se aşeză în castelul 
vecin al Gilăului, unde astăzi Romînii fac peste 
jumătate din poporaţia satului. Şi dinastiei nouă 
a Bâthoreştilor i-a plăcut de Cluj, şi între toţi 
locuitorii cetăților Ardealului Clujenii aŭ iubit 
mai mult pe păcătosul de Sigismund Bâthory. 
De aceia nicăiri n'a fost urită mai mult decît 
aici stăpînirea romănească a lui Mihai al nostru. 
Prin Cluj a fost scos apoi din Ardeal Basta, ge- 
neralul împărătesc, care, după ce gonise pe Si- 
gismund, răpusese și pe Mihai. Craiul ungur a 
fost chemat cu dor și primit în triumf de orășeni 

ca şi de boierinași, de trufașa ciocoime sălbatecă 
din împrejurimi. 

În veacul al XVII-lea, Clujul n'a fost cruțat 
de nenorocirile dese și mari care s'au abătut 
asupra Ardealului. Cînd ele se mintuiră prin 
«pacea austriacă», orașul era foarte scăzut şi să- 
răcit. Caracterul unguresc care-l ajutase în tim- 
puri, îl păgubi pe urmă, căci soarele strălucia 
acuma pentru Saşii de neamul Împăratului. Spre 
Sibiiii mergea viața cea nouă, şi, pe cînd se desfă- 
şura acolo toată pompa administrativă și mili- 
tară, orașul din margenea Someșului își dormia 
ticna lui de amorţire, din care nici nu nădăj- 
duia poate să se ridice. 

Nicăiri n'a zbucnit deci cu mai multă ură 
sălbatecă revoluţia ungurească de la 1848. Aici 
o plebe mai ticăloasă și decît a Turdei a pri- 
gonit, lovit şi spinzurat pe cine era împotriva 
unirii Ardealului cu Ungaria. Episcopul blăjean 
Lemenyi a tremurat într'una din căsuțele acestui 
lăcaş de patimi. Aici s'a ţinut mai tărziii, cînd 
Curtea se plecă înnaintea voinții îndărătnice a 
Ungurilor, acea dietă care cu entusiasm a is- 
călit moartea Ardealului, contopit de acum în- 
nainte cu vechea Hungaria, văpsită roşu, alb şi 
verde supt firma nouă de «Magyarország». 


De atunci Clujul, neputind fi o capitală, a 
fost centrul vieţii de Stat din aceste părți. An 
cu an a crescut prin năvala funcţionarilor și a 

tuturor celor ce trăiesc din lefile lor, numărul 
locuitorilor, cari erai, fireşte, din rîndurile po- 
porului ales saii din ale neofiților cumpăraţi şi 
alintaţi de dînsul. An cu an sai ridicat în ţara 
unde sătenii atitor locuri trăiesc încă viaţa bar- 
bară a celor mai depărtate şi nenorocite tim- 
puri medievale, uriașe clădiri de babilonică mîn- 
drie şi de megalomanie americană. Cu sudoarea 
de singe a țerănimii asuprite sai prins pănă 
sus, sus, în nourii nebuniei, pietrele de la tri- 
bunale, de la şcolile mari şi mică: gimnasii, 
preparandie de fete, de la atitea alte palate ale 
oficiilor publice şi aşezămintelor. Societatea pen- 
tru răspîndirea culturii maghiare în Ardeal, 
Emke, şi-a trintit trei rînduri cu nesfirşit de 
multe fereșşti, pe una din cele mai nouă și mai 
frumoase strade. O Universitate, un eMuseiă Arde- 
lean» s'aii îmbrăcat în mari clădiri fără gust, prin 
care mișună studenţimea cea mai încrezută, mai 
zgomotoasă şi mai sfădalnică, lucrind cu gîtle- 
Jurile, cu piatra şi pumnul la îndeplinirea idea- 
lelor naţionale. Acel grandios palat american, 
care scînteie de lumină electrică, e centrul re- 
ligiei eretice a Unitarilor din Ardeal, ce nu are 
mai mult de cît vre-o şeptezeci de mii de cre- 
dincioși, dar şi-a putut clădi, cu ajutoare din 
Anglia şi din America, o reședință cum n'o are 
nici-una din religiile terii, cum n'o are un ar- 
chiepiscop al Parisului. Se lucrează tocmai, în 
acest oraş care nu cuprinde nici cinzeci de mii de 

locuitori, la un teatru de proporţii mărețe, pe fa- 
tada căruia se văd sus cară de bronz trase de 
cai cari aparțin fără îndoială cultului mosaic, 
așa sînt de şireți şi de leşinaţi. În sfirşit, în 
piață, care a păstrat mai mult decît alte părţi 
caracterul de vechime și de sărăcie, un mindru 
Mateiaş Craiii, — casa Corvinului se arată alături 
— călăreşte între credincioși cu coifuri barbare 
şi avinturi obraznice, în cari ai recunoaște numai 
cu greă pe vitejii de rasă romănească cari aŭ 
fost Bartolomeiii Drágffy, din neamul întemeie- 
torului Moldovei, și Pavel Kinizsy, din viță de 
cnez bănățean. 

La toată această înnălțare a Clujului alături 
de funcţionari aii lucrat Jidanii, cellalt sprijin al 
vieții maghiare nouă. Din vre-o cîteva sute de 
Evrei ce stăteaii, acum douăzeci de ani, ascunși 
prin colțuri, astăzi sint mai multe mii, și pe toate 
stradele cele mari ei iese la iveală cu favoritele lor 
aristocratice, cu burţile lor învingătoare, cu fru- 
moasele firme care pomenesc numele galiţiene 
de Herscovits, de Kohn, de Goldenberg, supt 
care se ascund modest atitea inimi patriotice. 
Cele şese, şepte gazete, de un şovinism sublim, 
care iese aici, hrănind spiritul național între 
calfele de prăvălie și Ovreii tineri de pe la Uni- 
versitate, sînt scrise cu condeiă de ludă. 

Cînd mergi în vre-o Duminecă sai sărbătoare 
pe stradele largi, astăzi foarte bine pavate, ale 
Clujului, te încunjură o mulțime de universitari 

cu cilindre şi lungi havane, menite să-ți spuie ce 
zestre sufletească zace în eï, o mulțime de flăcăi 
unguri cu cizme mari şi de fetişcane și femei cu 
rochii şi pieptănături care strălucesc de panglici 
lungi roşii, şi cu cizmulițe de aceiaşi coloare a- 
prinsă. Cite un hleab de trăsură duce vre-un func- 
ționar în paradă, iar pe lingă el fulgeră un echi- 
pa] cu haiducul înflorit pe capră, ducînd un gent- 
leman maghiaro-engles înfăşurat în șapcă, în 
cojoc, bernevică și cizme roșii-portocalii, alese ca 
să-ți vestească de departe cu ce desăvirșire a 
tipului omenesc ai a face. 

Ai crede, după aceasta, că într'o astfel de me- 
tropolă de funcţionari, de Evrei și de boierinași 
cusuți în piele portocalie nu mai e loc şi pentru 
acel neam oropsit al Valahilor, a cărui limbă 
chiar e privită aici ca o insultă și o provocare 
pentru grandioasele urechi ale naţiunii domi- 
nante. 


Dar nu e aşa. 

Pe lingă Clujul acesta care pofteşte în pră- 
vălii Jidoveşte, care bate din pinteni nemeşeşte, 
care-și fumegă fumurile funcționărește și-și zbiară 
zbieretele studențeşște, mai este unul pe care-l 
afli şi către gară, cu toate silințile de a goni 
din vileag căsuţele joase şi puţurile cu cumpănă, 
şi către munte, și în toate laturile şi margenile 
celuilalt. Aici stă Romiînimea oropsită, trăind 
din economia cîmpului, din mînatul cailor, din 

cărăușie, din slugărit, şi chiar din mici mește- 
șuguri. De toți, sînt pănă la 7.500 de oameni. 

Odată ei aveai mulți fruntași pe cari-i cruța 
saŭ îi sprijinia chiar absolutismul. În cetatea în- 
săși se putuseră ridica două biserici pentru cele 
două legi : cea neunită datează încă de prin anii 
1790, cînd negustorii greci din Companie căpă- 
tară în sfîrşit voia de a clădi un lăcaş de în- 
chinare în mijlocul oraşului, poate şi prin in- 
fluenţa acelui Romin, om foarte capabil, care a 
fost pe atunci scriitor de gramatici și de căr- 
ticele pentru economie, corector de cărți bise- 
ricești, vestit doctor de ochi şi profesor de 
această ramură a medicinei la vechea Universi- 
tate a Clujului : loan Molnar de Miillersheim. Vlă- 
dica Bob a dăruit Uniţiloro bisericuță care datează 
de prin anii 1800 şi care, așezată chiar lîngă 
piaţă, se ascunde prudent în fundul unei curți 
mari. Prin anii 1850-60 eraii mulţi Romîni printre 
funcţionari, şi un vînt de credință sufia printre 
eï; inteligenţa aceasta aflase, și razime în trecut, 
puind în Gilăii Scaunul pretinsului duce romă- 
nesc Gelu, din timpul năvălirii ungurești. După 
înnălțarea însă a steagului constituţiei ungurești, 
toate acestea s'aii risipit în vînt. 

Totuși Clujul are doi protopopi. Unul din ei, 
păr. Elie Dăianu, scoate și o foaie, însufiețită de 
spiritul tînăr, «Răvașul», care-și are procesele 
de presă, dar şi-a păstrat pănă acum fereșştile 
neatinse. E vorba chiar a se înnălţa o mare bi- 

serică unită din banii dăruiţi de harnicul bătrîn 
Havaşi Oăşanu. Se făgăduieşte pe atunci şi o 
şcoală, în locul nevrednicei găinării cu o singură 
sală în care se căznesc cîțiva copii de săraci, 
lingă odăi închiriate Jidanilor, pe cînd cei mai 
mulți şcolari merg la multele şcoli primare ale 
Statului. Este şi o Bancă a noastră, în care însă 
din nenorocire aŭ izbucnit acum în urmă cele 
mai urîte dihonii. Între avocaţii din Cluj e şi 
unul din ginerii lui loan Raţiii și d. Amos Frîncu, 
care conduce una din secţiile Asociaţiei. Pentru 
ca această «inteligență» romănească să-şi poată 
îndeplini în adevăr misiunea, așa de grea, într'un 
loc aşa de primejduit, ar trebui ca ea să se ţie 
strîns unită, într'o bună disciplină frățească, şi 
să se ferească ca de foc de orice gilcevi per- 
sonale saŭ confesionale. 


VII. 
Imprejurimile Clujului. 


Printre Ungurii cu cizme și Unguroaicele cu 
panglici roșii vezi pe stradele Clujului, în număr 
cu mult mai mare, săteni de-ai noştri din multele 
sate romăneșşti ale împrejurimii. Bărbaţii, oameni 
nalți, voinici, cu fața înfloritoare, poartă pălării 
şi căciuli ca pe la Turda şi aceleaşi mintene 
albastre; peste dinsele ei își aruncă iarna stră- 
lucite mantii lungi şi largi de abă cusută cu 

şnururi negre şi verzi sai, mai obişnuit, sumane 
de un sur șters, de pe care se desfac, la cusă- 
turi şi pe miîneci, floricele cusute din peteci roșii 
şi verzi. Femeile poartă polcuţe, rochii scurte şi 
barișuri de tîrg. Din vechi timpuri ei staii nea- 
mestecaţi în satele muntelui saŭ ale cîmpiei, ori 
înfruntă pe Unguri în acelea pe care le împart 
cu dinșii, 

Am văzut trei din aceste sate. 

Unul se chiamă Someșfalăi, fiindcă se află 
chiar lîngă apa Someșului, în margenea Clu- 
jului, de care nu se deosebește decit prin tină 
și sărăcie. Odată erai aice Unguri, şi un Ro- 
mîn ungurit din neamul Micul, Mycola, care-şi 
are şi mormintele aici, a zidit pentru cultul ca- 
tolic o frumoasă zidire gotică, prin meșteri clu- 
jeni. Apoi neamul «domnilor» s'a stîns cu un 
băiat de optsprezece ani,a cărui piatră de po- 
menire, cu stema ţapului, răsturnată în semn de 
stingere, se vede pe zidurile bisericii. Credin- 
cioşii ei se împuțţinară, şi astăzi un singur das- 
căl păzeşte mormintele. Uniţii noştri aŭ căpă- 
tat de la stăpînul cel noŭ al moşiei voia de a 
sluji după ritul grecesc într'o capelă laterală. 
Calvinii aŭ în capul satului o bisericuță cu 
turnul de lemn, şi tocmai așa avem şi noi o 
biserică neunită, unde ascult, între țeranii gătiți 
de serbătoare, slujba de Duminecă. Din inscrip- 
tiile de pe pietrele din micul cimitir de aici 
deslușesc răpede că la acest sătucel de pe So- 

meş veniaii odată sicriele negustorilor «greci» 
din Cluj, cărora nu li era încă îngăduit să-și 
aibă biserica lor. 

p 

Cum ieşi din oraş pe cealaltă parte, se înnalță 
un deal blînd, dar îndelung de suit. Între mari 
bolovani rotunzi cari se scot din lutul săă, 
urcă drumul «mocănesc> ce duce la satele din 
sus, Pe el se căznesc cîteva căruțe care aduc 
cumpărături din oraș, și una din femeile în haine 
ungurești care le mînă, zbucneşte de-odată într'o 
lungă doină tristă, pe cînd vintul aspru al cul- 
milor te izbeşte în față şi-ţi furişează suflări 
de frig. 

În virf e satul Feleacului, acum risipit în vi- 
leagul vremilor rele, cu bietele sale coperișuri 
de stuh și cu şubrezii păreți de biîrne, pe cînd 
mai de demult pădurea-l ocrotia şi-l feria din 
toate părțile. Locuitorii, numai Romiîni, cari se 
țineai de Cluj, aveaii sarcina de a păzi codrul, 
în mijlocul căruia se așezaseră. 

Spre acest adăpost a venit din cetate, pe 
vremea regelui Matiaş un Grec pribeag, cu 
ştiinţă de Scripturi, care se zicea Vlădică. Oa- 
menii se bucurară de venirea unui păstor sufle- 
tesc așa de deosebit prin învăţătura şi sfințenia 
lui. Din toate părţile veniră la episcop doritorii 
de a fi preoți, cari primiaii de la dînsul şi cu- 
noștința cîntărilor, a slujbei, a scrisului chiar, 
şi binecuvîntarea arhierească. Din banii cîștigați 

de dinsul ca împărţitor de hirotonie, Vlădica-şi 
făcu aici pe deal, în pădure, o biserică de piatră 
care se păstrează şi pănă acum. 

N'are turn. În fațada triunghiulară se des- 
chide o uşă cu arcuri sfărimate; alta, mai fru- 
mos împodobită cu linii întretăiate, se deschide 
în coastă, şi, după datina ce se vede şi la bi- 
sericile moldoveneşti din acest timp, pe acolo 
se făcea intrarea. Sus se taie nervuri de boltă. 
Altarul, pentagonal, e mare, cu aceleaşi linii 
arcuite de-asupra. Cele şese fereşti gotice se 
află toate pe laturea dreaptă, din cotro nu se 
poate răpezi vîntul, orînduire care se vede și 
aiurea în vechile biserici. 

Vlădicia Grecului s'a urmat mult timp cu a 
preoților din sat, iar astăzi aceștia nu sînt nimic 
mai mult decît atîta. 

* 

Apusul se face în cei mai grozavi nouri ne- 
gri, ce se clădesc în neobişnuite chipuri de iad 
pe care le străbat raze galbene ca o țişnire de 
focuri din pucioasa osîndiţilor. E încă ziuă, dar 
o ceață de îngrozire se lasă asupra pajiştii şi 
lanurilor dealului singuratec. Jos Clujul duşman 
tremură în lumini. 

Îl mai străbat ca să văd Mănășturul. Aici era 
mănăstirea vestită, de unde, prin ungurește, îi 
vine numele, deposit uriaş de archive și casă 
de ştiinţă înzestrată cu dreptul de notariat. Şi 
astăzi se mai văd colo pe deal frumoasele 

ziduri gotice, care se repară. Dar satul, o pre- 
lungire modestă a Clujului, e cu totul romănesc. 

În noapte vin încet lucrătorii ruteni de de- 
parte, murdari, tăcuți, călcînd grei ca nişte vite 
obosite. Apoi flăcăii, fetele noastre sosesc de 
la horă, înroșşiți la față, ţiindu-se pe după git, 
zbierînd, ca azi dimineaţă, la Someșfalăi, inju- 
rături ungurești sai lălăind cîntece străine. În 
satul de drumul mare sînt treizeci de cîrciume 
și mulţi Jidani. Acestea — sìnt urmările, 


CARTEA A XIII-A. 
PE VALEA SOMEȘULUI. 





I. 


De la Cluj la Gherla. Gherla. 


De la Cluj linia ferată apucă pe Someşul-Mic 
în jos. Rîul nu se vede, ci de toate părțile se 
ridică numaï urîtele dealuri goale. 

Trenul se opreşte pe rînd la Apahida, un sat 
de Munteni, aproape numai Romini, la cele două 
sate romănești vecine Bonțida şi Valaşutul, pe 
care le-am smuls în bună parte de la Unguri, 
şi la Iclodul-Mare, unde s'aii grămădit între creş- 
tinii de amindouă limbile şi o sumedenie de 
Evrei galiţieni, cari sînt lăcustele acestui pămînt 
din nordul Ardealului. 

Toate aceste sate se tupilează în adîncituri de 
vale; nimic nu le scoate la iveală. Curțile de 
«Domni» care răsar înnaintea lor, cu aleile şi 
coperişurile lor roşii, n'aii nici vechime, nici 
frumuseţă. 

Un cîmp de tragere la ţintă, prin care se poartă 
husari în haine roşii, căsuțe de sat mare şi după 
ele o gară in care se imbulzesc burtoşi cu fe- 

țele negricioase, ce par unse cu untdelemn, 
Armeni de cea mai vădită şi mai adevărată spe- 
cie, Aceasta e Gherla. 


La început a fost de sigur numai un sat de 
al nostru. Pe vremea luptelor pentru alcătuirea 
Ardealului în veacul al XVI-lea, «fratele Gheor- 
ghe», episcopul-tesaurariă şi tiranul reginei Isa- 
bela, a clădit aici împotriva Moldovenilor o «ce- 
tate nouă a Someșului», un Szamos-Ujvâr, din 
clădirile încăpătoare ale căreia s'a făcut astăzi 
vestita închisoare, straşnica «gherlă», ai căreia 
«ghiorlani»> se pomenesc şi în vorba moldove- 
nească de peste munte. 

În veacul al XVIII-lea, Guvernul austriac l-a 
fericit, ca şi pe Ibașfalăul Tîrnavelor, dar în și 
mai mare măsură decit pe acela, cu o coloni- 
sare a Armenilor veniţi din Moldova. Ca şi acolo, 
eï și-au înnălțat o mare biserică în mijlocul pie- 
ței, şi tot aşa ea a trecut la ritul latin, pe cînd 
gimnasiul de lîngă dinsa ajungea o simplă școală 
de Stat. 

Casele Armenilor și ale Ungurilor din orășel 
se înşiră în strade drepte, dar neîngrijite. Din 
loc în loc se deschid pieţe pentru tirgurile de 
săptămînă. Piaţa cea mare înfăţişează una lingă 
alta marea biserică armenească, cu o urită fa- 
țadă umflată și cu un interior bogat în capele, 
dintre care una păstrează o Coborire de pe cruce 
de Rubens, și sumeaţa clădire a gimnasiului. 

De jur împrejur, prăvălii cu firme armenești, 
ungurești şi evreieşti. 

Pe aceiaşi piață însă, mai poți descoperi, dacă 
ai fost înștiințat d'innainte, o clădire cu două 
rînduri, cu niște atenanse proaste și murdare, 
care e reședința unui episcop romănesc. În acele 
atenanse se află o capelă care înfățisează scîn- 
duri nemăturate, cărți de slujbă unse, păreţi goi 
și un fotoliu roşu, rupt pe alocurea, înnaintea 
unui pulpit de rugăciune verde, prăfuit cît se 
poate. Aceia e în limbagiu oficial «catedrala» 
episcopului. 

Mai departe, într'o casă cu arcade se ţin cursu- 
rile unui seminariu a cărui limbă de propunere 
e cea latină. Citeva odăi cu chirie adăpostesc 
o biată preparandie pentru învățătorii din diecesă. 
lar în capătul tirguşorului, lingă porţile păzite 
de temniceri ale castelului, îşi înnalţă turnule- 
tul cu sfială o biată bisericuță de la sfîrşitul 
veacului al XVIII-lea care e biserică parochială, 
unde slujeşte un protopop. Mulțămită numai 
jertfelor făcute de credincioși, în număr de peste 
o mie de suflete, față de vre-o 3.500 de străini, 
se lucrează harnic la o nouă biserică în stil 
bizantin «curat», tot așa de potrivită ca şi aceia 
pe care a înnălțat-o la Sibiii Mitropolia orto- 
doxă. Nu trebuie să se uite o tipografie, mai 
mult fără lucru, și o librărie romănească, menită 
să vîndă şcolarilor romîni cărţile ungurești de 
care aă nevoie. 


A, Iorga, — Ardealul, 31 

În fruntea acestor așezăminte diecesane stă 
un om care se poate intitula episcop, comite 
roman, asistent al Scaunului pontifical, prelat 
domestic, consilier intim al Împăratului, cavaler 
al ordinului Francisc-losif. Escelenţa Sa domnul 
loan Szabó, care-şi scrie numele în ortografia 
sufletului săă, se simte bine, după douăzeci şi 
şese de ani de păstorire, în acea casă cu două 





Gherla. 


rînduri, cu acea «catedrală» care pute, cu acea 
archivă care mucezeşte, cu acea biserică parohială 
veche, care se dărimă, cu acea biserică paro- 
hială nouă pe care o fac alții, cu aceste școh, 
dintre care una are casă cu chirie, iar cealaltă 
limbă cu chirie. Clerul săă nu-l vede mai nici- 
odată, iar credincioşii nu pomenesc să-l fi putut 
saluta vre-odată la vre-o serbătoare saă la vre-o 
sfințire de biserică. Pănă şi ședințele consisto- 

riului se țin fără preţioasa presență trupească 
a arhiereului. În schimb, d. loan Szabó e cel 
mai plăcut episcop romănesc pe care şi-l poate 
dori ori-ce guvern din Pesta. Urmașul la Gherla 
al lui loan Alexi cel învățat, al lui Ioan Vancea 
cel energic, al lui Mihail Pavel cel blind și mi- 
lostiv e acest bătrîn sumbru şi singuratec, fără 
inimă pentru diecesa sa şi pentru neamul săă. 


II. 
Împrejurimile Gherlei. 


De jur împrejurul Gherlei sînt numai sate cu 
numele ungurești care cuprind numai Romîni. 
Pe dealul din fața castelului se înșiră astfel 
Mintiul Gherlei, Petrihaza, Salatiul, de cealaltă 
parte mergi la Fizeș, unde sînt mai mulți Un- 
guri, şi la Dicia ungurească. Romăneşte sună 
numai 'Țopul, peste deal, şi Nicula, între două 
din înnălțimile rotunzite ce se urmează din a 
dreaptă. 

Aici la Nicula, ca şi la Benediucul stăpînit de 
preşedintele Emkei maghiarisatoare, comitele 
Kornis, de viţă dreaptă romănească (Corniş), e 
una din mănăstirile vechilor timpuri. Plec spre 
dinsa în trăsura, mînată de un Romîn,a Armea- 
nului Covrig, care se scrie Govrik şi e maghia- 
risat ca toată prăsila asiatică din localitate. 

In Gherla a fost tirg astăzi, şi pe drumul de 
țară trec în cară şi căruțe săteni romîni și un- 
guri, cari aŭ aproape același port cînd se îm- 
bracă în mintene albastre. Dar ai noştri îşi mai 
toarnă pe cap cîte un căciuloiă mare rotund sai 
îşi aruncă pe umeri sumane cu flori roşii și verzi, 
ca pe la Cluj, ori altele lungi, negre, asemenea 
ca ale țeranilor din Moldova. Şi vorba lor, cu 
ci în loc de fi, cu o în loc de a, cu atîtea cu- 
vinte dialectale, precum omăt, curechiii, care se 
zic aşa pe tot cursul Someșului, apropie această 
țerănime de cea moldovenească. 

Satul Nicula se deapănă mult timp cu casele 
sale de datină veche, înnălbind supt stuhul mai 
bine saă mai răi clădit. Locuitorii fac cucu- 
ruze şi fîn, dar unii aŭ păstrat de la călugării 
de odinioară meșteșugul de a zugrăvi icoane, 
pe care le vind apoi prin toate colțurile Ardea- 
lului, cu un preţ mic, care e însă prea mare 
pentru straşnica lor uriciune. Acest meșteșug 
se vede şi în podoaba săpată și colorată a por- 
ților, mult mai rară în Ardeal decît la noi. 

Biserica parohială e înnoită, și aceiași soartă 
a avut-o şi mănăstirea. Cea veche, de lemn, a 
rămas, ce e dreptul, dar despoiată de icoanele 
sale de rit grecesc şi împodobită în schimb cu 
tablouri catolice de prăvălie, mizgălite şi sfişiate. 
În ea se mai slujeşte încă la hramurile cele 
mari, însă anume pentru aceste hramuri de 
Sintă-Mărie care adună supt corturi o mare mul- 


ÎMPREJURIMILE GHERLEI 485 


time răvărsată din toate unghiurile Ardealului, 
s'a zidit, întrun stil apusean, noua și marea 
mănăstire din faţă, acum vre-o douăzeci de ani. 
Ea păstrează unele cărți mai vechi și mai ales 





Biserică de sat ardeleană: pe din lăuntru. 


icoana făcătoare de minuni a Maicii Domnului 
prin care e vestită Nicula, precum dovedeşte 
și marele număr de mulțămite în argint, ochi, 
picioare, miîni, care se înşiră într'un cadru mare 
la catapiteazmă. 

III, 
Spre Dej. Dejul. 


După amiazi aceiași trăsură ne duce la Dej. 

Trecem pe lingă cimitirul «robilor», adecă al 
osîndiţilor din cetate, vestit prin mormîntul celui 
mai mare hoț al naţiunii ungurești, Rozsa Sán- 
dor, apoi pe lîngă gropile fără cruci, neîngră- 
dite, ale "Ţigănimii. Limpede, oglindind ca un 
lac albastrul unei rari zile senine, Someșul-Mic 
lunecă uşor pe supt sălcii către întilnirea lui cu 
Someşul-Mare, ce vine de la Năsăud și Rodna. 
Satele se văd numai pe linia de dealuri: din 
dreapta, desfășurindu-şi căsuțele țeranilor noștri 
şi curţile boierești. 

În această parte de către Carpaţii Moldovei 
Sai mai păstrat pădurile, şi, după ce drumul 
spre Ocna Dejului se rupe înnainte, pe lingă 
linia ferată, apucăm, împreună cu cîteva cară 
de cărbunari mînjiți, plini de funingine şi de 
rachii, pe o potecă de pădure încurcată, După 
dinsa apare Dejul. 

E un oraș cu mult mai bun decît Gherla. Are 
clădiri mai mari şi mai strinse, oteluri preten- 
țioase, cu chelneri cari nu vin, cu chelnerițe 
care se ceartă, cu musică şi ce se mai cuvine 
pentru ofiţerii honvezilor. Nu lipseşte nici chiar 
un teatru. În piața largă se ridică turnul înnalt 





Pădure din Carpaţii nordici aï Ardealului. 

al unei vechi biserici calvine, care represintă 
trecutul. 

Presentul e represintat de vre-o 5.000 de Un- 
; guri, foarte patrioți, cari votează cu cea mai 
mare statornicie pentru Kossuthiști, şi de vre-o 
mie de Evrei, cari aŭ în miînile lor tot negoţul: 
între ei descopăr cu bucurie cele d'intăiă tipuri 
adevărat galițiene, trei tineri palizi cu perciunii 
tremurători, cari se primblă visători pe d'innain- 
tea marelui gimnasiu unguresc, 

Bisericile noastre se întîmpină chiar la intrarea 
de spre Gherla a orăşelului, Amîndouă sînt mari 
şi curate; nici-una din ele nu e mai veche de- 
cît 1800. Uniţii sînt cu mult mai mulți: la un 
loc avem pănă la 2700 de suflete. Sint cîțiva 
avocați romîni, cari se arată deosebit de primi- 
tori față de mine, şi o bancă romănească, .So- 
meșana, face afaceri bune. 


IV. 
La biserica Vadului, 


În cale, am văzut pe un deal înnalt, lingă 
depărtata culme cu trei virfuri a Ţibleşului, colțul 
de piatră al cetății Ciceului. După dealul din 
dreapta se ascundeaŭ ruinele cetății Ungura- 
șului. Peste acele culmi plutesc iarăși fantas- 
mele eroice ale trecutului nostru, Ştefan-cel-Mare 
şi Petru Rareş, Domni deplini şi netăgăduiţi ai 

acestui întreg colț de Ardeal. Pentru satele din 
domeniul întins al cetăților lor, ei aŭ clădit la 
Vad şi o biserică mare de piatră pentru epis- 
copul romănesc al stăpînirilor de peste munți, 
şi spre acea biserică mă îndrept. 

Din cerul senin, pe care mai plutesc numai 
uşoare scame albe, cîteva raze din urmă auresc 
dealurile de peste Someşul unit. Pe un drum 
umbrit de seară, supt alte dealuri, cu vii, cu pă- 
duri de stejari mai întăiii, apoi sterpe şi golaşe, 
coborîm cursul rîului. Apa, mai largă chiar decit 
a Murășului, şi totuşi foarte adincă la maluri, 
se asamănă în liniște şi transparenţă cu a unui 
lac de munte: icoanele negre ale sălciilor zac 
încremenite într'însa, 

Vizitiul romîn al stăpinului evreă mînă iute 
pe drumul pietros de de-asupra apei. Trecem 
prin sătișorul de case mai mult ungurești al 
viilor Dejului. Oraşul s'a pierdut cu totul în vale. 
Acolo unde-l ştiă că este, două dealuri rupte 
asupra apei sînt al cimitirelor şi al tirului oş- 
tirii. Mai departe unde sînt căsuțe albe, e satul 
Urişor. 

Locuitorii de acolo sînt în mare parte Romini, 
cițiva Unguri, şi vre-o trei sute de Evrei, dintre 
acei cari naŭ mai putut să încapă în oraş, Ei 
fac meșteșugul de crîşmari, de mijlocitori pentru 
tot ce dă munca țeranului. Tot aşa e şi la Căs- 
căi, mai departe, şi tocmai văd un roșcat de 
aceștia care s'a trîntit pe margenea șanțului şi-şi 

face socotelile asupra unor panere cu ouă. Apro- 
pierea Maramureşului, deci a Galiției, cu satele 
de Evrei, se simte. Peste apă se tot înșiră sate 
de unde am gonit pe Ungurii cari făceau la 
început legătura cu Secuimea: Căşceiul, Că- 
pîlnea, Căscăul acela cu Jidanii, Gîlgăul. În cale 
însă avem numai un singur sat, cu casele pu- 
ține şi rele: Cetanul. 

În noaptea presărată cu diamantul clar ał 
stelelor trecem pe la Baştea, un şir de căsuțe 
răzlețite pe locul unde a fost de sigur o veche 
cetățuie, şi peste vre-un şfert de ceas se perîn- 
dează fereştile luminate ale Vadului și crîşma 
plină de ţerani îngrămădiți pe laviţi. Încă un 
sat foarte sărac pentru împrejurările de aici, 
gonit de «domni» de la ogoare şi îngrămădit 
în acest deal sterp. Abia se puate hrăni un preot, 
şi poate că nici nu se va da un urmaş bătrînu- 
lui de optzeci şi trei de ani, încremenit de vristă 
în casa parohială. 

Tocmai pe virful unei culmi biserica lui Şte- 
fan-cel-Mare înnalță ziduri de o putere neobiş- 
nuită într'un Cimitir presărat de piatra înnegrită 
a locuinţii de episcop din vremea cînd era aici, 
spune o ţerancă, «loc de Scaun». Coperemîntul 
e căzut, bolta de de-asupra naosului s'a prăbuşit, 
şi oamenii aŭ întins de-asupra un cer de cără- 
midă şi un coperemînt noi, de şindrilă. În locul 
turnului căzut ei aŭ făcut altul, de lemn, de-asupra 
unui pridvor grosolan, în zidul căruia aflu şi o 


-cel- Mare. 

piatră romană. Dar din biserica veche a rămas 
tot ce era de căpetenie, 

O uşă foarte mare, cu cadrul de arce sfări- 
mate, duce în tinda largă, în înnălțimile căreia 
se mai văd capetele nervurilor sfărimate. Un 
cadru pătrat cu linii împleticite împodobește 
poarta ce duce în naos. Aici absidele stranelor 
se rotunjesc după datina răsăriteană, moldove- 
nească. lar altarul, despărțit printr'o catepe- 
teazmă de zid și clădit pentagonal, are şi osa- 
tura lui gotică în bolta de sus, Tinda deschide 
numai la dreapta o fereastă gotică mare, frumos 
înflorită; la naos sînt două mai înguste, cu 
margenile pătrate, una de-o parte, două de cea- 
laltă. Iar în altar, pe lîngă marea deschizătură cu 
flori gotice din dreapta, mai este în fund, ca la 
Feleac, şi o ferestuică pe care o străbate o ra- 
mură scurtă de piatră săpată. De sigur un măreț 
monument al puterii şi culturii noastre pe acest 
pămînt ardelenesc supus jumătate de veac, în 
vremurile noastre eroice, Domnilor Moldovei! 

Sătenii nu ştiă, altfel, nimic despre acest stă- 
pîn şi părinte al strămoşilor. Auzindu-mă vor- 
bind de dinsul, cocişul, om de la oraș, cu carte, 
mă întreabă cu iertăciune, dacă acest Ştefan- 
cel-Mare și Sfint n'a fost Szent-lstvân Király 
însuşi, Sfîntul Ştefan Craii al Ungurilor! 


Trecem acum Someșul larg pe un pod um- 
blător, lîngă o moară ce vijie. Podarul, pe care 


CETATEA CICEULUI 493 


n'am cu ce-l plăti fiindcă nu poate schimba, se 
lasă liniștit în cinstea noastră. Căruţa lui piere 
răpede în urmă, şi în recea strălucire a stelelor 
multe luăm drumul de întors cel bun, dar lung, 
pe la Căscăul Jidanilor, unde lumini de pradă 
scînteie după perdelele roşii pe care le iubeşte 
acest neam. 


V. 
Cetatea Ciceului. 


Marţea e zi de tirg, de «mărturie», cum se 
zice aici, la Dej. Pe malul Someșului e o mare 
îngrămădeală de cară, săteni din împrejurimi, 
purtînd sumanul sur, cu podoabe albastru-des- 
chis la mîneci, la git şi pe margeni, femei în 
polcuţe şi fuste saă, cele de la munte, în ca- 
trinţe înguste, roşii, colindă stradele şi cutreeră 
piața. Pretutindeni, Jidovimea se frămîntă, cu 
halaturile şi perciunii în vînt, într'un mare frea- 
măt de lăcomie. Astăzi mai mult decît oricînd 
ei sînt stăpînii în acest Dej unde aŭ toate cîr- 
ciumele, toate brutăriile, toate măcelăriile, unde 
ei sînt croitorii şi cizmarii şi orice alta decit 
doar preoţii de la bisericile atîtor confesii. Pre- 
cupeţia lor predomneşte asupra oricărei ramuri 
a vieţii. 

Dincolo de podul peste rîă, trăsura cunoscă- 
torului faptelor lui Szent-Istvân Király se în- 

fundă în această vale de lingă Someșul Mic, 
care vine în şerpuiri mari, ascunse, de la izvoa- 
rele lui depărtate. 

Satul Cujdrioara, de Romini şi Unguri, cei 
d'intăiă în creşterea lor obişnuită, înşiră mult 
timp casele lui locuite de oameni cu stare. Pe 
dealul din dreapta, către care duc cărări şi dru- 
muri, se desfăşură Mănăștiurul, mai numai ro- 
mănesc astăzi, dar numit după vre-o mănăstire, 
poate de legea noastră, care sa dărîmat, apoi 
Sin-Marghita, trecută şi ea aproape în stăpi- 
nirea noastră, Arpaşteul, în numele căruia, cum îl 
spun ei: Arpast6, Ungurii cărturari vreaă să re- 
cunoască expresia plină de înțeles: «lac de 
orz», şi la capăt, Măluţul. Aici noi am biruit pe 
toată linia. 

În cale ni stă Mihăieştii, unul din satele do- 
meniului acelei cetăți Ciceul pe care o căutăm. 
În el staŭ urmaşii unui Mihail, răsplătit cu pă- 
mînt pentru cine ştie ce fapte, precum la Giur- 
gești și Negrilești mai încolo, supt cetate, se 
află pănă astăzi urmaşii unui Giurgii sau Mihai 
cari s'aii deosebit prin slujbe, uitate azi, pentru 
Domnia moldovenească a lui Ştefan-Vodă și 
Petru Rareș. 

Drumul cel drept la Ciceii merge la stinga, 
prin cea mai lungă uliţă a Mihăieșştilor, pe lingă 
valea mărgenită cu sălcii. Este o biserică, undeva, 
dar cea calvină, însemnată cu o biată măciu- 
cuță strimbă de tinichea albă, îţi atrage de la 

început privirile. Are o poartă de intrare, astăzi 
astupată, în fațada sprijinită pe stilpi, apoi o 
ușă laterală, în dreapta, cu arce sfărimate, şi în 
sfîrşit ferești gotice. De şi cărţile latineşti, păs- 
trate într'o firidă, dovedesc că bisericuţa fără 
turn a fost catolică de pe la 1610 pănă departe 
în veacul al XVIII-lea, felul de lucru şi de îm- 
părțire ar aşeza-o în vremea Domnilor moldo- 
veni, cari ar fi făcut aici în mic ceia ce aŭ făcut 
în mare la Vad, Scaunul de episcopie. 

Femeile de la biserică, foarte murdare, în braţe 
cu copii golași, cari ţipă strașnic, încep a vorbi 
ungureşte, apoi se daii la brazdă şi se rostesc 
foarte bine în limba noastră. Un biet om în 
zdrenţe ni iese înnainte. Întrebat dacă e Romin, 
spune că nu, e Ungur (cu oarecare mîndrie). 

— Şi Ungur eşti de mult? 

— De mult, că nu m'am schimbat nici-odată. 

— Popă aveți? 

— Nu. 

—- Dece nu vă duceţi la biserica romănească? 

— Mii că mor da afară. 

Ungureşte ştie mult mai puţin decît romăneșşte, 
ca şi în alte colonii nouă, precum e şi acea din 
jos, de la Ludoşul Murăşului, de Secui veniţi 
să ne maghiariseze şi cari se romanisează. Cu 
toată şcoala de Stat, tinerii nu ştiă de loc un- 
gureşte. În curînd orice urmă de tradiţie istorică 
se va fi pierdut aice. Aceasta s'ar fi întîmplat şi 
mai de demult, dacă n'ar fi stăpinit în acest 

comitat straşnicul Bânffy şi dacă spiritul admi- 
nistraţiei lui nar dăinui încă şi pănă acuma. Dar 
mersul firesc al lucrurilor e aşa de puternic, încît 
se întîmplă că omul Cirmuirii, venit pentru a în- 
tări spiritul naţional între Unguri de-aceia cari 
nu mai știă ungurește, pleacă desnădăjduit, cu 
mînile înnălţate spre cer, neputindu-se înțelege 
cu cei de neamul li. 


Tot prin valea aceasta îngustă cu drumul răi 
mergem înnainte pănă la Leleşti. Şi acesta e 
unul din vechile sate ale Domnilor Moldovei, 
purcezind de la vre-o danie de pămînt. Acum 
vre-o şeptezeci de ani, «domnul» unguresc apăsa 
însă cu sarcini prea grele, și o parte dintre ai 
noştri şi-aii luat deci lumea în cap. În locul 
lor aii fost aduși deci Ruteni din Maramureș. 
Şi astăzi îţi răsar, la porți, la fereşti, în largile 
cerdace de lemn de la cîte o casă cu două rìn- 
duri, prelungile fețe albe cu ochii limpezi de 
lumină ai Slavilor domoli şi supuși. Cine însă 
ar vorbi rusește cu cei mai tineri, ar vorbi de- 
geaba, fiindcă afară de bătrinii cei mai bătrîni 
ceilalți locuitori se sfiesc a vorbi limba părin- 
ților şi străbunilor lor. Se întîmplă ca la între- 
barea rusească copiii să răspundă romănește. 
Odată mai era o despărţire intre cele două nea- 
muri prin amintirea că unii veniseră de prin 
alte locuri pentru a lua pînea celorlalţi: Ro- 
mînii ziceai Rușilor, în batjocură, «veniţi», și 

«adunați», şi de năcaz aceştia aduseseră odată, 
naiv şi fără să mai întrebe pe nimeni, un popă 
al lor deosebit, din Muncaciă, care a trebuit să 
plece. De atunci e numai un preot, numai o 
lege, şi căsătoriile între unii şi alții pregătesc 
Q singură viaţă romănească. Și în alte două sate 
ca acestea, Ruşii maramureşeni s’aŭ pierdut în 
același fel, dîndu-ni oameni muncitori, blinzi 
şi frumoşi. 


De la Mihăieşti merge drumul la Ciceă, a cărui 
stincă ascuţită, lîngă o movilă rotundă de pietre 
se deosebeşte de departe, din mijlocul înnălțimilor 
învălurate pe care le acopăr pădurile. Am un 
tovarăș de drum, pe avocatul Cherecheş din 
Dej, iar drept călăuză ni slujeşte un biet orbeţ 
din Leleşti, care ştie binişor drumurile pe care 
nu le vede decît sucindu-şi ochii în cap, în 
chipul cel mai ciudat. 

La margenea satului, poienițe verzi pe care 
sînt risipite oile unei turme sărace; un cioban 
năcăjit, tăcut, cum sînt mai toţi sătenii din aceste 
părți, abia-și dă osteneală să înterească dulăul 
care se aruncă la noi. Un deal țepiş se urcă 
din greu. După aceasta, de-a lungul culmii, e 
numai, timp de aproape un ceas, o lungă po- 
tecă de pădure. Frunze moarte, aşternute în 
straturi dese, amorțesc pașii; pănă şi țarcele 
guralive aŭ tăcut în desișuri, de unde vin numai 
foşniri şi sunete nelămurite. Stejarii tineri s'a 

înveşmintat în galbenul bolnav, în roșul de 
sînge al toamnei care despoaie. Din cerul care 
şi-a strîns răpede norii întrun greoiii veșmînt 
cenușii, cad picături rare, mici, reci. 

Un luminiş deschis pe neașteptate, pe cînd 
mai departe atîrnă pe costişe alte zdrențe de 
aur şi de purpură, arată stînca lui Ştefan și lui 
Rareş. O floare de piatră roşietică răsare din 
mijlocul unor dărîmături cenușii de mari bolo- 
vani sălbateci, cari se risipesc învălmășiți pănă 
foarte departe, prin mărăcini, prin scursori de 
ape, pănă la poiana unde pasc vitele albe şi 
pănă la drumul galben care întortochiat aleargă 
către Satul Corabia-Ciceului. Pe culme sus un 
bastion sur face una cu piatra pe care nu se 
sprijină atita, pe cit o urmează mai departe, prins 
cu legături de vechiii ciment ca oţelul. Copaci 
mărunți se frîng sus între lespezile dislocate. 

Stai şi te uiţi, şi abia-ți vine să crezi că la 
acea înnălțime şi în acea strașnică singurătate 
şa putut ţinea pază, că acolo sai purtat lupte 
Şi că în acel loc, așa de mic şi de pustiă, sa 
putut desfăşura un act duios dintr'o mare tra- 
gedie. Aici la Ciceul dăruit de Matiaş Craiul lui 
Ştefan-cel-Mare aŭ venit să se oploşească în 
acel an 1538, care a văzut pe marele Sultan 
Soliman răpezindu-se asupra Moldovei, Doamna 
Elena a lui Petru-Vodă, cu fii ei nevristnică, cu 
cițiva credincioși și ostaşi. Aici a plins fica 
mîndră a Despoţilor sîrbi lacrimi amare cu gîn- 

dul la soțul ce se luptă cu moartea. Apoi, cînd 
el găsi cărarea de fugă, Rareş însuși alergă lingă 
ai săi, şi în lungi zile de așteptare dureroasă a 
privit Voevodul pribeag, de pe înnălțimea stîncii 
sale, la marile păduri de stejari bătrini care as- 
cundeaii satele, la liniile întreite, împătrite ale 
dealurilor trase în zare şi la depărtatele culmi 
carpatine, dincolo de care-i stătea Domnia, moş- 
tenirea, țara. Aici ai sosit Ungurii ca să-l vînză 
și de aici a fugit el la Constantinopol pentru 
a-și meşteșugi de la Turci iertarea şi aducerea 
în Scaun. 

Pe atunci un drum şerpuitor ducea pănă sus, 
pe lingă o fintînă din care se mai văd şi acuma 
părți sfărimate. Pe acolo puteai merge călăreții, 
rădvaneie, tunurile chiar. Dar în timpuri mai 
rele, pe la 1550, cetatea a fost dărimată de stă- 
pînitorii Ardealului, cari nu poftiaii să mai vadă 
în cuib din munţii lor un astfel de vultur. Ce 
nu s'a stricat atuncea, a perit în zilele noastre 
prin munca țeranilor cari desfac pietre de moară 
pe care le încarcă şi le vind pănă foarte de- 
parte în Ardeal. Ei aŭ scobit şi sfirtecat tot 
«muntele Ţiţei», tot acest Cicei cu numele în- 
tipărit de Unguri. Bastionul însuși, săpat supt 
picioare, era să cadă, şi din peștera adîncă, des- 
chisă drept supt dinsul, privesc şi eŭ la priveliştea 
vechiului Voevod şi simt cum se trezește în 
inima mea durerea lui, cînd, ca şi aceluia, îmi 


luă 

Luptă veche, după o zugrăveală de biserică. 

cîntă de jalea neamului frunzele dese ale codrului 
de stejari. 


Ne întoarcem prin Corabia, mare sat de case 
revărsate, cu ulicioarele înnăsprite de prundiş 
şi înflorite cu bolovani. Proprietarul Tarnița, un 
bun şi harnic Romin, e şi stăpînul exploatării 
de piatră din muntele Ciceului, Aflu la el, între 
cărți ungurești, de istorie, poesiile lui Eminescu 
şi <Parasiţii» lui Delavrancea. 

Biserica din satul de supt Cetate e cu totul 
nouă şi nu cuprinde măcar rămăşiţe din aceia 
pe care a înlocuit-o. Preotul tînăr e însurat cu 
o Unguroaică, care a trecut însă la legea şi la 
limba noastră. Asemenea însoțiri sînt foarte rare 
în clerul nostru ardelean, 


Trăsura d-lui Tarniţa, mînată cu cel mai bun 
meșteșug de un băietan de şeisprezece ani, care 
nu arată să aibă mai mult de treisprezece, face 
minuni de echilibristică prin cel mai frumos 
drum prăpăstuit, între frunzișuri pătate de toamnă, 
ca să ne ducă înnapoi la Lelești, unde ajungem 
cu ploaie tare, 

* 

La întors ne abatem pentru a vedea tirgușorul 
Răteagului, după care s'a numit «Reteganul» 
acel loan Pop, învăţător al satului, care a strîns 
una din cele mai frumoase comori de cîntece 
și poveşti care s'a găsit în minele cuiva dintre 

Romini. Felinare rari răsar în noapte; casele 
şi-aŭ aprins mai toate luminile în ferești. 

La dreapta cum intri, mi se arată casa lui 
Reteganul, unde stai acuma, mai mult în să- 
răcie, ai săi. În piaţă, pe lîngă o biserică a ca- 
tolicilor, se văd multe cîrciume, şi înnaintea lor 
băciuiesc săteni încălziți de vinars, pe cînd alții, 
înnăuntru, izbesc cărţile de masă. În Reteag 
sint Romîni, dar și mulţi Evrei, dintre cari cei 
mai tineri pîndesc și acuma pe trecători și se 
uită obraznic la dînşii. Un michiduţ perciunat 
de aceștia-mi vorbeşte o romănească fără greș, 
— ca mai toți Jidanii din Ardeal, de alminterea, 
cari aŭ în perfecţie și accentul dialectal ţeră- 
nesc. O sinagogă răsare dintre casele mai incă- 
pătoare, cu fereştile mai largi, care adăpostesc 
pe aceşti distrugători înceți, dar siguri ai bu- 
nelor neamuri creştine. 


CARTEA A SIV-a. 
ȚINUTUL BISTRIŢEI. 

De la Dej la Beclean. 


Trenul duce spre Bistrița prin valea Someşu- 
lui Mare, care scînteie une ori în marginea dru- 
mului. În sus nu se văd sate, pe cînd la dreapta 
ele se desfăşură pe muchea lungului șir de dea- 
luri. Recunosc casele Cujdrioarei întinse, gră- 
mădirea de coperişuri a Răteagului, unde cas- 
telul de stăpinire ungurească, părăsit în toată 
noutatea lui de nobilii cari l-ai clădit, iese la 
iveală dintre copacii parcului. Mai încolo, e o 
stație scurtă la Cristurul Ciceului. Satul Urii-de- 
sus, ce se ivește în același șir, poartă pînă as- 
tăzi stema Moldovei, mîndrul bour înstelat, pe 
piatra zidurilor sale. Căci de aici înnainte stră- 
bătem numai locurile de luptă şi stăpînire ale 
vechilor Voevozi din Suceava, şuvița de Ardeal 
smulsă de dînșii şi alipită la munţii noştri. 

Ne oprim la Beclean. Numele tirgului vine 
de la familia Bethlen, care și-a avut din vechi 

Scaunul aice. Castelul, care nu e înnoit și pre- 
făcut, se întîmpină cum intri, cu frumosul săii 
parc vechii. Locuieşte acolo comitesa văduvă 
Bethlen, o fiică a ramurii maghiarisate dintre 
Mocioneșşti. 

Plouă și tot drumul e numai de băltoace (aici 
se zice fină la noroiul cel cleios, pe cînd cel 
supţire se numeşte glod). Prin stropii lor ne 
poartă un birjar cu perciuni, caftan și pălărie 
pleoştită : acest Evrei vorbeşte limba noastră 
foarte bine, cu accent țerănesc puternic şi plă- 
cut. Își mînă iute caii, se întrece în tot felul de 
îndatoriri şi la urmă cere, şi capătă, un florin 
pentru cîteva înviîrtituri de roată. De ai lui sînt 
foarte mulți şi în acest tîrguşor, înzestrat cu o 
sinagogă mare. 

Ceilalţi locuitori sînt funcționari unguri, cari 
se țin la o parte, foarte desprețuitori, şi un mare 
număr de Romiîni. Ai noştri sînt plugari, «eco- 
nomi», dar tot Romîn e și medicul de cerc, un 
frate al răposatului scriitor de romane Tit Chi- 
tul: acest dregător al Statului dușman e foarte 
respectuos de datoriile sale și, la rugămintea mea 
de a-mi împrumuta trăsura lui închisă, răs- 
punde hotărît că are o asemenea trăsură, dar 
o are — pentru dînsul. 

În Beclean stă și un protopop romin, de legea 
unită. Biserica lui are înfățișarea veche, dar în 
cărțile ei nu e nimic mai depărtat decit sfîrşitul 
veacului al XVIII-lea. Odată a fost însă pe locul 

eï vre-o biserică de lemn, căci rostul romăresc 
în Beclean e foarte vechiă, cu tot numele străin, 
nobiliar al localităţii, 

După multe străduințe am norocul să găsesc 
o trăsură cu «cobără» sai cu coperiş, care mă 
va duce la Năsăud. Pănă la plecare, mă adă- 
postesc în casa învățătorului pensionat Simion 
Moldovan, care vrea să mă primească, 


lI. 
De la Beclean la Năsăud. 


Calea porneşte printre dealuri înnalte, golaşe, 
Apa Șieului, pe care o atingem după o cotitură, 
curge, într'o largă trimbă gălbuie, către Someș, 
liniștită, fără maluri, fără straja obişnuită a ră- 
chiţilor. Caii trec printr'insa fără greutate. 

Pe celalt mal, străbatem satul Cociă, locuit 
de Romiîni. Tot numai Romini sînt şi în adună- 
tura de case, cu înnalte acoperișuri de lemn 
negru, care urmează : ai noştri îi zic Mogoşul- 
Mort, un nume care ar părea ciudat, dacă nu 
şi-ar găsi lămurirea în acela de Magasmart, al 
Ungurilor, care înseamnă ceva cu înțeles: «Ma- 
lul-Înnalt». Ceia ce dovedeşte că și de aiciam 
scos cîndva pe întăii locuitori, de neam străin, 
Mai departe e Gireag, (Vireag) care poate să-şi 
fi primit numele dintru început de la ai noştri. 

Înnaintea Someşului, ne oprim la marele sat 

al Nimigei Ungureşti. Aici sînt patru feluri de 
locuitori : Secui vechi, Romini, Unguri noi, 
colonisaţi de mai puţin timp, şi mulți Evrei, 
(două sute faţă de o mie de creştini!) Cele 
patru naţii s'ar fi înțelegind foarte bine, după 
spusa unui locuitor, care mă asigură că toți de 
o potrivă sînt <oameni buni». În deosebirea lim- 
bilor, s'a impus ca mijloc de înțelegere firesc 
limba noastră, pe care orice sătean o vorbeşte 
cu uşurinţă, şi chiar cu plăcere. Ai noştri nu ştii 
de loc ungureşte, cu toate că sint mai puţini de 
400 faţă de 700. Dar un flăcăi de Ungur care ajută 
la trăsură nu se poate deosebi decît după față, 
port şi cunoașterea acelei limbi a Statului dintre 
vecinii şi prietenii săi romîni. Aceştia simt lu- 
crul, şi unul mi-o spune cu oarecare mindrie: 
«Aici pe Ungur nu-l poţi cunoaşte după graiii», 
Coloniștii cei noi nu se împotrivesc mai mult 
decît cei vechi curentului învingător. 


Peste apa foarte lată a Someșului care curge 
liniștit printre ramuri de sălcii, întortochindu-se 
leneş, e întins un pod de lemn, ale cărui scîn- 
duri de brad putrede sînt pline de gropi. Tră- 
sura trebuie dusă cu o deosebită îngrijire. Se 
vor pune în loc scînduri de stejar, dar antre- 
prenorul evreii nu se prea grăbeşte, pe cînd 
caii sătenilor întîrziați îşi frîng picioarele prin 
găuri. 

A înnoptat acuma cu totul. «Jumătatea de ceas» 

pănă la Năsăud, de care ni se vorbise la pod, 
se întinde pănă la un ceas, pănă la două cea- 
suri în ploaie şi întunerec, pe cînd vintul rece 
azvirle valuri de aier umed. La dreapta, lingă 
păduri, sînt presărate luminile celeilalte Nimige, 
a Rominilor, numai a lor (500 la număr), şi — 
a vre-o sută cinzeci de Jidani. Casele din Mocod 
se înşiră pe laturile drumului. Mai este încă 
drum pănă la Salva, de la care nu se vede 
biserica destul de veche, mi se spune, ca una 
ce ar fi avuto inscripţie slavonă, stricată astăzi. 
Și un sat și cellalt sînt grăniţereşti, precum de 
grăniceri se ține și Năsăudul. 

Un mare pod vechiii, ca acela din Turda, cu 
multe grinzi răsunătoare și cu un coperiş în- 
curcat şi greoii, trece rîul Salva, care și el se 
varsă în Someș. Dincolo de această trecătoare, 
se descopăr însfirşit luminile Năsăudului !, care 
se vedea de departe printr'o uşoară geană roșie. 


HI. 
Năsăudul. 
Un drum lat desparte căsuțe care răsar din 
noroiă și din bălți îmbielşugate. După cîtva 
timp roatele sună apoi pe prună, şi clădiri mai 


măricele se zăresc în noapte. lată și o foarte 


1 Accentul cade pe al doilea ă. 

mare piaţă pătrată pe care se desfac în fund 
turlele unei biserici impunătoare. Lîngă dinsa e 
o clădire cu două rînduri, care samănă a şcoală. 
Să fie acesta gimnasiul care dă o însemnătate 
tîrgușorului romănesc de pe Someş? Nu, e nu- 
mai «școala de Stat» străină. 

În piață caut un han, acela de care se ţine 
trăsura care m'a adus. Dar odăile sint date la 
inginerii cari fac studii pentru drumul de fier, 
ce va înnainta pănă aici de hatirul pădurilor 
care vor fi tăiate în curind. La al doilea han am 
tot așa de puţin noroc: aici se repară, şi cele 
două odăiţe sînt iarăși date la ingineri. Un pro- 
fesor, la care alerg deznădăjduit și amorţit de 
frig, mare unde primi. Naufragiaţii sînt primiţi 
în sfirșit în odaia de oaspeţi a gimnasiului. 

Acesta e cel mai frumos din cîte le aŭ Ro- 
mînii de peste munţi. Clădit în 1888 după pla- 
nuri cuminţi şi cumpătate, care nu sînt lipsite 
de frumuseţă, el cuprinde săli de clasă, de de- 
semn, de musică, de bibliotecă, de museiă, de 
experienţe și odăi pentru direcţie. E bine îm- 
prejmuit şi are şi o grădiniță în faţă. Întreţi- 
nerea e cît se poate de bună. Biblioteca nu 
duce lipsă decît de cărțile romăneşti mai nouă. 

Gimnasiul spaţios ca şi luminoasa biserică, ce 
înlocuieşte o alta arsă prin 1840, s'aii făcut din 
banii celor patruzeci și patru de comune gră- 
nițăreşti. Pe la jumătatea veacului al XVIII-lea, 
supt Maria-Teresia, generalul Buccow, coman- 

dant al Ardealului, a dat paza hotarului unor 
regimente de săteni, mai mult Romini, cari, exer- 
citîndu-se la arme şi ţinîndu-se totdeauna gata 

de luptă, nu-și părăsiau pentru aceasta grija 
cimpului. Instituţia a fost desființată după 1800, 
şi din ea naŭ rămas la Năsăud decit steagul 
ciuruit de gloanțe şi cîte o tablă amintitoare, 


Or 
— 
io 

în biserica nouă. Dar averea grănicerilor s'a 
păstrat, şi vechea răsplată a vitejiei ţeranilor 
noştri slujeşte astăzi la înnălțarea de asemenea 
biserici şi la susținerea unei şcoli ca aceasta, 
în care învață în mare parte urmași de-ai oște- 
nilor Împărătesei. 

Statul unguresc a căutat neapărat să se ames- 
tece în minuirea acestor fonduri, pe care le 
controlează în întrebuințarea şi administrarea 
lor. Dăunăzi, el a căutat să stoarcă burse, sti- 
pendii pentru puii de Armeni, de Unguri, cari 
se nasc prin comunele grănicereşti, de la Zir- 
neștii Birsei pănă la acest capăt al Năsăudului, 
Asupra gimnasiului el pîndeşte cu un ochii răi 
și lacom. Pentru a întimpina primejdia de ni- 
micire, profesorii s'aă învoit a pune firmă un- 
gurească școlii lor, a bate în cuie chipul lui 
Berzeviczy, a tipări în două limbi anuariul lor 
în care se pomenesc cu sfinţenie visitele <mag- 
nificului» domn inspector regesc, Fie ca aceste 
concesii să ajungă şi în viitor! Asupra mora- 
lului şi simţirii şcolarilor ele n'au nici-o înriurire, 


E tirg la Năsăud, și pe largile ulițe tinoase 
trec sătenii cu pălăria mare şi cizmele lungi, 
femeile cu catrințe portocalii sai trandafirii, de 
multe ori foarte frumoase. E o rasă de oameni 
tare, cu liniile alese şi cu deşteptăciune în faţă, 
Din neamul lor, dintre urmaşii popilor din Hir- 
dăă, de-asupra Năsăudului, a răsărit pentru tot 


„IOAN CaN 

Foaie dintr'un manuscript moldovenesc din veacul al XV-lea. 

poporul romănesc acea natură sănătoasă și pu- 
ternică de mare poet, de meşter al graiulúï nostru 
şi al tuturor felurilor de cîntec care e George 
Coșbuc, mlădiţă a trunchiului grăniceresc. La 
Năsăud toți îl privesc pănă acum ca pe un 
frate, şi printre vechile manuscrise ardelene şi 
maramureșene se păstrează, tot cu atita îngrijire, 
cele d'intăiă caiete de şcoală ale copilului menit 
să stea în fruntea literaturii noastre. 


IV. 
De la Năsăud la Bistriţa. 


Abia a stat ploaia, — o adevărată nenorocire 
căci împiedecă arăturile oamenilor, cari maŭ 
ogoare, ci samănă, cum zic ei, în «mălăişte» 
după strînsul cucuruzului, ce sa mîntuit abia 
acuma. Toamna rea vîntură norii negri pe vîr- 
furile dealurilor de care e încunjurat Năsăudul 
şi dintre care cele mai apropiate poartă livezi 
cu cele mai frumoase mere din lume, pe cînd 
celelalte se înveşmintă în pădurile înroşite şi 
îngălbenite. 

Pornim spre Bistriţa, metropola, odinivară 
curat săsească, a marelui inut de strălucite 
dealuri, care se întinde între mulțimea Secuilor, 
între Maramureş, Bucovina Nemţilor şi vechea 
noastră Moldovă. 

La ieșirea dintre căsuțele rar sămănate ale 
Năsăudului trei sate se văd supt marile dealuri 
pătate de frig. La stînga e grămăgioara albă a 
Liuşcăi, cu totul romănești, la stînga se zăreşște 
turnul bisericii romănești de la Răbrişoara, iar 
unde se văd cîteva locuinţe între pomi, e În- 
tradamul Evreilor. 

Someșul e aici de o măreață lărgime, dar fără 
mișcare şi frumuseţă, cărîndu-și necontenit ape 
galbene supt crengile copacilor de apă. Podul 
care-l acopere e încă una din acele vechi har- 
dughii de lemn prin care caii trec la pas făcînd 
să răsune adiîncimile coperişului țuguiat, în care 
zace întunerecul, 

Întradamul evreesc e mai mult o mahală de 
peste Someş a Năsăudului, care, dacă ar fi fost 
în stare să se intindă, l-ar fi unit de mult cu 
sine. Sint tot case țerăneşti, făcute ca la noi, 
din birne pe care le acopere o țesătură de şin- 
drilă groasă care se îndeplineşte cu lut şi se 
văruieşște. Vezi prispe, cerdace, coperişuri ascu- 
tite, de şindrilă neagră. Dar pe strade nu te 
întîmpină copilaşii zburdind, la fereşti nu des- 
coperi capul cercetător al codanei, nici un să- 
tean în haine albe nu deretică prin jurul casei 
în dimineaţa friguroasă. Nu sînt nici coşare, 
nici clăi de fin, nici grămezi de coceni în cur- 
tile mici, pustii, unde nu zburătăceşte nici-o co- 
baie, Porcii greoi nu scurmă nicăiri prin gu- 
noaie, Dar la fiecare ferestuică este cîte ceva: 





Un teran» din Întradam, 

la una, sticla de rachii, la alta, unelte de casă, 
iar la cele mai proaste măcar cîte un borcănaş 
cu cofeturi văpsite. Prin tină, calcă solemn copii 
serioşi, cu lungi perciuni de gravitate, cari te 
privesc cu ochii de cercetare ai unor vînători 
de oameni din naştere. Vre-o douăzeci de Romîni 
se ascund cu totul în dosul celor vre-o trei 
sute de «țeranï» cu perciuni. 

În locul turnului alb al bisericii, Întradamul, 
care va fi avind undeva o șură pentru slujba 
Vechiului Testament, înfăţişează cu mîndrie o 
școală primară de Stat. Acolo se dă tinerelor 
vlăstare ale Jidovimii singurul lucru care li lip- 
seşte încă pentru a înjuga pe toate celelalte 
neamuri: patriotismul maghiar. 


Noi avem mai departe, în strimtoarea de dea- 
luri care uneşte cursul Someșului cu al lungului 
rii Bistrița, sătuceanul Prislopului, micuț şi 
sărac (nici zece Evrei). De la dinsul înnainte se 
intră în Săsime, care ne petrece apoi pănă la 
cetatea înnălțată şi apărată de dinsa. 

Cepanul, cel d'intăiii sat, are zidiri frumoase, 
înşirate la linie, cu păreţii împodobiţi, purtînd 
sentințe în versuri, oale cu flori, roate cu raze 
făcute din tencuială şi văpsite. E o pustietate 
desăvirşită ; bărbaţii s'au dus la tîrgul Năsău- 
dului, femeile, care se tem de frig mult mai 
mult decît ale noastre, nu cutează a ieși din 

marile cămări încălzite !. În Dumitra-Mare, ce ur- 
mează peste puțin 2, gospodăriile sînt mai risipite: 
ele înfăţişează clădiri trainice de mari bolovani 
din munte, dați cu var saŭ acoperiți numai cu 
tencuială. Pe o înnălțime se vede turnul negru 
şi o biserică gotică, reparată şi înnălbită de cu- 
rind. Satul, mai risipit decît cellalt și cu mult 
mai îngrijit decît cele din părţile Brașovului, 
Sibiiului, ale Tîrnavelor, are mai multă viață. 
La fîntină, la circiumă, pe drumurile care sînt 
numai o apă murdară, băltăcăiesc Sașii cu cizme 
mari şi pălării late, cu mintenele albastre strînse 
pe trup; femeile poartă pe cap legături de tul- 
pane cu flori; ele se înveşmîntă în stofe de tîrg 
— căci şi aici Săsoaica nu știe și nu vrea să 
țese ca Romiînca și chiar ca Unguroaica de pe 
unele locuri 'care a învățat de la ale noastre 
acest meșteșug ; rochia scurtă peste cizme poartă 
pe dînsa un şorț în colori vii, dar fără gust. 
Tot oameni mari, puternici, mîndri, cari nu sa- 
lută saii duc abia un deget la pălărie, —într'un 
cuvînt «domnoși», cum se zice pe aici. 

Ei stau mai bine decît fraţii lor de la Miazăzi, 
cu cari de alminterea nu se pot înțelege în ace- 
lași dialect săsesc, ci trebuie să vorbească între 
ei romănește. Faţă de Romiîni ei aŭ paza cea mai 
aspră şi nu-i lasă să pătrundă în aceste două 


1, Aici vom fi 100 la 800 de Saşi. 
2 Aici 120 la 2.500. 

mari şi bogate sate ale lor; abia dacă sînt cîțiva 
păstori de vite, dar în poienile pădurii am văzut 
şi cîte un Sas păzindu-le, cu toată nobleța nea- 
mului. Prin alte locuri din inut, prevederea 
fricoasă merge aşa de departe, încit familia să- 
sească nu-și ține sluga de Romiîn doi ani de 
zile, terminul după care el se poate aşeza în 
sat, spărgînd unitatea lui săsească. Căci înna- 
intea lor stă exemplul de spaimă al așezărilor 
săsești pe jumătate cucerite: Budacul, Budă- 
celul, unde am avut însă rostul nostru chiar de 
la început, întru cîtva Jelna, şi întru toate Ragla, 
alt loc cu vechiul nume romănesc, și chiar sa- 
tele de pe lîngă oraș, care se țin de parochia 
noastră de aicea : Pinticul săsesc, Aldroful (Alt- 
dori), Iadul, Dumitriţa, care toate sînt menite să 
se adauge, împreună cu alte citeva, la vechiul 
teritorii romănesc al satelor de <Valahi» su- 
puși, Bistriţei : Bîrgăiele!. dintre care într'u- 
nul, care se chiamă «rusesc» pănă astăzi, am 
contopit pe Ruteni, Şoimușul şi cele de lingă 
Năsăud, pănă în muntele maramureșean și în 
Rodna. 


De la panglica nesfirşită a Dumitrei-Mari, în- 
cepe unul din cele mai grele dealuri ale Ţinu- 
tului, pe carese urcă o cale îndrăzneață printre 


1. Birgăul-Bistriţei, B,.-Tiha, B.-Murăşeni, B.-Joseni, 
B.-Mijloceni, B.-Suseni, B.- Prund. 

stejarii deși cari se umezesc de neguri și printre 
tufișurile unde cîteva fire de măcieș şi de po- 
rumbrele se zbircesc încă de frig. De pe culme 
se vede în urmă toată desfășurarea albastră a 
dealurilor pănă la cele care sînt departe peste 
dunga nevăzută a Someșului. Jos, Dumitra se 





Bistriţa. 


vede numai cît o tufă de romănițe albe, iar 
din Cepan se mai zărește gitul alb al bisericii 
străine. În față se mai ridică o movilă rotundă 
cu plete roşii de pădure bolnavă şi din căsuţa 
care se desface de-asupră-i s'ar fi văzind şi mai 
departe, pănă către Clujul depărtat. 

Cînd ai mîntuit coborișul pustii, Bistriţa în- 
treagă ți se desfășură în toată limpeziciunea, în- 
şirînd în margenea drumului mare, între multele 
dealuri care se învălurează din toate părțile, 
casele mari albe, coperemintele roșii ale căsăr- 

milor din capăt, turnul de pază al vechii bise- 
rici din piaţă. Pe şoseaua care se înfăşură într'o 
lungă rotunjire, vin căruțe și trăsuri care duc 
pe drumul Năsăudului Saște roşcate şi Sași cu 
fața spînă. Diligența trece încărcată cu pachete 
pătrate și cu pachete colțurate, care tremură la 
suirea dealului. 


V. 
Bistrița. 


Cînd aï atins orașul, treci prin suburbia de 
sus, unde se mai simte încă vîintul nemilos care 
colindă valea aceasta deschisă prin Birgăie, 
către Bucovina. Pe lîngă biserica romănească, 
mare şi cu turnul mic, de lemn, intri în strada 
Lemnului, unde Galiţienii cu perciuni negri şi 
Galiţienii cu perciuni roşii calcă pe ginduri în 
cîte un duo negustoresc pe lingă mindra casă 
de rugăciuni a neamului lor. Partea unde ne- 
gustorii saşi se luptă încă biruitori cu năvălirea 
Rosenzweigilor bucovineni şi maramureşeni în- 
cepe apoi, într'o lungă desfășurare curată. Din 
piață străjuiește asupra viitorulvi săsesc marea 
biserică veche, cu horbote de piatră în jurul 
turnului de poruncă. Mai departe, cîte o poartă 
arată încă vechi steme săpate în piatră, și pră- 
vălii mai mărunte se oploşesc, ca mai de mult, 
supt arcade de zid. Bistriţa nu e însă nici pe 

departe o Sighișoară, căci n'a păstrat din zidu- 
rile sale decît ce se mai vede în margenea rîu- 
lui, printre copacii bătrîni ai unei frumoase prim- 
blări, şi din trecut nu-ți vorbeşte nici un alt 
martur decît biserica de pe care tocmai se ră- 
dea, în călătoria mea din urmă, spoiala neagră 
a veacurilor, care amintește mai mult decit pă- 
tează. 

Din piața bisericii, lingă care stă gimnasiul 
săsesc, unul din cele mai bune în tot Ardealul, 
o stradă duce înnainte, printre casele gospodă- 
rești, cu obloane verzi. Alta apucă la dreapta 
şi scoate pe lingă o biserică, destul de mare, a 
catolicilor, şi pe lingă Palatul Poştei, la gară. 
Pretutindeni, rîulețul gilgiie în jghiaburi de lemn, 
pe margenea stradei și dimineața, sara, slujni- 
cele romînce și secuience bat rufele glumind cu 
cătanele ieșite la primblare. Toate porțile mari, 
săsești, din care se răspiîndesc vara duhori mu- 
cede, sînt la căderea nopții adăposturi: de dra- 
goste poporană. 

Saşii numesc acest oraș, întemeiat numai și 
numai pentru negoțul cu Moldova vecină, Bis- 
tritz. Numele e împrumutat de la noi, şi noi îl 
dădeam, cum îl dăduseră tovarăşii noştri, vechii 
Slaví, riului acestuia cu undele vioaie care se 
grăbeşte spre Şiei, prin care apoi se varsă în 
Someş. Între țeranii noştri s'aii așezat orășenii 
veniți de departe, și birăii satelor romănești din 

Ţinut sai «vidic» se țineaŭ de acel jude al Bis- 
triţei, care era pentru toate «birăul cel mare». 

În cetate însă noi intram numai pentru a duce 
scrisorile şi veştile din Moldova, pentru a căra 
mărfurile, pentru a sluji prin casele domnilor şi 
stăpînilor. Aşa a fost pănă în deceniile din urmă 
chiar. 

Dar alți Romini își aflară, pe aici alte rosturi, 
cu mult mai mari. Într'un timp cînd Bistriţa avea 
acuma un trecut în care năvălirea Tatarilor în- 
cresta o dungă de singe, Bogdan Voevodul ma- 
ramureșean întemei€ ţara neatîrnată a Moldovei. 
Un şir lung din urmaşii săi a trăit în bună pace 
cu Bistrița, și Ştefan-cel-Mare încă, de și stăpîn 
pe Someșul Dejului, n'a supărat nici odată pe 
bunii săi vecini și prieteni. Altfel a făcut Petru 
Rareș, care căuta să întemeieze stăpînirea ro- 
mănească din aceste părți şi căruia Bistriţa îi era 
deci un zăgaz și o primejdie. Îi era de folos 
apoi, pentru planurile sale măreţe, bogăţia aces- 
tei cetăți de meșteri pricepuţi şi de negustori 
harnici. Astfel el căpătă de la Craiul Ioan Za- 
polya, apoi de la vrăjmașul acestuia, Craiul Fer- 
dinand de Austria, veniturile Bistriţei şi zălogirea 
cetăţii, şi multă vreme Sașii mîndri se împo- 
trivesc crîncen la cererile Voevodului care nu 
trimetea numai ameninţări zădarnice, ci venia 
însuși cu oastea lui vitează, gata spre foc şi 
omor. La urmă, voia Moldoveanului birui, și pîr- 
călabii lui stătură şi în cetatea Bistriţei, pănă ce 

moartea lui sfărimâ viitorul creaţiunii moldove- 
neşti în Ardeal. De atunci Bistriţa rămase liberă 
pănă în zilele lui Mihai Viteazul. Dar viața de 
negoţ a Moldovei apucase alte căi, şi din această 
schimbare mai ales s'a tras lunga decadență a 
Bistriţei. 

Astăzi asupra Saşilor obosiţi năpădesc, an de 
an, Evreii lacomi ai Galiției. Dar un element 
de viață a pătruns pe lîngă dinșşii în timpurile 
din urmă, un element creștin şi cinstit, care în- 
țelege şi respectă trecutul. Pe la 1870, Romiînii 
n'aveaii de loc «inteligenţă» în Bistriţa, şi cre- 
dincioșii ţerani se închinaii la bisericuța de lemn 
din capătul tirgului. Dar necontenit a crescut 
apoi bogăţia, însemnătatea, numărul suburbie- 
nilor din Măieriște și din Stupini, cari trăiesc 
din lucrul cîmpului şi din pomărit, al celor din 
«Hrube», unde cărămidarii gătesc cel mai bun 
material de clădire, şi din Podeni, unde, din 
iobagi (căci aceasta înseamnă «podeni», po- 
dani) sai ales zidari neîntrecuţi. Bisericuța 
a fost strămutată în satul, de luptă cu Saşii, al 
Lechinţei, iar în loc s'a căpătat de la catolici 
biserica de astăzi, unde slujeşte un protopop 
unit. O «inteligență» romănească, deosebit de 
rîvnitoare şi cu iubire de popor, s'a întemeiat 
în cetate. Fotograful cel mai bun, unul din tipo- 
grafi sînt Romîni. Romînii aŭ mai mulţi avocaţi 
şi un medic. Din această Bistriţă de cucerire, 
unde avem astăzi 4.000 din 11.000 de locuitori, 

aŭ plecat şi acte culturale. Un timp, s’aŭ ti- 
părit aică reviste romănești, dintre care «Revista 
Bistriţei» (reapărută de curînd) se înfățișează 
foarte frumos; avocatul Onişor a dat în colecţia 
Şaraga o culegere.de poesii populare din părțile 
Bistriţei. Se țin dese adunări pentru luminarea 
poporului, și despărțimîntul Asociaţiei, condus 
de avocatul Gavrilă Tripon, a organisat şi o ex- 
posiție țerănească la Şoimuş, care a ieşit mi- 
nunat. Sătenii sînt îndreptaţi spre cultura poa- 
melor, care în aceste părți de dealuri li poate 
da buna stare și tot ce vine dintr'insa. 


La căderea serii înnaintez cu d. Tripon, printre 
dealuri și peste ape mărite de ploaie, prin Jelna 
spre Ragla. Aici Romiînii aŭ o biserică nouă 
foarte frumoasă, și asupra satului întreg s’aŭ re- 
vărsat binefacerile unui fii al săŭ care, după 
ce a înnaintat în oaste pănă la gradul de că- 
pitan, s'a întors în mijlocul țerănimii sale, pentru 
a o îndrepta şi conduce. Toată Romînimea din 
Ţinut încunjură de iubire pentru aceste fapte 
de bunătate şi iubire de neam pe septuagenarul 
căpitan Mărgineanu. 


Biserica romănească din Bistriţa a fost cum- 
părată acum zece ani, cu sprijinul Rusiei, de la: 
catolicii cari o avuseră pănă atunci. A fost le- 
gată odinioară cu una din mănăstirile străvechi 
ale orașului, și se păstrează încă toate încăperile 

călugărilor, unde astăzi se joacă cei şese copii 
ai capelanului nostru. De dinsa se ține un loc 
foarte întins, aşezat în cea mai bună parte a 
orașului. Clădirea însăși e de toată frumuseţa, 
încăpătoare şi luminoasă: în curînd ea va fi 
prefăcută după nevoile slujbei noastre, înlătu- 
rindu-se organele şi sfinții ciopliți și văpsiţi. 
Cărţile de slujbă vin în cea mai mare parte 
de la vechea biserică de lemn strămutată astăzi 
la Lechinţa. Ea se afla în Măierişte şi se chema 
biserica Măirenilor. Într'însa s'aă vărsat şi căr- 
ţile altei bisericuțe, de mult dărîmată, care se 
afla la <Hrube», pentru cărămidari. Pe unele 
pagini se cetesc însemnări duioase despre jert- 
fele făcute de «săracii» Măireni cari aŭ cum- 
părat cărţile. Într'un loc popa One de pe la 
1780 încheie cu această rugăciune în versuri : 


«De-acum pănă în vecie 
Mila Domnului să fie, 
Să ieşim din sărăcie.» 


Şi cu mila Domnului sărăcia a încetat. În vre-o 
treizeci de ani, Romiînii aŭ zidit patruzeci de 
case de piatră în cetate, şi ei aŭ astăzi a cincea 
parte din hotar. Pare că Bistriţa începe a a- 
junge romănească. Saşii ni se fac prieteni, fiindcă 
nu se poate altfel, și puţini ar vorbi astăzi ca 
acel primar de acum cîțiva ani care se jura că 
supt administrația lui toaca romănească nu va 
fi lăsată să-i sune la urechiun cîntec de peire. 

Toaca romănească sună însă acum în auzul tu- 
turora, iar în casa acelui om, vîndută la mezat, 
locuiește avocatul Onişor. 


VI. 
Spre Maramureş. 


Cea di'intăiii zăpadă — să-i zicem, pe moldo- 
veneşte, comăt»>, cum i se zice și aici — e vîn- 
turată de furtună în aierul sălbatec. Un timp 
puțin potrivit, de sigur, pentru a merge la Rodna 
și a trece apoi prin strimtorile de munte către 
Maramureș. Dar vremea grăbeşte, şi lucrul înce- 
put odată trebuie dus la capăt. Pentru un ase- 
menea drum am de alminterea cojocul cu care 
răzbeşte prin toiul iernii ţerănimea noastră : că- 
pitanul din Ragla are un frate, și mai bătrîn 
decit el, care zace, şi, prin urmare, după părerea 
tuturora, nu mai are nevoie de cojoacele acestei 
lumi. De acolo-mi vine deci cel d'intăiii cojoc pe 
care-l îmbrac. 

D. Onişor mă întovărășește pănă în Maramureș, 
şi ni-am luat ca vizitiii tot pe sfătosul Arsintie 
de asară, care prețuieşte zece «zloți» osteneala 
lui pănă la Rodna. 


Prin crestăturile munţilor s'a grămădit zăpada, 
care-i vristează cu alb. Fulgii cad strînşi, răpeziți 
de vint. Pe la deschizăturile văilor ce duc în 

muntele înnalt, viforul își bate joc de cojoace, 
blăni, bunde şi ţoale şi, scuturiîndu-ne de toate 
învelișurile, ne înveșmîntă în cămaşa aspră a 
gerului. Dar apoi, în pădurea roșie şi palidă, 
smăltată de florile albe ale omătului, în văile 
strînse, lîngă cursul ocrotit al riurilor e pace 
umedă supt cerul întunecat, din care fulgii cad 
cuminte, mîngîios, fără tristeță, ca soli blinzi ai 
morții naturii. 

Valea bătută de vînt duce întăiă la Altdorf, 
căruia ai noştri îi zic Aldrof saă, mai scurt, 
Aldru. Ei încep a pătrunde în rîndurile caselor 
săsești, ce se înşiră dese. Mai departe e Iadul. 
Numele trebuie să-i fie romănesc, dar acest «iad» 
nu samănă de loc cu iadul fioros care aşteaptă 
pe vinovații lumii acesteia. Iadul Sașilor şi Ro- 
mînilor din părțile Bistriţsi are case de piatră, 
clădite ca acelea din Dumitra, el are lumină elec- 
trică, în legătură cu o fabrică, şi... două biserici. 
Cea săsească nu se deosebește atita prin arhitec- 
tura sai mărimea eï, cît prin faptul că pastorul e 
unul din fruntașii politici ai Saşilor. Mica noastră 
biserică se ridică sfios în margine, unde locuiesc 
şi cei mai mulți din credincioşii ei. E iarăși un 
lucru de bîrne, adus din altă comună, care a putut 
clădi din piatră. 


Urmează o învălmăşire de munți ninși peste 
cari trece viforul în toată puterea lui sălbatecă. 
Muntele Heniul, care oploșește la picioarele lui 

un sat romănesc, întrece culmile celelalte şi e 
mai cărunt de ninsoare decit dînşii. 

Şi mai în sus, la urcuşul lung pe coasta Strîmbei, 
se deschide pădurea. Coborîm tot printre co- 
pacii ei cu frunzele pătate pe care le împovă- 
rează florile omătului. Două izvoare de munte, 
foarte crescute, se răpăd din creştet, iar jos, la 
poalele înnălțimii, apa albăstrie a Văii Strîmbei, 
care le unește, se aruncă în şivoiul, foarte iute 
și minios acuma, al Văii Ilvei. 

Satul se desfășură de cealaltă parte a riule- 
țului peste care e clădit obișnuitul pod de lemn 
cu acoperiş. Ilva saă Ilua, care e cea Mică, pe 
cind o alta, Ilva Mare, se ascunde la dreapta 
prin faldurii muntelui, arată căsuțe văpsite al- 
bastru supt mari țuguiuri de şindilă neagră. 

Încă o apă, cu apucăturile mai liniștite şi si- 
gure decît ale puvoaielor de pănă acuma, însă 
curgînd ca și ele între maluri goale, pe care nu 
le căptușesc nici sălciile obișnuite. Alt pod își 
cască gura de intunerec. Aici e iarăși Someşul, 
Pe lingă cursul lui cel lat înnaintăm în sus, pe 
cînd din greoiul cer mort se lasă în unde ră- 
pezi noaptea, din care răsar numai movilele de 
pietriş, coperemintele, crengile albe de ninsoare. 


Pe o asemenea vreme drumul nu e însă sin- 
guratec. Trec cară încărcate cu scîndurile lungi 
ce se lucrează la ferăstraiele muntelui. Apoi 
săteni călări, bărbați şi neveste, înnaintează în- 


N, Iorga, — Ardeatul, 34 

cetinel, tăcuți: se mai poate deosebi de aproape 
sumanul alb al Someşanului din sus, cel negru 
al celui de către cîmpie, catrința roșie a fe- 
meilor. Turme de oi, cîrduri de vite se îmbul- 
zesc, minate din urmă de păstori cari aŭ alergat 
să le scape de urgia viscolului. Altele vin de 
la tirgul de ţară al Rodnei, care s'a ținut astăzi, 
în ziua de «Vinerea Mare» sau «Sf. Paraschiva». 

Vedem și cîțiva ciobani cu pălăria mică în 
margeni şi asprele cojoace miţoase, cu lina în 
afară. Întrebaţi, ei spun că vin din Maramureș, 
din «Maramorăş». Se duc îndărăt de la Rodna 
spre casă, dar nu pe la Rotunda, calea cea 
dreaptă şi scurtă, unde se tem de omătul în- 
grămădit a două ninsori, care tot creşte, ci pe 
la Năsăud și Romuli, pe la Telciă. Aŭ o vorbă 
tare, foarte accentuată, cu apăsări îndelungate 
asupra silabelor. Pentru întăia oară aud acest 
graiŭ curat şi aspru, cu prelungirile cîntătoare, 
pentru întăia oară întîmpin locuitorii sălbătăciți 
ai 'Ţinuturilor ce se pierd. Sînt atît de aproape 
de Ardeal, de Bucovina, şi totuși ei par să vie 
din altă lume, veche și barbară. 


În noapte atingem Singiordzul, sat romănesc 
fără amestec. E şi unul din cele mai frumoase 
ale Rominilor de oriunde. Se văd aproape nu- 
mai case solide şi luminoase, cu cîte trei-patru 
odăi, cu fereştile largi, în dosul cărora ard lăm- 
pile. Curtea largă e împrejmuită cu zaplazuri 

de scinduri. Singiordzenii, cari aă şi o frumoasă 
biserică nouă, sint oameni bogați; ei se țin mai 
mult din creşterea vitelor. Unul dintre ai lor a 
trecut în Romănia, unde a fost un bun director 
de școală normală şi un ajutător harnic al mi- 
nistrului Haret. Solomon Haliţa voia să deie sa- 
tului său o casă a culturii pe care o cumpărase 
pentru aceasta; e clădirea cea frumoasă de a- 
colo din margenea drumului, unde e așezată o 
Bancă de-a noastră. 

Lîngă Singiordz sînt vestitele ape minerale, 
care adună multă lume în timpul verii. Apa ca 
și locul unde ea se stringe se chiamă borcut, 
«fintîna de vin». În Moldova, această apă de 
borvis se aducea şi se desfăcea în sticle mari, 
cu păreții supțiri şi gitul strîns. Orice ar cuprinde 
întrînsele, ele se chiamă astăzi tot «burcuturi». 


Satul următor se chiamă Maieri. Eraă odată 
Maierii Rodnei celei vechi, care se întindea mult 
mai departe. Acuma e o grămăgioară de căsuțe 
avînd în frunte cîrciuma, unde se petrece mult, 
bine şi foarte zgomotos, pentru că, lămurește 
Arsintie, crîșmarul e şi el Romîn şi lumea vine 
bucuroasă la dînsul. 

Peste o apă răpezită, — ca o lună roșie, tremu- 
rătoare se ridică în virful unor înnalte coşuri 
negre, pe cînd împrejur sînt sămănate multe 
lumini de case. Din acest loc pleacă acele cară 
cu scînduri care, trecînd necontenit, strică dru- 


532 ȚINUTUL BISTRIȚEI 


murile. Aici e fierăstrăul cel mare de la Anieș, 
numit după «valea» ce trece pe lingă dinsul. Aș 
crede că Arieşul Moților nu e și el altceva de- 
cît un Anieș, căruia i s'a aplicat rotacisarea obiș- 
nuită odinioară în tot cuprinsul Munţilor Apuseni. 


VII. 
Rodna. 


Peste alte bucăţi de pădure se vede la stînga 
o nouă și mai mare grămădire de lumini. Acolo 
e Rodna, al cărui vechiu nume slavon e rostit 
însă de Romiîni Rogna. Îndată eşti pe uliţa în- 
gustă dintre marile case de tîrgușor, de «opid , 
însușire pe care singură Rodna a păstrat-o după 
legea din 1886, nimicitoare a tîrgurilor. 

Această aşezare de munte, în preajma Mara- 
mureşșului, e de sigur una din cele mai vechi 
în Ardeal. Aici veniseră Sașii pe la anul 1200, 
pentru minele de aur și de argint. Un oraş în- 
treg se grămădi în jurul bogăției pămîntului. 

Dar Tatarii trecură ca o revărsare de foc şi 
nici-odată oraşul Rodnei n'ajunse ceia ce fusese 
la început. Pănă tărziă însă, sa lucrat, după 
vechile datine, la minele ei, şi astăzi încă o 
colonie de străini, buni pentru școala de Stat, 
lucrează lingă izvorul băilor, la cîţiva chilometri 
de orăşelul decăzut, pentru scoaterea argintului, 
plumbului şi platinei. 

Și pentru Domnii Moldovei aŭ pisat aici șteam- 
purile piatra încărcată cu metale. Petru Rareș 
și-a trimes cămăraşii aice pentru a scotoci, pre- 
găti şi trimete la Curte bogăţia. Domnii noş- 
tri aŭ pierdut însă Rodna. 

Dar o aŭ astăzi Romiînii de aice, căci nici-un 
Sas nu se mai află în Rodna, și elementul străin 
nu cuprinde decît vre-un Armean sai Jidan, vre- 
un funcţionar, şi muncitorii de la mine. Avem 
vre-o 3.000 de locuitori în Rodna. Ei aŭ bise- 
rică, un avocat, o Bancă, mai cercetată decit 
cea ungurească, şi o şcoală. Ungurii aduşi aice 
pe vremuri sînt astăzi mai degrabă Romiîni, căci 
numai cei tineri ştiii atita ungurească, cîtă se 
poate învăţa în cîțiva ani de zburdălnicie la 
şcoala de Stat. 


Rodna a avut din timpuri foarte vechi o bi- 
sericuță de lemn. În locul ei s'a făcut o alta, de 
piatră, în anii 1780, şi anume atunci aŭ căpătat 
Rominii o parte din ruinele vechiului lăcaş de 
închinare spart de focul pe care l-aii aprins acum 
şepte sute de ani Tatarii. Unde a fost altarul 
catolic al Saşilor stăpîni, se slujeşte acum în limba 
romănească, pe cînd partea de la intrare, cu uşa 
mare săpată în piatră şi turnul sfărimat, înnalță 
încă înnaintea eï uriașe clădării de bolovani pe 
care vremea nu le-a putut desface cu totul. 
Această biserică a Romînilor a fost făcută toată 
din banul țeranilor, şi se mai păstrează «<uricul» 

care arată cu ce a ajutat fiecare, cu cîți florinţi 
vonaşi, șuştaci şi galbeni, la alcătuirea, înzes- 
trarea şi împodobirea ei. 


Azi e încă bilciă în tîrg, şi uliţile sînt măr- 
genite cu bărătci de lemn, care ocupă şi toată 
piaţa. Ele cuprind curele, cingători aduse de 
Mărginenii Sibiiului, fel de fel de mărunţișuri şi 
saci cu bucate. Pentru hrană, este cîrciuma lui 
«Todor-baci», Armeanul la care sîntem şi noi 
în gazdă, și mai sînt Saşii cari vind fructe. Cum- 
părătorii, cari se îmbulzesc în tina galbenă şi 
în tina neagră pănă de-asupra opincilor, sînt Bis- 
trițeni cu sumanele albe, Bucovineni cari se 
acopăr cu postavuri întunecate din care se desfac 
ciucuri roșii şi albaștri. Bucovinencele se înfă- 
şură într'o singură fotă, pe cînd femeile din 
aceste părţi poartă la spate frumoase catrinţe 
roşii și înnainte li atîrnă un şorț verde, mărgenit 
jos cu o dungă inflorită. 


CARTEA A XV-A. 
MARAMUREȘUL. 





I 


De la Rodna la Vişăi. 


Badea Arsintie nu se poate duce în Maramu- 
reș: nu ştie drumul şi are cai slabi; doï «ferșteri» 
(pădurari) îi daŭ, pe lîngă aceasta, şese zloți 
ca să-i ducă la Bistriţa pe drumurile ninse. Dacă 
nu vom găsi însă pe altul care să primească 
a merge peste munte, vom fi siliți a strica so- 
coteala «ferşterilor», şi a merge tot noi cu același 
Arsintie pănă în Bistriţa, înnapoi. 

Sara nu adusese nici-o hotărire, căci puţinii 
birjari rodneni eraii duși prin deosebite locuri. 
Mă gindiam să intru în Maramureş cu trenul, 
pe cealaltă cale, care încunjură prin tot Nordul 
Ardealului şi scoate tocmai prin Sătmar în va- 
lea Tisei. De sigur un drum nefiresc, lipsit de 
interes şi de legătură cu călătoria de pănă acum. 

Dar dimineaţa aduce o veste bună. Arsintie, 
cuprins de mustrări de cuget şi de dorința de 


a 


a duce cu șese zloți pe cei doi «<ferșteri», îmi 

aduce un vizitii pentru Maramureş. E un om 
nalt şi tare, cu tipul rutenesc, care poartă nu- 
mele străin de laniuc, Ştefan Ianiuc. Stă în Ma- 
ieri de mai mulţi ani de zile, a venit din Vatra 
Moldoviței, din Bucovina, e căsătorit cu o Ruscă 
din Colomea, cu care vorbeşte rusește, cumpără, 
vinde și mînă caii, mare copii și cutreieră zi și 
noapte drumurile. Zice că ştie foarte bine pe 
cele din Maramureş, pe care le străbate adesea, 
de și se dovedeşte pe urmă că de 15-20 de ani 
n'a mers mai departe decît popasul Şesurilor. 
În sfîrşit, ne va duce în două zile, cu siguranță 
şi pe răspundere, dacă i se vor da o sută de 
coroane. «O sută în capăt, nici măcar nouă- 
zeci şi nouă.» 

Deci vom călători cu badea laniuc. E un fel 
de hotărîre eroică, fiindcă din toate părţile ni 
vin înştiințări prietenești că drumul e lung, că 
zăpada e înnaltă pănă la genunchi, că gerul 
stăpîneşte pe culmea Rotundei și că e o adevă- 
rată nebunie să alegem această cale, pe care nu 
vom ajunge la capăt. 


De şi fusese vorba să plecăm la amiazi, tră- 
sura sosește din Maieri abia la unu. laniuc a 
închiriat cu 10 zloți, zice el, caleaşca «grăfoaiei». 
Dar să spunem întăiii cine e acea grăfoaie, a 
cărei viață vine dintr'un roman care e unic. 

Un comite Zichy a fost episcop în Ungaria. 
Fratele lui a perit pe urma revoluționarilor un- 

guri de la 1848, pentru legături cu Imperialii. 
El însuşi a prins scîrbă de țara care i-a făcut 
această durere. El a plecat şi s'a ascuns în acest 
colţ de Ardeal, în Maieri. Aici bătrînul a cu- 
noscut o frumoasă fată de ţeran care se chema 
Ileana. A dat-o la școală, a adus-o înnapoi îm- 
podobită cu frumoase învățături, şi a făcut-o 
comitesă Zichy, «grăfoaie»>, «Măria Sa». Comitele 
a murit, lăsîndu-i casa, locul din jurul ei sai 
«grădina», o moșşioară şi o rentă în sarcina ru- 
delor din Ungaria. Ileana e acum și ea bătrînă, 
umblă în rochii vechi, de altă modă, călătoreşte 
în trăsuri hodorogite şi se luptă pentru rentă 
cu acele rude din Ungaria. Se simte totuşi Ro- 
mîncă, şi are legături cu sătenii din satul ei, 
cari-i zic și după moartea comitelui, binefăcătorul 
lor, tot «Măria Sa». 

Aceasta e «grăfoaia» în trăsura căreia călă- 
torim, în după-amiaza călduță care presară fire 
de ninsoare rară. 


Pe drumul îngust dintre casele albe cu obloane, 
ieşim în valea căptușită cu păduri brumate ce 
duce la Rodna Nouă, căreia ai noștri îi zic 
Şanţul. E un frumos sat cu casele mari, dese, 
şi cu două biserici, dintre care cea nouă, încă 
neisprăvită, n'are, din nenorocire, tipul romă- 
nesc, ci înfăţişează către drum trei turnuri gro- 
solane. Locuitorii îşi trag bogăţia din «marhă», 
din vite adecă, răspîndite prin toate pășunile 

din împrejurimi. Cu cîștigul lor, foarte însemnat, 
ei își clădesc mari case de piatră, care aŭ și 
cîte două rînduri, şi, în locul porţilor de lemn 
de altă dată, ei fac «grădinilor» lor intrări înnalte 
de piatră. Văd şi unele clădiri de lemn foarte 
cochete şi destul de trainice. Ca şi toate cele 
din acest colț, satul e cu totul romănesc. 

Mai încolo, e o singură aşezare, de citeva 
case ca acele din oraș. Pe locul zis <pe Mării» 
s'a început lucrul tăierii codrilor, și pentru aceasta 
aŭ fost aduși lucrătorii străini cari alcătuiesc 
această colonie. Un notar zelos voise să-i zică 
pe vremuri «colonia lui Darânyi», după fostul 
ministru de agricultură, dar numele cel vechiă 
a avut norocul să rămiie. 


Tot mai departe urmează valea strînsă între 
înnalții păreți de pădure. Lîngă dinsa aleargă 
Someşul, ale cărui ape se zbat între pietre, se 
încurcă spumegînd, luptă în alergări pripite. 
Podoaba galbenă și roșie a fagilor a încetat 
acum, şi sîntem în țara molidului și bradului. 
Pe marginea drumului nins, crengile negre, cu 
frunze care nu se vestejesc de iarnă, întind 
prinosul alb al zăpezii proaspete. Ţurţuri mulţi, 
lungi, albi, galbeni, atîrnă de pe trunchiuri și de 
pe vîrfurile stîncii. Din cerul sur care se coboară 
prin neguri asupra zărilor, pe cînd ici colo se 
năzare cîte o geană de lumină, ștearsă, cad 
liniştit fulgii rari, mărunți. 

Aŭ încetat acuma drumeții, «drumariï» cari 
se duc de la un sat la altul, ctirgarii» ce se 
întorc de la Rodna. Altă viaţă nu e în pustiul 
palid decit prăvălirea răsunătoare a izvoarelor 
care se aruncă în Someş: Valea Suhardului, 
care duce la ferma-model din Perşa, pe lingă 
o îngustă linie ferată de transporturi, Valea 
Aninului, Tătarca, puternică şi năprasnică pre- 
cum îi e şi numele, Valea Gagii, Valea Zmeului, 
Valea Catrifoiului. De la «haitul» unde apa se 
stringe pentru a fi aruncată apoi la vale în 
curente largi care să ducă pănă departe lem- 
nele, nu mai este în sus îngusta şuviță a So- 
meşului, ci ele, apele de munte, cu alergările 
nebune, îl pregătesc numai, în sălbatecele lor 
îmbrăţişări. 


De la podul pe Catrifoiii, drumul suie şi mai 
mult, încunjurînd, printre brazii încărcaţi de omăt, 
Rotunda, muntele cu virful îmblinzit, care, de și 
nu atinge înnălțimea Ineului, vecinul ei, e mult 
mai vestită decit dinsul, pentru această cale ce-l 
înfășură, ducînd spre lacobenii Bucovinei ca şi 
spre Borşa Maramureşului. 

Tot urcăm, în silinţa grea a cailor, cari lunecă 
pe zăpadă. Sara se lasă ca o coboriîre a negurii 
şi o îndesire răpede a ei. N'avem alți tovarăşi 
decit doi Saşi din Dumitra, cari-și duc zarza- 
vaturile la Cîrlibaba, drumeţi liniștiți, fără grabă. 
Casarma jandarmilor adăposteşte lingă dinsa 


542 MARAMUREŞUL 


cîteva cară cu coviltire. Maï departe atingem 
virful pleşuv al muntelui, însemnat printr'o în- 
grăditură goală în mijlocul pajiştei înzăpădite. 
Apoi coborișul se face iute pănă la podul Bis- 
triţii, de Jos, din vale. 

Apa care trece aici cuun mare zgomot fişii- 
tor, ce se aude pănă departe în pacea nopții, 
se chiamă Bistrița aurie. Venită din acești munți 
ea curge, supt Rotunda și urmarea ei, Prelucile, 
către Bucovina, unde contopindu-se cu altă Bis- 
triţă, apucă drumul spre Moldova noastră de 
munte, a cărei viață şi podoabă de căpetenie 
este pănă la vărsarea-i în Siretiă, în margenea 
Bacăului. Acesta e riul care a călăuzit spre Baia, 
spre ţara pe care el era să o întemeieze ca 
Domnie, pe Voevodul Bogdan, pribeagul mara- 
mureșan, vinătorul de zimbri al poveștii. Aceasta 
e măreaţa cale pustie pe care a trecut unul din 
întemeietorii vieţii noastre istorice. 

Ianiuc şi-a cioplit în codru o cracă, în virful 
căreia a prins lămpașul cu păcură, și acum o 
torță roşie răspîndeşte lumina ei crudă asupra 
drumului alb şi păretelui din dreapta, unde se 
perindează brazii uriași. Singurătatea e şi aici 
desăvirşită. De la căsuţa de lingă podul Bistriţei 
nu mai sînt decit focuri ce ard părăsite, dru- 
meţi pletoşi ce trec cîte unul-doi de la lucrul 
pădurii, cîte o casă de adăpost pentru dinşii. 
Poposim întrun tărziă la cătunul de Jidani al 
Şesurilor: ne primeşte, pănă se hrănesc caii, 

una din locuinţele lor, şi aici avem cea d'intăiu 
privelişte maramureșană. 

Casa e făcută din biîrne, acoperită cu șindilă 
şi văruită. Sînt trei odăi, prin ferestruicele că- 
rora bate vintul ca afară, în ciuda sobuşoarelor 
de fier. Trei, patru Evrei cu pălăria pe cap, cu 
caftanul lung şi perciuni se primblă cu mînile 
în buzunar, sporovăind nemţeşte, în dialectul 
lor. O matronă grasă veghează lingă un leagăn 
curat. Ciţiva țerani cu plete beai şi se ceartă 
cu Jidanul cel mare, pentru datorii și sarcini. 
Toţi Evreii vorbesc binişor romăneşte. În noap- 
tea cu ninsoare, izvoarele freamătă furios. 

Aşteptăm trei ceasuri în capăt pănă se gătesc 
caii de drumul, lung şi foarte grei, peste cel 
de al doilea munte: Prislopul. Pănă atunci pri- 
mim de mai multe ori în odăița unde ni sa 
făcut focul, visita celor cu caftane și pălăriile pe 
cap, şi ascultăm dezbaterea datoriilor. Matrona 
o încheie ţipînd: «Ori faci slujba, ori dai banii». 
Omul iese cîrtind, și în odaia de alături — cîr- 
ciumă fără rafturi și fără marfă de vinzare — 
nu mai rămîn decit doi bieți Borzeni sălbateci, 
cu trupul pipernicit şi lungile plete negre re- 
vărsate de supt căciula înnaltă. Îi ţine de vorbă 
o fată frumuşică, rumănă, cu catrință portocalie 
şi suman cafenii, care a venit aici de lingă 
«Sigheciă» (Sighet), cu alți lucrători din satul 
ei și a rămas pe vară, pănă la Simedru, cu 
cincisprezece zloți. 

Din cînd în cind, matrona vine la noi şi scurge 
rachiă dintr'un polobocel păstrat cu grijă, sin- 
gura marfă a cîrciumii, 


Pornim abia la ceasurile zece, pe noaptea cu 
fulgii deşi. Iarăşi lumina roşie a lămpașului se 
primblă pe brazii ninși, pe stinca umedă, pe 
cînd în vale mai răsună o bucată de vreme plîn- 
soarea tare, neogoită a Bistriței de aur, care 
mînă spre altă țară, Cei doi Borșeni piperniciți 
S'aii luat după lumina noastră, dar caii lor slabi 
rămin răpede în urmă, Şi vuietul apei se stinge 
cînd ne apropiem de manina întunecoasă a Pris- 
lopului. Aici sîntem cu totul singuri, singura viață 
cale de mulți chilometri. E atita pustietate și 
întunerecul e așa de des, așa de veşnică pare 
căderea omătului, încît în adevăr îţi vine a spune, 
ca bietul laniuc înghețat şi umezit, și ieşind din 
mocneala lui numai ca să blesteme, că aici e 
«al doilea lume», țermul de peste rîul negru al 
morţii, 

Totuşi cei trei cai ai Rusneacului merg în- 
nainte prin așa o vreme protivnică pe urcușul 
învârtit, dar lung şi grei, al muntelui. Peste cî- 
teva ceasuri de înfășurare a păreților lui, sîntem 
tocmai sus, dar nu se vede nici lumina de nă- 
dejde a căsărmii de Jandarmărie şi a făgădăului, 
unde, la un asemenea ceas, toți dorm. 


Coborirea se face răpede prin mijlocul ace- 

leiaşi străji de brazi albi și negri. Şoseaua ma- 
ramureșeană se simte îndată, largă şi tare. Mer- 
gem în margenea muntelui înnalt, pe cînd la 
dreapta alt șir de înnălțimi se urmează. Prin 
mijloc, trece, viind de spre Prislop, apa Vişău- 
lui, care ni îngînă drumul. 

Sint două ceasuri de noapte cînd ajungem 
la Borşa. În ungureşte i se zice şi «baie»; pentru 
o veche exploatare de metale. Din Ardeal ni se 
spunea că e un tirgușor, unde se poate căpăta 
tot ceia ce trebuie călătorului. De fapt însă, e 
numai un şir de rari case de lemn care se ur- 
mează de-a lungul șoselei şi la fereştile cărora 
mai scînteie cîte o lumină întirziată. Vom merge 
deci pănă la Vişăul-de-sus, care ar fi, după spu- 
sele vizitiului, un fel de Bistriţă. 


Peste puţin se răspîndeşte o lumină slabă, şi 
aceia ca dintr'altă lume, prevestind o zi de 
toamnă noroasă. Din ce în ce se vede mai bine 
păretele înnalt al munţilor tărcați de neauă, 
care lunecă spre vale în aplecări line, pe cînd 
în față dealurile de lut cu verdeața uscată se 
sapă în scorburi urîte. Apa Vişăului trece liniş- 
tită, cu valurile-i cenușii în care se sucește rare 
ori cîte un nod de spumă. 


N. Iorga, — Ardealul, 35 

II, 
De la Vişăi la Sighet. 


Tirgul Vişăului sai Vişeului începe prin obiş- 
nuitul şir al caselor de lemn care deosebește 
orice aşezare maramureşeană. Printre ele şi cu 
mult înnaintea lor trec, în aceste ceasuri d'intăiii 
ale dimineţii neguroase, Jidanii negri, galbeni 
și roșii, cu pălăriuți de catifea, surtuce scurte 
şi cizme mari înglodate. Merg pripit, cu mînile 
răşchirate, şi în treacăt ochesc trăsura noastră, 
vînînd o pradă, 

Urmează pe o stradă de lapoviță case cu cîte 
un rînd și două, purtînd toate numai firme evre- 
ieşti, între care deosebesc cele foarte multe ale 
unei familii de Pollaci. O stradă mai îngustă 
se desface, avind ca locuitori tot numai Evrei. 
Am înțeles acuma ce e Vişăul-de-sus, cel ase- 
menea cu Bistriţa: e un loc de pîndă al Evreimii, 

Ianiuc își aduce aminte că acum douăzeci de 
ani era aici un «vendeglăii (vendegls, han) îm- 
părătesc» şi tot întreabă despre dinsul pe Jidanii 
ce se strecoară unul după altul prin dimineața 
sură, Fireşte că aşa ceva nu mai este în ființă 
acuma, dar un Ovreiaş cu fața cuminte, tran- 
dafirie, între doi lungi perciuni negri, ne va 
duce la cel mai bun «otel» din Vişăii. Ținînd în 
mină cu scumpătate un săculeţ de catifea al- 
bastră însemnat cu litere ebraice, ca și atîtea 

firme din acest Canaan, el ne duce spre o biată 
căsuță din ulița mare. Acolo ne primesc însă, 
cu aceiaşi asigurare, o jupăneasă grasă, două 
fetițe speriate, pe cînd stăpînul casei, soțul acelei 
jupăness, își tuşeşte încă în pat tusa de dimi- 
neață. Familia ni pune la disposiţie o odaie de 





Cetăţeni din Vişăiă. 


oaspeți cu două paturi înnalte, cu o biblie 
ebraică legată în roșu şi cu două tablouri care 
înfăţişează cerbi, flori şi alte comedii cusute la 
gherghef. Aici nu se prea poate dormi, pe aş- 
ternuturile înghețate. 

Pănă una alta, căutăm biserica romănească. 
Evreica, mîndră de oraşul ei, care se bucură 
de un aşa de mare «Verkehr» (circulaţie), de 

vine la dinsul «toată lumea», ni-a spus că în 
Vişăul-de-sus e o biserică «creștinească», una 
«valahă» şi una evreiască. 

Căutind biserica «valahă», găsesc pe cea 
«creștinească», aşezată în mijlocul oraşului. Un 
preot în odăjdii oficiază după ritul catolic, pe 
cînd o mare mulțime de Nemţi din Zips, de 
Zipseri, cu bunele feţe mustăcioase și de gos- 
podine cu tulpane lungi pe cap întovărăşesc 
prin cîntece sunetele orgăi. 

Unul din Rominii cari așteaptă pe stradă prin- 
tre Jidani bărboși, într'o tovărășie frăţească, e 
gata să ni arate acum biserica noastră. Înnotăm 
prin strada mare, prin strada mică și apucăm 
la dreapta între căsuţele Romiînilor. Ar părea 
puţini după ce se vede aici, dar parohia, răs- 
pîndită pe patruzeci de kilometri, numără pănă 
la 2.700 de suflete, care se socot la Vişăul cu 
7.000 de străini. Şi vre-o optzeci de familii ru- 
tene, care ştiii şi romăneșşte, se țin de această 
parochie greco-catolică. 

Marea biserică trandafirie a fost reparată prin 
anii 1840, dar e mai veche. Pe la 1770 i se zicea 
«biserica cea nouă» pentru a o deosebi de alta, 
de lemn, care fusese înnainte de dînsa locul de 
închinare al Rominilor din Vişăi. 

Un preot ras, ca mai toți cei din Maramureș, 
face slujba înnaintea unor credincioși prea puţini 
la număr cînd mă gîndesc la cîţi Zipseri ascultau 
serviciul de la biserica romano-catolică. Oamenii, 

ca «zilerul> care ne-a adus aici, își caută de 
nevoi şi în dimineaţa Duminecii sai, cînd maŭ 
altă treabă, stai de vorbă cu fraţii Jidani. În 
această asistență se văd apoi multe feţe gălbă- 
gioase, slabe; cite un strimb, ba chiar un idiot 
şi un pitic, ascuns lîngă strană. În această de- 
generare a rasei de vulturi care a dat pe înte- 
meietorul Moldovei, trebuie să se deosebească 
corcirea cu Rușii și mai ales multa băutură la 
care ispitesc cîrciumele fără de număr ale Evrei- 
lor. Căci femeile, care poartă întocmai îmbră- 
cămintea de pe la Rodna, sint frumoase, albe, 
rumene, cu ochii limpezi şi mîngiioși. 

Văd în tot răgazul portul bărbaţilor. Plete 
lungi unse, desfăcute în şuvițe supţiri, se lasă 
pe umeri. Un suman scurt, de coloare sură, e 
tivit pe margeni cu verde. Bernevicii albi, de o 
lărgime urită, sint răsfrînți jos sai lasă să se 
vadă capătul lor scărmănat. Toţi aŭ opinci şi 
ţin în mînă cite o pălăriuță de pislă neagră, 
foarte îngustă, care mai are une ori împrejur o 
panglicuță roşie. 

Slujba are părți neaşteptate. Corul cîntă sus 
Tatăl nostrv, fiecare luîndu-și cîte o parte 1. Cre- 
dincioşii mormăie împreună, ca la catolici, cu- 
vintele rugăciunii. Împărţirea de nafură lipsește. 
Nu e nici-o predică, 


1 Această ciudățenie mi-a fost dat s'o aud, la întoar- 
cerea chiar în Bucureşti, la luxoasa biserică a Doamnei 
Balașa, slujind un arhierei! 


550 NARAMUREŞUL 


Preotul tînăr, cu faţa rasă, ştie destul de răă 
romăneşte şi multe din cuvintele ce spune, nu 
se înţeleg. Şi din cor răsună accente străine. 
Pe sus se cetesc cuvinte latinești. Pe panglicele 
cununilor de morți atîrnate pe păreţi strălucesc 
cuvinte ungureşti. Uite colo, coșcogea Szent- 
Istvân-Kirâly mizgilit pe un cearșaf mare, — în 
chip de «tablou religios». Şi vine un timp cînd 
din atitea lucruri deșănţate şi triste se desface o 
jele ce nu se poate învinge şi-mi strînge inima, 
ca şi cum mi-ar veni să pling. E aceasta o bi- 
serică romănească, se face aici o slujbă răsă- 
riteană, sînt aceşti oameni urmașii vulturului din 
1360, e Romiîn acest preot ras, Romiîni sînt 
aceşti cantori cari suie și coboară pe arii ciu- 
date cuvinte romănești stilcite, e un Vlădică 
romîn acel «episcopul nostru loan» pomenit la 
daruri şi care e netrebnicul de Szabó din Gherla? 
Şi, dacă nu, de ce această parodie, această min- 
ciună, această încurcătură a lucrurilor și oa- 
menilor? 


Pe cind privesc acel mare «tabloii» al Sfintului 
Ştefan care, în genunchi, se roagă Precistei din 
nouri pentru mîntuirea Ungariei, preotul iese din 
altar și, în loc de predică, pe care de sigur m'ar 
putea-o ținea, rosteşte care e serbătoarea cea mai 
apropiată şi urmează apoi astfel: «Vă rog să tri- 
meteţi copiii la școală; d. protopretore, d. sol- 
gabirăi, mi-a spus să vă arăt că nu va cruța pe 

nimene cu gloabă; deci să-i trimeteți, ori la 
şcoala greco-catolică, ori la şcoala de Stat». 


Şcoala greco-catolică e pe aceiași uliţă cu 
biserica ; fără firmă şi numai pe un turnuleț de- 
asupra coperișului cu crucea. Este acolo un în- 
văţător care nu e de față și pe care părintele 
zice că nu-l cunoaște. Oamenii de prin cătunele 
și locuințele lor răzlețe nu-și trimet copiii lor 
la nici-o şcoală: unii abia vor fi călcat prin 
oraș și nu vor fi intrat în biserică nici-odată de 
la botez încoace! Din 2.700 de oameni nu sînt 
o sută cari să ştie ceti. 

Tînărul preot e din Sălagii, fiii de Unguroaică. 
Romăneșşte a învățat la seminariul latin al lui 
Szabó. A luat ca soție o fată de protopop cres- 
cută ungureşte. De rușine însă zice că vorbeşte 
romănește în casă. N'are însă un rînd scris în 
limba noastră printre scumpele publicaţii ungu- 
rești. Dumnezeul tatălui săi, al credincioșilor 
săi, al neamului nostru să-l ierte dacă poate ! 

Mai sînt aici doi advocaţi romîni pe cari nu-i 
văd și cari maŭ de unde mă şti, căci nici-un 
alt ziar romănesc nu vine decît al cantorului, 
țeranul loan Pop, care a primit Tribuna din 
Arad și e abonat acuma la Poporul Român din 
Budapesta. A fost aici și un jude de Romiîn, 
Plop, și bogatul solgabirăă Simion Pop, care 
stăpineşte între altele şi o casă mîndră, cea d'in- 
tăiă în tot orașul, ce poate fi alta decît Romîn? 

Toţi sînt membri ai casinei ungurești şi nu ce- 
tesc nimic în limba lor. Nimic din ceia ce pri- 
veşte poporul lor nu li ajunge decit în graiul 
dușmanilor ! 

Bancă romănească nu e, dar aŭ sucursale ji- 
doveşti două bănci maghiare. Poporul care as- 
cultă în biserică așa de bucuros vorba noastră 
bună romănească, poporul care ne petrece pănă 
departe şi ne roagă a stărui pentru ca să capete 
de la Bucureşti o Biblie, poporul acesta, aşa de 
cucernic în sărutarea mînii preotului care n'are 
ochi pentru dinsul, e cu totul lipsit de ajutători, 
de sfătuitori, de sprijin. În toate el e lăsat în 
seama jidanilor, cari-l aŭ astăzi ca pe un copil 
slab de minte, ca pe un supus dobitoc de muncă! 


Prinzim la marele nostru «otel». În «restaurant» 
apare stăpînul: un cucernic bătrîn cu tichie pe 
cap, aplecîndu-şi spre salutare trupul strîns în 
caftan. E gata să ni dea orice mîncare. Numai 
porc nu, o nu, spune el revoltat. O îmbucătură 
costă cît un prînz întreg aiurea. Tot ce mai 
luăm pe drum e scump şi prost. 

Plecăm la amiazi supt ochii Jidanilor cari se 
adună şi privesc lung supt cobora care ne as- 
cunde. Zi ar fi vrut să ne ducă, şi trimeși de-ai 
lor s'au înfățișat la badea Ianiuc ca să-l încre- 
dințeze că, pentru un bacşiş de-al lor, el are 
datoria de a ne lăsa în drum. 

Prin ploaia care urmează aici ninsorii din 
munte, mergem înnainte pe valea rîului cu apele 
cenușii, line. Îndată sîntem în al doilea Vişăi, 
cel de mijloc. Dumineca a scos pe toată lumea 
din casele de lemn. Sint grupe de trei feluri, 
care ne privesc cu aceiaşi ochi de batjocură și 
de ură ; sătenii, cari aŭ băut prea mult, frumoa- 
sele femei şi fete în catrințe roşii care aŭ băut 
se pare şi ele, şi Jidănimea multă, multă, cît şi 
ceilalți locuitori, Jidănimea cîrciumarilor, precu- 
peţilor, mijlocitorilor care spurcă acest colț de 
munte. Sinagoga lor iese mindră în drum. 

Şi la Vișăul-de-jos e tot aşa, aceiaşi înfrățire 
neghioabă între exploatator şi exploatat, aceiași 
prietenie batjocoritoare în ochii femeilor fru- 
moase, Și de amîndouă părțile cele mai strălu- 
cite povirnișuri de munte, albe de sfințenia ză- 
pezii proaspete, 


Drumul tot e numai al Evreilor, Afară de că- 
ruja unui Borşan care ducea două femei din sat 
la Sighet spre înfăţişare ca martore la «soroace», 
nu i-am văzut decit pe ei. Cite unul calcă sin- 
guratec, cu gîndul la afaceri, altul stă de vorbă 
cu un Romin, cutare băieței cu perciunii filfiind 
aduc pe un cioban mițos, al cărui cal poartă o 
povară de pînzături. Mai departe, iată un Jidan 
care mină din urmă o vacă, iată un Jidănaş 
călare, iată cărăuși cari, cu balabusta lingă dinşii. 

Dar totuşi o adîncă ură stăpînită s'a adunat 

în aceste suflete copilărești lăsate pradă bar- 
bariei celei mai desăvirşite. Ochii se opresc 
crunţi asupra jăfuitorului străin. ŞI, fiindcă mer- 
gem cu trăsura, fiindcă facem călătoria într'o 
zi de Duminecă, fiindcă eŭ am barbă în ţara 
popilor raşi şi port cojoc acolo unde «domnii» 
nu se coboară pănă la această haină a sărăciei, 
fiindcă d. Onişor are ochelari, cădem şi noi 
supt atingerea batjocurilor. În Leordina, sat 
mare cu școală romănească, ce-și zice ungu- 
reşte, fricos, numai «greco-catolică», în Petrova 
vecină, n'am fost cruțaţi. O păstoriță călare ne-a 
ameninţat cu băţul, o nevastă a strigat după 
noi «de, bală». Cind am întrebat de biserică, 
femeile aŭ chicotit de ris, strigînd: ci-auzi ce 
zice ?». «Ni, săracii», auzirăm aiurea pe urma 
noastră, saii: căștia vin de la Bocovina». Pănă 
şi copilaşii ieșiaii luînd în rîs şi blestemind pe 
urma Jidanului cu cojoc şi Jidanului cu ochelari. 
Huţulii de la Valea Tisei se întreceaii cu Ro- 
mînii de pănă aici, și unul ieși înnaintea d-lui 
Onişor poftindu-l injurios să-i cumpere o gîscă. 


Nu părăsim cursul Vișăului care înnaintează 
larg în valea de munţi ce se stringe de lao 
vreme ca în pasul Rodnei. Sus se mai văd încă 
brazii ninşi, de supt dînşii curge pădurea fa- 
gilor roșii, iar în vale sălciile verzi se apleacă 
asupra rîului. Bolovani negri se desfac din 
măruntaiele muntelui, care, tăiat de drum, în- 


DE LA VIŞĂU LA SIGHET 555 


tinde feţe întunecate, viorii. Prin cîte o crestă- 
tură a pietrei năruite de sus, zăpada a prins 
vîrci strălucitor de albe. 

Din loc în loc, culmile mari, albite para tăia 
calea, dar iarăși ea îşi face loc prin îndoiturile 
clădăriilor de piatră uriaşă. 


La Valea Tisei, de unde începe şi o linie 
ferată, Vişăul se contopește paşnic cu Tisa, care 
vine din munți, albastră, curgînd îmbielşugat şi 
sigur. Citeva case de Huţuli cu bernevecii roşii 
sînt aciuate aici. 

Îndată apa capătă o strălucită desfăşurare, 
cum nu se mai vede la nici-unul din rîurile 
acestor pămînturi carpatini, pănă la Dunăre şi 
Nistru. Un mare pod o trece în locul unde două 
sate: Băşcoiul și Crăciuneștii, se privesc de pe 
cele două maluri. Ambele sînt sate rutenești, 
cu tot numele lor: ai noştri sai pierdut deci 
cu' totul în mulțimea năvălitorilor de limbă ru- 
sească. Dar nici aceştia nu mai înseamnă as- 
tăzi nimic. Căci peste dinşii s'a aşternut Jido- 
vimea. Casele mari cu cîte două caturi, casele 
mărunte cu cerdac de lemn, căsuţele strimbe 
cu perdele roşii, — toate sînt ale lor. Din treacăt 
vezi, supt lampa atirnată, femeile îmbrobodite, 
bărbaţii cu pălăria în cap, cari, aplecați asupra 
mesei de lemn alb, socotesc şi pun la cale. În 
margenea drumului, crucifixurile de lemn gro- 
solane, crucifixurile de metal luate de la oraş 

tinjesc a pustietate ca și marile biserici albe, 
care par nouă. 





Biserică maramureşeană,. 


Rutenesc și jidovesc e și Verişmartul, care 
vine înnaintea Sighetului. Rutenii vorbesc de 

altminterea, ca şi Evreii, ungureşte, şi Statul li 
face totdeauna darul unei frumoase școli de 
maghiarisare. 


III, 
Sighetul. 


Din Sighet se văd acuma case de suburbie, 
foarte curate, pe care le luminează becuri elec- 
trice prinse de pirghiile telegrafului. Cite o că- 
tană face dragoste cu slujnicuţa lui. Mai de- 
parte însă, fără lumină electrică, Jidovimea se 
primblă sai stă în grupe, în fața caselor mari 
în care sînt prăvălii. Lîngă stradele de tot largi, 
de oraș noii, se văd două biserici creștine, de 
batjocură întrun asemenea loc. Piaţa se des- 
chide întrun uriaș pătrat de clădiri foarte im- 
punătoare. Ori în ce colț, doi trei Evrei pîndesc, 
Îi întîmpin şi la poarta, prin gangurile otelului 
nemţesc unde ne coborim. În restaurant ser- 
veşte însă un chelner evreii, deosebit de obraznic, 
şi studenţi ai Facultăţii de drept de aice ori 
calfe de prăvălie unguri încep a urla prelung, 
la beţie, sălbatece cînturi de dragoste, care-ţi 
taie, ca și felurile ce ţi se aduc, orice poftă de 
mîncare. După ninsoare, țurțuri și senin, acum 
plouă pe tina groasă a capitalei de comitat, a 
centrului maramureșean. 


* 

Văzut dimineaţa, Sighetul are şi oarecare 
mişcare de creştini : funcționari, gospodine care 
merg la tirg, soldați. Dar în toate părţile foiesc 
aceiaşi Evrei cari pîndesc la ușile tuturor pră- 
văliilor. În orașul de vre-o 20.000 de locuitori ei 
vor fi fiind, de sigur, a treia parte. Strada mare 








Stradă lăturalnică din Sighet. 


e toată a lor, tot așa o alta, paralelă cu dinsa, 
în care nu te poți întoarce de atita Jidovime care 
miroase și scormoneşte ciştigul, fie cît de pă- 
cătos. Toţi cei cari în sate şi-aii strins cîteva 
sute de florini cu vînzarea de chibrituri şi tabac, 
vin de se curăţă întru citva aice, păstrînd însă 
toate datinile de îmbrăcăminte și limbă, toată 
iubirea pentru murdărie, tot desprețul pentru 

ceia ce face viața cinstită şi plăcută pe care le 
are Evreul de rînd. Cei mai norociţi trec apoi 
pe la Oradea-Mare şi Seghedin, unde-și taie 
perciunii și îmbracă hainele nehabotnice. Fiii 
lor, doctori în drept, oameni de condeiă pot 
ajunge apoi să stăpînească Ungaria, ai cărei fii 











Piaţa din Sighet. 


credincioși se zic din buze fără a putea fi din 
inimă, cît îi robeşte o lege de intoleranță şi ură. 

Azi e tocmai tîrgul slugilor, şi harmalaia pu- 
turoasă e și mai mare. lată ce se înțelege prin 
acest tîrg. Fete de Evrei sărace caută slujbă 
primblîndu-se, şi cine vrea slujnice, vine în gloată 
de le tocmeşte. Creştinele, Romînce, Rusoaice, 
nu umblă după această pîne puțină, care se ciş- 
tigă cu greii. Se mai adauge apoi pentru a le 

înlătura de la o asemenea îndeletnicire ura pe 
care o are țeranul de aici faţă de Evreii, pe care-l 
numește «Jid» şi căruia nu-i zice, oricit ar ajunge 
de bogat în negustorie, decît «măi Ițic» saii 
«mă Leibă » 

În cafenea un Evrei roșcat, chel, cu ochelari, 
a strîns toată presa pe mesuţa lui. Acolo vine 








O altă vedere a pieţe! din Sighet. 


de se așează, fără a-i vorbi, alt Jidan, roşcat şi 
el, care se uită chiondoriș, foarte obraznic. Şi 
iată că sosește acum un habotnic care intră 
încet, ne ochește, se învîrte în jurul nostru, aş- 
teptind cine ştie ce intrebare saŭ propunere, 
de care să se poată agăța şi apoi, cu durere 
față de muţenia «goilor» străini, se duce. 

Una din bisericile ce răsar din Jidănime e a 
Rușilor. Romiînii aŭ întemeiat-o însă, precum se 
crede că tot a lor va fi fost și marea biserică 

gotică a calvinilor, care-și are altarul la răsărit, 
Goniţi din cea d'intăiă zidire, Rominii şi-aii fă- 
cut o alta, în ulița vecină. Lîngă dinsa e adă- 
postită o şcoluţă pentru copiii de meşteri romîni 
din Sighet, cari uită limba lor și nu-și pot crește 
copiii într'însa. În casa cea mare de alături, cu 
prăvălii evreiești dedesupt, locuieşte parochul, 
care e şi vicariul unit al Maramureşului. 


Odată resida acolo un biet om fricos, cu nu- 
mele străin, Acuma acest loc primejdios, care 
cere multă muncă și o înnaltă conștiință îndrăz- 
neață de romanitate, e ocupat de părintele Tit 
Budu. Născut dintr'un neam de vechi săteni li- 
beri, vicariul de astăzi a învăţat întăiii în şcoli 
ungurești, de şi era fecior de preot. Împărtăşind 
sentimentele de liberalism înfocat ale colegilor 
săi unguri, el merse chiar pănă la granița Ga- 
liţiei, într'o tînără ceată războinică, pentru a 
trece într'ajutorul revoluţionarilor poloni din 
Rusia. A fost oprit însă de poliţie, scos din 
şcoală și adus astfel să meargă la școala romă- 
nească a Beiușului. Aici şi-a învăţat înnapoi, 
aproape de la început, limba. A ajuns preot și 
a stat mult timp în cancelarii și în parochii de 
sate din Maramureșul săii. Astăzi, cînd e căpe- 
tenia celorlalți preoţi, celor cincizeci de parohi 
din acest comitat, el e în stare să impuie prin 
statura sa de uriaș, prin frumuseța bătrîneței 
sale și prin manierele sale sigure și hotărite. A 

scris în romăneşte despre subiecte bisericeşti și 
istorice, şi scrie fără sfială şi pănă astăzi în 
această țară de slăbiciune şi de frică, 

De la acest bătrîn puternic şi harnic se aş- 
teaptă mult pentru trezirea conştiinţei naţionale 
adormite aici. El ar trebui să încerce, cu acest 
scop, a da o viață nouă acelei Asociaţii mara- 
mureșene care nu ajută nici cît cea ardeleană, 
cu care nu înţelege să se contopească, intere- 
sele culturale ale neamului nostru. 

Între acești Jidovi mulți şi răpareţi, între Un- 
guri, cari aŭ atitea şcoli elementare, o şcoală 
de fete cu internat, o preparandie de învăţători 
şi Chiar o Academie de drept cu caracterul cal- 
vinesc, Rominii sînt aruncați la margine, în de- 
părtare, sărăcie și necunoștinţă, aşa încit limba 
lor nu se aude pe uliţile cele mari decît din 
gura țeranilor ce sosesc din împrejurimi. Paro- 
hienii păr. Budu ating numărul de 3.000, dar 
ei sînt răspîndiţi pănă departe dincolo de raza 
oraşului, prin văile ascunse şi pănă colo la cul- 
mile ninse, de unde vin să-şi aducă morţii peste 
apa Tisei la cimitirul romănesc al Sighetului, 
În oraș — căci de fapt acesta e singurul nume 
pe care ai noștri îl daŭ Sighetului — sînt cinci 
advocaţi romiîni și vre-o patruzeci de studenți, 
ce-şi aŭ internatul lor deosebit, la Academia de 
drept. Ei cu toţii vorbesc romăneşte în casă, 
de şi cu amestec unguresc, şi cutează chiar a 
se înţelege pe strade în această limbă prigonită. 

Dar sînt de sigur prea puţini pentru a face ceva 
care să poată fi luat în samă. 


Trăsura unui Rus care vorbeşte ungurește 
mă duce spre mănăstirea Sfintului Mihail din 
Peri, întemeiată de neamul lui Dragoş care s'a 
coborit în Moldova înnaintea Voevodului Bog- 
dan. Astăzi vestita ctitorie a celor mai încărcați 
de cinste şi de daruri regale dintre Romiînii Ma- 
ramureşului e mai puţin chiar decit o ruină, dar 
nu e fără interes pentru un Romiîn să vadă mă- 
car locul unde a stat o clădire așa de însem- 
nată în viața poporului săi. 

La capătul Sighetului se trece Tisa, a cărei 
apă, strinsă la un loc într'un singur curent a- 
dinc, primeşte scîntei de aur de la soarele slab 
care, după multe zile de lipsă, se îndură a lu- 
mină, în luptă cu norii albi. Dincolo de apă e 
uri Întradam maramureşean, asemenea, de alt- 
fel, cu Vişaiele de ieri. Toată margenea dru- 
mului o ţin Jidanii din satul Slatina, cu căsu- 
tele lor păcătoase, din care se desface curata şi 
frumoasa locuință a notarului celui noi, care e 
și el Evreii, cum incep a se alege ici şi colo 
în Maramureş. Mai la o parte, spre un deluleţ 
bogat în copaci, unde se află şi ruinele unei ce- 
tăţui romane, sînt vechile aşezări ale țeranilor 
romini. Pentru dinșşii a făcut o mare biserică 
albă stringătorul pentru binefaceri între epis- 
copii romîni, Mihail Pavel. Murind după o lungă 

păstorire la Oradea-Mare, el a fost înmormîn- 
tat în satul acesta. 

De aici se deschide un loc fără nici-un fel 
de roadă și de lucru a pămîntului, un pustii 
veșted, sămănat cu gropi de năruire. Cîteva case 
mari se ridică în locuri mai ferite și sigure; 
prin celelalte, clădirile şubrede sînt frînte de 
prăbuşirea umedă. Ziduri de fabrică şi coșuri 
răsar în deosebite locuri. 

Aceasta e Slatina-baie sai Handalul, cu bi- 
serică latină și școală de Stat. Pămintul tot e 
găunoșat de acel lucru al minelor de sare ce ţine 
de sute de ani. Tisa a răsbătut prin gropile cele 
vechi, şi astfel pe încetul ea găteşte sfirşitul a- 
cestui izvor de bogăţie, şi tot odată şi a pămîn- 
tului în care el se află ascuns. 

Mai departe e «Scalda» Vlădicăi Pavel, un 
stabiliment de băi de sare foarte bine înzestrat, 
care nu face însă nici pe departe cît a costat 
pe întemeietorul săi. 

În dreapta şi în stînga, dar mai ales în stînga, 
şirurile de dealuri albăstrii se întrec din înnăl- 
time pănă la creştetele albe. Unul din ele se 
mîntuie printr'o mare movilă blindă care e Ră- 
tundul. Într'acolo sînt tot sate romăneşti: Sa- 
rasăul, Şipinţa, unde se păstrează încă, întrebu- 
ințată în odăjdii, şeaua unei căpetenii a Tata- 
rilor din 1714, cari, într'o ultimă năvălire, călău- 
zită de Mihai-Vodă Racoviţă al Moldovei, pustiiră 
valea Izei, plină de Romini, alergară după jaf 

şi după robi şi pănă în aceste părți şi fură stri- 
viți la întors de Borşeni, cari ar fi avut în frunte 
pe protopopul lor. 

În dreapta, unde se văd bisericile albe, vechi, 
sînt cele trei Apşe: de sus, de mijloc şi de jos 





Binecuvîntarea prinoaselor în Maramureş. 


(împărţire obişnuită în Maramureş), de la care 
a pornit apa veselă ce se zice Apşoara. De acolo 
vine neamul Mihâlyi, care a dat Bisericii unite 
pe Mitropolitul ei de astăzi, Escelența Sa Victor 
Mihályi de Apșa. Tot în acele părţi, dar de- 
parte, e și locul de naștere al acestui arhierei, 
satul Iodului. 

De la Peri, pe care Ungurii, cari nu se află 
însă în acest sat, îl numesc Kârtvelyes, vin să- 
teni singurateci în portul care e al Romiînilor, 
şi iată şi un car unde, între mulți flăcăi gătiţi, 
șede fără sfială o mireasă purtind pe cap cu- 
nuna de flori luate de la tirg şi, pe lingă dinsa, 
mununa ţesută din mărgele. În satul însuși, in- 
trăm îndată. Vedem case de biîrne, mai mult 
văruite, prin înriurirea oraşului vecin, curţi care 
poartă coșere împletite, movile de strujeni și 
fin aşezat frumos între patru pari supt un co- 
periş țuguiat de şindilă. Femei în portul nostru 
diretică prin curte. 

Unele din ele, oacheșe, ai însă faţa ciolă- 
noasă, cu bot ieşit înnainte: altele, foarte bă- 
lane, arată un sînge străin. Dacă vorbeşti ro- 
mănește femeilor, nu vei fi înţeles, de sigur; 
nici copiii nu ştii o boabă din limba noastră. 
Mulţi bătrîni daŭ din umeri cînd o aud. Ceva 
romănește rup numai bărbaţii în vristă, iar cei 
ce aŭ fost cătane în regimente de Romini o 
vorbesc chiar destul de bine. 

Satul e astăzi cu totul rusesc. În biserica 
nouă și frumoasă lingă care e și o şcoală în- 
căpătoare, nu se află nici cărți romăneşti, ci 
numai de acelea care samănă numai cu datinile 
noastre, cum samănă locuinţa și portul. Ele sînt 
tipărite la Lemberg, după îndemnul cel d'intăii 
al acelui fiù de Voevod romiîn, al acelui « Voe- 
vodici» Petru Moghilă, care a trezit din morţi 

Mitropolia Chievuluï şi a făcut astfel cu putință 
cultura ruteană de astăzi; cîte una din cele 
nouă vine de la Ungvár. Aici şi-a strămutat 
reședința episcopul rutean unit al Muncaciului. 
Aici își ține el canonicii şi preparandia de în- 
văţători. De aici lucrează el, nu pentru înnain- 
tarea celor 170.000 de Ruteni, cari întrec cu 
mult pe ai noștri, abia vre-o 70.000, ci pentru 
contopirea lor cu naţia ungurească stăpînitoare. 
La Sighet se predică în biserica lor odată 
rusește, odată ungureşte. Aşa e şi pe aiurea. 
Poporul întreg ştie ungureşte. El nu desfă- 
şură nici-o activitate politică. În congregația 
comitatului, el trimete tot funcţionari şi funcţio- 
nărași unguri. Cărţi ruseşti, ziare din Galiţia 
sai de la Muscali nu se aduc decit foarte rar 
şi pe ascuns. «Cu Rutenii sa încheiat», îmi 
spunea un bun cunoscător al împrejurărilor. 
Despărţiți de Romini printr'o ierarchie bise- 
ricească deosebită, lipsiţi de orice legătură cu 
dinșii în trecut, Rutenii naŭ față de vecinii 
lor situația celor din Bucovina. Pe noi nu ne 
uresc și nu ne-ar fi încălcînd, căci nu-i mînă 
la aceasta, ca acolo, o inteligenţă fanatică, aple- 
cată spre Rusia saŭ încălzită de visul unei 
Ucraine a viitorului pentru Ruşii Mici. Prin că- 
sătorii mixte, prin vre-o aşezare între Ruteni se 
pierd mai mult ai noştri, şi prin aceleaşi mij- 
loace ei şi cîştigă, aiurea. Numărul nostru spo- 
rește de alminterea Aici în Peri Romiînii s'a 

pierdut de mult între Ruşii veniţi în număr 
mare. Cărţile bisericeşti aii o singură însem- 
nare romănească, și aceia abia înțeleasă. Pe la 
1690 încă, însemnările sînt slave, şi anume ru- 
teneşti. 

Pe acea vreme mănăstirea Dragoşeştilor din 
al XIV-lea veac, unde atita vreme aŭ stat Vlă- 
dicii romîni ai Maramureşului pănă la Iosif 
Stoica din 1693, pănă la bătrinul orb şi pribeag 
Dosofteiă din 1730, nu mai avea însemnătatea ei 
veche. Spre dinsa ne duc cîțiva Ruşi săraci, 
ieşiţi din căscioarele fără lumină. 


Sus, între nişte pomi, la capătul unui urcuș 
prin lutul de făcut oale, cleios şi lunecos, se 
mai văd nişte grămezi de pietre, pe care să- 
tenii le-ai răscolit căutind galbenii de aur ai 
vechilor călugări. Un crucifix înnalt, pus în vre- 
muri nouă, arată unde a stat altarul. Prin prejur, 
se arată locul fintinii şi rămășițele sărace ale 
chiliilor. Clădirile aii fost făcute trainic din că- 
rămizi tot aşa de bune aproape ca şi cele ro- 
mane, din piatră moale şi din ciment ca fierul. 
Din podoabe şi scrisori a mai rămas numai o 
bucată de stilp văpsită galben și verde, care 
poartă tot în văpseală litere cirilice aplecate, 
ce pomenesc un sfînt. Ea e zidită între mur- 
dăriile de lîngă casa unui sătean. 

Rusul cu locul ar fi bucuros să-l vîndă bine, 
vicariului nostru, ca să se facă iarăși mănăstire. 

— Şi nu te temi, îi zic, că o mănăstire ro- 
mănească v'ar face Romîni? 

— Ce temem! Ori Romiîn ori Rus, este tot 
una, tot o cruce. 

De pe culmea de deal se cuprinde cu ochiul 
una din cele mai frumoase priveliști. Jos curge 
Tisa, care se rupe în suviţi argintii ce se leagă 
iarăși mai departe. lar peste dinsa, peste marea 
pajiște verde, unde pasc bivoli, se văd biseri- 
cile Cîmpulungului. 

Acest orăşel de odinioară e decăzut astăzi. 
Are, fireşte, mulţi Evrei şi mai mulţi Ruși şi 
ceva Unguri. În tot comitatul, Ungurii, vre-o 
8.000, pe lingă peste 50.000 de Jidani, naŭ în- 
semnătate decit aici şi la Ceteii (Tecs6). Hus- 
tul, de la Sighet la Răsărit, şi Muncaciul, de la 
Apus, cu vechiul castel unde a fost închis la 
1821 Alexandru Ipsilanti, precum la 1585 fusese 
închis la Hust Petru Cercel, sint numai rusești, 
ca toate aşezările din munte pănă în Galiția, 
pe care le ține pe toate calicia goală a Rusne- 
cilor. 


Spre sară, cu același cojoc care a pus în 
mişcare pe toți Evreii Sighetului, ce cred că 
a sosit vre unul dintre ai lor din Polonia, plec 
pe linia Cîmpulungului, spre Sarasău. 

Tisa curge în dreapta, răsfăţată, răşchirîndu- 
se în brațuri moarte şi aruncînd din mijlocul ei 

ostroave de buruiene. Şoseaua întreagă, pănă la 
înnalta linie ferată, e la voia eï, şi ea se folo- 
sește dese ori de aceste drepturi. 

Din stînga vine apa albastră a Izei, care udă 
tot sate romănești. Lină și veselă, oglindind 
senin în unde, ea se varsă în Tisa la podul 
din față, dar multă vreme încă apele-i albastre 
nu se pot contopi cu multele ape galbene ale 
rîului ce o înghite. 

Dincolo de pod, era mai de de mult un popas 
pentru negustorii și cărăușii ce veniaŭ de la 
Seghedin. O ceardă, o cîrciumă fusese aşezată 
ca să-i încălzească și să-i răcorească. Ea a fost 
bună de prăsilă, şi astăzi un întreg sat numai 
și numai jidovesc putrezește în mocirlă și în 
dărîmături, purtînd acel vechiă nume de Cearda. 

Sarasăul vecin e însă romănesc în toate. Moşia 
e a familiilor Mihâlyi şi Jurca. Frumoasa gră- 
dină de pe deal, cu 500 de meri, ea d-lui 
Petru Mihályi, fratele Mitropolitului. Sătenii, 
oameni prietenoși, cînd nu se întrec la palinca 
(rachiul) Jidanului, sînt şi ei foşti nemeși, şi se 
țin mult. Biserica e veche, şi legenda o pune 
între cele trei clădiri de piatră făcute de o 
Doamnă din Moldova care-şi mai aducea aminte 
de Maramureșul obirşiei sale. 

Mergem la dinsa cu un țeran care a fost la 
Petroşeni cu lemnele şi a trecut şi în ţară, spre 
Tîrgu-Jiiului și Cimpulung, în locuri de care-și 
aduce aminte cu drag. Preotul pe care-l vedem 

o clipă, — om harnic de altfel, mi se spune, — nu 
poate veni, căci are la petrecere domni unguri. 
Un cantor foarte bătrin descuie. Înlăuntru, bi- 
serica nu are nici-un preț, pe cînd pe din afară 
ea impune prin grosimea păreţilor de zid cu 
fereştile mici şi interesează prin forma în cinci 
muchi a altarului, mai jos. În față s'a adaus, ca 
la bisericile de lemn, un fel de cerdac închis, 
care aruncă în sus un virf de turnuleț supțire. 
La plecare, sătenii strigă: «Trăiască domnul 
preotul», pentru d. vicarii, precum în Sighet, 
unul îmi strigase mie, cu toată bucuria inimii 
lui: «Trăiască popa nostru». 


* 


Sara găsesc la alt frate al Mitropolitului din 
Blaj, d. Ioan Mihályi, care a tipărit o culegere 
de «Diploame maramureșene» nu numai cea mai 
bună primire, dar și o prea frumoasă culegere 
de monede antice, de diplome medievale şi de 
scrisori şi zapise romănești din acest Maramureş, 
care a păstrat numai așa de puţine. 


IV. 
De la Sighet la cellalt hotar. 


A doua zi plec, peste muntele de ieşire, peste 
înnaltul Gutin saŭ Gutiŭ, către Baia Mare. Pănă 
la Hărniceni mă va duce bunul miei găzduitor 





in Maramureş. 


Femei d 

păr. Budu, iar de acolo înnainte voiii rămînea 
în sama Rusului Gyury. 

Întăii merg la biserică, unde, cu toate că e 
o zi oarecare din săptămînă, slujba se face cu 
o rînduială şi o cuviință deosebită, care se lă- 
mureşte de alminterea şi prin desăvirşita ştiinţă 
de tipic a vicariului, un specialist şi un scriitor 
în această ramură. Clădită în stilul gotic mai 
cunoscut pe aice, biserica e înnaltă şi lumi- 
noasă, foarte friguroasă însă prin piatra din 
care e alcătuită. O catapiteazmă provisorie des- 
parte altarul, şi naosul acoperit cu lemn își aş- 
teaptă încă bolțile. Parochul e asistat de doi 
capelani, dintre cari unul e şi catechet la şcolile 
Statului, unde-l sileşte a catechisa ungureşte şi 
arbitrariul ministerial şi necunoştința nenorocită 
a copiilor, Romini fără limbă romănească. La 
slujba frumoasă mai este de față numai doamna 
vicariului, bătrînul curator şi o țerancă în sarică 
sai gubă cu lina în afară. Dascălul-invăţător 
cîntă foarte bine. Cărţile, căpătate de la Blaj, 
sînt din ale lui Bob. 

Ieşim din oraş pe lingă cîmpul unde fac exer- 
ciţiu reserviştii. În față, pe lingă riul Izei, se 
deschide un drum foarte bun, pe care-l cerce- 
tează însă pănă sus în munte mai numai Evreii. 
Trăsurile stricate sînt tîrîte cu greii de cîte un 
biet cal cu păcate, pe care Jidanul îl îndeamnă cu 
chiote şi-l loveşte în coaste şi'n cap. Mai încolo 
înnaintează un car cu boi — pe aici însă cărău- 

şia se face maï mult cu caii — pe care-l mînă 
alt Jidan, care în mersul încetinel al dobitoa- 
celor blinde cugetă la un gheșeft noŭ, tremu- 
rînd din perciuni. În spatele turmei de oï fiş- 
chiie din biciuşcă o pîrghie de Evreii slabă și 
nepieptănată, — păstor care duce la tăietoare. Nu 
e nimic mai rar decît să vezi pe ai noştri sin- 
guri călătorind sai minind. 


Între frumoase dealuri line curge Iza, albastră, 
care se păstrează curată pănă la vărsarea «ei. 
Şesul ei e lat, şi cu ajutorul gunoierii se fac pe 
dinsul sămănături sărace de grine şi de porumb. 
Soarele străbate un cer fără nori şi lucrează 
harnic la topirea depărtatelor pilcuri de nin- 
soare. Să fie în sfirşit mult dorita vară a Sîn- 
medrului, cînd firea întreagă mai răsuflă odată 
slobod, pe priporul morţii? 

La satul Vadului Iza primeşte în sine riul 
Marei, și în acesta se varsă mai sus încă o apă, 
a Cosăului, de-alungul căreia se înşiră altă vale. 
Pe Iza în sus satele romăneșşti se înfundă în 
munte, copleșşite de Jidovime, aproape ca în păr- 
tile Vişăului; Sătcelul stă la poalele muntelui, 
romănesc şi el cu toate cărțile ruseşti ce s'aii 
găsit în biserica lui, avînd şi însemnări în această 
limbă. Pe riul cel mic, e un alt rînd de aşezări, 
locuite de ai noştri. Noi însă apucăm drumul cel 
mai scurt spre Gutin, care urmează scurgerea 
răpezită a Marei. 


DE LA SIGHET LA CELLALT HOTAR 575 


E, de la izvorul ei pănă la vărsare, o apă de 
viață, de vioiciune şi de frumuseţă. Valurile verzi 
se zdrumecă de bolovanii muntelui, fişiind cîntece 
de îndemn şi de biruinţă; ele se fring în roto- 
coale spumegătoare și aleargă în șivoaie verzi, 
late, pe șesul unde-și află sfîrşitul. Se pare că 
odată i se zicea Maramurăş, nume care a fost 
prescurtat pe urmă, cum se face adesea, în forma 
nouă de Mara. Ai noştri aŭ cunoscut întăiii 
această parte de ţară în legătură cu Ardealul, 
în ea aŭ locuit eï la început, bucuriîndu-se de 
ogoarele mai largi și de pămîntul mai bun, şi 
numai pe urmă eï aŭ înnaintat pănă în sălbă- 
tăcia muntelui, pe care aŭ împoporat-o mai tăr- 
zii Ruşii Galiției. Astfel s'a numit Maramurăş 
acest Ţinut de multe culmi şi de puţine văi, 
care a fost odată o ţară, cea pus temelie lao 
altă ţară şi care nu e astăzi decît unul din ati- 
tea comitate ale Ungariei. 


* 


Ce se poate vedea la Vad decit Jidănimea din 
margine, cu hătrînii ei fără frumuseţă, cu băr- 
baţii fără voinicie, cu femeile fără sfială, cu copiii 
palizi, slabi, trişti, ginditori, fără copilărie? Ro- 
mînii s'ai tras și aice în sus. Dacă ar fi părăsit 
satul, cum aŭ făcut la Borşa, unde aŭ înnaintat 
cu mai mulți chilometri spre munte, Jidovimea 
s'ar fi luat ca şi acolo după dinşii, setoasă de 
singele rasei osîndite. 


o 
a 
© 

Urmează Berbeştii, satul lui Berbu, pe care 
mania ungurească de a unguri l-a prefăcut în 
Bárdfalva. Şi aicea e aceiași poveste tristă ca 
şi la Vad. 

Doi cneji, Budul şi Giula, aŭ căpătat, pentru 
vitejia pe care o pomeneşte legenda, locul pe 
care s'ai aşezat neamurile lor, al Budeșştilor şi 
al Giuleştilor. Cel d'intăiii sat e la stînga, as- 
cuns: în biserica lui se păstrează coiful și zalea 
vestitului haiduc Pintea Viteazul. 


Prin Giuleşti trecem, şi de la inceput se vede 
o deosebire faţă de celelalte sate. Aici Jidovimea 
nu iese așa de mult la iveală, cu toate că ea 
se adăposteşte în cîteva cîrciume de la capăt. 
Sătenii i-aă «scos» din sat; aŭ strîns mînă de 
la mînă, cu multă trudă, bani scumpi, «crăițari 
sărutați>, cum am auzit spuindu-se, şi aŭ luat 
din mîna Evreului, pe banii ce a vrut el, hol- 
dele şi stăpînirea de case. Nu se mai vede ca 
în alte părți Jidovul mergînd pe urma plugului 
minat de țerani şi făcînd socotelile lui de ne- 
gustor. Ici şi colo a mai rămas numai o cîr- 
ciumă, și astfel în acest sat ca nealtele în Ma- 
ramureş, se vede aproape numai viața noastră. 

Giuleştii se zic pe ungureşte — cu toate că, 
iarăși, puiă de Ungur n'a locuit vre-o dată aici 
— Gyulafalva. Unde vezi scris pe staţia căii fe- 
rate înguste ce duce de la Sighet spre ocnele 
din acestelalte părți: Feherfalva, să ştii că nu e 

alta decît străvechiul sătucean romănesc al Fie- 
reştilor. O etimologie ungurească: «grămadă de 
sare», s'a căutat pentru acel sat al Şugătagului, 
lingă care se află minele de sare amintite maï 
sus: în Ugocea însă şugătag e «poiană». 

Şugătagul-sat are o biserică, a cărei vechime 
s'ar urca, după o inscripție mai tirzie, pănă 
în veacul al XVIl-lea. El se deosebeşte însă 
mai mult prin îngrijirea ce aŭ locuitorii pentru 
creșterea şi altoirea pomilor, cari înlocuiesc aici 
ca mijloc de traiii grinele, ce nu se pot face. 
Evreii sînt puţini. 


Aceste două sate, şi citeva încă, aŭ dovedit 
prin faptă ce pot Maramureşenii cînd numai își daŭ 
puţină osteneală să și voiască. Cu toată exploata- 
rea şi sărăcia, Rominii de aici nu sînt de loc 
printre cei din urmă. Sînt curați şi mîndri. Legătu- 
rile cu Moldova domnească li-a dat o conștiință 
de nobleță care nu se află aiurea. Pănă astăzi, ei 
își zic une ori «boieri dumneavoastră» şi copiii 
aici n'ai altă calificare decit aceia de cocon, 
coconaş, cocoană, coconiță; vechea vorbă jupîn 
n'a degenerat ca în Moldova, unde cu ea se 
chiamă Evreii, ci înseamnă încă «domn», și mulți 
se fălesc cu «jupănia» lor. Priceperea pentru fru- 
museță se vede în meșteșugul săpării porţilor 
de lemn şi în caracterul deosebit al crucifixelor: 
cele tăiate în tablă aŭ la picioarele Mintuitorului 
două femei care pling, şi am văzut unul foarte 

frumos, săpat din lemn de un ocnaș, osîndit, 
din decenii acum depărtate. 

Oamenii ar face şi mai mult dacă s'ar găsi 
cine să-i îndemne și să li fie călăuza cea ade- 
vărată şi fără interes. Unde e preotul bun saii 
unde se află măcar prin vecinătate un preot 
deosebit de bun, satul capătă îndată altă înfă- 
țișare. Aici se vede înriurirea păr. Budu, care 
a fost, mulți ani de zile, preot al Şugătagului. 
Prin alte părți însă preoții, cu gîndul la Papa 
şi la raderea bărbii mai mult decît la chemarea 
lor omenească și romănească pe acest pămînt, 
s'ar fi adăugind, mi se spune, la toți aceia cari 
ieai mult din munca săracilor. Unii săteni s’aŭ 
îndreptat deci spre Biserica neunită, care apăru 
ca o concurentă doritoare de cîştig și oferind 
deci condiţii mai bune: în cutare sat nenorocit 
care se zbate în ghiara cotropitoare a Jidovului 
se mai ivește deci, pentru a slăbi încă mai mult 
pe oameni, hărțuiala nenorocită a doi preoți 
nevrednici. Clerul unit stă gata de luptă, și jan- 
darmii Statului s'ai amestecat une ori pentru ca 
să apere confesiunea veche împotriva aceleia 
care năvălește acuma „asupra sufletelor. 


Printre aceleași mici ogoare smulse de la 
pădurea de stejari şi lăzuite unele dintre ele 
abia dăunăzi, înnaintăm, dincolo de întinderea 
liniei ferate a gării, pînă la Hărnicești. Ungurii 
îi zic <Hernicses» fiindcă n'aă cum îi zice altfel : 

numele romănesc, singurul adevărat și serios, 
vine, nu de la hărnicia locuitorilor, cari nu trăiesc 
fără Jidovi, ci de la un Harnicul oarecare, stră- 
moş cu adevărat harnic, pe vremea căruia nu 
se pomeniai încă Jidani în Maramureș. 


* 


Aici mă despart de părintele Budu, care-și 
îndoaie statura de uriaş pentru a intra pe por- 
tita școluţei sărace pe care merge să o cerce- 
teze. Rămîn cu Gyury Rusul, care făgăduiește 
că va vorbi în limba mea ca să ne putem în- 
țelege. 

Cea d'intăiii observaţie a lui califică de chireş» 
— ce veche vorbă romănească, prinsă în acest 
Maramureș, ţinut la o parte de schimbările, vechi 
şi nouă, ale limbii! —, dată nu ştii cărui lucru 
ce întîmpinăm şi care i sa părut frumos. Dar 
încolo n'am mare folos de vorbă de la bietul 
cociş jidovesc, năcăjit şi obosit, stors și amărit, 
Și care, pe lîngă aceasta, nu cunoaşte mai de 
loc împrejurimile, dînd numai ici şi colo cîte un 
nume unguresc care nu-mi folosește la nimic, 

Alte două sate cu numele curat romănesc, 
sate numite după strămoșul din vremea Cnezilor 
și Voevozilor, ne întîmpină în calea spre păre- 
tele de păduri și stînci al Gutinului, prin valea, 
tot maï îngustă, a Marei. Sînt Deseştii şi Cră- 
ceșştii, mici așezări de case de lemn, pe care 
Statul găsește de cuviinţă a le numi, într'un 

naționalism maghiar care a tămînjit cu colorile 
sale toți stilpii chilometrici pînă sus pe culmi: 
Deses şi Krâcsfalva. 


După ce am trecut de ele, nu se mai vede 
decît drumul întortochiat, care suie pe Gutin. 
Puţini drumeţi se urcă pe dinsul spre izvoarele 
Marei. Cărbunari înnegriţi pe faţă, dar purtind 
cîte o căciuliţă albă, rotundă, de tip maramu- 
reșean, Unguri trufași, notari de sate, suprave- 
ghetori de «băi» saă mici proprietari, cari mînă 
căruţa lor ușoară cu calul cochet; săteni de 
peste munte, <ţerani», cum îşi zic eï, îmbrăcați 
în abă albă, încununaţi cu plete înfoiate, oa- 
meni de ispravă cari s'au «răscumpărat» de Ji- 
dani, ca şi Giuleştii, şi-şi bat joc de Maramu- 
reşul împovărat de parasiţii lacomi. Într'o poiană 
se odihneşte, cu doi Maramureşeni în gube mi- 
țoase, un străin cu căciula pătrată şi cojocul 
înflorit; a venit, cine ştie cu ce treabă de că- 
răuş, tocmai de unde am sosit şi eŭ zilele tre- 
cute, de la «Rogna-de-sus», adecă de la Șanț. 
E cel d'intăii om ce nu se miră de cojocul 
mieii, ce s'a dovedit cea mai bună pavăză îm- 
potriva frigului, vintului, a umezelii, ploilor şi 
ninsorii, cea mai potrivită haină de toamnă şi 
de iarnă. 

Cărarea de munte, fără stilpi tricolori şi pîrghii 
de telegraf şi telefon, cărare îngustă şi de tot 
singuratecă, e tot mai mult cotropită de neauă. 

Căderea ei a fost aşa de îmbielşugată, de «bu- 
gătă», cum se spune aici, încît în toate părţile 
atîrnă crengi rupte, vechi trunchiuri prăvălite 
saŭ copaci nalți şi supţiri cari sai aplecat asu- 
pra drumului făcînd un arc de triumf viforului. 
Gerul de astă-noapte a întărit zăpada, a pus o 
cojiță de ghiață peste bălți şi a împodobit cu 
țurțuri, dintre cari unii sînt uriași, toate unghiu- 
rile de stîncă unde zace umbra veşnică. La că- 
derea pripită a frigului, frunzele roşii și frun- 
zele galbene, împodobite pentru moarte, aŭ căzut 
în veșştejiciune, și priveliștea strălucită a dispărut 
răpede, lăsînd în loc o singură maramă ruginie 
a muntelui. Soarele neobişnuit de cald, care te 
orbeşte lovindu-te în față, desprinde pe încetul 
grămezile de omăt ce împovărează crăcile, şi 
pe margenea drumului ca şi în adîncuri se aude 
necontenit, în loc de orice zgomot viii, zdu- 
păitul umed al zăpezei ce cade. Frunzele, scu- 
turate, se desfac şi ele ca un roiŭùŭ de fluturi 
morți, și giulgiul alb e pătat pretutindeni de pe- 
tele veştede ca de nişte stropi vechi de sînge. 

Răpede, cînd ajungem la culmea de trecere, 
lîngă gheburile şi şeaua Gutinului, negurile că- 
lătoare se răsfiră asupra albastrului. Spre Apus 
norii scînteie de raze, pe cînd la Răsărit mar- 
genea e tivită cu un verde dulce, umbrit şi 
duios. 


Coborirea ţine îndelung printre fragii şi ste- 

jarii deşi, cari, desfoiaţi la creştet, se înfășură 
mai jos în zdrenţe uscate, pe cînd verdeața se 
mai păstrează spre poale. Stinca se vede une 
ori în risipiri înnalte, negre. 

Aici e și mai pustiii decît pe laturea cealaltă: 
un ceas, două, nimeni nu adînceşte dirile tăiate 
prin zăpadă de puţinii drumeți ce aŭ trecu:, 
Dar iată între trunchiuri, la o parte de cărare, 
un mare freamăt de frunze: vite roșii trec lup- 
tindu-se cu suișul. Aştept în urma lor un cioban 
cu guba albă, căci vremea hoţilor a trecut de 
mult în aceste părți. Dar nu: pe astfel de locuri 
şi la o astfel de vreme, doi Jidani bărboşi, stren- 
țoşi scutură din biciuşte, mînîndu-şi prada spre 
tirgurile Maramureșului lor. Întimplarea a făcut 
să întîlnesc la graniţa ţerii pə aceia cari sînt 
astăzi stăpînii ei. O Dragoșe, Bogdane, Voevozi 
cu stema zimbrului, căpetenii ale vitejilor mun- 
telui, întemeietorii de mănăstiri și biserici, des- 
călecători de ţeri cucerite, ați putut fi voi cîndva 
pe aceste locuri blestemate între cele mai bles- 
temate, unde avintul spre ban al neamului cu 
sufletul mai josnic nu cruţă nici măcar pe cres- 
tele munților zăpada cea mai albă! 


CARTEA A XVI-a. 
BAIA-MARE ȘI CHIOARUL. 





I. 


Spre Baia-Mare. 


De vale începe o şosea la care se lucrează, 
aşa încît eşti aruncat pe alocurea în drumuri 
de bolovani şi tină, unde ți se zdrumecă sufletul. 
Ici şi colo, se văd pietre galbene, lăculeţe roşii, 
prelingeri de apă cu colorile ciudate. Lungi co- 
perişuri de lemn, coşuri înnalte, zbucniri de 
fum se întîlnesc pe amîndouă laturile drumului. 
E acum pămîntul răscolit de mulțimile fără lu- 
mină ale oamenilor de toate neamurile cari sco- 
tocesc în adiîncul țărînei metalele scumpe. Am 
ajuns din ţara ciobanilor în aceia pe care o 
sapă şi o locuiesc băiașii. 

Lîngă apa Săsariului, care, adunîndu-se în 
munte, saltă furioasă din bolovan în bolovan, 
se înşiră acuma un rind de case, care întrec 
cu mult pe cele din Maramureș, cu care-mi de- 
prinsesem ochii. La drum se văd doi, trei ochi 
de ferestre supt trunghiul înnalt al unui pod de 

lemn, care poartă sus un fel de căciuliță de 
şindrilă ieşită înnainte. Crucea înseamnă care 
sînt locuinţile Romiînilor în acest adăpost al mi- 
nerilor. Ea nu e prea rară. 


Drumul, foarte bun acuma, mai neted decit 








Privelişte de iarnă din părţile ungurene de lîngă Ardeal. 


în Maramureșul pietros, duce spre o piață unde 
se vede o biserică a catolicilor, oteluri. Copii 
trec în procesiune cu crucile în mînă, și după 
ei iată parochul catolic cu împărtăşenia înnain- 
tea căreia se descopăr băiaşii de pe stradă și 
de supt porți, întorşi de la lucru odată cu că- 
derea serii. 

De acum, nu mai contenesc șurile negre, co- 

şurile şi fumurile şi, cînd te apropii, auzi pe 
acolo izbiturile surde ale şteampurilor cu apă 
din rii și cu aburi, care strivesc pietre de ar- 
gint şi de aur. Bogăția care se culege aici, se 
revarsă în oarecare măsură asupra tuturora. Pe 
cînd se grăbesc spre munte căruțele goale, sărace 
ale Maramureşenilor cu căciuliți, plete și gube, pe 
cînd de la cîmpie vin cară cu boi, mînate încet 
de flăcăi în pănuri albe, un sat de toată fru- 
museța mărgenește drumul. Aŭ fost odată aici 
niște Slovaci, aduşi poate pentru lucrul minelor, 
și de aceia i se zice Tăuţii (Tót = ung. Slovac). 
Ei sînt acuma contopiţi in Romîni, cari sînt 
aproape singurii locuitori ai acestui sat de mi- 
nune. Catolicii aŭ, ce e dreptul, o veche bise- 
rică, împodobită cu săpături gotice, dar vre-o 
cîteva familii se țin abia de dinsa. Pe casele 
văpsite cu albastru, în totul asemenea cu acelea 
din Baia-Spria, răsare mai pretutindeni 'crucea 
noastră. Pentru toate aceste gospodării-model e 
înnălțată o biserică de zid, care se mîntuie cu 
trei turnuri ascuțite, de şindilă. E cea mai bună 
în acest fel pe care am văzut-o pănă acum, şi 
de sigur că satul e vrednic de dînsa. În astfel 
de împrejurări, firește că Evreul lipseşte şi, dacă 
vezi cîte vre-unul prin curți, el e numai un 
cumpărător de bucate sai de vite, venit din fur- 
nicarul putred al Maramureșului. 


Pe drumul cu plopi şi şteampuri, străbătut 

de căruţe, de cară, de săteni cari nu se mai sperie 
de cojoc, ci, deprinşi cu lumea, spun bună-seara 
popei cu barbă, mergem acum spre Baia-Mare. 
În stînga, e cimpia de lucru, iar în dreapta se 
tot urmează, trimeţind neguri pentru norii de 
mine, linia muntelui, care ascunde în văile sale 
stratele pietrei de aur, prin care se poate noroci 
cineva dintr'o zi în alta. 


II. 
Baia-Mare. 


Orașul începe cu case răzlețe, după tipul 
obişnuit. Ele ţin mult timp, pănă ce se ivesc 
clădiri mai mari, cu prăvălii, strade bine pie- 
truite pe care se mişcă o mulțime de lucrători 
înglodaţi şi plini de pulberi galbene. Piaţa e 
foarte întinsă, ca la toate orașele ungurești din 
aceste părți şi, iarăşi, foarte chior luminată. Tre- 
buie să fie pe aici un gimnasiu unguresc, căci 
grupe de tineri neruşinaţi îmi privesc obraznic 
barba şi latră ceva cu <pap»,—de sigur măgării 
cu privire la popii romiîni. 

Aici e într'adevăr un cuib fanatic de Unguri 
răi, cari, cînd s'a ținut acum cîţiva ani o adu- 
nare a Asociaţiei, aŭ schieunat ca pisicile tur- 
bate şi aŭ dat cu pietre asupra «Valahilor» 
cari cutezaii să calce, cu prilejul unei serbări 
de cultură «nepatriotică», acest pămînt sfinţit al 

plebei șoviniste. Sint aici 12.000 de străini, culeşi 
din lungul și latul Ţerii Ungureşti, şi între ei 
se cam pierd cei 4.000 de Romini, cari aŭ în 
margene o bisericuță şi n'aă putut întemeia și 
o şcoală modestă. 

Nu-mi vine să dorm în acest loc neprietenos 
unde se zbiară împotriva Romînului numai pen- 
tru că e Romin. Apuc deci spre Valea Burcu- 
tului, care a căpătat însemnătate de cînd s'a găsit 
acolo vina de aur ce a făcut din proprietarul 
romîn Pocol un mare bogătaș. Multă vreme, că- 
lătoresc pe drumul ţerii urmînd calea pe care 
unul o socoate în altfel decit altul. Din cînd în 
cînd, lumini arată șteampuri ce tropăie, cîrciume 
ce chiamă, saii în scîntei ce se mişcă sosesc 
copii cu facle, toți Romiîni, cari se întorc acasă, 
foarte vioi şi veseli, de la lucrul lor în mine. 

Pe lingă o cruce mare, deşirată, cotesc apoi 
pe cel mai stricat drum în reparație pentru ca 
să ajung în sfîrşit la d. Pokol, unde petrec noap- 
tea. Cite o casă singuratecă arată că n'am ră- 
tăcit drumul, şi de la o cîrciumă de Jidan ieai 
un băiețel orfan, slugă la cîrciumar, care mă 
întreabă întăiă cîte piţule-i daŭ, ceia ce arată 
cum se poate jidovi cine slujeşte Jidanului. 
Lîngă castel mai văd odată luminile zburătoare 
ale băiaşilor ce se întorc de la muntele întunecat. 


590 BAIA-MARE ŞI CHIOARUL 


HI. 
Chioarul. 


D. Pokol mă duce, în vestita lui trăsură cu 
patru cai, la Baia-Mare, de unde, cu aceiaşi tră- 
sură, căreia nu-i mai lipsia decît cojocul şi barba 
mea pentru ca să sperie un oraș de atîtea mii 
de suflete, voiii merge în ţara Chioarului, la 
Şuncuta,. 

Drumul de dimineață nu arată decit drumeţi 
singurateci, frumoşi ţerani romîni din împreju- 
rimi, şi cîte una din femeile în veşmînt ungu- 
resc, care vin cu coșnița să aducă merinde la 
Baia-Mare. Viaţa e închisă încă în șteampuri. 

Văd acuma de-asupra orașului marele turn al 
lui Ioan Corvinul, singura rămășiță istorică ce 
se păstrează în el. Pe lîngă dînsul se tupilează 
celelalte turnuri mai nouă, de la calvinii şi de 
la catolicii de astăzi. Apa Săsariului curge în 
margine, lin, fără maluri, limpede, cu toate scur- 
sorile galbene şi albicioase ce cad într'însa, viind 
de la şteampuri. 

La ieșire, lăsăm în urmă tot şirul munților 
despărțitori de Maramureș, Ignișul ascuţit și Gu- 
tinui ghebos, lingă culmea căruia se crapă dru- 
mul de pădure prin care am venit. Alte linii de 
munţi se ivesc la stinga, ai Chioarului, din mij- 
locul cărora se desface virful care poartă ce- 
tatea de unde și-a luat numele și Ţinutul. Şi 

aici, în acest Ciceŭ al Apusului, aŭ fluturat stea- 
guri romănești, și Aga Leca a poruncit de acolo 
peste aceste locuri în numele lui Mihai Viteazul. 

Drumul se înfundă într'o pădure tînără, lăsînd 
la dreapta încă două sate frumoase, Satu-Noii de 
sus și cel de jos, clădite după același model ca 
Tăuţii. Bisericile înnalță turnuri mari, albe în 
mijlocul verdelui sîngerat al toamnei. Trecem 
însă prin Culteii, vechiii sat de Unguri, cu case 
mici și curate, în margenea cărora sai aşezat 
însă și Romiîni, cari aŭ și o biserică. Ungurii 
însiși ştiii mai bine romănește decit limba lor. 
Astfel pe încetul se înlătură și puţinul amestec 
străin presărat în acest înfloritor Ţinut de Ro- 
mînime. 

Așa s'a făcut şi dincolo de muntele de aur, 
unde Havasalföld, «Ţinutul de munte» al Un- 
gurilor s'a prefăcut de mult în romăneasca Ţară 
a Oașului, unde vre-o 17 sate trăiesc în bogăţia 
ogoarelor. Pe valea Almașului, spre Jibăă, mai 
sînt numai două sate de Unguri, care vor peri 
în chip firesc şi ele: în jurul lor e revărsată 
larg Romînimea biruitoare. 


Berchezul are și el curte ungurească şi bise- 
rică ungurească, mare, veche. Dar o alta a Ro- 
mînilor răsare în capătul așezărilor, acolo unde 
casele sînt mai slabe, mai puţin înfiripate. Încă 
un loc de luptă unde nu s'a hotărît încă soarta eï. 

Încolo, celelalte sate, din drum, ca Săcălă- 

şenii, numit după săcălușele saă tunurile cele 
mici de demult (Săcăluș fiind porecla întemeie- 
torului), cele din dreapta, din stînga, risipite 
între pădurile încă întregi, aŭ aceiași înfăţişare 
romănească, smerită și bătrină ca lumea. După 
toate prigonirile şi focurile, dintre care cel din 
urmă a pustiit la 1848, căsuţele şubrede cu co- 
perişurile de stuh bătucit aŭ răsărit din noŭ 
în curţile, împrejmuite, după neschimbata noa- 
stră datină, cu vergi bine şi strîns împletite. 
Biserica e de obiceiii încheiată din lemn, ca în 
Maramureș, şi une ori e totuşi de o mare ve- 
chime, care se poate cobori pănă în al XVII-lea 
veac, cînd marile păduri de stejar, de mult pe- 
rite, aŭ dat lesne un material pe care vremea 
nu-l poate încolţi. În faţă, ca şi la multe case 
din partea de Miazăzi a Maramureșului și din 
Ţinutul Chioarului vecin cu ele, e un pridvor ră- 
zimat pe stilpi ciopliţi aspru. Între tindă şi naos 
se desfășură o piedecă în chip de balustradă. 
Fereşti micuţe luminează slab naosul lărguț; 
catapiteazma întreagă desparte de un altăraș în 
muchi. Zugrăveala, făcută de meşteri din partea 
locului, e de tot copilărească; nu se simte aici 
atingerea nemijlocită cu părţile romăneșşti de din- 
coace, unde era şcoală de zugravi pricepuți. 
Turnul negru ţişnește cu o îndrăzneală neaş- 
teptată, sămănînd de departe cu minaretul unei 
moschei. 

Asămănarea cu Maramureşul se arată şi în 
atitea alte privinţi, în înfăţişarea chiar a oame- 
nilor. Locuitorii văii Lăpuşului poartă şi ei veş- 
minte de pănură albă, gube cu mițele plouate. 
Dar aici se obișnuiește mai mult, pentru a ținea 
de cald, un sumănaș albastru ca pe la Cluj şi 
Turda. Tot ca pe acolo, pănă într'o vreme așa 
de tărzie, pălăria de paie cu fundul înnalt şi 
marginele răsfrînte asupra feței, e mult mai obiș- 
nuită decît căciula, care e mai mare și mai 
rotund umflată decît la Maramureșeni. Ca și în 
părţile ardelene de la Răsărit, femeile și-aii pă- 
răsit portul şi se înfăşură în cituri de tîrg, mai 
mult roșii; numai gubele umflate le deosebesc 
de Unguroaice. 

Ceva din mîndria Maramureşenilor liberi se 
întîmpină și aici. E adevărat că mai toți sătenii 
ce întîlnim, se sperie de cei patru cai și scot 
pălăriile, căciulile, îngînînd une ori cite ceva 
pentru drumeții cari se numesc, după datina 
locului, de închinăciune pentru bogăţie şi putere, 
«Măria Sa». Dar carele cu boii frumoși trec 
mîndre, și la coarnele din afară se atirnă mo- 
tocei roșii de lînă saii şuviți de piele ţintate. 
Nemeşia a fost şi aice în timpuri un adevăr 
între ai noştri, şi nemeșii se numiaŭ și «boieri», 
cum descopăr în cîteva însemnări pe cărțile 
bisericești din veacul al XVIII-lea. Sint sate cu 
două biserici, una nemeșească și alta a ioba- 
gilor, şi pănă astăzi poporenii celei d'intăiă se 

țin mai mult decît ceilalți, şi această însușire a 
lor are pănă astăzi oarecare recunoaștere. 


Soarele vesel al unei minunate zile din vara 
lui Sinmedru, care, mult așteptată, a sosit în 
sfîrşit, aurește pe o muche de deal în față ca- 
sele multe, strînse la un loc, ale Şuncutei, care 
e un tiîrgușor şi o răscruce de drum, o stație 
de cale ferată şi un mic centru de funcţionari. 
Odată fireşte că era aice numai un sat pe care 
ai noștri îl primiseră de la Ungurii cei de tot 
vechi, căci Şomcut înseamnă «fintînă cu corni, 
a cornilor»>; după creşterea însemnătăţii locului, 
tot Romînii aŭ rămas însă stăpîni. Pe cînd ca- 
tolicii din casele de administraţie ale Statului 
aŭ numai o bisericuţă, protopopul greco-catolic 
slujeşte intr'o măreață clădire, în stil, ce e dreptul, 
modern, dar destul de bine potrivit. Nu lipsesc 
nici avocaţi romîni. Piaţa e însă a Jidanilor, 
vre-o 700, față de abia 2.000 de creştini, a Ji- 
danilor cari merg şi prin satele vecine, de fac 
cumpărături de precupeţie şi-şi fierb rachiul de 
prune. Hanul unde ne coborîm, îl ţine un Ar- 
mean, care ştie romăneșşte bine. 

De la Şuncuta ne coborîm pe unul din aflu- 
enții Lăpușului. Nici-una din văile ce am stră- 
bătut pănă aici n'are o frumuseţă aşa de liniş- 
tită şi de senină. Strălucite perdele roșii de 
verdeață bătută de brumă atîrnă pe coastele 
blinde întoarse spre noi. La picioarele lor, pe 

pajiștile încă fragede, plugul taie lesne, în pă- 
mîntul adînc muiat, brazde lungi catifelate; cite 
o ceată de sămănători, în pănură albă, în ci- 
turi înflăcărate, aruncă seminţele. Rari cară trec 
în pas lin. 

Toate satele sînt curat romănești, afară de 
cei cîțiva Jidani, foarte săraci, de pe la bolte. 
Numirile oficiale bătute pe scîndurile de hotar 
sună ca o copilărească batjocură. Mesteacănul 
e Nyiresfalva, pentru că rnestecăniş se zice 
nyires; altele sînt potriviri întîmplătoare de 
nume iscodite ; fiindcă iscoditorilor li s'a părut 
lung cutare sat, i s'a zis «satul lung», Hoszufalva. 

După Buciumi, Gaura, Mesteacăn şi Răstoace, 
apusul se lasă peste dealurile din dreapta. Acolo 
cerul e împrejmuit de flacări roșii, supt ușori 
nouri vineţi, cari cresc încă strălucirea focului 
din urmă al soarelui ce moare. Acest foc pă- 
tează de sînge largi pete de apă sămănate în 
fundul văilor ; acela e Someșul, care vine de la 
Dej, mergînd spre Tisa. Mai departe, spre drum, 
apa albă soarbe adînc umbrele copacilor sin- 
gurateci. lar Craii noi, cu lumina foarte ascu- 
țită, pare că se opreşte pentru a privi minunea 
de foc, apoi el prinde a călători în largul al- 
bastrului ceresc. 

În coborirea la vale, atingem Lemniul. Un 
abur trandafiriă pluteşte pe margenea satului. 
Acolo e cimitirul, şi pe morminte, în această zi 
de toamnă cînd se pomenesc morţii, scînteie 

lumini răzlețe în care arde durerea şi iubirea ; 
pe una din ridicăturile de țernă, supt o cruce 
care se desface adinc neagră, arde făclie lingă 
făclie, în şiruri dese, care par florile de lumină 
ale țermului de peste moarte. 








Oameni din Letea. 


Mari acoperișuri colţurate, un minaret de bi- 
serică răsărind din mijlocul lor. Peste pămiîn- 
turile de hotar e acuma Letca, de unde e Au- 
gustin Paul, ziaristul din Brașov. 

Vom vedea satul a doua zi. Deocamdată în- 
tilnesc în el numai pe un neașteptat cetitor 

ţerănesc al lui «Ştefan-cel-Mare», care mă în- 
timpină, după ce ne schimbăm numele, cu un 
«țucu-ți sufletul», («sărutu-ţi sufletul»), care în 
adevăr îmi merge la inimă. Se arată foarte bu- 
curos că mi-a putut «vedea trupul», şi la tre- 
cerea peste Someş mă recomandă podarilor așa 
de călduros, încît ei cred că au înnaintea lor 
Chipul, crescut prin legendă, al parochului din 
Şişeşti, luptătorul naţional de odinioară. Oa- 
menii sint bucuroși că aŭ trecut peste luminişul 
alb al rîului mare pe «popa Lucaci» însuși. 

Dincolo de Someş, o cărare pe care apa o 
schimbă cînd aici, cind dincolo, duce în mar- 
genea unor lanuri de porumb cules, cu cotoa- 
rele slăbănoage, la Lozna. Aici aflăm odihnă în 
casa preotului, om înstărit, cu gospodărie foarte 
bună şi cu sentimente romăneşti, unite cu între- 
buinţarea întimplătoare a limbii maghiare şi cu 
cetirea în această limbă. Această stare de suflet 
nu e rară în aceste părți. Vizitiul Zaharia a 
spus doar, după o uşoară probozire pentru vorbe 
ungurești, că-i e tot una, ori o limbă, ori alta, 
şi că «aici limba ungurească e cea d'intiiă». 
Inteligența are în aceste părți un rol pe care 
nici nu se gîndeşte a-l îndeplini. 


Lozna are o bisericuță de lemn, care poate 
să fie destul de veche, dar a fost stricată cu 
totul printr'o zugrăveală copilărească făcută de 
un meşter din Nicula. Bietul om, din cît se pri- 

cepea, a făcut sfinți noi, a tămînjit cum e mai 
răii pe cei vechi şi a împodobit și păretele din 
afară cu un strașnic Sînt” Ilie pe carul de foc. 
Altfel, această zugrăveală unică are interes întru 
aceia că arată care pot fi ideile despre artă ale 
unei minți simple pe care n'a înriurit-o nici-o 
şcoală. 

De la Lozna înnainte mergi pe drumul abia 
pietruit la Clisi, sat fără parochie, unde stinci 
mari strimtorează cursul Someșului. 


În Letca, împărţită între vechii nemeşi și io- 
bagii de pănă mai dăunăzi, şi bisericile sînt 
două. Şi una și alta nu înfățișează decit birne 
zugrăvite și înnalte turnuri țuguiate. Pe biserica 
săracilor se mai vede încă însemnarea săpată 
în grinda de la intrare prin care se mărturiseşte 
că lucrarea s'a făcut cu cheltuiala lui Iacob Io- 
nașcu și a popei Văsiiii în anul 1665. Aceasta 
e deci una din cele mai vechi biserici de lemn 
ce se află în Romînime. Zugrăveala, de la în- 
ceputul veacului trecut, e totuși mai bună decit 
aceia pe care o pot face astăzi «pictorii» de la 
Nicula, luaţi în întreprindere de Armeni. 


CARTEA A XVII-a. 
SĂLAGIUL, SATMARUL, 
ORADEA-MARE. 





I. 


În Sălagiŭ. 


De la Letca linia ferată ce vine din Dej se 
suie şi mai departe pe cursul Someșului fără 
valuri, curgînd lin în fundul văilor. Supt marea 
lumină dezmierdătoare dealurile împădurite ale 
Sălagiului işi desfășură strălucitele odăjdii de 
roşu şi auriă. În poalele lor sînt prinse sate ro- 
măneșşti, cu bisericile de zid puternice, care în- 
nalță una după alta turnurile albe. 

După Surduc ajungem la Jibăă, unde numărul 
nostru e mic pe lingă al străinilor. Marea aşezare 
din a dreapta căii e străbătută de două clopot- 
nițe duşmane.. De aici linia cea mare apucă spre 
Nagy-Kârolyi, pe care ai noştri, cari aŭ și o mare 
parochie în orăşel, îl numesc Careii-Mari. Pe 
acolo e calea spre Dobriţin, al cărui nume vechiii 
slavic a fost prefăcut în Debreczen de Ungurii 
năvălitori, şi în sfirşit spre Tisa, spre sfirşitul 
lumii romănești. 


Deocamdată însă urmăm drumul Someșului, 


602 SĂLAGIUL. SĂTMARUL, ORADEA-MARE 


ascuns de dealurile cu păduri, care aŭ făcut pe 
cărturarii noștri să numească această ţară a Să- 
lagiului: Silvania. Pe lingă Odorheiul Someșului 
trenul încetinel apucă spre stația Şulimetei, de 
unde iarăși linia se încreangă, aruncînd o ra- 
mură spre Cehul sai Ceul Silvaniei, pe cînd 
trunchiul ţinteşte la Baia-Mare. 

Valea aceasta nouă n'are un riîii care să se 
vadă, căci apa Sălagiului e numai o scurgere 
săracă, prezărită intro rîpă. Dar cele mai line 
dealuri desfăşură la soare coastele lor străbătute 
de plugul roditor. E încă o ţară de pîne la pi- 
cioarele muntelui, și de aceia marii proprietari 
aŭ știut totdeauna să şi-o însușească. 


După o scurtă oprire la un sătucean care 
face abia să se zărească umilele-i coperişuri de 
stuf şi de șindilă veche, sîntem la staţia îndoită 
«Völcsök-Illyésfalva», unde ne așteaptă trăsura 
venerabilului şef politic romănesc George Pop 
de Băseşti. 

Satul Băseştilor se atinge îndată, supt dealu- 
rile de bielșug. Așezat într'un loc aşa de prielnic, 
în margenea codrilor și cu țarini la îndămînă, 
el nu se simte de aceste înlesniri. Pe drumurile 
de tină adincă şi cleioasă, se ivesc la întîmplare 
căsuțe cu păreţii joși şi strimbi, de-asupra că- 
rora spînzură stuhul scărmănat. În clădirile mai 
bune, unde se văd boltiri de zid în față, ca 
podoabă, stai Jidovii, cari, mai pieptănaţi, mai 

unguriți decît ai Maramureşului, nu fac ispravă 
mai bună decit aceia. Sint vre-o sută de capete 
în acest vechiii sat romănesc, boltaşi, precu- 
peți şi chiar stăpini de pămînt, de «<holduri». 
N'au sfială de nimeni, batjocuresc pe preotul 
nostru, înteţesc împotriva lui pe țeranii momiţi 
cu băutură, și se poartă ca nişte stăpini. Din 
Băseşti ei aŭ făcut un punct central, și-și aŭ 
aice o mare sinagogă şi chiar o şcoală, unde 
copiii de toate vristele mişună în mocirlă. Acum 
jumătate de veac însă eraii numai trei familii. 

Şi ispita şi stoarcerea ce porneşte de la Evrei 
va fi făcut pe ţeranii de aici ceia ce sînt. La 
intrarea în sat, o ceată dintre ei trece pe lingă 
noi fără a zice «ziua bună», țintindu-ne cu ochi 
răi. Cutare dintre locuitori nu mai merg la 
biserică, nu cred în cruce, nu primesc pre- 
dica, nici tainele, se botează din noii şi se zic 
Nazaricuși sai Nazarineni, după un eres noii 
şi prost, născocit de Sirbi şi răspîndit de Un- 
guri. Ba în satul vecin, la Odeşti, adunătură 
de căsuțe mai ca şi acestea, sînt şi de aceia 
cari vrea pămîntul domnului şi birul Împăra- 
tului și pentru aceia se zic «suțulişti» sau so- 
cialişti. În acest sat și în multe altele, obiceiul 
nunții cu petrecere, dar fără preot şi fără de- 
clarație la primărie e încă foarte răspîndit, cu 
toate că unii preoți, cari aŭ însă de lucru cu 
parohieni atit de cerbicoşi, duc luptă învierşu- 
nată împotriva concubinatului. 

Totuși văd o şcoală foarte bună şi o mare 
biserică, asemenea cu cele din Moldova. Într'o 
casă cu două rinduri e așezată o societate creş- 
tină de consum. E vorba să se facă şi o bancă, 
Codreana, 

Aceste mijloace de luptă pornesc înnainte 
de toate de la hotărîrea proprietarului, d, George 
Pop. El nu e un străin, ci un nemeş din sat, 
a cărui familie s'a ridicat prin preoția străbu- 
nilor, prin protopopia unui ascendent mai apro- 
piat, prin funcțiunile de Stat pe care le-a ocupat 
bunicul. Dintr'o moştenire de o sută de iugăre, 
acest om harnic a știut să facă un strălucit 
domeniu de 3.200 de iugăre, care e unul din 
cele mai frumoase din aceste părți şi are md- 
ierişti, ferme, cum zicem noi, în trei sate, în 
Băseştii înşişi, în Tămăşeşti și în Băița. Avind 
o singură fată, el ajută larg şcoala, biserica, pe 
mulți săteni şi chiar pe cîţiva studenți. La şepte- 
zeci de ani, el nu e numai «domnul» moşiei, 
ci şi adevăratul ei stăpîn, supraveghetor şi lu- 
crător : pentru toată munca cîmpului zilnic îi 
stă calul la scară, 


* 


Dimineaţa întovărăşesc pe găzduitorul miei 
la slujba bisericească. În clădirea încăpătoare 
şi cuviincios decorată, nu aflăm săteni, între 
altele şi fiindcă e o zi de lucru şi, cu nesigu- 
ranța batjocoritoare a vremii, nici-o clipă nu 





Biserică de sat din părţile ungurene. 

trebuie pierdută pentru arăturile şi sămănăturile 
de toamnă. Dar copiii din cor aŭ venit să cînte, 
nu ca să-mi arăte mie ce pot, ci pentru că așa 
e datina aici, să se înceapă cu cîntările din 
biserică ceasurile de învățătură din școală. 

Slujba e foarte frumoasă, şi e o minune cind 
supţinile glasuri argintii înnalţă vioiii armonia 
rugăciunilor, la îndemnul învățătorului care-și 
face datoria cîntind în strană. Sint foarte mi- 
titei, foarte cuminţi, aşa de săraci, de rupți, 
de cîrpiți şi de zdrenţuiţi, aşa de golași cu bie- 
tele lor picioruşe pline de noroiă pănă peste 
gleznă şi cu trăistuțele prinse de umăr, şi cintă 
totuşi cu atita inimă, ca nişte sărmane păsăruici 
îngheţate, de ţi-e şi milă, şi totuși mai mult 
drag de dînşii. Pe pupitru, lingă mine, bătrînul 
de şeptezeci de ani şi-a cufundat fruntea în 
mină şi ascultă cu ochii umezi aceste glasuri 
şi rugăciunile pe care în același loc le-aii în- 
nălţat preoți şi protopopi din neamul săă, în- 
gropați în această țărînă. E o tovărăşie de su- 
flete între toți aceşti oameni, de vriste și de 
stări totuși așa de deosebite, cum s'ar cădea să 
fie în orice colţ romănesc, și chiar în boiereasca 
şi boieroasa noastră Romănie pentru binele 
acestui popor obidit şi fără mîngiiere! 

II. 
Spre Sătmar. Sătmarul. 


Iarăşi la Șulimete în după-amiaza de ploaie ră- 
pezită. Apoi, în sus peste Someșul lat şi jos, pe 
linia Băii-Mari, trecem pe lîngă biserici nouă 
de zid și multe căsuțe cu coperișurile de şin- 
dilă înnegrită, pe cînd dealurile înnălbăstrite de 
neguri se perindează, cînd de o parte, cînd de 
alta. Stațiile, însemnate cu nume ungurești, în- 
şeală necontenit asupra firii satelor, cu totul ro- 
mănești, care, de fapt, se chiamă Mesteacănul- 
Mare, Satu-Lung și așa mai departe. La capă- 
tul unor păduri, linia despică o largă cîmpie 
verde străbătută de cirezi rătăcitoare, pe cînd în 
depărtări apar iarăși munții Chioarului şi ai 
Maramureșului, asupra căror fulgeră, Sîntem în 
Baia-Mare, 

O tirzie furtună de toamnă se pregătește asu- 
pra lor, cu tunete şi fulgere, în Novembre. Un 
larg nor sur se întinde într'o clipă pănă în mar- 
genile zării, răpezind picăturile grele, dese. Bălți 
se alcătuiesc de-asupra tinei drumurilor şi cîm- 
piilor ; săteni trec năuci, pripindu-și carăle. Apoi 
în cîteva clipe sîntem dincolo de puterea furtu- 
nei, care se pierde albicioasă în urmă, gonită de 
un soare de Apus cu strălucirea înfocată, No- 
rul întreg pare aprins în toată margenea lui 

apuseană de această biruinţă a razelor, pe cînd 
în capătul cellalt se schițează încă fulgere. 


* 


Printr'un Ținut de dealuri tot mai joase înain- 
tăm către Satmar. Firmele de staţii sînt astfel 
alcătuite încît numele romănesc nu se poate nici 
desluşi, nici gîci măcar. Şi totuși acest nume 
există. Și pînă departe dincolo de Sătmar sute 
de Romini locuesc lingă Ungurimea cotropi- 
toare, în satele de tină, de vergi și de stuh. 
Preotul din Băseşti vine de'la Achiş, lingă 
Tăşnad, unde avea parochieni cari ţineaă la 
dînsul. Dar în foarte multe părți limba e pierdută: 
predica se ţine, ca în Sătmar, în ungureşte pe 
urma bietei liturghii străvechi romîne. Pe mor- 
minte tot în ungureşte se face pomenirea mor- 
ţilor, şi un preot mai îndrăzneţ, care a vrut să 
oprească această datină, a fost silit să-și pără- 
sească parochia de chiar ai săi pe cari-i înteţia 
administraţia. 

În această cale satele nu se prea văd. Odată 
numai linia taie marginea uneia din ele, şi atunci 
văd o biserică de zid joasă, cu fereştile mici, 
cu tavanul înnalt de lemn negru, învăluit ca o 
măciucă. E de sigur o veche zidire, şi tot aşa 
de sigur este că ea a fost zidită de Romiîni. 


La Sătmar se ajunge seara. Astăzi îl zicem 
aşa după ungurescul Szatmâr saă, mai întreg, 

Szatmăr-Nemeti, «Sătmarul nemțesc». În cele 
mai vechi timpuri, înnaintea mișcărilor de co- 
loniști şi întemeierilor de orașe, era aici, pe 
cîmpia roditoare, un mare sat al nostru. Nem- 
ţii s'aii aşezat în el, deschiziînd prăvălii şi alcă- 
tuind un tîrg, şi de aici adausul: <Nemeti». Apoi 
rasa lor s'a stins, şi în loc aii venit Ungurii, cari 
sînt astăzi singurii stăpîni, dacă nu se pun în 
socoteală destui Evrei trecuți la îmbrăcămintea 
şi la limba naţiunii dominante, şi cele 3.000 
de Remînï necăjiţi cari aŭ nevoie de predica 
ungurească. 

Aşa fiind Sătmarul, deplin «patriotic», i s'a 
facut cinste cu o prea frumoasă gară. Dincolo 
de dinsa se deschide o aleie, care duce şi ea 
la strade îmbrăcate cu basalt lunecos, pe care 
iarăși le mărgeneșşte şirul de arbori. Este elec- 
tricitate, şi se văd linii de tramvaiii. Casele de pe 
margeni sînt în mare parte mărunte, dar bine 
îngrijite. Piaţa pătrată, ca acea din Sighet, piață 
ungurească, nouă şi pompoasă, fără nici-un 
element istoric, e împodobită cu o foarte mare 
biserică a catolicilor, iar la cellalt capăt ea are 
un otel care poate sta în orice Capitală. 


N, Iorga, — Ardealul, 39 

III. 
Spre Oradea-Mare. Oradea. 


De la acest otel plecăm în mijlocul nopţii pentru 
a prinde trenul spre Er-Mihâlyfalva, de unde se 
desface în jos linia Orăzii-Mari. E o mare stră- 
lucire de stele limpezi, dintre care a plecat luna 
mușcată în secere. Aici pare că nici n'aii fost 
vremurile de zăpadă, şi pănă la acest ceas aierul 
e lin şi dulce. 

Trenul taie şesul spre Apus, atinge Careii- 
Mari şi se opreşte peste trei ceasuri la stația de 
legătură. La lumina dimineţii care nu s'a cu- 
rățit încă de nori, se văd numai mirişti aşternute 
peste un pămînt întins ce se sapă une ori în 
adincituri uşoare. Cite o scurtă pădurice de 
stejari tineri răsare roșie, şi se pierde în zare. 

În jos, copacii sînt deși, şi tot Ținutul are în- 
fățişarea unei mari livezi în :nijlocul căreia se 
fac sămănături îngrijite. Dacă ar mai fi cîte o 
limbă de pădure, te-ai crede pe drumul de la 
Ploieşti la capitala noastră. Dar staţiile cu nu- 
mele neînțelese trimet şi primesc țerani unguri 
bălani, cu mustăţile lăsate în jos, spinarea în- 
covoiată şi picioarele îndoite; în locul portului 
nostru nu se văd decît pălăriuţele mici, şorțurile 
şi marile cizme pănă la genunchi. Elementul 
romănesc e pe aici numai presărat, ca fire de 
grîu vechii între multa buruiană, şi el e pre- 

tutindene primejduit în această diecesă a Orăzii, 
unde cine trebuie să lupte, preotul, nu cutează 
s'o facă, fiind el însuși pătat de maghiarisare. 


La Podul-Secuiului o linie laterală se desface 
în dreapta, ducînd prin Marghita la Şimlăă, în 
capătul de jos al Sălagiului. Şimlăul e un centru 
mărişor, în care, ca în tot Ținutul de altfel, Ro- 
mînii aŭ însemnătate. În acest loc, care a fost 
leagănul Bâthoreșştilor, principi ai Ardealului, 
noi avem şi una din puţinele bănci ale părţilor 
acestora de conştiinţă şi organisare mai slabă. 

Un vicarii unit residează în Şimlăă şi se ti- 
păreşte acolo o foaie romănească ilustrată, «Ga- 
zeta de Duminecă». 

Apoi, de la Podul Secuiului înnainte, același 
şes larg, cu zările viorii şi vinete, aceleași sate 
mari străbătute de înnaite biserici străine, ace- 
leaşi căsuțe cu coperemîntul jos şi uşa des- 
chisă între două fereșşti, aceleaşi puțuri cu cum- 
pănă şi podeţe de lemn, aceleaşi miriști și ier- 
buri de baltă. Rar se ivesc oamenii cu pălă- 
riuța mică şi cizmele mari, femeile în cituri bă- 
tătoare la ochi. Supt albastru zboară gîşte spe- 
riate, în stoluri albe, şi, în nori negri, cioare 
prădalnice. 

După stația Bihorul-Pişpecului, episcopului 
latin adecă din aceste părți crişene şi bihorene, 
ajungi Oradea-Mare, centrul acestui 'Ținut şi 
nodul mai multor linii. 

Oradea trezeşte în minte vechi privelişti de 
luptă, încunjurări îndărătnice şi apărări viteze, 
capitole de glorie din trecutul principatului ar- 
delean şi al Casei de Austria. Nu odată aŭ roit 
supt zidurile cetăţii, în acest şes de mirişti, de 
arături și bălți, ostaşii fără frică ai Sultanului 
care stăpinia în Timişoara şi în Buda, şi avea 
la îndămînă puterile Ţerii-Romăneşti şi ale Mol- 
dovei, 

Apoi întăriturile de atitea ori stropite cu sînge 
s'aii dat la pămînt, Gross-Wardein, Nagy-Vârad, 
cetatea Crişului-Răpede, sa prefăcut într'un 
oraş de provincie, în care nu mai erai Nemţi, 
și Ungurii nu eraii în stare să aducă viaţa de 
muncă şi de schimb al produselor muncii. Atunci 
binefăcătorii Ungariei libere, Evreii Maramure- 
şului, sosiră, şi, peste cîţiva ani, Oradea ajunse 
bine locuită şi bogată; ea se putu întinde luxos 
pe strade largi, peste poduri frumoase, în pieţe 
pline de lumină. Canaanul maghiar mai căpă- 
tase o metropolă. 


Cind am văzut întăia oară Oradea, mi-a im- 
pus larga aleie a gării, desfăşurarea liniștită şi 
curată a stradelor pe care sunaă aristocratic 
roţile trăsurii ungurești. După multe prăvălii 
îmbielşugate ale Evreimii, am nemerit acea piață 
de fală şi de gală, unde se vedeai bănci, bi- 
serici, palate. Una din acele bănci e romă- 
nească, cea mai frumoasă din biserici e a bo- 

gatului episcop romîn al Orăzii, iar într'acea 
casă veche cu două rînduri, ce se ridica la 
dreapta, stătea episcopul Mihail Pavel, care trăia 
ca un sărac pentru a îmbogăţi din agonisita 
lui aşezămintele unei diecese amenințate. Fe- 
reștile lui fusese sparte odată pentru asemenea 
fapte rele, şi canonicii bătrîni, cari mă rugaŭ 
să vorbesc romăneşte încet şi răspicat ca să poată 
înțelege, cu urechile lor bătute de graiul străin, 
se temeaŭ de un foc duşman care, împreună cu 
vechiturile din cămări, să distrugă și comorile 
literare, de cărți şi manuscrise, adunate în vremea 
episcopului Samuil Vulcan, ocrotitorul lui Petru 
Maior și al lui Şincai, 

Astăzi bunul bătrîn milostiv nu şi-ar mai re- 
cunoaşte locuinţa de smerenie. Pe temeliile ei 
s'a ridicat un mare şi împodobit palat, care e 
o podoabă a pieţii şi a oraşului, fiindcă samănă 
cu celelalte mari clădiri nouă în stilul ce se 
obișnuiește în Ungaria: Palatul Comunal, Teatrul, 
Palatul de Justiţie. Într'una din salele aurite și 
parchetate se așează în rînduială manuscriptele 
pe care le-aă alcătuit, în grija zilei de mîine, 
sărmanii clerici ce aŭ fost Clain, Maior şi 
Şincai. Noul episcop, Dimitrie Radu, fiul unui 
harnic țeran din Bihor şi fost profesor la se- 
minariul catolic din Bucureşti, a luat de la în- 
ceputul păstoririi sale hotărîrea de a da epis- 
copiei față de Ungurii stăpîni acel prestigiu pe 
care aceșştia-l înțeleg mai bine. 

Întrun mare lux mai vechiii se înfăţişează şi 
biserica episcopală, al cărei turn vărgat cu linii 
aurite scînteie de departe. Pe din lăuntru ea se 
înfăţişează ca biserica cea mai strălucită a Ro- 
mînilor ce sînt afară din Romănia. Pentru epis- 
copatul unit, dăruit de Maria-Teresa neamului 
nostru din Ungaria proprie, meşterii aŭ înnălțat 
o măreață biserică boltită, în care orice amă- 
nunt arată gust și bogăţie. Toţi episcopii aŭ 
avut o deosebită grijă pentru acest mîndru mo- 
nument în stil apusean, și Mihail Pavel a îm- 
podobit-o cu zugrăveli nouă în același stil. Altfel, 
elementul istoric lipsește cu desăvirşire, ca și 
cel specific romănesc, 

În fundul pieţii de prăvălii, numai şi numai 
evreieşti, ochii ţi se opresc asupra altei biserici 
impunătoare, cu turnul mare şi trainic, I se zice 
încă biserica Grecilor, fiindcă a întemeiat-o și a 
întreţinut-o Compania negustorilor greci care a 
precedat aice viermuirea negustorilor evrei. Încă 
de la jumătatea veacului al XVIII-lea, ea era 
mîntuită, şi antimisul pe care se face sfinta jertfă, 
e de la un patriarh sîrbesc al Carlovăţului din 
acel timp cînd Romînii de lege răsăriteană 
n'aveau nici-o episcopie. O reparaţie adăugi- 
toare s'a făcut însă în cele d'intăiu decenii ale 
secolului trecut. Stilul şi felul de împodobire 
sint şi aici ca şi la biserica episcopală unită, şi 

preoții celor două confesii aŭ tot dreptul să 
creadă fiecare că biserica lui e cea mai frumoasă. 


Și de fapt frumoase sînt amindouă, precum 
frumos e şi palatul episcopal; poate că cine 
ştie în ce vreme unul din urmaşii acelui vicariii 
ortodox Vasile Mangra, care a ştiut să fie na- 
ționalist înflăcărat pentru două popoare duşmane, 
al nostru întăiă şi cel unguresc pe urmă, poate 
că deci acel urmaş al d-lui Mangra va înnălța 
şi el un palat de stăpînire arhierească pentru 
Romîni, şi de sigur că acel palat va fi frumos. 
Căci pare că în această Orade, care se laudă 
în toate limbile că e mare, bate din cele mai 
vechi timpuri un vint de măreție: mare a fost 
cetatea, ale cărei întinse ruini de cărămidă în- 
curcă pănă astăzi mișcările Jidovimii de 20.000 
de suflete, mare e biserica veche a catolicilor, 
Şi mai mare, cea nouă, cu trei turnuri, de pe 
strada «mare»; mare se vede şi palatul episco- 
pului, mare parcul de care se încunjură. Epis- 
copul Schlauch, dintr'o familie de meşteri Şvabi 
din Banat, a făcut cheltuieli din cele mai neauzit 
de mari cu argintăriile mesei sale, cu copacii 
grădinii sale, cu primirea împărătească a Împă- 
ratului ; toate şcolile sînt mari. Şi cînd cîte un 
Evreu bogat clădeşte pe locul ungi vechi clă- 
diri istorice care se risipeşte în pulbere, el trin- 
teşte o mare ciudăţenie secesionistă, de care-ţi 
vine să fugi pănă nu vei mai fi în Oradea-Mare. 

Şi, cum e de molipsitoare mărimea lucrurilor, 
pe atita mi se pare a fi, vorbind în genere, mi- 
cimea celor sufleteşti. Pănă şi inteligența evreo- 
maghiară n'are nici-o însemnătate în această 
Metropolă de angrosişti, în acest centru de mo- 
rărie, Noi avem două şcoluţe rivale, și m'am 
mirat cînd am descoperit într'unul din învăţă- 
tori, d. Firu, — ce e dreptul, Bănăţean de ori- 
gine — un tînăr inimos și cu multe cunoştinți 
de literatură romănească, în stare chiar de a 
scrie romăneșşte istoria bisericii sale. În biseri- 
cile acestea mari, abia dacă vin cîţi-va gileri 
săraci dintro poporaţie romănească de cîteva 
sute de suflete numai, ruptă şi aceia în două 
confesiuni. Copiii acestor oameni nici nu ştiii 
romăneşte, și învățătorul trebuie să li predea limba 
lor ca o limbă străină. Nici pănă astăzi nu este 
în Orade un seminarii romănesc pentru Romiîni, 
ci teologii, cari urmează la catolici, maghiari- 
satori fanatici, au numai un convict, un internat 
al lor, cu profesori de rit şi de cîntări, singurul 
lucru romănesc ce se cuvine să ştie. Într'o mare 
clădire cu două rînduri, alt vechii! dar împără- 
tesc, e aşezată o preparandie de învățători, ai 
cărei școlari, conduși de vestitul canonic Lauran, 
urmează cursurile gimnasiului Premonstraten- 
silor maghiari, vajnici patrioţi şi aceia, iar acasă 
sînt pregătiți ungureşte şi romăneşte. Nici-o 
carte romănească n'au în bibliotecă, iar unii 
dintre ei nu ştii un cuvînt romănesc, și maŭ 

nevoie de el pentru a-şi face clasele. Se primesc 
chiar fii de Unguri pentru a fi învățători romă- 
neşti în părţile cele mai primejduite. Zăbranicul 
sfințit al catolicismului acopere de o potrivă 
cele două neamuri vrăjmaşe, care se adapă pen- 
tru scopurile bisericeşti şi culturale din aceleaşi 
fonduri. 

Foaia literară, așa de veche, a d-lui Iosif Vul- 
can, «Familia», se ţine cu cea mai mare stric- 
teță pe terenul curat beletristic. Peirea înceată 
a neamului nostru, aşa de trainic în alte părți, 
nu se vede nufnai în aceste suburbii orăşeneşti 
menite să se topească în Ungurime. Şi prin sa- 
tele unde sînt preoți cari nu ştiii romăneșşte şi 
n'aii nici-o dorință de a ţinea o carte romă- 
nească, un ziar romănesc, se petrece acelaşi 
lucru, cînd Romînii, amestecați cu Ungurii, nu 
sînt în majoritate. Cite unii dintre acești bieți 
săteni abia pot îndruga cîteva vorbe în graiul 
lor cel vechii cînd vin pentru vre-o afacere în 
cancelariile episcopului, care şi ele se sfiesc a 
purta inscripţii în limba cea primejdioasă. Toc- 
maï aşa ca pe la Sătmar, de unde se zice că 
ar fi venit odată o preoteasă fără ştiinţă de ro- 
măneşte la Vlădica Szabó, care sar fi mirat şi 
el de această «poznă a firii»! 

IV, 
În jurul Orăzii. 


Oradea e încunjurată de sate mai mult ungu- 
reşti, împrăştiate pe dealurile care mărgenesc 
la Răsărit oraşul. Am văzut două dintre dinsele, 
Sălăușul şi Sinmartinul. Locuitorii trăiesc din 
ogoare pe care le lucrează deosebit de bine şi 
din vinzarea laptelui în marele oraş vecin. Aŭ 
case mari de zid, acoperite cu şindilă bună, și 
curți întinse. Starea lor foarte înfloritoare, mai 
ales a celor din satul întăiii, se lămureşte și prin 
aceia că mulţi aŭ fost aduși în vremuri cu pri- 
vilegiile întinse ale coloniştilor. Ungurimea din 
Orade se strămută în Duminecile şi sărbătorile 
verii cv sutele la «scălzile» din aceste părți, unde 
apa zbucneşte din pămînt cu atita căldură încît 
pănă departe aburii albi se ridică veşnic, ca o ne- 
gură, de-asupra cursului ei. Premonstratensii aŭ 
în acest inut mărginaş o mare biserică veche 
şi o casă cu două rînduri, foarte încăpătoare, 
în care acum nu mai locuiește însă nimeni. O 
mare biserică a catolicilor se ridică pe o culme 
înnaintea satului Răntăă. 

Şi aceste sate, Răntăul, Haieul, trebuie să 
fi fost ungurești în timpuri. Dar noi le-am cu- 
cerit cu totul. În ele nu mai vezi pălăriuţele 
răsfrînte, cămășoaiele albe şi cizmele sai man- 
talele mari de pănură cusută în flori, ci-ți răsar 

înnainte tot oameni cu căciuli țuguiete, cu piep- 
tare scurte pe care le acopăr mintene albastre, 
şi cu bernevici albi. Numai femeile umblă îm- 
brăcate intocmai şi întocmai ca Unguroaicele. 
Pănă la Arad, la Murăş, drumul duce tot printre 
Romiîni. 

Sint însă, cu toată bogăţia pămîntului, dove- 
dită şi prin grosimea tinei, tot aşezări sărace. 
Coperișurile de stuh cad trist pe păreţii strîmbi, 
cu ferești abia deschise. Locuitorii lor nu sînt 
tocmai mulțămiţi cu partea ce li s'a făcut în 
viață. Ei urăsc, nu numai pe «domnul» de pă- 
mint, ori de e străin, ori de e Romin, ci şi pe 
preot, pentru banii ce li iea și cheltuiala ce-i 
ţine, și pe orice «nădrăgar». Rare ori ți se va 
spune o «bună-ziua» din toată inima. Socialiștii 
aveaii pe timpuri izbinde frumoase şi între acești 
Romiîni, pănă s'au încredinţat că și ei sînt nişte 
«nădrăgari» mincinoși, cari numai se laudă cu 
împărţitul pămiînturilor. 


CARTEA A XVIII-A. 
ȚINUTUL BEIUȘULUI. 





Spre Beiuş. 


În zori de ziuă supt nori suri, pornim spre 
Beiuş cu trenul. Avem ca tovarăş de cale, în 
cupeul vecin, pe un domn bătrîn cu oarecare 
ifosuri, care vorbește romăneşte și pe care l-am 
asămuit un timp, din greşeală, cu Butyân (fost 
Buteanu), directorul gimnasiului ungaro-romîn 
de la Beiuş și deputat guvernamental din ai lui 
Tisza. . 

Calea ferată duce un timp în margenea sate- 
lor ce am văzut ieri. Apoi o pădure de stejari 
înroșşiţi de frig încunjură de amindouă părţile 
cu copacii şi tufişurile eï, lăsînd numai rare ori 
privirea să străbată peste întinderile de şes ce 
se pierd în albastru. Şese ceasuri trenul se tì- 
răşte în această singurătate, cu staţiile puţine 
care poartă nume neînţelese. 


O spărtură în păretele pădurii arată o largă 
privelişte de văi învălmăşite, pe care le îmbracă 








Lîngă apă, în parţile Beiuşului (Pietroasa). 

petece de păduri bătute de brumă şi învelite de 
neguri. La capătul lor e staţia Drăgeşti. În- 
tre sătenii ce se îmbulzesc la tren, sînt acum 
porturi nouă : chepenege negre cu fireturi, mantii 
de pănură albă cu flori roşii şi negri, pe care 
le poartă şi femeile. Purtătorii acestor veșminte 
sînt iarăşi Romini. Căci, afară de cutare colonie 
bătăioasă, cu avînturi kossuthiste şi revoluţio- 
nare, ai noştri țin tot drumul Beiuşului, toate 
aceste frumoase plaiuri bihorene, care se ur- 
mează pănă în coasta Ardealului, locuită nu- 
mai de Romîni. 


Îndată muntele se vede foarte bine, un munte 
blind a cărui coamă aleargă în uşoare încreţi- 
turi, plin de adincuri frumoase potrivite pentru 
adăpostirea turmelor. Șesul roditor merge drept 
pănă la picioarele lui. 

De la Holod înnainte, ţara se lămurește tot 
mai mult, păstrînd în fundul zării cingătoarea 
de înnalte ziduri albastre a muntelui. Satele care 
se ivesc sînt mărunte, ingrămădite ; ele se al- 
cătuiesc din case mici, destul de sărăcăcioase, 
cu stuf lăbărțat sai cu şindilă neagră peste pă- 
reții lor văruiți numai cîte odată; triunghiul po- 
dului de către stradă e tăpşit sus; ogeagul se 
ridică mare, înnalt, ca în Mehedinţi. 

Pe înnălțimile ce mărgenesc linia apare cîte 
un ciobănel, ale cărui oi albe smăltează pajiş- 
tea adincimilor. Drumurile sînt pline de oameni 

Chipuri din părţile Beiuşului (Pietroasa). 

ce vin de la tîrguri. Bărbații aŭ pălăria mică, 
deși -mai mare decit a Ungurilor, vecinii lor; pe 
umerii lor ca şi pe umerii femeilor, îmbrăcate 
în ii rar înflorite şi în şorțuri roșii, sînt aruncate 
largi măntali de pănură albă. Înfloriturile lor, 
făcute tot în linuri roșii, sînt de toată frumuseța: 
ele încunjură gitul, mîneca şi împodobesc mar- 
genile de de-asupra pieptului, 

În faţa drumului se desfăşură o apă largă, 
care astăzi răsfringe cerul în puţinele-i unde 
limpezi, dar care în zilele obişnuite, de poso- 
morîre a muntelui, oglindeşte nori leșiateci saii 
lasă să se vadă pietricelele negricioase din albia 
ei, și e numită pentru aceasta Crişul Negru. 


II. 
Beiuşul. 


Înnaintea munţilor se desluşeşte acuma un de- 
lulet umil, de pe care se desfac, între multi- 
şoare case mai bune, două înnalte şi frumoase 
biserici albe. Un spital noii scoate înnainte bol- 
navii săi în halaturi. Staţia zice Belenyes acolo 
unde Romiînii ştiii de Being saii de Beiuş. 

Numele unguresc nu e însă unul din cele 
multe care s'aii născocit în zilele noastre. Din 
el pare să se fi scos chiar numele pe care-l 
dăm noi. Dar cucerirea de către Romiîni s'a 
făcut în timpuri foarte vechi, și de multe sute 

de ani satul Beiușului era al nostru, cînd îm- 
prejurările religioase izvorite din Unirea cu Roma 
făcură din el un centru de cultură şi un tirgu- 
şor. Cind Maria-Teresa dădu Romînilor de peste 
hotarul ardelean o episcopie deosebită, a Orăzii- 
Mari, ea o înzestră cu acest vechiii domeniu de 





Chipuri din părţile Beiuşului altă vedere, 


fisc al Beiuşului. Dania, foarte însemnată, cu- 
prinse toți acești frumoşi munți albaştri de cari 
e încunjurat din toate părţile tîrguşorul. 
Nevoind să se lase întrecuţi de Mitropoliţii 
uniți ai Ardealului, în ceia ce privește răspîn- 
direa luminii întrun neam rămas în urmă, aici 
ca şi aiurea, episcopii orădani făcură lingă Curtea 
lor de «domni» ai încunjurimii o şcoală. Şcoala 

sa dezvoltat în acelaşi sens ca şi şcolile din 
Blaj, şi ea ajunse deci un gimnasiu. Mihail Pavel 
a avut și pentru dînsul o îngrijire deosebită. 
Lîngă vechea clădire trainică, cu două rînduri, 
se făcu un adaus pentru a cuprinde mai bine 
pe şcolarii celor opt clase ; în zidirea cea nouă 
fu aşezat şi internatul, așa de folositor pentru 
copiii unor săteni săraci; a treia şcoală mai 
înnaltă de fete a Romînilor de dincolo fu înte- 
meiată și ea ceva mai în sus, pe strada cea 
mare a tîrgușorului, de același ctitor de așeză- 
minte. 


Încă din cele d'intăiă timpuri, episcopia unită 
înnălțase o biserică în felul celei de la Orade, 
înnaltă, încăpătoare şi aurită. Ca şi biserica epis- 
copală, ea avu însă puţini credincioşi. Căci tîr- 
guşorul însuși, cu cele citeva case de meşteri 
şi de negustori, fusese neunit și rămăsese astfel, 
ca şi toate satele din împrejurimi de altfel: Vlă- 
dica domn de pămînt nu prea avuse grija lor 
şi poate că se sfia să nu iea asupră-şi, chemînd să- 
tenii la Unire, oarecare îndatoriri patronale. Astfel 
o biserică ortodoxă era de nevoie în Beiuş chiar. 
Dacă ea fu zidită cu un foarte mare lux potrivit cu 
acea vreme — cu toate că se dăduse pentru dînsa 
numai un loc în afară de raza tirgului —, aceasta 
se datorește bogăției negustorimii grecești din 
Beiuş. Aceasta rămase, ca şi cea din orașele 
Ardealului, duşmana hotărită a Unirii şi spriji- 

nitoarea călduroasă a ortodoxiei, pentru mărirea 
căreia era gata şi la jertfe. Biserica, bine înzes- 
trată și cu cărți, şcoala de pe lîngă dînsa aveai 
acest caracter grecesc pănă prin anii 1800, 
Acuma însă ele se află, fireşte, în mîna Romi- 
nilor de legea veche, şi protopopul neunit al lor 
stă în fața parochului-protopop de la biserica 
episcopală. 


Acesta e Beiuşul. În viața lui liniştită s'a 
adus schimbări numai în anii de după 1860, 
cînd se întemei€ regatul Ungariei. Limba ma- 
ghiară pătrunse ca limbă de propunere în cursul 
superior al gimnasiului: ea luă întăiii pentru 
sine istoria și geografia, apoi, după fapta necu- 
getată a unui copil, încălzit de idealele fireşti ale 
neamului săă, ea smulse numai pentru sine toate 
cele patru clase mai înnalte. Beiuşul n'a fost şi 
nu e un loc eroic al Romînimii; aici nu se scrie 
mai nimic romănește, de frică; nu se ceteșşte, 
tot de frică, mai nimic romăneșşte; se vorbește 
romănește mult mai puţin şi mai răi de cum 
s'ar cuveni, pentru multe motive; căsătoriile 
amestecate nu sînt rare, şi în toate limba soțului 
străin învinge. În astfel de împrejurări, îmbră- 
carea în haină ungurească a gimnasiului supe- 
rior romîn, care numai în această calitate romă- 
nească poate să aibă un rost, a putut să se în- 
deplinească fără mare supărare din partea cuiva. 
El urmează astfel; anuariul, «programa», se ti- 

părește în două limbi, și pe titlu cuvintele un- 
gurești sînt puse înnaintea celor romăneşti; di- 
rectorul, timp de mulţi ani de zile, al şcolii, d. 
Buteanu, s'a ales, s'a lăsat ales, se zice, deputat 
guvernamental maghiar. Sentimentele cele bune 
se găsesc numai la cîţiva profesori tineri și la 
şcolarii în vrista conştiinţii. Aici mai mult decît la 
Năsăud copiii staii în ceia ce priveşte inima mai 
presus de învățătorii lor. 


III. 
De la Beiuş la Arad. 


Întoarcerea cu trenul la Oradea-Mare, pentru 
a lua de acolo drumul Ardealului, repetarea 
celor şese ceasuri de tîrîre înceată prin mijlocul 
pădurii închise nu poate să aibă nimic ispititor 
pentru mine. Mine dimineaţa vom urma deci cu 
trăsura drumul, paralel cu al căii ferate, care 
duce la tirgușorul Vaşcăiă, și de aici vom trece 
muntele zării pentru a găsi la Ciuci trenul din 
văile Hălmagiului, ale Crişului Răpede. 

Îndată ce ai ieşit din Beiuş prin capătul de 
sus, opus acelui prin care soseşti cu calea fe- 
rată, ai în faţă trei sate, dintre care nici-unul 
nu e străbătut de şosea. La dreapta, dintr'o a- 
fundătură se ivește marele turn alb al Tărcaiei, 
la mijloc satul Negru se vădește prin clopotnița 
calvină din mijloc și prin clopotnița mărginaşă, 

mai mică, a Rominilor, cari sînt însă cei mai 
mulți, iar la stînga pe o culme bisericuţa albă 
înseamnă Mezieşul, satul unde s'a născut Mitro- 
politul Miron al Sibiiului. 

Tărcaia e numai şi numai a Ungurilor celor 
mai învierşunați, mai bătăioși și mai neascultă- 
tori. Ei fură pe cine vrea, bat pe cine vreau, 
opresc în cale oricînd vreaii pe sătenii noștri 
din Tărcăiţa şi alte sate din sus, cari trebuie 
să treacă pe la dinșii, și nimeni nu cutează a 
face nimic acestor adevărați fii ai patriei. Ca 
nealţi săteni, ei sînt lăsaţi în voie a-şi fierbe 
palinca, şi se zice că la sosirea fiscalilor femeile 
și-ar pune vasele cu băuturi supt picioare, spuind 
că... se scaldă în ele; cutare înnalt funcţionar 
de finanțe, care voia să pătrundă pe furiș în 
sat, ar fi fost întimpinat de un țeran cu lăm- 
paşul, care se oferia, în bătaie de joc, să-l con- 
ducă. Ciîrciumarul evreii al domeniului episcopal 
a fost băgat în horn de Tărcăienii înfuriaţi, şi 
cîrciuma s'a dărimat în urma lui. Mindrii Un- 
guri de acolo, pe cari nu-i pot admira de-ajuns 
Rominii «inteligenți» din Beiuş și Orade, s'ar 
întinde chiar cu gindul pănă la o împărţire între 
sine a munților episcopiei. 

Și e ciudat, sai jalnic, cum vrea cineva să 
judecă lucrul, că, în această din urmă privinţă, 
ei se întîlnesc cu Rominii din satele vecine. 
Aceştia aŭ ales totdeauna la alegerile ungurești, 
și anume cu cea mai mare credință, pe cine 

ştie ce lepădătură dintre renegaţi. Apoi a ve- 
nit la dînşii un altul, dintre aceleași lepădături, 
un Kossuthist care li-a făgăduit parte în mun- 
tele rivnit; această făgăduială a stîrnit atîta 
bucurie între bieţii noștri săteni, încît femeile 
năvăliaiă la șarlatanul politic de-i sărutaii haina, 
ca la un Mitropolit al legii lor. Sărmanul domn 
Butean a fost primit cu huiduială în unele sate, 
care voiaii să-i întoarcă trăsura îndărăt. El nu 
făgăduia împărțirea munţilor. Şi nu făgăduia 
nici altceva. Pănă acuma s'a ținut de cuvint. 

Unde staţia vecină a căii ferate zice «Drago- 
nyest», sint Drăgăneștii, prin care şi trecem. Sa- 
tul cu frumosul nume romănesc Fericea a fost 
prefăcut pe vremurile de maghiarisare nemi- 
lostivă ale lui Tisza în «Boldogfalva». Acestea 
sînt însă numai glume şi toane, care nu pot 
schimba nimic. În tot şirul de sate pînă la 
Vascăi, -cele din cale: Şendriciul, Rienii — sa- 
tul riului —, Zăvoienii — satul zăvoiului de lingă 
apă, — Şebeştii sai Şăgheșştii, Lunca, cheii, 
care se scrie greșit Sfezi, şi cele de pe laturi, 
supt zidul albastru al largului circ de munte, sînt 
numai și numai Romiîni. Statul ştie aceasta aşa 
de bine, încît nici nu mai răspîndeşte pe aici 
acel dar, cu care nu e zgircit nicăiri: şcoala 
sa. Ştiii ungureşte numai cei cari aŭ slujit ca 
vizitii pe la oraşe. 


Drumul se înfăţişează destul de cercetat la 

aceste ceasuri de dimineață după serbătoare. 
Merg la tîrg femei cu ulcele de lapte, de prin 
aceste sate din sus, unde mantia lungă de pă- 
nură albă are cusături verzi sadea sau ameste- 
cate încă şi cu roşu. În cară, cîte un sătean 
merge înfăşurat în aceiași pănură înflorită, pe 
cînd de-alungul ogoarelor bine arate, grăpate şi 
gunoiate se văd sămănînd și îngrijindu-şi cîm- 
pii alții, cari lucrează numai în cămășoaiele 
lungi ce se coboară mai pănă la pămînt, dînd 
aceiaşi înfăţişare bărbaţilor şi femeilor. Văd şi 
destule cojocele, scurte și fără mîneci, ca nişte 
pieptare ; şi ele poartă în curălușe de piele a- 
dause aceleași podoabe deosebitoare, de verde 
şi roşu. Pe la portiţe şi pe ulițele satelor întil- 
nim băiețași și fetițe foarte voinici, cu capul 
mare, rotund, și dese ori cu ochii negri, dulci. 
Unul ni strigă în treacăt: «bine să dea Dum- 
nezeii domnule», iar o ceată de ştrengari, a- 
mintindu-și de alegeri poate, zbucneşte în ura- 
rea zgomotoasă: «Să trăiască Domnul». În acest 
Ținut de ortodoxie, cu preoți bărboşi, primesc 
iarăși toată cinstea ce se cuvine <domnului pă- 
rinte». 


Jidanii, «Jidovii» (se mai zice şi pe aici: Jizii) 
sînt foarte puţini. În comunele unde rostul lor 
e mai mare, se numără vre-o trei familii, ce se 
ţin cu cîrciumăritul, cu fiertul de rachii şi cu ceva 
precupeţie. Aiurea e cite unul singur. La Lunca 

însă, cîrciumarul e Romîn. Această Jidovime cri- 
şeană nare, de altminterea, nici-o asămănare cu 
cea din Maramureş: întrun loc văd înnaintea 
cîrciumei o plantație de pomi, şi casa e ținută 
cum nu se poate mai îngrijit, ca și marea ma- 
gasie de bucate ce se ridică în coasta eï. 


Viaţa apelor e înfăţişată aici de șerpuirea celor 
două ramuri ale Crişului Negru, care vin din 
munte, una prin Drăgănești, iar cealaltă, mai 
departe, în sus, prin Pietroasa, unde se fac ex- 
ploatări de bolovani, şi se unesc la Beiuş. Şu- 
vitele uşoare trec fără freamăt şi fără spumă pe 
patul des al pietricelelor întunecate, care daŭ 
un nume riului, 

Apa mişcă numai cîte o moară, şi acest Ţinut 
nu e atins încă de scuturătura de friguri și de 
fierbințelele vieţii industriale moderne. Numai 
întrun loc aflu mari deposite de cherestea. 
Munţii episcopului nu daŭ pe departe ce ar 
putea să deie, şi ciştigul e slab chiar de la băile, 
vestite prin frumuseţa lor, de la Stina din vale, 
care se ascunde între creştetele din dreapta. 

Deci pretutindeni se întimpină numai biete 
căsuțe de cea mai veche datină, mai mult sau 
puţin văruite, foarte năpădite de stuh: în ele 
se înfig la cele două capete, ca bageagele din 
Moldova, două suliți de lemn, care poartă în 
vîrf cîte o ulcică plină de paie; ogeagul e ţesut 
de cele mai multe ori din crengi de răchită. 

Podoabele lipsesc. Dese ori se ridică de de- 
parte înnalte cruci de lemne, cu coperiș țuguiat, 
lucrate, ca şi mantiile, în flori verzi şi roșii şi 
fără nici-un chip pe cele șepte registre săpate 
din care se alcătuiesc. 

Şcheii aŭ însă mai multe trăinicie în clădiri. 
Prin grosimea păretelui de zid, prin cerdacele 
de zid boltite, prin podoabele de tencuială şi 
datina de a se însemna anul zidirii, casele sa- 
mănă cu cele săsești. Se ştie că numele de Șchei, 
Slavi se dădea şi Saşilor. Acelaşi fel de ordine 
se vede și în unele din casele Luncii. 

Acest din urmă sat e numit după pădurea 
lingă care se află, şi aceasta proprietate a do- 
meniului episcopal. Prin potecile ei pietroase şi 
prin năruiturile ei de lut, peste podețe de 
bîrne fără răzimători, am fost, asară, călăuzit de 
mantia albă a unui sătean de aici, la Şebeşti. 
Satul are însemnătate fiindcă aici stătea pe la 
începutul veacului al XVI-lea Vlădica părţilor 
Beiușului, pe care un act de atunci, de la Craiul, 
îl numește c<archidiacon». Vorba mergea că în 
vechea biserică sar mai fi păstrînd cărți bă- 
trine și manuscripte. 

Această nădejde a fost înşelată, dar am avut 
plăcerea unui drum interesant în noapte, supt 
luna bună care arăta şi încurca potecile. Uliţa 
satului sărăcăcios cu casele abia atinse cu var 
era necontenit tăiată de mlaştine şi de izvoare 
de munte. Fereştile mărunte se deschideaă la 

fiecare învirtitură de roată întovărăşită de corul 
cînilor, şi feţe speriate de bărbați, femei, copii 
se iviaii, cercetind pe oaspeţii cari veniaii cu 
«hintăul» cine ştie cu ce gind de porție saŭ de 
visitație. Am găsit apoi o şcoală nouă şi bună, 
un învățător <nădrăgar» şi un preot cu biblio- 
tecă şi cunoștinți istorice şi literare, care a scris 
întimplător şi în revista «Biserica și Școala» 
din Arad. Cu el am mers pe poteci de arătură 
în două cu pietre, într'un «hotar» căruia nici- 
un fel de vreme nu-i poate prii cu totul, pănă 
la biserică, despre vechimea căreia se spun 
multe şi se pot crede citeva. E o clădire de 
piatră, groasă şi scundă, fără stil şi frumuseță, 
şi lipsită de orice element istoric. Sătenii ar voi 
s'o dărîme pentru a face o alta în mijlocul sa- 
tului, dar sînt şi de aceia cari țin ca ea să fie 
lăsată totuşi pentru «pomenire». Cit timp se va 
mai ținea însă, nu se poate spune: o însemnare 
de pe la 1830 arată că atuncii s'a năruit bolta, 
căreia i se zice cu un cuvînt frumos, îndătinat 
pe aicea: «<cerimea», de la cer, cu bolta lui în- 
văţătoare pentru bolțile oamenilor. De jur îm- 
prejur sint rămășițe ascunse ale timpului cînd 
satul era aici, şi se arată locul vechilor fîntîni 
părăsite, 


După Lunca nu mai este sat cale de o jumă- 
tate de ceas pănă la Vaşcăii, care se ivește 

ca și Beiuşul într'o desfășurare destul de fru- 
moasă. 

Locuitorii sînt Romiîni, afară de cițiva Evrei 
și de meșterii unguri din față. Ei poartă ace- 
leași veșminte ca şi ţeranii Ținutului, adecă 
mantiile albe, înflorite însă pe aici cu negru şi 
roșu. Văd o mare biserică ortodoxă şi chiar o 
bancă nouă, «Şoimul>. Doctorul de cerc se în- 
timplă să fie un Romin. Cei cîţiva surtucari 
de ai noștri vorbesc ungurește în casă, ca şi 
mulți Beiuşeni, și obiceiul căsătoriilor ameste- 
cate e foarte răspîndit. 


“De aici nu mai poate merge trăsura cea mare, 
cu coş, pe care am plătit-o şese florini pentru 
trei ceasuri. Vizitiul țigan, foarte mahmur, de 
pănă acum ne dă în sama unui <cărăuş» un- 
gur, şi acesta suie pe capra cociei sale uşoare, 
de munte, cu perini umplute cu paie, cu arcuri 
saii «federe» ce se clatină şi cu o mulțime de 
fierărie care zurnăie şi clănțăne, pe un Romîn 
din Lunca, un flăcăii de aceia bălăiori şi cu 
capul gros, care şi-a aruncat peste fustanelă, 
ca să ni facă cinste, o mantie cusută toată cu 
şnururi galbene. 

Ne îndreptăm către zidul albastru din fund, 
în mijlocul căruia stăpinește Dobrinul, o culme 
de 900 de metri de-asupra mării. Lingă acest virf 
țuguiat, în marea desfăşurare de înnălțimi fru- 

mos împădurite, drumul se suie peste codrii 
Dealului-Mare. 


Pănă la dînsul trecem un singur sătişor, care 
nu se deosebește prin nimic de cele de pănă 
acum: Cărpinetul. Pe urmă vin numai căsuțele 
răspîndite ale cătunelor sărace ce alcătuiesc co- 
muna Crișului mic, Crișciorului. Pe calea din 
ce în ce mai grozavă, prin grămădirile de tină 
şi mai ales prin răspîndirea sălbatecă a pietrelor 
şi prin scurmăturile de izvoare trec numai cară 
de săteni cari merg după lemne în marii codri 
de stejari. Pănă în virf se aude ciocănitura 
neobosită a bărdaşilor. 

Scoborirea se face cu grei prin acea învăl- 
mășală nespusă a bolovanilor zvirliți la întîm- 
plare. Nu poate fi pentru un călător o caznă 
mai mare decît un drum ca acesta. Norocul 
nostru e un cal cuminte și supus, care din cînd 
în cînd ciuleşte urechile de miînie și mușcă pe 
tovarășul săi care nu trage. Capul gros al vi- 
zitiului se mișcă necontenit în semn de mirare 
desperată de-asupra falnicei mantii cu șireturi 
galbene. 

Dar priveliştile ce se deschid în dreapta, în 
stînga răscumpără cu prisos toată strădania. 
Dincolo de creasta Dealului Mare nu he-am co- 
borît cumva într'o vale, de și un rîù de munte se 
pripeşște spre adîncurile șesurilor. Nu, ci departe 
-de tot, alt părete albastru a răsărit tăind zarea; 


640 ȚINUTUL BEIUȘULUI 


aici cerul se sprijină pe neîntrerupte dealuri 
împădurite. Dar în mijloc nu se răsfață nici-o 
vale roditoare; abia cîte un lan sărac și îngust 
se poate deschide pe vre-un povîrniş mai fericit, 
dînd cucuruz și Chiar grîù locuitorului din cătun; 
încolo, la Grosul, la Lazuri, mai Jos — numele 
înseamnă loc care s'a deschis în pădure —, gră- 
măgioare de case încheiate din biîrne negre, se 
vede mai mult ciobăniţa care-și toarce din furcă 
păzind oile, caprele, vitişoarele răzleţite. Oa- 
menii sînt aici deosebit de frumoşi, cu fețe albe, 
prelunge. Portul e însă ca şi dincolo, cu atita 
deosebire că mantia albă e mai mult goală de 
podoabe. 


Multe rătăciri pe cărarea afurisită, între re- 
vărsarea de frunzişuri roșii, galbene, verzii, de 
o frumoasă culoare bolnavă, din care se desface 
cîte o foaie cu totul moartă pe care vintul o 
leagănă uşor şi o aşterne apoi pe rugina deasă 
a cărărilor. Acuma într'un fund cu arături harnic 
gunoiate se vede satul Ciucilor. 

El se ţine de cerașul» Hălmagiului, care e 
tocmai în margenea Ardealului, de unde, din- 
coace şi dincolo de Dealu-Mare, tot vin, zi de 
zi, Moţii în veșminte scurte, mînînd căluții de 
munte, plini de ciubere şi doniţe nouă. Staţia 
de tren se şi chiamă Ciuci-Hălmagii, căci tîr- 
guşorul se află în apropiere printre aceste po- 
noare îngrămădite. 

De şi are o biserică foarte bună, satul e de 
tot sărăcăcios clădit, mai sărăcăcios şi aici de 
cum îngăduie starea locuitorilor, cari aŭ cu toții 
curțile destul de pline. Calea ferată nu s'a făcut 
pentru biata lor plugărie neroditoare, ci pentru 
bogăţia din adincul muntelui. 


iii Neacea de. simi a lui Vasile Danan la 26/27 J peng 1905 
2 ~ in Baia de Cris- i $ 





Chipur! din Baia-de-Criş (scenă din ultimele alegeri). 


Ea e, în adevăr, a Companiei care lucrează 
minele de la Brad, unde-și are punctul de ple- 
care. Şi aici la Ciuci un deal întreg e tăiat de 
lucrul minelor, şi supt dînsul fabrica mare puf- 
neşte din coșuri. La casierul stației se îngră- 
mădesc tot săteni cari lucrează pentru Com- 
panie: ei aduc «reţăpişe» pentru plată saŭ se 
îndreptăţesc pentru pierderea lor; funcţionarul 
rupe cu ei romăneşte, pănă vine un flăcăi fer- 


N. Iorga, — Ardealul, 41 

cheș, cu cizme, care tălmăceşte pentru eï în 
ungurește. 


Trenul care vine prin pasul ardelean cu o 
zăbavă de un ceas, duce foarte încet, oprindu-se 
prin staţii de mine: Aciuţa, Gura-Văii, lozăşelul, 
unde tot înnădeşte vagoane. Întreg Ținutul e cu 
totul romănesc, și nici numele stilcite ale gărilor 
nu pot înșela. 

Peste vre-o două ceasuri sînt în șesul întins 
care merge pănă în Murăş. Centrul lui e Ara- 
dul, în care intrăm cu adaosul neplătit al unui 
accident, între capete sparte, fețe singerate și 
vagoane stricate. 


CARTEA A XIX-a 
ARADUL ȘI ÎMPREJURIMILE. 





DRE RES D 


NPN PN ONT ONT Y 








Aradul. 
I. 


Istoricul riu prea are ce căuta aici, în Arad. 
Marele oraş are un trecut de tot șters. Dar cine 
se interesează de stările de astăzi, va găsi pri- 
veliştea plină de mişcare a luptei dintre rase. 
Romiînii sînt foarte tari în Arad, unde aŭ un epis- 
cop neunit, pe smeritul călugăr Ignatie Papp, 
unde aii seminarii bun, o escelentă preparandie, 
revista «Biserica și Şcoala» şi foaia politică 
«Tribuna» (foasta «Tribuna poporului»). Ei sînt 
bine represintaţi în adunarea comitatului, unde 
se vorbeşte slobod romăneșşte, și tocmai zilele 
acestea ai noștri aŭ spus adevăruri crude parti- 
delor ungurești care se luptă și aici aprig în jurul 
programului desfăşurat de «coaliție». Sintem aici 
pe un teren solid al luptelor pentru afirmarea 
naţionalităţii noastre. 

Lunga stradă care începe dela gară, e cu de- 
săvîrşire măreață, vrednică de orice capitală mo- 

dernă, asemenea cu o bucată din Ringul vienes. 
Două alei despărțite printr'un bulevard lat poartă 
numai clădiri de mîna întăi, între care Statul 
a sămănat palate impunătoare; văd şi o biserică 
a cărei faţadă e ocupată de stilpi uriași. Astfel 
se ajunge într'o piață, şi de aici orașul se răs- 
firă în strădițe modeste, dar foarte curate. Una 
cuprinde o bisericuță romănească, veche, joasă 
și cu turnulețul de lemn. Lîngă dinsa intru în 
otelul Vass, unde mi se spune că se adună Ro- 
mînii, dar aflu de o cam dată numai tipuri de 
cetitori de provincie ai foilor ungurești, 


A doua zi înţeleg în sfirşit ce e acest măreț 
Arad, Strada pe care am venit de la gară e «bu- 
levardul», care cuprinde Primăria, biserica ro- 
mano-catolică, cele mai mari oteluri şi cîteva 
mari clădiri de negoţ. Ziua, el se arată ceva mai 
puțin strălucitor, dar impune totuși foarte mult, 
atit prin frumuseţa zidirilor, cît şi, mai cu samă, 
prin lărgimea lui deosebită, Cei cari aŭ pus la 
cale şi aŭ supraveghiat alcătuirea acestei mari 
artere de viață, aŭ fost fără îndoială nişte oa- 
meni cuminţi. 

Dar măreţia se mîntuie aici: abia se mai des- 
fac din bulevard cîteva strade cu case înnalte, 
nouă, ținute foarte curat. Încolo se înfundă nu- 
mai vechile uliți smerite ale tîrguşorului mure- 
şean de odinioară. Apoi, în fund, prăvălioare 
mărunte duc pănă la podul cel lung, de lemn 

înnegrit, care se desfășură bătrîneşte de-asupra 
Murășului. Așa fiind, Aradul samănă cu un ma- 
halagiii curățel care și-a pus pe cap șapca de 
mare ținută a unui general. Îi faci o mare în- 
datorire, o mulțămire deosebită dacă i te uiţi 
numai la cap. 

Nici întipărirea de la început, că te afli întrun 
oraş creștin, nu se păstrează. Şi aici răsună pre- 
tutindeni plingeri împotriva Jidovimii cotropi- 
toare, care stăpîneşte piaţa, morăria, marele ne- 
got ce se face în acest punct de trecere. Nu- 
mai in Arad ai căuta cu și mai puţin folos de- 
cît în Oradea-Mare perciunii strămoșești : cetă- 
țenii maghiari, aprigii patrioți de lege mosaică, 
n'aă lăsat numai hainele, ci, puţin mai tărziă, 
şi sincerele nume galiţiene, în locul cărora aŭ 
îmbrăcat altele, curat maghiare. 

Astfel, cu îngustimea stradelor sale lăturalnice, 
cu puțina lui întindere, care nu se poate ascunde 
prin nici-un meșteșug, cu priveliştile de bîlciŭ 
prost pe care le daŭ bărătcile păcătoase cu firme 
mari de minciuni, care-i prind lărgimea strade- 
lor din mijloc, Aradul nu mai e de loc marele 
oraș modern, ce-ţi închipuiai de la început. 

În Arad rostul nostru e relativ noii: numai de 
cind s'a întins și îmbogăţit oraşul, sătenii ro- 
mîni din împrejurimi aŭ venit să se așeze în el, 
pănă ce numărul lor a ajuns să fie la vre-o 
zece mii, faţă de un număr îndoit, întreit de 
ludeo-Maghiari. Mai de mult avuse o însemnă- 

tate mare Sirbii, mai ales negustorii, cari ve- 
niaii din Banatul colonisat de Împărăţie cu nea- 
mul lor. A lor era episcopia arădană, întemeiată 
în al XVIII-lea veac, a cărei biserică se ridica 
pe malul Murășului chiar, Numai Romînii uniți 
aveaii clădirea aceia micuță și ascunsă care stă 
înnaintea mea cînd privesc pe fereștile otelului, 
La împărţirea religioasă făcută între noi şi 
Sîrbi, pe vremea lui Şaguna, am căpătat însă 
pentru noi episcopia. Episcopul romănesc locu- 
iește într'o casă oarecare, şi de sigur că nici as- 
tăzi nu e nevoie să-și trintească cine știe ce 
palat de trufie. Dar în mijlocul orașului chiar 
s'a înnălțat, între case de cîştig care sint ale ei, 
biserica episcopală, în același stil ca şi cele din 
Beiuș și Oradea, decit care e mai săracă pe din 
lăuntru, unde mai că nu se văd zugrăveli. Ve- 
chile cărți ale Siîrbilor, tipărituri de prin Rusia 
lui Petru-cel-Mare, zac neîntrebuințate pe raf- 
turile altarului, pe cînd în strane stau ediţiile 
cele mai nouă ale Sf. Sinod din București, 
Clericii acestei diocese arădane, care cuprinde 
şi vre-o trei, patru protopopiate din Banat, se 
formează întrun seminariu cu trei clase peste 
cele opt gimnasiale. O preparandie de învăţă- 
tori e alipită la dînsul. Cele două aşezăminte 
de lumină sint așezate unul lingă altul. Semi- 
nariul are un adevărat palat la stradă, cu sale 
largi și luminoase, ce se urmează în două rîn- 
duri, Preparandia e în ziduri mai mici dintr'o 


ARADUL 649 


curte foarte întinsă, care se prelungeşte apoi 
printr'o grădină de legume, lucrată de şcolari, 
pănă la marea școală jidovească cu acoperișul 
de un verde ciudat, pănă la casa dată cu chirie 
de o altă instituţie sîrbească și pănă la biserica 
Sirbilor, care va fi a noastră cînd se vor mîntui 
de romanisat şi cei o mie de Sirbi cari aŭ mai 
rămas cu oarecare conștiință naţională. În acele 
încăperi joase, unde viitorii dascăli ai satelor își 
deprind meșteșugul de binefacere sai învaţă şi 
ei la rîndul lor pe cupiii cei mărunţei, aŭ stat 
pe alte vremuri străini dușmani nouă, dar pro- 
prietatea comitelui Tököly a trecut în stăpînirea 
baronului vienes, de obirşie macedoneană, Sina, 
şi de la acesta a luat-o episcopia cea nouă a Ro- 
mînilor ca să facă din ea un focar de cultură 
pentru Romiînimea de la poalele Bihorului. 

O şcoală de fetiţe e aşezată într'o casă care 
n'a avut de la început această menire, dar o 
îngrijire deosebită face ca această instituţie, cu 
internat pentru treizeci de școlărițe, să răspundă 
cerințelor celor mai stricte în ceia ce privește 
rînduiala şi curăţenia. Mai sînt, în sfirşit, și 
patru şcoli primare, cu un mare număr de în- 
văţători, destoinici şi cu tragere de inimă. 


Aradul neunit stă oarecum în faţa Oradiei 
unite, şi o comparaţie între ele ţi se impune 
fără voie. Ea nu poate să fie, din punctul nostru 
de vedere, romănesc, decit în favoarea celui 

d'intăiă. Aici bani ce vin de la Romini hrănesc 
şcoli de limba noastră, în care se cresc numai 
romănește clericii şi învățătorii noştri, pe cînd 
dincolo o bogăție dăruită de Cirmuirea împă- 
rătească din timpuri, bogăția unui fond şi mai 
mare împărțit cu catolicii nu pot ţinea în pi- 
cioare un seminariu cît de slab, care să fie 
numai al nostru, şi abia dacă-și tirăşte viața o 
preparandie unde intră şi școlari fără știință de 
romănește, cari pot să iasă în toată siguranța 
fără a cunoaște cum se cade limba noastră. Ce 
folosesc pe lingă aceasta toate formele şi stră- 
lucirile zădarnice? Un popor trăiește şi se dez- 
voltă înnainte de toate prin sufletul săi, pe care 
nimic în lume, între lucrurile cele mai mari şi 
mai mîndre, nu-l poate înlocui. 


Il. 
O mănăstire romănească: Hodoş-Bodrog. 


La împărţirea cu Siîrbii, noi ne-am ales cu o 
singură mănăstire, Hodoș-Bodrogul, şi spre dînsa 
ne duce un birjar romîn, după ce am plătit cu 
şese florini, la «Coroana albă» — ține minte, ce- 
titorule! —, unul din prînzurile cele mai simple. 

Prin strădiţe cu casele mici ajungem la Murăș. 
Aşa de departe în mersul săi, nu tocmai departe 
de vărsarea în Tisa, riul n'are însă puterea și 
siguranța ce sar putea aștepta. Supt copaci 

uriţi curge în întortocheri leneşe, obosite apa 
gălbuie care nu mai poate răsfringe seninul ce- 
rului. 


După cîtăva frămiîntătură de noroiii din cel 
mai îmbielşugat şi mai adînc, ne aflăm iarăşi, 
se pare, în oraşul pe care abia l-am părăsit. Pe 
acest mal bănăţean, care se socoate însă tot la 
comitatul Aradului, s'a strîns de vre-un veac în- 
coace Aradul cel noŭ. E mai mult un mare sat 
al Şvabilor, şi de la piața care poartă biserica 
şi o mare cruce de marmură neagră, se răşchiră 
drumuri mărgenite cu trainice case nemţeşti de 
suburbie curată şi înstărită, așa cum se văd şi 
în laturea şvăbească a Severinului nostru. 

Cînd ai mîntuit cu depănarea gospodăriilor 
albe, cu acopereminte de țiglă şi obloane negre, 
te cuprinde șesul întins, fără o nesiguranță, fără 
o încreţitură pănă la capătul zării. Ici și colo, 
se înşiră copacii dezgoliți, ca dinţii negri ai 
unui uriaş pieptene. În dreapta, departe, o pă- 
dure veche se urmează cîtva timp. Încolo nu 
se vede alta decît întinderea lină a păşunilor pe 
care se hrănesc, în paza păstorilor cu mantii 
albe, răzimaţi răbdător în toiege, turmele, cire- 
zile, hergheliile răsfirate. 

Cel d'intăiii sat e al Şvabilor. Í se zice Ză- 
dirlac, ceia ce presupune un început romănesc, 
dar astăzi ai noştri sînt de tot puţini, surguniți 
tocmai la margeni: gospodarii stringători și 

pricepuți cari sînt Şvabii Banatului nu prea în- 
găduie străini în mijlocul lor, și ei întrebuin- 
țţează oricît de mulţi bani pentru ca să rămiie 
singuri în satele lor. Astfel se desfășură, una 
după alta, curți bine închise, casele albe cu 
copereminte de ţiglă saii de șindrilă, cu o- 
bloane și cu însemnări de nume şi date. În 
toate se vede o mare mulțămire de stare bună 
și de nevoi îmbielșugat îndeplinite. Dar pe lingă 
femeile îmbrobodite cu cîrpe și care poartă 
veșminte întunecate, albăstrii şi sure, pe lîngă 
bărbaţii încălaţi, cu pălării și căciuli trase de- 
asupra feții umflate, roșcovane, se văd numai 
foarte puţini copii, prea cuminţi pentru vrista 
lor, cari abia se joacă jocuri bătrînești şi cari 
nu rîd, nu strigă. Prin acest păcat al urii pen- 
tru odrasla multă va peri cîndva acest neam har- 
nic și cruțător. Şi va peri iarăși prin lipsa de 
orice îndreptare din partea unei preoțimi, unei 
învățătorimi de slujbaşi, iar mai ales din par- 
tea unei inteligențe, care se ridică dintre Şvabi 
numai pentru a se pierde între Maghiari. 


Satul vecin al Bodrogului-Mare e romănesc, 
precum romăneşti sînt şi Bodrogul-Mic și Mi- 
călaca, de către Arad, precum mai mult romă- 
nesc e şi Fenlacul, unde se mai află însă şi 
Sirbi. Casele alor noștri cuprind în ele și lu- 
cruri împrumutate de la Șvabii vecini, dar le. 
cunoşti îndată prin atitea însușiri îndătinate, 

care li daŭ o înfățișare de sărăcie cochetă, Băr- 
baţii poartă ițari, pieptare albastre, căciuli, iar 
acelea dintre femei care vin de la tirg aă, în- 
trun port ca al Şvabilor şi al Ungurilor, piep- 
tărașe de piele bogat împodobite cu cusături şi 
mărgele. Pe cînd Şvabul, treaz ori beat, te pri- 
veşte cu despreţ, Bănăţeanul nostru se ridică 
de pe scăunelul de la poartă pentru a-ţi face 
o frumoasă închinăciune. Şi aici, iarăşi în deo- 
sebire de Şvabi, copiii furnică și zburdă în toate 
părțile, foarte hazlii îmbrăcați în tot felul de 
cituri strălucitoare şi în cap cu cîrpe învoalte, 
cu căciuli umflate și grele. 


Pe un drum de urîtă tină cleioasă înnaintăm 
spre mănăstire, printre arături și vii întinse care 
se ţin de dinsa —, fundaţie bogată care nu slu- 
jește însă la nici-un scop. Nu e nici-o intrare, 
În jurul unei curți nepietruite sînt grajduri ce 
se dărîmă, căsuțele de slugi, iar, pe lingă ele, 
odăile arhimandritului, cu o faţadă oarbă, neîn- 
țeleasă, și buna clădire nouă, în care sînt chiliile 
celor vre-o șese călugări nevăzuți, mai mult 
bătrîni fără gînd de carte şi gust de lucru, nea- 
părat şi fără o evlavie deosebită. În mijlocul 
ogrăzii, o ridicătură a pămîntului are în margine 
o biată cruciliță neagră de care sînt prinse 
flori uscate. Inscripţia, zugrăvită ieften, spune 
că acolo se odihnește de la 1902 episcopul Iosif 
Goldiş al Aradului, om care în zilele lui a făcut 

față de neamul săii greşeli care aŭ fost înfrun- 
tate cu asprime. De trei ani de zile, mormîntul 
lui stă astfel, cu toate că sar fi cuvenit o altă 
cinste pentru mitra de archiereii romănesc pe 
care a purtat-o, chiar așa cum a purtat-o, răpo- 
satul. Aceasta nu pare să fie şi părerea archi- 
mandritului Hamzea, care a fost acum cițiva 
ani un aprig luptător pentru moştenirea bietului 
Goldiș, 


Biserica se alcătuieşte din trei părţi. Un turn 
înnalt şi supţiratec, foarte urit spoit cu cenușii, 
stă de o parte; vechimea lui nu se arată prin 
nimic. Un pridvor noŭ, pornind de la o fațadă 
prefăcută în stil apusean, duce apoi la vechea 
zidire. Aceasta e făcută din bolovani amestecați 
cu cărămidă roşie, foarte veche. Din pronaos 
treci slobod în naosul foarte înnalt şi foarte 
îngust, care aruncă cele două braţe ale stranelor 
şi se încheie printr'un altar în cinci muchi. De- 
asupra se boltește un singur turn, și el tăiat în 
muchi. Fereştile sunt puține și mici; lingă ele 
se deschid în afară cîteva firide, și cîte un briu- 
let de cîte o singură cărămidă aleargă între ele. 

Aşa fiind zidirea, ea nu poate să vie din veacul 
al XVIII-lea, al stăpinirii austriace. Ea n'a putut 
fi ridicată nici pe vremea Turcilor, cari aŭ luat 
acest inut după 1600. Mănăstirea s'a făcut deci 
mai de demult. Atît materialul ce a slujit, cît 
şi această formă, în totul asemenea cu a celor 

mai vechi biserici muntene, pare să arăte că 
Hodoș-Bodrogul a fost înnălțat de călugări sirbi 
pribegi ca şi aceia cari aŭ zidit în părţile noastre 
Vodița şi Tismana. 

Dar zugrăveala nu poate fi decît de prin anii 
1700. Iconostasul şi toate celelalte podoabe sint 
din ultimele zile ale Sirbilor. Ei maŭ lăsat aici 
decît unele cărți slavone tipărite în Rusia. Lă- 
muriri istorice scrise nu se pot găsi nică într'un 
chip, afară de inscripțiile sîrbeşti a două mor- 
minte de lîngă zid, dintre care unul are forma 
de inimă, iar cellalt se apleacă în linii de sicriŭ. 


CARTEA A XX 
BANATUL DE SUS. 


N, Iorga, — Ardealul. 





Timişoara. 


În două ceasuri cu trenul ajungi de la Arad 
la Timişoara. Lumina blajină a lunii nu arată 
decît aceleași pajişti pustii; rare ori linia, tăind 
vre-o piedecă, se cufundă între ridicături uşoare 
ale pămîntului de roadă. Opriri îndelungate se 
fac la Vinga, la Sint’ Andraş, prin puţinele sate, 
mai mult romănești, pe care le întimpini. 

Timișoara are o gară măreață. De la dinsa 
înnainte, pe cel mai bun pavagiiă de asfalt, neted 
şi măturat, treci pe lingă scinteiarea fereştilor 
din şese rînduri ale unei uriașe mori, apoi prin- 
tre aleile de copaci bătrîni ale unei primblări 
care adăpostește, cu toată răceala serii, pă- 
rechi ce se bucură de luna toamnei fiindcă 
aŭ pierdut pe a primăverii. Suflări aspre vin de 
la apa Begăi, pe care se deslușesc scînduri 
îngrămădite, luntri părăsite. Un mare pod de 

fier duce peste dinsa la un cartier de case în- 
nalte pe care le înnălbeşte electricitatea. Apoi 
iarăşi urmează drumul printre copaci, pe care 
se scurg încet cară țerăneşti cu coviltirele albe. 
Apoi la intrarea unei înguste strade cu clădirile 
mari iată un strălucitor palat cu fațada de teatru, 
care arată o cafeneă de mîna întăiă, apoi in- 
trarea la marele otel Kronprinz, vrednic să stea 
în orice capitală mare. Proprietarul e un Şvab, 
toată lumea vorbeşte nemțeşte ; în față, un otel 
mai mic are numai firma germană. De la în- 
ceput Timișoara se arată ceia ce este: orașul 
făcut pe ruinele reşedinţii de Pașă turcesc, după 
planuri drepte, pentru Șvabii Banatului, de Cîr- 
muirea germană care i-a adus aice. 

Strada de d'innaintea otelului duce la alte ase- 
menea strade înguste, umbroase, cu clădiri în- 
nalte, una ca şi cealaltă, venind în mare parte 
de la sfirșitul veacului al XVIII-lea saii de la 
începutul celui următor. În dreapta, în stînga 
fug alte drumuri care se opresc înnaintea cîte 
unei zidiri de Stat din vremea austriacă, cu fa- 
țada verzie-şters, roşiatecă. E un mare oraş so- 
lemn, trist, făcut din poruncă, după norme ad- 
ministrative neschimbate. E cel mai artificial, 
cel mai austriac din cîte am întîlnit pănă acuma, 
dar în același timp cel mai cumpănit, mai cu- 
minte, mai supus regulamentelor de clădire și, 
de întreţinere. 

Peste cîțiva paşi găsim la dreapta piața cea 
mare, care e şi foarte mare, dar încunjurată de 
clădiri mai puţin scumpe. Şi aici se mai vede 
unul din acele monumente, religioase și oficiale, is- 
torice pe care le-aii lăsat în urma lor Austriecii. 





Tip de biserică bănăţeană nouă. 


Tot briul de clădiri e stăpînit de turnurile a 
două biserici. Una din ele, în stilul ce se obiş- 
nuieşte în toate aceste părți, stil vienes din anii 
şepte sute, e episcopia Sirbilor: maï putea-o deo- 
sebi însă de biserica romano-catolică ce-i stă 
în față. 

În fund se văd cavaleriști făcînd exerciţii pe 

un cîmp deschis. Pe lingă căsărmile lor trăsura 
Şvabului nostru se înfundă iarăși în niște lungi 
alei de parc vechii. Printre şirurile arborilor 
înnalți, căruțe de povară minate de Şvabi, va- 
goane ale tramvaiului electric, multă lume gă- 
tită, cîțiva ofițeri. Înnalte ziduri de cărămizi 
dărăpănate, tăpşane acoperite cu pajişte, semne 
de recunoaştere arată unde a stat cetatea cea 
puternică din vremuri în care aŭ stat pe rind 
ostașii unguri ai lui loan Corvinul și ai multor 
căpetenii ce aŭ poruncit înnaintea lui, lenicerii 
Sultanului și cătanele nemţeşti aduse aici în 
1716 de cucerirea lui Eugeniu de Savoia. 
Partea de pănă aici se chema odată cetatea, 
și poartă astăzi numele de «oraşul interior». El 
e o bucată din cele patru, despărțite prin pă- 
duricile parcului, care alcătuiesc Timişoara. Sus 
e orașul iosefin, dincoace e: cartierul fabricilor, 
căruia Romînii i-au zis de la început, de cînd 
guvernul austriac a dăruit creațiunii sale și 
această binefacere industrială, care se prețuia 
foarte mult pe atunci: Fabricul; în sfîrşit de 
cealaltă parte se întinde «măieriştea» de oci- 
nioară, care s'a prefăcut într'un Oraș Elisabetan. 


În «Fabric» găsim întăi un minunat şir de 
case făcute după moda timpurilor noastre, care 
cuprind apartamente pentru funcţionarii și ofi- 
ţerii înnalți și pentru bogătaşi. Apoi suburbia 
urmează, cînd mai bine, cînd mai răi, iarăși după 

normele vienese ale trecutului. Ungurii, cari în- 
seamnă aici foarte puțin lucru, aŭ împodobit 
cartierul cu o frumoasă biserică gotică a mile- 
niului. Cealaltă, maï veche, din piață, cu crucea 
ortodoxă pe turn, e a Sirbilor, și ai noștri aŭ 
încercat în zădar s'o cîştige printrun proces, 
care s'a pierdut dăunăzi. 

Odată, capătul «Fabricului» se zicea şi «ma- 
halaua romănească». Aici s'au aşezat, îndată după 
caderea stăpiînirii turcești și zidirea orașului noi, 
o mulțime de meșteri romîni, «străițari», cojo- 
cari, tabaci, argintari, «căldărași», organisați în 
«ţehiuri» care se mai ziceai, după turcește, şi 
rufeturi. Ei eraă de legea veche, şi nu voiaii 
să meargă la bisericuța unită pe care o înte- 
meiaseră alți Romini, cu plăcerea Guvernului, 
pe la 1770. Meşterii neuniţi nu-şi căpătară însă 
o biserică decît prin străduințile protopopului 
Gheorghevici. Cu multă trecere pe lîngă Impe- 
riali, cărora li recruta, li «verbuncă» ostași printre 
Romîni, pentru războaiele cu Napoleon, el izbuti 
să ducă la capăt zidirea bisericii, unde i se vede 
astăzi chipul, lîngă acela al Împăratului Fran- 
cisc I-iii. După moartea lui, credincioşii paro- 
chiei, ai bisericii, «maistorii» și calfele din acest 
suburbiu al meşșteşugarilor, îl furară din cimitirul 
în care fusese pus și-l îngropară pe ascuns 
drept în mijlocul bisericii sale, pe locul ce se 
cunoaşte încă prin dizlocarea lespezilor, ca şi 

cum eï ar fi vrut să-l aibă totdeauna între dinşii 
la rugăciunile lor. 

Biserica lui Gheorghevici, n'are, altfel, nici un 
interes de arhitectură sai de istorie. E o mare 
clădire ca oricare alta din aceste părți ungu- 
reşti ; inscripţia de întemeiere, în dosul altarului, 
e alcătuită sirbeşte; pănă prin 1830 toate în- 
semnările de pe cărți sînt încă în această limbă 
sirbească, care a fost timp de o sută de ani închi- 
soarea cugetării şi simţirii bănăţene. Aŭ interes 
numai bogatele steaguri nouă ale <rufeturilor> de 
meşteri. Aceste bresle şi-aă pierdut însă foarte mult 
bogăţia și rostul. Cei 4.000 de Romini din Timi- 
şoara cu 50.000 de locuitori nu mai sînt cu ele- 
ment folositor şi prețuit ca odinioară. Dar ei 
stăpinesc încă aceste strade de suburbiu din 
marginea Begăi leneşe, unde văd femei pur- 
tînd, în această zi de sărbătoare, rochii înfoiate 
şi broboade de mătasă neagră, pe cînd, cu tot 
praznicul Sfintului Dumitru, care n'are aici aceiași 
însemnătate ca la noi, tabacii freacă pe largul 
maidanelor pieile întinse pe sprijinitori, în bă- 
taia acestui cald soare de Novembre. 

O altă biserică a noastră, acea din vechii 
Maieri, a putut fi zidită mai curînd, cam odată 
cu a uniţilor, căci se afla dincolo de hotarul privi- 
legiilor cetăţeneşti. Ea a fost prefăcută cu totul 
mai dăunăzi, şi, din trecut, ea nu mai păstrează 
decit o piatră de mormiînt din 1812, scrisă romă- 
neşte, şi nu sîrbește, lingă marele zid alb de astăzi. 

Într'atita se încheie Timişoara romănească 
de astăzi, care e prea puţin lucru în cuprinsul 
marelui oraș, ce se întinde și se împodobește 
luxos pe zi ce merge. Afară de protopop, un 
dr. în teologie din Cernăuţi, mult amestecat în 
luptele lăuntrice ale Rominilor din Banat, afară 
de foarte bătrînul şi bunul preot al bisericii unite, 
de învățătorul şcolii ortodoxe, la care vin toți 
copiii de Romini, afară de cîțiva avocaţi şi de 
personalul băncii «Timișana», nu mai e altă 
«inteligență». Şi cîtă este, s'ar fi înțelegînd des- 
tul de răŭ între sine. În astfel de împrejurări, 
intemeiarea unei episcopii romănești nouă în 
acest haos al risipei străine poate să pară o 
ideie foarte nepotrivită celor ce nu-și caută un 
rost prin acest aşezămînt ce ar fi să se facă. 


IL. 
Spre Lugoi. 


Acceleratul duce la Lugoj (ţerănimea noastră, 
care hotărăşte în astfel de lucruri, zice : Logoj); 
plătind însă aşa de mult ca 12 florini, poţi ajungi 
acolo cu trăsura, în vre-o şese ceasuri. Un drum 
mai scurt duce pe la Buziaş. Dar în acest timp 
el ar fi prea stricat, aşa încît rămîne acestalalt, 
prin Recaş, pe drumul cel mare al ţerii. 

Ieşirea din «Fabric se face pe lingă biserica 

lui Gheorghevici şi pieile răi mirositoare ale 
tabacilor. Îndată oraşul se ascunde în mulțimea 
copacilor vechi, cari tăiaŭ odinioară pentru duş- 
man şi spion vederea asupra cetăţii. Înnainte, 
în lumina sigură a soarelui bun, se desfăşură 
bogat șesul cel mare, sămănat numai pe alo- 
curea cu mănunchiurile copacilor despoiați sai 
cu pădurici depărtate, șesul de pășuni încă vii, 
din care răsar micșşunele roşii în margenea şan- 
țului, șesul de arături vinete peste care se avîntă 
săltăreț, într'o ultimă cîntare fără grijă, ciocîrlia. 
Cunosc acest pămînt de bielşug paşnic; cu ceva 
mai multă felurime, el încunjură Bucureştii. Aici 
însă lipseşte cu totul marele interes istoric de 
acolo, şi rămîne numai frumuseța senină a ma- 
rilor întinderi de păşune, a răsfirării de lanuri 
ce daŭ pîne. 

Trecem pe lingă stilpul de hotar al comunei 
Giroda, risipită în case albe, care se zăresc numai 
printre arbori. Cel d'intăiă sat pe care-l străbatem 
e numai al Romînilor: Remetea, și tot aşa e şi 
cu al doilea, foarte apropiat de acesta, lezvinul. 

Ele aŭ aceiaşi înfăţişare în lucruri şi în oameni. 
Se văd îndată că sînt așezări colonisate sai 
rînduite, potrivite, adunate cu prilejul colo- 
nisării, care a înlocuit în 1716 paşalicul Timi- 
şoarii printr'o altă țară, cu totul nouă. Şoseaua, 
foarte lată, e singurul drum mai mare al satului. 
Casele o mărginesc mai toate, ceia ce dă o des- 
făşurare, un front mult mai lung. Tipul clădirilor 

nu se deosebește mult de acela pe care l-aă 
adus Şvabii din Germania lor sudică, și pe care 
l-ai primit şi Siîrbii. Casa albă, cu două fereşti 
spre stradă, înzestrate cu obloane colorate, se 
razimă pe un cerdac de lemn saŭ pe stilpi de 
zid. Împrejmuirea e numai rare ori de împle- 
tituri; de obiceiii curtea e închisă cu uluci de 
lemn sai chiar de zid, care în unele sate e 
văpsit bătător la ochi în tricolorul neamului. În 
astfel de colori sînt văpsite une ori și margenile 
din lăuntru ale fereştilor. Totul arată multă bună 
stare, cunoştinţa unei culturi mai înnaintate și 
priceperea ce trebuie pentru a o imita. Astfel de 
sate se întîlnesc numai foarte rar prin alte lo- 
curi, şi numai în cite un colț fericit din celelalte 
Ținuturi romănești se mai vede atita rînduială 
bună ca aice. Bisericile sînt toate de zid, mari, 
albe; lingă ele se vede frumoasa zidire a şcolii 
confesionale (prin cele mai multe părți greco- 
orientale). Statul nu cutează a veni cu şcoala 
lui de ungureşte. 


Sărbătoarea Sinmedrului a scos pe oameni pe 
laviţile d'innaintea porţilor, pe cărările de lingă 
drumul mare, în locurile horei, care sînt sai 
cîrciuma — după datina ardeleană, care nu în- 
găduie hora în aierul liber, — sai curtea bise- 
ricii. Foarte puțini oameni, grăbiţi sai lipsiţi de 
evlavie, mînă carul saii aruncă sămînța pe brazde 
în veșmintele din toate zilele. Ceilalţi toți s'ai 

îmbrăcat de sărbătoare, şi e cu adevărat o stră- 
lucită desfășurare a celor mai bogate porturi ro- 
mănești ce se pot întilni. 

Bătrînii d'innaintea porţilor au aruncat pe 
umeri cîte o mare mantie verde, une ori în- 
florită. Întinderea şi coloarea ei sînt luate fi- 
reşte de la stăpiînii cei vechi, Turcii, cari au 
schimbat aici cu desăvirşire îmbrăcămintea de 
sărbătoare a raielei supuse. Flăcăii și oamenii 
tineri poartă cojocele fără mîneci, cojoace scurte, 
cojoace lungi, pe care sînt cusute cele mai îm- 
bielşugate din desemnurile pe care le-a născocit 
poporul nostru : şi aici se vede iubirea pentru 
înflorituri a Răsăriteanului. Pulpa piciorului e 
prinsă în ciorapi de lină, roşii, albaştri, vinefți, 
vărgați cu dungi de tot felul. Căciula singură, 
mare, boltită, e numai romănească, iar pălăriuța 
cu margenile mici aŭ dat-o Ungurii. 

De departe, femeile însă par nişte Turcoaice, 
gătite în cele mai cochete din fesurile, ferme- 
nelele şi papuceii lor. Pe cap, unele aă numai 
legături mari de lină aruncate peste betița de 
altă coloare, care stringe sus fruntea, cum vălul 
impus de Coran stringe fruntea cadinelor. Fe- 
tele şi-aii cuprins însă capul într'o legătură de 
galbeni de aur, care cade pe umeri şi se pre- 
lungește de-a lungul urechilor. Peste cojocelul 
cusut cu de-amăruntul, în toată întregimea lui, 
cade o revărsare de taleri din timpurile vechi, 
Cari-și rinduiesc în aceiași strălucire vulturii cu 





Porturi din margenea ardeleană de către Banat (Bouţarii Hațegului). 

două capete. Fusta albă e foarte înfoiată, şi ea 
se razimă de sigur pe adausuri de perinuţe. 
Peste dinsa e aşșternută o catrință îndoită, lu- 
crată cu aceiaşi îngrijire și bogăţie ca toate 
podoabele acestei părți din poporul nostru. Pi- 
cioarele înfășurate cu ciorapi roşii se pierd în 
papuci mărunți și uşori de piele neagră. Pentru 
ca asămănarea cu o frumoasă din Răsărit să fie 
şi mai deplină, albul şi roșul sînt aşternute gros 
pe față, pe cind negrul încondeiază mai mult 
genele şi arcuirea sprincenelor lungi. 

Cu astfel de locuinți şi astfel de veșminte, 
sănătoși, vioi, frumoși, vorbareți, în dialectul lor 
cu sunetele fugătoare, îndrăzneţi şi siguri, Bă- 
năţenii se pot lăuda cu dreptate că ei sînt între 
ceilalți «fruntea», «<fruncea», cum zic eï, şi cum 
repetă în batjocură cei de peste Murăş cari nu-i 
pot suferi pentru lăudăroşia lor sudică. 


De la Iezvin intrăm în tîrguşorul acestor părți: 
hecașul. De la început, table în virful unor stilpi 
albaştri şi albi arată ce este această așezare 
mai bogată: ele vestesc locul unde se ține «tîr- 
gul maistorilor». «Maistori» şi calfe, negustorași 
pentru țeranii din împrejurimi, — aceștia sînt lo- 
cuitorii Recaşului, cari, în ceia ce priveşte nea- 
mul, sînt Şocaţi, adecă— mi se spune — Nemți, 
Şvabi şi Unguri. De hatirul acestora din urmă, 
s'a făcut o sală de lectură cu cărţi pe limba lor 
şi o sucursală de bancă ungurească. 

Şvabii aŭ case bune, albe, care samănă de- 
săvirşit una cu alta. Ele sînt, iarăși, întocmai ca 
şi cele de la Zădărlat, și tot astfel de case în- 
tilnim ceva mai departe, la Josefsdorf, numit după 
Împăratul colonisator. Satele şi tirguşoarele lor 
nu samănă de loc cu ale Saşilor Ardealului, 
precum nici sufletește aceste două feluri de 
Nemţi nu samănă între sine. Unii sînt foarte 
vechi aice, alții sint foarte noi; unii aŭ venit 
ca cetățeni, alții ca o ţerănime model. Unii sînt 
negustori şi meşteri, alții aŭ pornit de la plu- 
gărie. Sasul s'a făcut luteran de acum trei sute 
de ani, Şvabul a rămas catolic. Cel d'intăii e 
de la gura Rinului, cellalt vine de la obiîrşia 
lui, unii avind toată încetineala apei obosite, 
ceilalți toată sprintenia izvorului tînăr. Saşii s'aii 
deprins a trăi prin drepturile şi munca lor, Şvabii 
s'au răzimat într'una pe Cirmuire: întăii pe a 
Nemțţilor prieteni, apoi pe a Ungurilor, duşmani 
ascunşi. Unii aŭ un oarecare viitor, ceilalți nici- 
unul, 

Romînii aŭ înnainte de Josefsdorf sai cum 
se zice acum Jozseffalva, Sustra şi Topolovăţul- 
Mare. Deşi destul de întins, cel din urmă mi 
s'a părut mai sărac decît minunatele sate de 
pănă aici: aierul de sărbătoare era mai slab 
decît aiurea, Circiuma o ține un Evrei. Cit şi-a 
oprit Şvabul trăsura la dinsul pentru a-și hrăni 
caii, am putut auzi vorba ungurească din casa 
circiumarului şi lungile sfaturi romăneșşti pe 

care le întindeaă țeranii gătiți ce stăteaŭ pe la- 
vița de lîngă ușă. Nici ei nu păreau să fi băut 
prea mult, și ei nu cereai nimic de la negusto- 
rul lor. Totuși un glas acru de femeie năcăjită 
chema necontenit spre casă pe unul dintre cei 
ce se zăboviseră astfel la poarta Jidanului. 


În căderea serii trecem riul Begăi, pe care-l 
lăsasem la Timişoara, dar pe lingă valea căruia 
ni-a fost tot drumul. Cursul lat al apei foarte 
liniștite oglindește ca luciul unui lac puținii co- 
paci răzleţi ce-i sînt înfipți pe margeni. Soarele 
s'a culcat într'o pată de singe, dar un limpede 
luminiş de lună face să se vadă aproape ca 
ziua locurile, casele, oamenii. 

Acum nu mai este șesul fără de valuri, veş- 
nic asemenea cu sine pănă la munţii Oraviţei 
din față și dealurile Virșeţului din dreapta. Din 
loc în loc, e o mișcare uşoară de dealuri line, și 
priveliștea, astfel tăiată, e mai felurită decit 
pănă aici. 

Budinţii și lIctarul, tot romănești, rămîn în 
margenea şoselei, apoi, într'o lungă desfăşurare 
de case albe, se deapănă satul Chiseteului, prin 
strada largă a căruia trec, la acest ceas de sară, 
chipuri înhobotate în mantiile verzi şi albe. S'a 
mîntuit de mult hora, şi cel din urmă semn des- 
pre dînsa aŭ fost dar jucătorii ce se întorcea 
pe drumul mare, încet pe lună, mină în mînă, 

în răsfrîngerea de argint şi aur a paftalelor co- 
pilelor. 


Urmează Belinţii, Coşteiul, cu clădiri mai neo- 
rinduite și mai slabe, dintre care unele aŭ şi 
copereminte de stuh care, oricît ar fi ele de 
practice, staă și mai rău decit aiurea pe aceste 
trainice ziduri de cărămidă, bine tencuită şi vă- 
ruită. Se vede lămurit că, de la Timişoara în- 
coace, bogăţia și buna socoteală a satelor ro- 
mănești scade. Ceva mai departe se descopăr 


luminile Silhăi. 
* 


Neamul nostru e stăpîn peste toate aceste 
părţi. Pentru a sfărma această continuitate, cìr- 
muirea ungurească de astăzi a întrebuințat obiş- 
nuitul mijloc al colonisărilor. Unguri din toată 
lumea, şi fireşte nu din cei mai buni, aii fost 
ispitiți aice și așezați întrun număr de sate, 
care fac ca un lanț în jurul Lugojului. Dar ele 
nu-și pot afia rostul, nici cîştiga trăinicia dorită 
de întemeietori: locuitorii pribegesc, sînt înlo- 
cuiți prin alți oameni de strinsură şi de pleaşcă, 
pănă se duc și aceștia, aşa încît în mijlocul 
trăiniciei noastre neclintite e o veşnică prefacere 
şi preschimbare a veneticilor. Şi doar aceştia aŭ 
toate înlesnirile, și pentru dinşii s'aă luat din 
arenda Romiînilor acele păşuni întinse şi bogate, 
din care se ţinură atitea cirezi și turme! Acești 
Unguri meniţi să ne fărîmiţeze şi să ni schimbe 


N, Iorga, — Ardealul, 43 

firea, învață răpede limba noastră. Pănă şi sa- 
tele lor cu nume patriotice primesc cîte un gro- 
solan botez de la <Valahi», şi astfel Szapáry- 
falva, «satul lui Szapâry», se zice şi 'Țipariul. 

Şoseaua a trecut spațiul strimt ce desparte 
valea Begăi de a Timișului, care soseşte și el 
de la Apus, din munții de către Ardeal, ca o 
apă mare, însă tot așa de lină în curgerea ei 
ca și Bega, mai mică. Dincolo de căsuţele Coş- 
teiului, un pod lung, vechiii îl trece. E din cele 
cu plată pentru oraș, și strîngătorul de taxe, 
chemat în romăneşte, ni se pare că vine prea 
încet, ca şi cum l-ar supăra acest fel de vorbă. 
Dar, de fapt, el e foarte bucuros că are trecă- 
tori romini, şi la <bună-sara> adauge îndată, 
întrun frumos graiii simplu de bătrîn, povestea 
marii adunări politice pe care aŭ ţinut-o acum 
citeva zile în Lugoj deputații naționaliști. Nu 
poate uita primirea acestor oaspeți cu călăreți, 
cu pedestrași, cu surle, cu tobe, cu strigăte de 
bucurie, îngrămădirea impunătoare și pentru 
străinul cel mai orbit de trufie și de ură a miilor 
de țerani în haine împodobite. 

— Aŭ fost trei mii... 

— Ce trei mii?! Mai mult, mai mult! Şi aŭ 
vorbit deputații, şi aŭ îndemnat pe oameni să 
nu se mai vîndă pentru mîncare şi băutură. Şi, 
ştii cum sînt Romînii noştri slabi de fire, s'au 
gîndit să-i puie și la jurămînt. Şi aŭ jurat, 
domnule ! 


CARTEA A XXI-A. 
ÎN BANATUL DE JOS. 


Lugojul. 
I 


Orașul unde s'a petrecut această mîndreță de 
care se încălzesc bătrineţele podarului, începe 
prin căsuțe de meșteșugari, multe, mici, slabe. 
Numai peste destulă vreme, după ce s'a mîntuit 
acest suburbiu, în care staii mai multe mii de 
Romîni, se înnalță clădirile cele mari ale Statu- 
lui, «biserica cea mare», a ortodocșilor, cu două 
turnuri împunătoare, prăvăliile cu vitrine stră-- 
lucitoare, care, în revărsarea luminii electrice, 
duc pănă la valul bogat al Timișului. Şi, dincolo 
de podul de fier, începe o altă parte a orașului, 
în care nu lipsesc clădirile bune şi chiar cite 
un palat mare. Firmele acestui centru poartă 
nume de Şvabi, de Unguri, de Evrei, şi chiar 
destule nume romănești, dintre care unul e scris 
pe o tăbliță în cele trei colori. 


Lugojul e, de cincizeci de ani trecuţi, reşe- 
dința unei episcopii romănești unite. Numărul 

satelor peste care ea stăpinește în acest Banat, 
trăit timp de un veac supt egemonia religioasă 
a Sirbilor, e restrîns, dar puterea sufletească a 
episcopiei se întinde şi asupra 'Ținuturilor ar- 
delene, foarte însemnate, ale Inidorei şi Ha- 


- 














Biserica cea mare din Lugoj. 


ţegului, unde stă un vicariii. Pentru episcop s'a 
zidit în piața tirgului de peste Timiș o biserică 
mărişoară, care fireşte că nu poate avea inte- 
res istoric, nici artistic. Palatul episcopal e o 
clădire cu două rînduri, cu o fațadă solidă la 
stradă: episcopul Dimitrie Radu și-a dat şi aici 
osteneala de a hărăzi o mobilă modernă casei sale 
de locuință. După plecarea acestui prelat, stră- 








Biserica episcopală din Lugoj. 

mutat la Oradea-Marea, cîrja de Vlădica al Ro- 
miînilor uniţi a luat-o unul din canonicii Bla- 
jului, păr. Vasile Hossu. Înnaintarea sa în rîndu! 
archiereilor nu i-a luat cîtuşi de puţin buna since- 
ritate veselă, omenia primitoare, aducerea aminte 
de prieteni, pentru cari a rămas tot cel din vre- 





Palatul episcopal din Lugoj. 


muri, interesul cald pentru literatura romănească, 
și deci iubirea pentru această mai înnaltă înfăți- 
şare a neamului săă. Cu un astfel de stăpiîn, şi 
mobilele acelea scumpe comandate în toate colțu- 
rile Europei pare că pierd sumeţia lor străină, 
-mîndria lor rece. La acest episcop aşa cum ni 
trebuie nouă, am petrecut cele mai bune clipe 

de care m'am învrednicit în vre-o reşedinţă epis- 
copală din părțile de peste munți. 

Episcopia are şi o bibliotecă vrednică de a 
fi cercetată şi prin rarităţile bibliografice pe 
care le cuprinde. Se mai păstrează aici şi unele 





Mănăstirea Prislopului. 


vechi icoane și lucruri scumpe din mănăstirea 
de la Prislop a Doamnei Zamfirei, între altele 
şi un chip al Maicei Domnului, ce poartă pe le- 
gătura sa de aur vulturul bizantin, care a că- 
zut înnaintea Turcilor la 1453. 

De cealaltă parte, în cealaltă tabără se poate 
spune încă, mulțămită unor greșeli ale trecutu- 

lui, pe care păr. Hossu e gata să le îndrepte, 
cît stă în puterile sale, e protopopia ortodoxă. Ea 
are mulți parochieni în Lugoj şi de dînsa atîrnă 
o sumă de sate din Răsăritul Banatului. Biserica 
în care slujeşte protopopul se zice, cum văzurăm, 
«biserica cea mare», și ea are întradevăr proporţii 
impunătoare. Cele două turnuri ale ei se văd 
de departe, şi stăpînesc piața oraşului din jos. 
E o zidire din a doua jumătate a veacului al 
XVIII-lea, înnălțată prin străduinţile unui< Ober- 
Knes» de odinioară, din rîndurile acelor căpe- 
tenii de grăniceri romînï cari aŭ avut totdeauna 
o mare însemnătate în aceste părți. El e îngro- 
pat lingă uşă, unde se vede o biată cruciliță de 
lemn, şi chipul bătrinului ctitor se mai zăreşte 
încă supt funinginea groasă ce sa aşternut 
peste frumoasele zugrăveli ale păreților şi ca- 
tapitezmei, la focul din anii 1850. Altfel, nu sînt 
înnuntru alte lucruri mai vechi decît tipăriturile 
muscăleşti pe care le-ai cerşit Sirbii la Peters- 
burg după răpunerea stăpînirii turcești în Banat. 

Romiînii, cari sînt astăzi uniţi şi neuniți — ceia 
ce înseamnă cu toții neunifi, dezbinaţi între sine—, 
aŭ trebuit să-şi plece odinioară capul față de noua 
lege de Stat ungurească a calvinismului. De si- 
gur s'a făcut slujbă calvinească în acea biserică 
veche, de lingă aceasta «mare», din care n'a 
rămas decît un turn preschimbat, care poartă 
pe el astăzi icoana săpată în piatră şi văpsită a 
Sf. Nicolae şi însemnarea latină că zidirea a fost 

astfel reparată în 1726, de alt cnez al districte- 
lor grănicereşti romîne. Această epocă a calvi- 
nismului s'a dus de mult, dar ea a lăsat ca urmă 
folositoare în literatura tuturor Rominilor citeva 
din cele mai vechi cărți religioase. 








Altă vedere a biserici! episcopale din Lugoj. 


Lugojul mai are două bănci romănești, care 
sînt conduse de clerici, ca multe altele în Ba- 
nat, şi se zic a fi întipărite pentru aceasta de 
confesionalism, ceia ce e încă una din acele gre- 
şeli ale trecutului despre care a fost vorba mai 
sus. Două foi se tipăresc în acest vioiă centru 
romănesc: una, «Drapelul», are un caracter po- 
litic, «pasivist», cealaltă, «Banatul», urmăreşte 
mai mult învățătura poporului. 

Alte şcoli decit cele primare saii «normale» 

nu sînt, căci episcopia îşi iea clericii din Ar- 
deal, iar protopopia îi primeşte de la Caran- 
sebeș. Şcolile primare, «normalele», dintre care 
una are pe lîngă dînsa și două mici internate, 
sînt, fireşte, confesionale. La una din ele e în- 
vățător un om cu care Banatul își poate face 
fală înnaintea Romînimiï întregi: compositorul 
de musică Vidu, care a ştiut să înnalțe cîntarea 
poporului nostru în forme care înduioșează pre- 
tutindeni unde trăiește o simţire romănească. 


II. 
Spre Caransebeş. 


Trăsura unui Ungur, bun şi tăcut, mai mult 
Şvab la fire, ca atiția dintre ai săi rătăciți prin 
aceste părți puţin prielnice pentru păstrarea în- 
suşirilor neamului, mînă o trăsură cu arcurile 
obosite pe drumul Caransebeşului. Soarele se 
lasă spre apus, şi prin largul seninului palid ră- 
tăcesc înfiorătoare mătăhăli de nouri, cari se 
răsfiră, se adună şi în frămîntarea lor se spin- 
tecă de fulgere, lăsînd din margeni şivoaie de 
ploi peste plaiurile din depărtare. Luna care 
se desface limpede înnaintea apusului deplin, 
rătăcește printre prăpăstiile negre, fugind ca o 
pasere obosită. 

Străbatem un Ţinut sfirtecat de dealuri fără 
desfăşurare şi frumuseță. Nu mai sînt pe acest 

drum, ca pe cel din ziua trecută, satele albe, 
lungi, întinse cu bună rinduială de-a lungul şo- 
selei netede. Această îmbielșugare veselă s'a 
dus, ca și porturile strălucitoare ale Sf. Dumitru, 
Acuma în acest şir de așezări romănești care 
sint Găvojdia, Jena, Sacul, Prisaca, Zăgujenii, 
Jupa se văd mari grădini de «domni» cu plopii 
înnalți și trişti, cîte o fabrică scînteind în mar- 
genea zării, clădiri orășenești în care stai func- 
ționari ai comitatului noii care e Caraş-Seve- 
rinul, cîrciume mari, la care se opresc cărăușii 
întunecați, în măntăli lungi, cari mînă carele aco- 
perite cu covergi. Casele, mai puține, ale săte- 
nilor sînt și mai răspîndite şi nu se asamănă 
între ele. Din mijlocul lor răsar însă totdeauna, 
ca şi pe cellalt drum, biserici foarte bune, vred- 
nice de un oraş. De la un loc încoace însă, ele 
nu aŭ lingă sine și întregirea şcolii confesio- 
nale. Grănicerii aceștia, deosebiți în multe pri- 
vinţi de «paueriï» (Bauer) de către Timişoara, 
nai voit să sufere, în mîndria lor de ostași, 
amestecul preotului în școală, și astfel ei aŭ că- 
pătat şcoli comunale, care se știe ce înseamnă 
în mîna Guvernului de astăzi. 


Ţinutul e străbătut de șuviţe de apă care se 
adincesc în pămintul moale. Le primește Ti- 
mișul, care se ivește din noŭ într'o largă dungă 
de oţel. În locul unde el înghite apa Şebeşului, 
stătea în cele mai vechi timpuri încă un Căvă- 

ran, pe lingă Căvăranul de sus: Căvăranul-Şe- 
beșului. Poporul îi zice astăzi numai Sebeș, dar 
în graiul străin, care a hotărît, s'a alcătuit nu- 
mele de Caransebeş, care se ceteşte în toate 
cărţile şi pe toate hărțile, fără deosebire de neam. 


II. 
Caransebeşul. 


Dincolo de apă, trăsura se zguduie pe un 
drum prost, măcinat și săpat în rătăcăni, între 
case care încep mai bine decît în Lugoj. El 
duce apoi, între fronturi mai înnalte de clădiri 
de Stat, spre o piață. Caransebeșşul este un oraş 
de Şvabi între suburbii de Romiîni, dar prin lăr- 
gimea modernă a stradelor sale, prin lipsa de 
interes istoric al clădirilor, el are mai mult o 
pecete ştearsă ungurească. Piaţa Caransebeşului 
e mică. Acolo se strîng la tîrgurile de Joi să- 
tenii noştri în şube cafenii şi sure, femeile gă- 
tite, care în aceste părţi poartă la spate, în loc de 
catrință, numai oprege, fire răsfirate de lînă roşie 
prinse într'o bată țesută cu fir. Acuma însă, în 
dimineața de Vineri, piața e cu totul goală. Dintre 
micile clădiri bătrîneşti, fără nici-o frumuseță, 
răsare împopoțonatul palat, prea mare pentru 
trebuinţile unui loc ca acesta, pe care l-ai în- 
nălțat, supt înrîurirea marei risipe trufaşe a Sta- 
tului, un Consiliu comunal presidat de un Romin. 

Temeiul de zidiri și de viață al orașului e 
această stradă prin care am trecut la sosire. 
Şi noi avem astăzi aici cea mai mare parte din 
aşezămintele noastre. Într'o casă destul de fru- 
moasă, cu perdele albe la cele două caturi, stă 
episcopul, care e un vechiii ajutător al lui Şaguna, 
un Romiîn bun și un ortodox şi mai bun, un 
scriitor care s'a învrednicit a fi ales membru al 
Academiei din Bucureşti şi a avut îndrăzneala, 
de care cred că nici-unul dintre ierarchii de astăzi 
ai celor două Biserici romăneşti din Ungaria 
n'ar fi în stare, de a veni în această adunare 
simbolică pentru unitatea Rominilor și de a-şi 
ținea cuvintarea de intrare înnaintea regelui 
Carol. De sigur că P. S. S. Nicolae Popea, e- 
piscop ortodox al Caransebeşului, a fost printre 
cei mai buni din generația sa. 

De cealaltă parte a stradei, cele două școli pe 
care s'ar cuveni să le aibă orice episcopie ro- 
mănească: seminariul şi preparandia de invă- 
ţători, cu școala de aplicație alipită la dinsa, 
sînt unite în aceiași clădire mare, cuprinzătoare, 
luminoasă și bine îngrijită. Mă mai bucur încă 
odată la vederea acestor tineri inimoși și mîndri 
de neamul lor ce învaţă astăzi în deosebite şcoli 
pe care le ţine țerănimea noastră din aceste 
părți supuse străinului, şi cari mîne vor da o 
nouă îndreptare, mai sigură şi mai puternică, 
hotărît romănească, tuturor puterilor de viață 
ale neamului nostru de aice. 

De la librăria d-lui Simtion din Arad nu mai 
este alta romănească pănă la aceia care func- 
ționează pe lingă episcopia Caransebeşului. În 
tipografia ei se tipăreşte, supt conducerea d-lui 
Enea Hodoș, care a strins atitea frumoase cîn- 
tece bănățene, o bibliotecă pentru popor, «Bi- 
blioteca noastră», care dă alegeri din scriitorii 
romini şi cîte un studiu ca ale d-lor Drăgălina 
și Bălan, care privesc în deosebi viața Romi- 
nilor din Banat. 


De la piaţă cotim pe lîngă căsuţa care a fost 
cea d'intăii reședință a tinerei episcopii romă- 
neşști de Caransebeș, și înnaintăm prin stradele 
curate ale unei mahalale cu casele mici, foarte 
curate, care cuprinde numai tirgoveţi de ai noş- 
tri, maistori, calfe, <economi>. În margenea ei 
curge riul Irugeï învirtind cîte o moară înne- 
grită. Jar în faţă se văd zidurile albastre ale 
munților ce despart Banatul romănesc de Ro- 
mănia Romînilor. 

Bisericile amîndouă sînt pe acest drum de 
pace mulțămită, cu fereșştile închise şi cu tro- 
toarele goale. A episcopiei, odată biserică mă- 
năstirească, a fost înnălţată într'o vreme cînd 
nu erai prin aceste părți episcopi romănești, 
ci un archiereii sîrb purta titlurile reunite de 
Vîrşeţ și de Caransebeș. Tot de atunci vine 
clădirea, cu totul asămănătoare, şi făcută în ace- 
lași stil apusean, a bisericii din cimitir. Cea din 

urmă mai ales, e plină de inscripții, pe prapuri, 
pe păreți, pe tencuiala proscomidiei şi pe că- 
rămida tare a mesei sfinte. Ele nu sînt însă nici- 
una în limba stăpînitoare a Sirbilor, ci întrun 
prea frumos graiii romănesc, fără nici-o deose- 
bire față de cel din părțile libere. 

Această afirmare de romanitate a adus-o fără 
îndoială vecinătatea Olteniei, a principatului mun- 
tean. Dar nu numai acestă înrîurire, împrospătată 
necontenit prin coborirea în Banat de locuitori 
din acele părți. Între Bănăţenii de spre Murăş, 
cei de către Tisa şi aceştia cari privesc spre 
noi, de la Lugoj încoace, e o mare deosebire 
de suflet, venită din împrejurări istorice deose- 
bite. Aici granița a cerut ostaşi romîni pentru 
apărarea ei încă din cele mai depărtate timpuri. 
Odată erai locuitorii Scaunelor romăneșşti din 
margine, răsplătiți pentru slujbele lor prin ne- 
meşie şi prin stăpînirea de păminturi. Turcii 
cari aŭ venit însă aici numai peste o sută de 
ani de la luarea Timişoarei, aŭ dărîmat toată 
alcătuirea lor. Însă pe urmă Austriacii cuceritori 
aŭ înnoit aşezămîntul de ocrotire din vremurile 
vechi. O grăniţărime bănățeană a fost alcătuită 
dintre Romini. Ea a dăinuit multă vreme, şi a 
lăsat urme care nu se vor şterge curînd. 

Cimitirul e plin de mormintele ofiţerilor îm- 
părăteşti, între cari sint doi generali, Doda şi 
Trapşa, şi un feld-mareşal-laitnant, Sărăcin. În 
biserica din mijlocul lui, inscripțiile acelea ro- 


N. Iorga, — Ardealul, 44 


690 ÎN BANATUL DE JOS 


mănești amintesc ofiţeri, postmaisteri și chiar 
căprari «iubilirți» ai Romînilor grăniceri din 
veacul al XVIII-lea. Cutare preot militar, Stoica, 
a lăsat în aceiași epocă povestirea împrejurărilor 
militare în care a fost amestecat. O mare clă- 
dire cuprinde biurourile administrației unei <averi 
comune» care e fondul grănițăresc aşa cum l-a 
statornicit Împăratul de astăzi, în puterea ve- 
chilor drepturi ostășești ale Rominilor, prin anii 
1870: aici, un comitet pe care-l supraveghiază 
delegatul Guvernului iea hotăriri cu privire la o 
avere care se prețuieşte la 33.000.000 de florini, 
avere uriașă, necontenit amenințată de cine sapă 
la temeliile ființii noastre în aceste ținuturi. În 
mîndria Bănățeanului, care răsună şi în cînte- 
cele sale, în iubirea pentru porturile bogate care 
se vede şi mai mult în această lature răsări- 
teană, descoperi conştiinţa de sine, simțul de 
onoare, deprinderea cu parada a militarului. 
Petrec cea mai bună zi în casa primitoare a 
redactorului «Foii diecesane», dr. Barbu, între 
oameni buni cari țin la mine fără nici un in- 
teres. D-na Barbu e sora lui Victor Vlad Dela- 
marina, un ofiţer mort tînăr, în serviciul Romă- 
ni€i, şi care a lăsat frumoase versuri bănățene 
şi descrieri de călătorie pe care, cu multă pri- 
cepere, le-a ilustrat însuși, Apoi mă întorc la 
otelul unde două artiste dintro trupă de la 
«Buda Veche» se tirnuiesc prin coridoare, țipind 

ca supt cuțitul ucigaşului. A doua zi represin- 
tanţii culturii maghiare în acest orăşel aşa de 
romănesc vor da aici o represintaţie. 


IV. 
Alte părţi bănăţene. 


De la Caransebeş, prin şosele peste munte 
şi prin marea împleticire de trenuri vicinale 
care nu mai ajung la capăt, poți merge la 
Reşiţa, unde o companie francesă întrebuin- 
țează Boemi şi Romiîni pentru lucrul minelor 
foarte bogate. De acolo se poate atinge Anina. 
capătul unei linii care cuprinde şi Oraviţa, un 
centru mărișor, locuit în mare parte de Romini 
şi unde am fost chemat cu toată prietenia. Dar 
acum e prea tărziă pentru aceste drumuri. 

O linie de accelerat duce de-a lungul munţilor 
înnalți ai hotarului la Orşova dunăreană, la Me- 
dia sai Mehadia noastră și la locurile de trecere 
în Romănia. Ungurii arată în aceste părți mi- 
nunea de clădiri scumpe, de parcuri mari, de 
luminaţie electrică strălucitoare a «Băilor Her- 
culane», pe care așa de adese ori le cercetează 
Romînii din Romănia, fără să-şi dea osteneală 
a bănui că tot acest lux, făcut cu cheltuiala 
mulților visitatori, se află pe un frumos pămînt 
romănesc, unde este o durere care așteaptă să 
fie cunoscută şi mîngiiată. 

De la Orşova, fără nici-un caracter naţional, 
port austriac cu casele drepte, vaporul duce 
spre Apus, pe Dunărea strîmtorată. De o parte 
păduri pe stînci închid cu totul vederea Ser- 
biei, iar, de alta, malul golaș întinde şosele, 
fabrici, clopotniţele înnalte ale satelor. Astfel se 
ajunge la Panciova, de unde se urmăreşte mai 
departe apa împărătească, pănă la locul unde 
se varsă Tisa năpădită de străini. 

În aceste părți, vecinii, conlocuitorii noştri sînt 
Sîrbii, cari aŭ multe sate bune în acest comitat 
al Torontalului şi se razimă pe așezările şi mai 
mari de peste Tisa, unde e şi centrul lor, Neu- 
satz sai Újvidék, după numirea ungurească, 
tradusă, de astăzi, sai Neoplanta, cum aŭ crezut 
de cuviință a-i zice Romiînii. Acești Sirbi din 
Ungaria, îngrădiți de privilegii priincioase, sînt 
vioi, neastimpărați, gata de gilceavă, şi, mai iu- 
bitori încă de strălucire decît ai noștri din Banat, 
ei se înfăşură în cele mai strălucite și mai tăr- 
cate mantii din lume. Satele lor sînt mai tot- 
deauna cu totul deosebite de ale noastre, cu 
care se întrec în bogăţie şi în scoaterea ei la 
iveală prin veşmînt şi petrecere. De la Sirbi, 
noi nu luăm decît ciudata eresie a Nazarenilor, 
iar, dacă ei se stîng pe alocurea, nu e vina 
noastră, ci a deprinderii blestemate de a-şi cruța 
casa de copii. Numai în orașe, ca Virșeţul, Pan- 
ciova, un neam luptă ca să înghită pe cellalt, 
şi, fiindcă noi sîntem cei mai puțini, limba noas- 

tră e ameninţată a se pierde. Totuși plingerile 
care vin în aceasta privinţă în ziarele romănești 
arată o durere de inimă, o conştiinţă şi o mîn- 
drie de a fi Romîn care poate apăra întru cîtva 
de cotropire. 

Şi mai departe spre Apus, stai în sfirşit sa- 
tele ungurești care păzesc Tisa, grăniceri ai 
rasei lor, cari însă, în aceste părţi, nu prea pot 
să încalce. 


CARTEA A XXI -à 


CU TRENUL PRIN BANAT 
ȘI MIJLOCUL ARDEALULUI. 





Cind plec din Caransebeş spre gara depăr- 
tată doi chilometri de oraş, e o vreme rece 
după ninsoarea nouă care a căzut pe muntele 
înnalt al hotarului, îmbrobodindu-i virful în alb. 
Trăsura se zgițină şi scapătă în gropile pline 
cu noroiii. Dar în stinga, pănă la cealaltă linie 
de înnălţimi care închide zarea, se desfăşură un 
frumos 'Ţinut cu verdele fraged, de-asupra că- 
ruia se înnalță copacii drepți, supţirateci. 


Calea ferată merge pe alături de şosea pănă 
la Lugoj, şi de acolo pănă la Timişoara. În 
cea d'intăii parte a drumului, munții sînt de tot 
aproape, în namili zgribulite supt cojoace de 
vechi păduri grănicereşti. Clopotniţele albe, fă- 
rîmăturile de clădire albă în mijlocul livezilor 
înroşite de toamna tirzie, se deslușesc acum 
foarte limpede, pe cînd neguri şerpuiesc de-a- 
supra văilor înnalte. Apoi de la Lugoj încoace, 

zăbranicul ploii încete cade peste pacea şesului, 
unde țeranii cu căciulele ţuguiate şi cămașa 
revărsată zoresc pe ogoarele neisprăvite în pra- 
gul iernii. Dar, în această uşurătate a vremii, 
amiaza ride asupra ruinelor năruite, asupra par- 
curilor vesele şi asupra clădirilor îngrămădite 
şi neprietenoase ale Timişoarei. Ne oprim în 
staţia orașului Iosefin, acela în care poporaţia 
romănească n'are încă biserica eï. 


Pe marea întindere de cîmpie care duce de 
la Timişoara la Arad se vede acum satul mare 
al Vingăi. Clădit tot în acelaşi chip artificial, 
impus, ca şi satele Şvabilor, Sirbilor şi Romi- 
nilor, el are alţi locuitori: pe Bulgarii aduşi 
aici şi în alte şese sate de Cirmuirea austriacă. 
Astăzi ei ştii toți romăneşte, de şi nu şi-aii 
părăsit încă limba. Şi în portul bărbaţilor ei se 
apropie de noi; în gară stai răzimaţi de stilpi nişte 
purtători de căciuli țuguiate şi de mantii de 
abă albă, cari ar putea fi ușor schimbaţi cu ai 
noştri, de și veșmintele li sînt mai largi. Dar 
femeiie în fuste învoalte, pieptăraşe și cîrpe de 
colori vii samănă a Unguroaice. 

În margenea Aradului răsare din cimpie ce- 
tăţuia, ca o jucărie veche. Acolo stă artileria 
cesaro-crăiască prin care se pot îmblinzi sufle- 
tele ungurești, pe' care patriotismul de gazetari 
al Evreilor le-ar fi încălzit prea mult. Şi tocmai 
în acest loc de supt cetate pe care-l avem supt 

ochi acuma, răzbunarea împărătească a ridicat 
în furci — moartea «Valahilor» — pe cei trei- 
sprezece oameni cu învățătură și de înnaltă viță 
cari stătuseră în fruntea răscoalelor din anul 
de sînge 1818. 


De la Arad o linie duce spre Răsărit, în Ar- 
deal. E, din vechime, calea cea mai lesnicioasă, 
aceia pe care aŭ venit barbarii, regii, coloniștii: 
ostaşii Sf. Ştefan al Ungariei, cetele de spahii 
ale Turcilor, cîrdurile țerăneşti ale Saşilor de 
la Rin. Un alt drum merge de la Caransebeş, 
aşezat chiar lingă Tibiscul roman de odinioară 
(astăzi Jena), pe valea Bistrei spre cuibul muntean 
al Hațegului: pe aici a răzbătut odată Traian 
pănă la culcuşul de leii al lui Decebal. Pe 
această vreme însă acel de al doilea drum e 
grei: nu prea poți afla trăsură pentru a-l face. 
Pe cînd de-a lungul dungii de oțel a Murăşului 
trenul cară în fiecare zi greutatea mărfurilor şi 
mulțimea călătorilor. Ceva mai în jos duce tot 
la Ilia Murăşului calea, mai puţin cercetată, care 
de la Lugojul Timișului atinge cursul de către 
izvoare al Begăi saii Begheului. 


Abia două staţii mai sînt în cîmpia lină, de 
arături şi păşuni întinse. La Maria-Radna eşti 
acuma în Ţinutul de dealuri clădite ca niște 
cuptoare, care duc pănă în gura Ardealului. 
Maria-Radna e cunoscută prin pelerinagiile ce 

se fac, şi de ai noştri, la mănăstirea catolică, 
ungurească, ce se înnalță în această veche 
Radnă a Slavilor şi a Romînilor. Toate drumu- 
rile ce duc la dinsa sînt pline pe vremea rugei, 
a «buciului», şi calea ferată aduce şi ea închi- 
nătoare din stratele mai înnalte ale societăţii. 
Ceasuri întregi, urmăm încă această cale largă 
ce se desfăşură între apa Murăşului în care 
luna-și revarsă argintul şi între acele dealuri 
rotunde, grosolane, fără sate şi cu puţine pă- 
duri, peste goliciunea cărora noaptea a întins însă 
un alb zăbranic de poesie şi taină. Numai arare 
ori cîteva scîntei roșii arată locul unde un sat 
se găteşte de culcare. 

La trecerea în Ardeal nu sînt aici strimtori, 
cetăţui de stîncă, «porţi de fier». Numai pe unele 
locuri spinarea rotunzită a înnălțimilor se co- 
coșează și mai sus. Fără nici-o încordare, fără 
nici-o luptă, apa cea puternică strămută dintr'o 
țară în alta. La Zam eşti acuma în Ardeal. În- 
dată recunosc cantonul alb şi drumul îngust 
care m'a adus acum două luni de la vechea 
biserică a Gurii Sadului. 


Cind se face ziuă, trenul e în partea de Ră- 
sărit a Ardealului, pe valea Homorodului. Acolo 
sînt marile sate romănești, Paloșul, Caţa, care 
atîrnaii odată de cetatea săsească a Cohalmului, 
pe nemţeşte Reps. 

E o singură stație pentru satul romănesc al 

Homorodului şi pentru tirguşorul Saşilor. Cel 
d'intăiii are în frunte un vechii turn de pază, 











Căluşer din părţile Sibiiului. 


care se vede de departe. Calea din stînga duce 
printre arături, pe de-asupra dealurilor uşoare 

la şirul de case de piatră în care se încheie 
Cohalmul de astăzi. Noi avem aici un rost destul 
de mare, căci Săsimea decăzută e încunjurată 
din toate părțile de țeranii noştri, oameni har- 
nici şi strîngători, dintre cari unii ajung şi pănă 





Ardeleni din Poiana Sibiiulul. 


în Bucureşti. Archiva orăşelului păstrează însă 
amintirea timpurilor cînd nu erai destule furci 
pentru a pedepsi pe acei supuşi neascultători, 
rivnind la binele «stăpînilor» cari erau « Valahii». 

Îndată se ivește Oltul, care merge spre Fä- 
găraş. Pe cînd promoroaca acopere dilmele, că- 

zind în pătură groasă de brumă asupra bu- 
ruienei cîmpului, el trece îngust şi întunecat 
ca un şerpe negru, cu solzii lucioşi. Numai pe 
alocurea umbra copacilor de apă se apleacă 
asupra durerii nemîngiiate pe care o aduce din 
sus, din munţii pe cari i-aă pierdut strămoșii 
noştri în mîinile Secuilor. 

Și apar acum satele secuieşti, cu nume de 
oameni: Ágoston, Miklos. Oitul e tivit cu ele 
pe stinga, pe cînd din a dreapta sint așezările 
mari ale Saşilor, cu casele strînse supt grelele 
copereminte roşii. Dintre ele se ridică Feldioara, 
un adevărat orăşel şi astăzi. Din drum se văd 
desele triunghiuri înnegrite ale culmilor de ţiglă 
veche. Pe un dimb mijlociă în margene, cetatea 
răsare înnainte, cu trei frînturi mari de ziduri 
galbene, ciuruite cu găuricile şi crăpăturile ne- 
gre ale fereştilor. Aceşti bătrîni ochi stinşi se 
deschid trişti asupra şesului de arături bune, 
în care Petru-Vodă Rareş al Moldovei a învins, 
în Iunie 1529, oastea cea frumoasă a întregei 
Săsimi ardelene. Acele vremuri cînd Voevodul 
romiîn stăpînia şi înfricoşa tot Ținutul muntelui 
de hotar saă dus, dar plugari din neamul lui 
Rareş, lucrind harnici la ogoare, își fac tot mai 
mult loc în cetatea de odinioară a Sașilor. Ca 
şi în alte părți din Ardeal, se botează şi aici 
mai des în căsuţa Valahului decit în şura cea 
mare a străinului. 

Gospodărie în Țara Birsel. 

De aici prin Bod eşti îndată înnaintea prive- 
liştii fără păreche, pe care o dă Brașovul, cu 
fabricile nouă, cu bisericile vechi, cetatea împără- 
tească, marile namili de dealuri împădurite, din- 
tre care Timpa răsare cu monumentul lui Ar- 
pad, ca o mare găină boghetă, căreia i-a intrat 
un paiii acolo unde n'are ce să caute. 


N. Iorga. — Ardealul. 45 


CARTEA A XXIII-A. 
PRIN. SE SUME, 





De la Braşov luăm drumul spre Secuime, în- 
trun tren încetinel, plin de aceşti ţerani cu că- 
ciuli, sumane scurte, albastre la mîneci, şi ițari 
în cizme, cari samănă a fi Romîni fiindcă acum 
o mie de ani aŭ deprins de la Romiîni cum 
trebuie să se îmbrace o ființă omenească. 

Deocamdată, munţii se văd din amîndouă păr- 
tile, dezbodolindu-se iute de neguri care se aş- 
tern ca houri în calea soarelui. În stînga linia 
înnălțimilor, care se desfăşură foarte sus şi larg, 
se mai păstrează: acolo sînt satele Secuilor, 
între care sînt sămănate rar şi ale noastre. De 
ceastălaltă parte, culmile se daii în lături pănă 
foarte departe, unde pe acest timp nici nu se 
zăresc. Astfel se deschide acea cîmpie din susul 
Braşovului pe unde aŭ cutreierat oștile romă- 
neşti, şi cînd Mihai Viteazul a venit să cuprindă 
Ardealul, şi cînd Radu Şerban, urmașul însuşi- 
rilor eroului, a năvălit răzbunător pentru a lua 


La biserică în Țara Birsey. 

lui Moise Secuiul, usurpatorul ardelean, viața, 
iar lui Gabriel Báthory, răsărit în locul lui 
Moise, cinstea biruinţii şi mîndria de suzeran. 
Într'acolo sînt cele Şepte Sate, apoi Tatrangul, 
Bodola, Năienii, pe unde sai strecurat atitea 
cete cu steagurile muntene, şi munţii Mocani- 
lor, printre cari se deschide pasul Buzăului, o 
poartă de primejdie veșnică pentru stăpînii un- 
guri ai Ardealului, 


Cel d'intăiă sat pe care-l atinge linia, e să- 
sesc, Hărmanul, un şir de case albe cu un 
mare turn vechii ce se înnalță cu mult mai 
sus decît desfăşurarea coperemintelor roşii. În 
curînd zarea e sămănată în stînga cu mai multe 
grămăgioare de căsuțe străjuite de bisericuțe 
cu gîturile de privighere. Sint tot sate secuieşti 
de peste dunga ascunsă a Oltului. Către noi 
înnaintează însă livezile şi cîteva din locuinţile 
altui sat săsesc, al cărui nume se întîmpină pe 
multe din cele mai slăvite pagini ale trecutului 
nostru, Prejmerul, popas al oștilor cuceritoare, 
Una din bisericile ce se văd aice, pare să fie 
a Rominilor, 

Păretele muntos din dreapta, de către hotarul 
romănesc, se apropie întăiă cu un virf de peste 
o mie de metri, care zbucneşte sus în înnaltul 
cerului. Apoi şi de o parte şi de alta e o in- 
dulcire a liniilor, şi arăturile frumoase se întind 

în lăvicere lungi. E valea rîului pe care Secuii 
îl numesc Fekete Ügy. Drept de-asupra ei se 
opreşte un lanț de dealuri cu încreţitura uşoară. 


La poalele lor se răsfiră cel d'intăiă oraş al 
Secuimii, Sepsi-Sin-Gheorghiă. De cînd Ungu- 
rii sìnt stăpînii Ungariei, ei aŭ năpădit cu bine- 
faceri pe frații Secui, dăruindu-li palate mărețe 
pentru oficiile de administraţie şi pentru școli. 
Aceste clădiri nouă daŭ caracter și consistență 
amestecului de căsuțe acoperite cu ţiglă să- 
sească, Biserica pare nouă, şi o altă biserică 
nouă, pe lature, e probabil a noastră. 

De la Sepsi-Sin-Gheorghiii, linia străbate în 
munți, pe cind o ramură, cea cu transportul 
direct, urmează rotunzirea către Carpaţi a riu- 
leţului. Ea duce la al doilea tirg de Secui, 
Vașarheiul. Pe aici era odată un cunoscut drum 
spre Moldova, pentru negustori ca şi pentru 
ostaşi, pe lîngă marele sat al Breţcului, care 
ducea la pasul Oituz. 

Încă o încrengătură, desfăcută dintr'aceasta, 
ținteşte în sfirşit către un inut romănesc, un- 
ghiul Covasnei. Aici, în văi înguste, care se 
leagă cu izvoarele Biscei şi sînt tăiate de ho- 
tarul Romăniei, trăiesc voinicii Mocani oacheşi 
cari perindează munții şi aŭ în casa lor de 
bîrne mai mult un adăpost vremelnic. Cele mai 
vechi datine şi superstiții dăinuiesc şi pănă 

acuma în acest colț ferit unde abia astăzi străi- 
nul pătrunde ca să culeagă pădurile. 


* 


După Sepsi-Sin-Georgiii, valea se mai ține 
un timp largă, purtînd sate bune în supțioara 
dealurilor. Unde e o singură biserică de-asupra 
caselor de biîrne văruite bine şi acoperite une 
ori chiar cu ţiglă nouă, ea poartă în vîrful tur- 
nului bombita calvinilor, căci Secuii aceștia din 
cele Trei Scaune sînt cu «lege ungurească». 
Unde vezi două biserici, una e a sătenilor noş- 
tri, dar, împreună cu legea, ei maŭ putut păstra 
în multe locuri, şi mai ales în aceste părţi, limba 
lor romănească. Pe aici Romînul cărturar are 
durerea să întîmpine atiţia din neamul săă cari 
nu mai ştiii romăneşte nici atita cît trebuie pen- 
tru a spune ceia ce spun totuşi, cu mîndrie, în 
ungureşte : «Sint Romiîn». Preotul li face li- 
turghia în limba străbunilor, dar predica trebuie 
s'o ţie în acea limbă pe care oamenii o pot 
înțelege. Abia dacă se află vre unul care să ţie 
locul de cantor, sai credincioși cari să fie în 
stare a spune în graiul nostru rugăciunile cele 
mai trebuincioase. Încercările ce sai făcut cu 
şcoala confesională, pe care totuşi bieţii creş- 
tini sînt bucuroşi s'o ţie cu orice jertfe, maŭ 
dat resultate cu care să ne putem mulțămi. Me- 
diul străin impune în chip firesc limba străină. 
Pănă şi preoții, cînd sînt născuți în aceste 

părți, aŭ accentul stricat, şi unii din ei ajung 
iarăși a vorbi numai cu grei romănește. 

Năpădiţi de un număr covirşitor de colonişti 
militari, cari aŭ fost aruncaţi peste şesuri şi riuri 
pentru ca să apere hotarul de barbarii văilor mol- 
dovene şi muntene, ai noştri nu s'a putut ţinea 
în picioare. Ei au dat năvălitorilor sînge scump de 
viteji, port şi datine. Și astăzi poţi deosebi pe 
Secuiul de rasă de Secuiul amestecat; în alcă- 
tuirea mai fină a acestuia din urmă cu fața 
oacheşă şi ochii vii recunoşti însușirile neamului 
nostru. Pierderea în mijlocul Secuimii sa putut 
face cu atît mai lesne, cu cit şi unii și alții 
trăiaii aceiași viață şi nu-i despărția dușmănia 
de clasă şi de îndeletniciri. Secuii aŭ iubit şi 
ajutat, în toată desfăşurarea trecutului, pe Dom- 
nii noștri cei războinici: Ştefan-cel-Mare, Petru 
Rareş, Mihai Viteazul, Radu Șerban, împotriva 
Ungurimii de nemeşi care voia să-i îngenunche. 
Ei ştiaŭ că peste munte ai lor din Moldova duc 
un traiii mai puţin stors şi primejduit. Pănă şi 
mica nobilime a Secuilor, care se numia și 
boieri, a avut simpatii pentru noi. Comitele Mi- 
kes, cel cu pădurile mari, al cărui nume-l aflu 
scris pe grămezile de cheresteă din gări, a avut 
înnaintaşi cari s'ai amestecat prietenește în is- 
toria noastră, 

Rominii de lege romănească și de limbă un- 
gurească din mijlocul Secuilor sînt veniți ceva 
mai tărziii de la Răsărit sai de la Apus, întrun 

timp cînd puterea de absorbire a vecinilor scă- 
zuse întru cîtva. Duşmănia dintre eï şi Secui e 
pe alocurea un fapt: ea se arată prin vorbe 
rele și prin tîrnuieli, dar în ivirea şi întărirea 
ei îndemnul venit de sus, de la cercurile cîr- 
muitoare ungurești, are de sigur rostul de că- 
petenie. 


Cît mai este valea cea largă, se descopere 
Oltul încă odată, mînîndu-şi încet unda săracă, 
de un luciu verde stropit de spumele fărîmate, 
supt crengile plecate ale răchiţilor rupte de 
vint. El piere îndată de supt ochi, și acum va- 
lea se sapă între păreți piezişi de munte pe 
cari-i îmbracă veşmîntul de întunerec al bra- 
dului. Cînd apa se vădeşte iarăşi în acest adinc 
negru, ca al munţilor Prahovei, ea scapără 
spumă de colțul pietrelor ca un copil aprins 
de minie. 

În mijlocul pădurii de brazi, trenul se opreşte 
la stația galbenă, cocoțată sus, a Tuşnadului- 
băi. La acestea vine vara destulă lume, între 
care şi Romiîni de dincoace. Obiceiul de a cer- 
ceta aceste «feredeie» e vechiă la Romîni şi era 
mai întins înnainte de a se descoperi și ex- 
ploata băile Slănicului. Într'un prospect din anii 
1830 al Tuşnadului, pe care-l găsiiă în cursul 
acestei călătorii, se mai află o sumă de nume 
boiereşti din amîndouă principatele. 

Secuimea e bogată în ape minerale. Înnainte 

de Tuşnad, am trecut pe la băile din Malnaș, 
mai nouă. În vecinătatea lui Sepsi-Sin-Georgiă 
sînt, întrun fericit colț de ţară din margenea pă- 
durii, în preajma dealurilor blinde vilele de la 
Vălcele sau Elăpatak, care şi acesta are reputaţie 
la noi. Departe în sus, în Gurghiuri, Borsecul, 
care e cea mai însemnată staţie de aier din 
Ardeal, primeşte necontenit oaspeți romîni, pe 
cari-i ispiteşte marea frumuseţă a înnălţimilor 
ce-l încunjură din toate părţile: o diligenţă, 
totdeauna plină vara, pune în legătură Bor- 
secul, prin pasul Bicazului, cu părţile nemţene 
ale Moldovei şi cu capitala lor, Piatra. 


Dincolo de pădure e satul Tuşnadului, foarte 
mare, cu multe coperișuri negre și roșii supt 
turnul unei biserici care poartă crucea îndoită. 
De aici începe catolicismul pe care l-ai spriji- 
nit prin slujba, predicaţia şi învăţătura lor Fran- 
ciscanii, așezați din cele mai vechi timpuri pe 
această margine carpatină. 

Valea s'a deschis iarăși, plină de verdeaţa pă- 
şunilor înviorată de lumina veselă a soarelui. 
De-a lungul ei pe întinderi foarte mari se ur- 
mează satele marginei secuieşti, ale Cicului saii 
Ciucului, strînse așezări din birne şi şindilă sai 
țiglă, gata de luptă odinioară cu duşmanul de 
peste pasuri. La numele de Csik se adauge cite 
o specificare luată din vre-o însuşire a locului, 
ca Verebes («cu vrăbiile») saă din numele Sfin- 

tului căruia i se aduce în deosebi închinăciunea 
în biserică: Simon, Dămăcăș, Craiuă. 

Unde era din cea mai depărtată vechime o 
Sîmbătă a Romiînilor bogomili, Franciscanii aŭ 
făcut vestita mănăstire a Simbetei din Cic, Csik- 
Szereda. De aici ei aŭ trecut şi în Moldova, unde 





Casă de lemn din Carpaţi (Maramureş). 


aŭ zidit la Bacăii o mănăstire-sucursală, în care 
s'a sălăşluit şi un episcop catolic. Un orăşel 
s'a format în jurul mănăstirii din Secuime, şi 
Cirmuirea împărătească, prețuind însemnătatea 
strategică a locului, a durat în veacul al XVIII- 
lea căsărmi mari pentru apărarea graniţei. As- 
tăzi e aici o reședință de comitat şi un centru 
cultural unguresc. Din vălmăşagul coperişurilor 

mari, despărțite de strade strimbe, înguste și 
întortochiate, răsar zidiri uimitor de mari pentru 
funcţionari, cătane și şcolari. Biserici albe cu 
turnurile mari se văd ici şi colo în oraş și chiar 
pe unul din dealurile cu păduri tărcate, care stă- 
pînesc asupră-i. Franciscanii trebuie să slujească 
în cea din fund, care are două turnuri, şi tot ca- 
tolică e zidirea din margenea gării care ar părea 
să fie închinată cultului romănesc. 


La Mădefalva, lungă oprire şi cărătură de pa- 
chete. Satul se răsfață foarte departe în vale. 
Un mare monument cu vulturul va fi pomenind 
cine știe ce ispravă patriotică. 

De aici se vede departe, albind de zăpadă, un 
foarte frumos virf de munte. Calea ferată nu 
merge însă către ultimele Ciucuri, către obirşia 
Oltului şi înnălțimile de unde se rup apele spre 
Răsărit și Apus. Acolo ar întîmpina, la marele 
sat romănesc al Vaşlabului, izvorul Murăşului, 
care se roteşte asupra unui întreg Ţinut de sate 
secuiești pănă la tîrguşorul care se zice Reghinul 
Sașilor, unde a fost protopop Petru Maior. Şi 
mai departe pănă dincolo de Vașarheiii Murăşul 
e în puterea Secuilor, precum vecinul săii Oltul 
nu scapă de dinșii decît în Săsimea Brașovului, 

Acel Ținut murășar al Secuilor cari mai ai, 
pe lingă Ţinutul oltean de pănă acolea, şi pe 
acel al Arieșului de jos, cuprinde Gurghiurile. 





Cruci din părţile Bistriţei. 


720 PRIN SECUIME 


Capitala lor, Gurghiul Sf. Miclăuș, se ridică pe 
Murăş într'o lată şi frumosă vale. 

Tot ce se află la Răsărit de dînsa, e un cîştig 
noŭ al acestei monarchii răpitoare. Pănă unde 
sînt marile sate ale Topliţelor stăpîniă din vechii 
Domnul Moldovei. Abia după 1760 aŭ început 
împotriva lui plingeri că ar fi încălcat hotarul. 
Cei mai puternici şi mai şireţi aŭ avut dreptatea, 
şi Iosif al II-lea sa putut lăuda astfel în anii 
1770 că sa adaus la Împărăţie un inut de 
stîncă şi uriaşe păduri care ar face cît două co- 
mitate. Pănă astăzi se arată însă pe unde a fost 
granița cea veche şi cinstită, şi bisericuţele din 
sate aŭ pe sfinta masă antimise ale episcopilor 
de Roman. Toată grupa de sate bune, curat 
romănești, care încunjură pasul Bicazului, se ştiii 
că aŭ venit la Ungaria prin acest jaf de dăunăzi. 


* 


Întorcîndu-se la dreapta, linia trenului urcă 
necontenit pănă ce se atinge un platoi înnalt 
de pe care se desfac innălțimi pleşuve, pătate 
numai ici și colo cu cîte o dumbravă de molizi 
sumbri., Se ajunge astfel într'o nouă vale, a 
Trotușului, harnicul nostru rîù de munte, stă- 
pinit şi el de străini la izvoarele lui. 

Invirtitorul de mori, mișcătorul de ferăstraie, 
zburdalnicul căruia îi place să muşte şi să în- 
nece, e deocamdată, în aceste înnalte coclauri : 
pustii, numai o scursură de rîpă care abia ume- 

zeşte în jurul săă. În locul unde el își încearcă 
astfel cele d'intăiă rătăciri în lume, stînci gro- 
zave, roşcate, galbene se îmbulzesc în margenea 
drumului. De acuma înnainte, aceasta va fi pri- 
veliștea : de-o parte rostogolirea stîncilor goale 
saii a celor acoperite cu praf de piatră, iar de 
alta cele d'intăiii zvicniri mai sigure ale rîule- 
țului de munte pe acea albie de pietriș ce se 
umple întreagă la cîte o izbucnire pătimaşșă a 
lui, care se face aşa de răpede, încît odată, mi se 
spune, a despărţit o nuntă, silind pe preot să 
dea binecuvîntarea lui pe de-asupra apei furioase. 

De la o vreme, în adîncurile de vale se adună 
căsuțe de lemn cu înnalte acoperişuri cenușii. 
Ele se îmbulzesc atit de multe, încît în dreapta, 
în stînga, înnainte, toată lungimea văilor e plină 
de ele. Văzute de aproape, aceste locuinţi bine 
prinse, bine împrejmuite cu loadbe de lemn, 
despărțite prin cele mai netede şi mai curate 
drumuri albe, rîzînd din fereştile lor mărunte, 
înfăţişează casa romănească ideală. 


Şi iată acum că se ivesc şi locuitorii, în veşș- 
minte de Duminecă, strînşi însă la un loc în mai 
mare număr decît într'o Duminecă obişnuită. 
Lămurirea o avem îndată. Pe drumul din mijloc 
vine o ceată de fetițe care aleargă, de femei 
care vin răpede, de flăcăi cari închid calea. 
Acești oameni foarte frumoşi poartă veşmîntul 
romănesc întrun chip cum nu se poate mai 


N, Iorga — Ardealul, 46 

deplin şi mai curat. Femeile se înfășură pe cap 
cu broboade; peste cămașa cu fluturi aŭ cojo- 
cele fără mineci, cu cusături; o fotă roşie le 
încunjură ; picioarele sînt prinse în cioareci şi 
cizme mari. Bărbaţii sînt de tot chipoşi cu că- 
ciulile lor umflate, cu lungile sumane negre. 

Acuma în urma lor sosește un şir de căruţi în 
mers încet, de sărbătoare. În cea di'intăii, o fată 
mai bogat împodobită stă între tovarășele ei de 
vriîstă. E mireasa, și acesta e un alaiii de nuntă. 

Pe cellalt mal trec îndată flăcăi călări, dintre 
cari unii aŭ înflorit urechile cailor cu năfrămi 
roşii, care flutură în fugă. E întocmai după da- 
tina noastră cea veche: prietenii mirelui chiamă 
satul la petrecere. 

Şi satul întreg e în mișcare. Oamenii sai 
răzimat de gardurile de lemn şi privesc ; femeile 
toate sînt în uliţe; cîte o fetiță saă chiar o co- 
dană s'a căţărat în virful parilor ca să vadă şi 
ca să fie văzută mai bine. Pe dealuri, băieţaşii, 
încălziți de atita larmă, şi alergătură, și vorbă, 
şi bucurie, se inșiră cîntînd de răsună văile. 

Neapărat că acești oameni sînt Romini. 

„— Sînt Ceangăi, spune conductorul, care se a- 
prinde şi el de plăcere cind vede atita frumuseţă. 

Sîntem la o staţie din Ghimeşuri, şi o fată 
scoate scrisorile pe care le dă Evreicelor ce 
țin poșta. O aud lămurit spunînd ceva romă- 
nește, dar, cînd o întrebăm în limba noastră, 
ea întoarce capul. 

— Nu ești Romincă? 
— E Ceangaucă, răspund ungureşte Evreicele, 


lată acum şi gara ungurească a Ghimeşului- 
hotar, De departe, ea se înfăţişează ca o urită 
clădire greoaie, galbenă şi roşie. Pe d'innuntru 
are sumedenie de săli și saloane de restaurant 
ca pentru o mare capitală. Lumina nu e aprinsă 
însă nicăiri, Şi nici nu are de ce să fie: în tren 
sîntem aproape numai noi doi. În zădar vine 
jandarmul trufaş pentru revisia pașapoartelor ; 
m'ar fi decît al nostru, dar nici noi nu trecem 
graniţa. Trenul se duce spre Palanca, unde e 
ticăloasa noastră baratcă de hotar, numai cu 
personalul şi cu transportul de scînduri aljEvrei- 
lor din Secuime. Restauratorul, un biet om slab 
îmbrăcat, n'a dat de mult timp nimănui de mîn- 
care, şi de bucurie se pune la vorbă cu nevastă- 
mea, care ştie ungureşte, 

Dar ce sînt oamenii din Ghimeş? 

lată o frumoasă fată din sat care stă în gară, 
Ea dă nevestei lămuririle ce-mi trebuie, pe cînd 
jandarmul fără lucru dă tîrcoale împrejur. 

Tatăl ei e Ungur, mama Romîncă, Ea ştie 
numai cîteva cuvinte romănești. În sat mai sînt 
Romini, sînt aproape numai Romîni, dar cei mai 
mulți... Cei mai mulți sînt ca dinsa: adecă nu 
ştii romăneșşte, 

Şi de la restauratorul sfătos aflu mai departe, că 
este biserică romănească, cu slujbă și predică romă- 

nească greco-catolică, este și şcoală romănească, 
cu un învăţător și o învățătoare, este şi un... 
solgabirăă romîn. Şi totuşi jumătate din sat nu 
mai e romănesc, iar Romînii şchioapătă vorbind 
limba lor, sfinta limbă de omenie a moşilor şi 
strămoșilor lor, limba care numeşte seminţia lor, 
portul lor frumos, datinile minunate pe care 
le-aă păstrat. Şi, ca să umple păharul cu o ul- 
timă picătură de otravă: 

— Aici Ungurii și Romiînii trăiesc foarte bine 
laolaltă. 

După cît am văzut și am auzit, —cred şi eŭ. 


Dar, cetitorule cu dragoste pentru acest biet 
neam nenorocit al nostru pe care însă nu ori- 
cine vrea poate să-l înșele şi să-l prade, dacă 
vei străbate Ardealul, Banatul şi alte părţi un- 
gurești unde sînt porţi de oțel bine apărate în 
jurul fiinţii noastre ca neam, dacă te vei în- 
viora şi îmbărbăta acolo cu credinţa că, oricît 
s'ar sili orişicine, rădăcina noastră nu poate fi 
smulsă din adîncimea unui pămînt care a numit 
pe străbunii noștri întăii-născuţi ai săi, dacă vei 
cînta <osana» la biruinţile nouă ale acestui mare, 
bun şi blind popor al muncii, înțelegerii şi fru- 
museţii, dacă după aceasta vei voi să te întorci 
pentru a folosi şi mai mult, dacă poți, Romi- 
nilor din locul tăi, din ţara ta, din cuprinsul 
brațelor tale, — nu trece pe la Ghimeş şi Palanca! 

Recea (Vaida- şi Tele- 
chi-), 81 şi u 

Recii, 201. 

Reghin, 718. 

Remete, 666. 


Săcălăşeni, 591-2, 
Săcărîmb, 303, 
Săcaș r., 201, 

Săcel, 165, 186. 
Săcele, 10, 34-5, 711. 
Sacul, 685. 

Sad, 144, 

Sălagiiă r., 602. 
Salatiul, 483. 

Sălciul, 462. 


TABLA NUMELOR 


Reţea m., 803-4, 

Ribiţa, 348. 

Rieni, 633, 

Rimeţi, 396 şi u, 

Rişca, 348, 

Rişnov, 36 şi u, 

Rîul Morilor, 297, 

Rîuşor, 77, 

Rod, 220-1, 

Rodna, 486, 527, 530, 
Şi u., 549, 

Romos, 259, 

Romuli, 530, 

Rucărul Oltului, 114-5. 

Rupaş, 267, 

Ruşciori, 112, 173, 197. 

Ruși, 270, 811, 


Sălişte, 165 şi u., 186, 
221, 223, 227, 

Salva, 509, 

Şanţ, 539-40, 580, 

Sarasăi, 569-70. 

Șaroș, 434, 

Săsariu r., 585, 590, 

Săsciori, 73, 75, 201, 

Sătcel, 574, 

Sătmar, 537, 608-9. 


TABLA NUMELOR Tdo 


Satulung. V. Hosufalăŭ. 

Satu-Noŭ, 591. 

Şchei (Ştei), 633, 636. 

Sebeş (Sebeş, Săbeş; 
rîù în Ardeal), 206. 

Sebeş (rii în Banat), 
685-6. 

Sebeş (în Ţ. Făgăraşu- 
lui), 91-2. 

Sebeşul-de-sus, 131. 

Sebeşul Săsesc, 200 şi 
u, 227. 

Sebeşel, 259. 

Sebeşti (Şăgheşti), 633, 
636-7. 

Seciu, 709. 

Seghedin, 570. 

Şeicele, 427. 

Șelimbăr, 137 şi u. 

Şendriciă, 633. 

Sepsi-Sîn-Georgiă, 712 
şi u. 

Şercaia, 55-6, 95, 97. 

Şercăița, 94. 

Şesuri, 538, 542. 

Sibiiel, 165. 

Sibiiù r., 1831, 144. 

Sibiii, 39, 146 şi u. 

Şieu r., 507, 522. 

Sighet, 543,557 şi u., 576. 

Sighişoara, 427-8, 437 
şi u. 

Sîlha, 673. 


Silvaş, 309-10. 

Simbăta-de-jos, 101 şi 
u., 197. 

Simbăta-de-sus, 102 şi 
u., 197. 

Simeria, 262-3. 

Şimlăă, 611. 

Șinca-Veche, 95-6. 

Sîncel, 421. 

Sin-Craiă, 269. 

Sîndul, 464. 

Singiordz, 580-1. 

Sîn-Marghita, 494. 

Sîn-Miclăuş, 420. 

Siîntă-Măria Tîrnavelor, 
422, 

Siîntă-Măria de Piatră, 
267, 

SîntAndraş, 659. 

Sîntimbru, 392. 

Sîntohalma, 330. 

Şipinţa, 564-5. 

Șiria, 442. 

Slatina, 563-4. 

Șoimuşul Devei, 334, 
342-3. 

Şoimuşul Bistriţei, 519, 
525. 

Someş r., 465, 467, 486, 
489, 508, 515, 529, 
540-1, 595, 597, 601-2, 
607. 

Someşfalăŭ, 473 şi u. 

Şona Oltului, 68. 

Şona Tirnavelor, 421-2. 

Spin, 421, 

Stîna din vale, 635, 

Straja m., 304. 

Streiul r., 262, 267 şi u., 
277, 299, 312, 

Streiu, 269-70, 311. 

Stremț, 394-5, 447. 

Stretia, 336-7. 

Strîmba m. (în Munţii 
Apuseni), 347-8, 


Ţaga m., 73. 

Tălmăcel, 144, 

Tălmaciu, 138, 143-4. 

Tămăşeşti, 604, 

Tărcaia, 631-2. 

Tăşnad, 609. 

Tătarca r., 541, 

Tatrang, 711, 

Tăuți (lingă Baia-Mare), 
587. 

Tăuți (în Țara Moților), 
376. 

Țebea, 348 şi u, 

Teiuş, 232, 391, 394 şi 
u., 462-3, 440-3. 

Telciu, 530. 

Teliuc, 313, 323. 

TŢereţel, 353. 

TŢibleş m., 488. 


Strîmba m. (în părţile 
Bistriţei), 529, 
Struţul m., 369, 
Şugătag, 577-8, 
Suhardul m., 541, 
Şulimete, 607. 
Şuncuta-Mare, 590, 594, 
Şura-Mică, 173 şi u. 
Surduc (pas), 304, 60], 
Sustra, 671, 
Szapâryfalva, 673, 


Ţiganul m., 73, 

Tilişca, 186, 221, 

Timişul r. (în Ţara Biîr- 
sei), 8. 

Timişul r. (în Banat), 
674, 677-8, 685 şi u. 

Timişoara, 612, 659 şi u., 
673, 697-8. 

Timpa m,, 11, 13, 34, 705, 

Ținţari, 51. 

Tiîrnavele r., 407-8, 420 
şi u., 427 şi u, 

Tisa r., 563, 569-70, 601. 

Tiur, 440, 

Tohane, 45. 

Topliţele, 720. 

Topolovăţul-Mare, 
671-2. 

Top, 483. 


TABLA NUMELOR 


Trămpoiele, 373-4. 

Trăscăi, 453. 

Trotuș r., 720-1. 

Turda, 220, 449, 453 şi 
u., 456 şi u. 

Turdaș, 233, 245 şi u,, 
260 şi u. 


Ucea-de-sus şi de-jos, 
122 şi u. 
Unguraş, 488. 


Vaca, 348. 

Vad (în Ţ. Făgăraşului), 
97. 

Vad (în Maramureş), 
574-5. 


Vad (la Someş), 488 şi u. 


Valașut, 479. 


Vălcele (Elipatak), 716. 


Valea (Ţ. Sibiiu), 165. 
Valea Burcutului, 589. 
Valea Dosului, 872-8. 
Valea Tisei, 555. 
Vălişoara, 346. 
Vaşarheii, 712. 
Vaşcău, 631, 637-8. 
Vaşlab, 718. 
Vereşmort, 455. 
Verişmart, 556. 

Turnişor, 161-3. 

Turnu-Roş, 43, 135, 
145-6. 

Tuşchia-de-susşi de-jos, 
279. 

Tuşnad, 715-6. 


Uri-de-sus, 505. 
Urişor, 489-90. 


Veştem, 138, 143. 
Vezea, 426. 
Vidrele, 362, 367. 
Vilcan m., 304, 

Vinga, 659, 698. 
Vinţul-de-jos (Alvinţ), 
210, 227 şi u., 241. 

Vinţul-de:sus, 455, 
Virful Sloiului m., 369. 
Vîrşeţ, 672, 688, 692. 
Vişaiele, 545 şi u., 563. 
Viştea m., 88. 
Viştea. de-sus şi de-jos 
128. 
Vlădeni, 51 şi u., 61. 
Voila, 87, 100-1, 118. 
Voivodeni, 87. 
Varper, 229. 


748 TABLA NUMELOR 


Z. 
Zădirlac, 651-2, 671. Zirneşti, 45 şi u, 48, 
Zăgujeni. 685, 51, 165, 512. 
Zăicani, 280, 296. Zlaştiŭů r., 315-6. 
Zam, 700. Zlatna, 256, 370, 373 
Zăvoieni, 633. şi u 


Zdrapţ, 356. 


O descriere a părților de Miazăzi şi Apus a 
Ardealului, bogată, dar prosaică şi seacă, cu in- 
formații căpătate în mare parte din cărți şi scri- 
sori, e aceia cuprinsă în cartea «Ţara Noastră» 
a d-lui Silvestru Moldovan (Sibiiii, 1894). De la 
acelaşi avem o lucrare, alcătuită în acelaşi stil, 
despre Munţii Apuseni : «Zarandul şi Munţii 
Apuseni» (Sibiiii, 1898). 

Ca hartă, — pentru orientarea generală se 
poate întrebuința partea privitoare la Ardeal din 
harta etnografică alipită la Enciclopedia ro- 
mînă din Sibiiù, J11, pp. 794-5. Altfel, din cele 
străine — căci Romîniă mar putea tipări o hartă 
a Ardealului saŭ Banatului, care nu mai aŭ ființă 
politică — se poate recurge la Siebenbürgen 
din colecția Flemming, din Glogau. Pentru păr- 
file ungurești nu e alt mijloc decît, ori a se lua 
Ungarn a lui Flemming, ori a se comandă hăr- 
ile comitatelor ungureşti de lîngă Ardeal. 

Jlustrațiile sînt făcute în cea mai mare parte 
după fotografii, ce mi-aii fost împărtășite mai ales 
de P. S. S. episcopul de Lugoj Vasile Hossu 
şi de profesorul Andrei Bîrseanu din Brașov. 


Clişee gata făcute n'am căpătat decît două. Din 
unele părți mam putut avea nici fotografii cum 
se cuvine. Cărțile postale ilustrate nu mi-ati 
putut fi de mare folos, căci ele nu daii decît 
rare ori locurile, clădirile şi porturile ce ne in- 
zeresează. Unele greşeli de tipar s'aii îndreptat 
în tabla numelor. Altele le poate îndrepta orice 
cetitor. 
Din alte lucrări nu saŭ luat clișee. 

